
HIERATISMUL SI SOFIANISMUL VIEŢII SI 
OPEREI INALTPREASFINTITULUI PARINTE 
MITROPOLIT NICOLAE CORNEANU! 


Pr. conf. univ. dr. NICOLAE MORAR 


Inaltpreasfintitul Părinte Mitropolit Dr. Nicolae Corneanu face 
parte din categoria ierarhilor creştini cu o amplitudine spirituală greu 
de comparat şi cu o atitudine intelectuală dificil de imitat. 

La 21 noiembrie 2013, Inaltpreasfintitul Părinte Nicolae a 
împlinit 90 de ani, din care, peste jumătate, daruiti arhipăstoririi 
Mitropoliei Banatului şi 70 de ani de slujire a Bisericii Ortodoxe. 

Născut la Caransebeş, în familia preotului Liviu şi a preotesei 
Elena Corneanu, între anii 1934-1942 a parcurs etapele şcolare 
preuniversitare, după care a urmat Facultatea de Teologie Ortodoxă 
din Bucureşti (1942-1946). 

De la vârsta „priceperii” slujeşte la altarul credinţei, iar la cel al 
bisericii de aproape 60 de ani. Activitatea pastoral-misionară şi-a 
fundamentat-o pe valori confirmate şi brevetate de conştiinţa civică. 
Dragostea, seriozitatea şi discernământul, pe de o parte, iar pe de altă 
parte, sinceritatea, discretia şi modestia sunt cele două „triode” prin 
care a primit şi a dăruit credincioşilor înțelepciunea evanghelică şi 
harul minunat al lui Hristos Domnul. 

Vocatia teologică a Mitropolitului Nicolae al Banatului s-a 
întrezărit încă din timpul studiilor universitare. La 20 de ani a debutat 
în „Foaia Diecezană” din Caransebeş, cu un studiu despre Sfântul 
Ciprian al Cartaginei, iar după absolvirea studiilor de licență (1946) a 


” Secţiuni din textul de față au apărut în lucrarea: Înalwpreasfinţia sa Nicolae 
Corneanu, Arhiepiscop al Timişoarei şi Mitropolit al Banatului, Membru de 
onoare al Academiei Române. Omul şi opera, Ed. Academiei, 2013, p. 22-49. 

urmat cursurile de doctorat, elaborând, sub îndrumarea marelui 
patrolog loan G. Coman, teza cu titlul: Viața şi petrecerea Sfântului 
Antonie cel Mare. Începuturile monahismului creştin pe Valea 
Nilului, iar la 30 iunie 1949 a fost declarat doctor în teologie. 

În aceeaşi perioadă, şi-a însuşit nu numai limbile moderne, de 
circulaţie culturală, ci şi cele clasice, la nivel de specialist, orien- 
tându-şi activitatea de cercetare, de peste 70 de ani, către literatura 
patristică şi nu numai! 

Mediul teologic românesc l-a remarcat încă din timpul studiilor 
universitare, mărturie fiind frecvenţa cu care a publicat în revistele 
vremii — „Biserica Bănăţeană”, „Foaia Diecezană”, „Duh şi Adevăr” 
—, fapt pentru care a fost propulsat în viata academică — la 24 de ani 
era profesor la Academia Teologică din Caransebeş şi apoi la 
Seminarul Teologic din Caransebeş, iar la 36 de ani era conferențiar 
universitar la Institutul Teologic de Grad Universitar din Sibiu. 

Activitatea didactică de la catedrele Academiei şi Seminarului 
Teologic din Caransebeş, precum şi cea de la Institutului Teologic 
din Sibiu a fost remarcabilă. Ea face obiectul unor evocări pline de 
admirație ale foştilor discipoli, care, cu recunoştinţă, rememorează 
prestanta, cu adevărat universitară, a magistrului lor, deosebita 
disponibilitate a dascălului de odinioară de-a le fi îndrumat lecturile, 
dar mai ales capacitatea de a-i fi orientat, ştiinţific şi metodic, în 
viitoarea activitate profesională, consacrată predării şi cercetării în 
domeniul teologic’. 

În anul 1960 a fost hirotonit ieromonah, iar la 15 decembrie a 
fost ales de Colegiul Electoral Bisericesc Episcop al Aradului, 
Ienopolei şi Hălmagiului. O lună mai târziu (12 ianuarie 1961), a fost 
tuns în monahism la Mănăstirea Cernica, iar la 15 ianuarie 1961 a 


'D. Popescu, Mitropolit Nicolae Corneanu, Patristica mirabilia. Pagini din 
literatura primelor veacuri creştine, Editura Mitropoliei Banatului, Timisoara, 
1987, 422 p., în „Mitropolia Banatului”, nr. 5/1988, p. 129. 

? Despre calitatea activităţii didactico-metodice a profesorului Nicolae Corneanu, 
studenţii de odinioară (pr. prof. univ. dr. Sorin Cosma) afirmă că au fost dominate, 
pe de o parte, de concizie (prelegerile), iar pe de altă parte, de referințe critice, 
aduse la zi — „o bibliografie impresionantă pentru toate domeniile ştiinţei 
teologice (istoric, exegetic, practic şi sistematic)”. 

fost hirotonit întru Arhiereu de către Patriarhul Iustinian’, fiind 
instalat ca Episcop al Aradului la 22 ianuarie, în Catedrala Episco- 
pală din Arad. La 17 februarie 1962, avea să fie ales de Colegiul 
Electoral Mitropolit al Banatului şi Arhiepiscop al Timişoarei şi 
Caransebeşului — instalarea s-a făcut la 4 martie 1962, în Catedrala 
Mitropolitană din Timişoara“. De atunci, Inaltpreasfintia sa este 
Părintele spiritual al credincioşilor timişeni, arădeni şi cărăşeni, un 
Prelat mereu preocupat de viața Bisericii, de întrebările şi răspun- 
surile pe care Biserica e datoare să le dea la problemele existențiale 
ale pastoritilor ei. 

După alegerea şi intronizarea ca Mitropolit al Banatului, s-a 
produs o nouă alegere, nu mai puţin importantă, dacă ne raportăm la 
contextul politic de atunci: cooptarea ca membru a Inaltpreasfinti- 
tului Părinte Nicolae în „Grupul de studii patristice”, forum înființat 
de Comisia „Credinţă şi Constituţie” a Consiliului Ecumenic al 
Bisericilor”. 

Activitatea pastorală şi misionară a lerarhului a fost laborioasă: a 
participat la conferinţe preotesti, la jubileele unor enorii şi coruri 
parohiale, la cursurile pastoral-misionare şi la activitățile cultural- 
spirituale organizate în cadrul Seminarul Teologic din Caransebeş; la 
sfintiri de biserici în județele Caraş-Severin şi Timiş, la comemorarea 
unor personalități importante din viata Bisericii şi la inaugurări de 
case parohiale nou construite în enoriile Arhiepiscopiei. Totodată, a 
hirotonit diaconi şi preoţi, care slujesc încă la altarele bisericilor din 
Arhiepiscopia Timişoarei şi Episcopia Caransebeşului”. 

După instalarea ca Arhiepiscop al Timişoarei şi Caransebeşului 
şi Mitropolit al Banatului, Vlădica Nicolae a analizat atent realitatea 


3 Hirotonia întru Episcop a avut loc la biserica „Sfântul Spiridon cel Nou” din 
Bucureşti. * * *, Hirotonia şi Investitura P. S. Episcop Dr. Nicolae Corneanu, în 
„Mitropolia Banatului”, nr. 1-4/1961, p. 51-61. 

4x * * Terarhul Mitropoliei Banatului, în „Mitropolia Banatului”, nr. 1-4/1962, 
p. 3-4. 

See Conferinţă internaţională de studii patristice, în „Altarul Banatului”, nr. 11- 
12/1963, p. 570. 

é A se vedea rubrica: Viața bisericească în cuprinsul Mitropoliei Banatului, in 
„Mitropolia Banatului”, 1962-2014. 


istorico-sociala dată. Cum la Timişoara relaţiile dintre locuitorii 
urbei stăteau şi stau sub semnul înţelegerii, tânărul Ierarh a realizat 
că aceeaşi atitudine de fratietate se cădea şi se cade să domnească şi 
între fidelii confesiunilor creştine şi nu numai. Astfel, a cultivat şi 
continuă să promoveze relaţii armonioase cu romano-catolicii, cu 
protestanții şi cu neoprotestantii, inclusiv cu evreii, o comunitate — 
statisticile o arată — destul de importantă în deceniul al şaptelea al 
secolului trecut în comparaţie cu situaţia ei actuală. (Mai nou, aceeaşi 
deschidere o manifestă fata de musulmani, reprezentați în metropola 
bănăţeană de diverse persoane venite din arii geografice diferite.) 

Nu de puţine ori după Revoluţie, acțiunile Arhiereului nostru 
dinainte şi după 1989 au fost sever criticate. I s-a imputat faptul că 
nu s-a împotrivit regimului comunist sau că, începând cu anul 1990, 
a făcut largi concesii confesiunii greco-catolice. Deşi observațiile în 
discuție sunt întemeiate, în spatele lor se ascunde o realitatea 
complexă. 

În perioada regimului comunist, Biserica noastră, ca de altfel şi 
celelalte Biserici Ortodoxe din fostele State comuniste (fosta Uniune 
Sovietică, fosta Iugoslavie, Albania şi Bulgaria), din motive doctri- 
nar-teologice şi canonice, dar mai ales din cauza conditionarilor 
istorice, au fost subordonate puterii de Stat. Dictatura exercitată 
asupra Bisericilor din ţările amintite şi de la noi a blocat orice 
încercare de conducerea „autonomă” — ideea politică era explicită: 
nimeni nu putea să aibă o altă „conducere” (inclusiv în materie 
bisericească) decât cea situată în fruntea ţării. În plus, au fost 
exploatate politic însuşirile tradiționale ale Bisericilor Ortodoxe — 
devotamentul față de popor şi specificul national —, Bisericile 
naţionale, cu conducerile lor, fiind astfel controlate şi manipulate în 
scopul intereselor de Stat! 

Dacă alti credincioşi (de exemplu, romano-catolicii), în acel 
context, au avut un oarecare sprijin venit din afara ţării, noi n-am 
avut niciun protector în acest sens’. Asa se face că Prelatul bănăţean 
— o conştiinţă lucidă, ajunsă la o demnitate precum e episcopatul — a 
procedat în aşa fel încât s-a opus într-atât comunismului încât să nu 


ÎN. Corneanu, Pe baricadele presei bisericeşti, vol. II, Timişoara, 2000, p. 253. 

devină victima lui. Nu s-a ,,martirizat”, pentru că nu împotrivirea era 
soluţia, ci compromisul — acea atitudine capabilă să-i asigure 
Bisericii o minimă funcționalitate în situaţia de criză majoră în care 
se afla. 

L-a interesat destinul Bisericii, rostul ei, dar mai ales măsura în 
care îşi împlinea, ca aşezământ dumnezeiesc, dar şi omenesc, meni- 
rea într-un mediu intolerant şi agresiv. Cum nesupunerea şi provo- 
carea nu constituiau atitudini cu sorți de reuşită, Mitropolitul Nicolae 
s-a repliat în mediul eclesial, apelând la tradiție şi, realmente 
neobservat, a făcut ca Biserica să fie prezentă şi activă în orientarea 
religios-morală a credincioşilor şi în protejarea lor de atacurile 
ideologiei atee. Prin acţiuni catehetico-omiletice şi prin activităţi 
pastoral-misionare, credincioşii Bisericii noastre au fost continuu 
evanghelizati şi deplin integrați în viata sacramental-eclesială. 

Cât priveşte atitudinea Părintelui Mitropolit Nicolae față de 
greco-catolici, ea este fundamentată moral. Cum Biserica Greco- 
Catolică a fost desființată în mod abuziv, iar bunurile i-au fost 
naționalizate şi date ortodocșilor, creştineşte era ca fostele biserici şi 
bunurile lor să revină comunităţilor greco-catolice, cărora, de altfel, 
le-au aparținut. 


f „După unirea de la 1918, greco-catolicii nu mai aveau ce drepturi politice să ceară. 
S-a instaurat regimul comunist si guvernul Groza a spus asa: «N-avem nevoie de 
români care să stea sub ascultarea unui centru care se află în afara granițelor 
României». Au dat un decret de desființare a Bisericii Greco-Catolice, toate 
bunurile greco-catolicilor au fost naționalizate şi date ortodocsilor. Toţi episcopii 
greco-catolici, ca si preoții care n-au acceptat să treacă la ortodocşi, au fost 
arestați; toți credincioşii au fost chemați la primării să declare, sub semnătură, că 
trec la ortodoxie. Din 1990, Biserica Greco-Catolică şi-a recăpătat dreptul la 
existență — si atât. Despre bunurile care le-au fost luate, decretul nu spunea nimic. 
În aprilie 1990 au fost nişte discuții cu toți episcopii greco-catolici si o parte din 
episcopii ortodocşi, altele cu Iliescu şi în Parlament. Nu s-a ajuns la nici o 
înțelegere. Au fost câteva momente emotionante: Iliescu era cu Mânzatu, 
Câmpeanu, Cazimir Ionescu şi cu Caramitru. Caramitru şi Mânzatu ne-au spus: 
«Părinților, suntem în Săptămâna Patimilor. Cădem în genunchi înaintea 
Dumneavoastră: intelegeti-va!» — si nu ne-am înțeles. Atunci, Mânzatu i-a spus lui 
Iliescu: «Daca dansii nu se înțeleg, atunci noi să completăm decretul din ianuarie 
cu prevederea ca fostele biserici greco-catolice să revină comunității cu cel mai 
mare număr de credincioşi». Este o hotărâre care, din punct de vedere legal, se 

Merituoasă este şi contribuţia Arhiereului în mediul ecumenic 
(1961-2000), amintind în acest sens participarea la lucrările Adunării 
Generale a Conferinţei Creştine pentru Pace (1961) şi la Simpozionul 
Internaţional: „Căutarea păcii dincolo de diferențele ideologice” 
(1980) cu sediul la Praga, precum şi colaborarea cu Institutul 
Ecumenic „Pro Oriente” de la Viena (1966-1980). A conferentiat la 
Oxford, la Universitatea Humboldt din Germania şi la Fundaţia „Pro 
Oriente” din Viena. De asemenea, a deţinut calitatea de membru în 
Comitetul Central al Consiliului Ecumenic al Bisericilor (1978-1981) 
şi de delegat al Patriarhiei Române la instalarea Papilor Ioan Paul I şi 
loan Paul al II-lea. A mai făcut parte din delegatiile Bisericii noastre 
în deplasările la Patriarhia Ortodoxă a Bulgariei (1966), Bisericile 
Vechi Orientale din Armenia, Egipt, Etiopia şi Siria (1969, 
1979,1997), Biserica Ortodoxă Rusă (1971), Biserica Ortodoxă 
Greacă (1971), Biserica din Etiopia (1971), Biserica Romano- 
Catolică din Belgia (1972), Biserica Luterană din Suedia (1987), 
Patriarhia Ecumenică (1978, 1981,1989), Patriarhia Sârbă (1981 şi 
1995) şi Patriarhia Ierusalimului (2000). În sfârşit, a răspuns de 
comunităţile ortodoxe române de peste hotare (1979-1984), vizitând, 
de mai multe ori, Statele Unite ale Americii şi Canada (1979), 
parohiile româneşti din Australia şi Noua Zeelandă (1984) şi paro- 
hiile din Europa Occidentală. 

Ceea ce e deosebit de important privind prestația înaltului Prelat 
în calitate de reprezentant al Bisericii Ortodoxe Române în ambianța 
mediului ecumenic e faptul că, valorificând cu înțelepciune roadele 
învăţăturii creştine răsăritene, a reuşit să adune în jurul adevărului 
mântuitor teologi ai altor confesiuni creştine, teologii protestanți şi 
cei romano-catolici împărtăşind aceleaşi idei cu teologii ortodocşi, 
atunci când mediatorul unor astfel de discuţii era Ciriarhul Nicolae 
Corneanu al Banatului”. 


justifică, dar din punct de vedere uman — nu! Cum să-ţi aduni credincioşii, când tu 
vii din catacombe? Ai nevoie de biserici”. Ibidem, p. 231. 

° T, Seviciu, Îngemănare sfântă, în G. Dinu, Toamna Mitropolitului, Editura Mirton, 
Timişoara, 2002, p. 151-157. 

Pentru meritele ştiinţifice, Întâistătorului Bisericii bănăţene i-au 
fost acordate mai multe distincții de onoare şi premii: membru de 
onoare al Academiei Române şi membru al Uniunii Scriitorilor din 
România (1992); premiul „pentru întreaga viata închinată adevărului, 
dreptăţii şi libertății”, acordat de Grupul pentru Dialog Social (1997); 
premiul „Pro cultura timisiensis”, conferit de Consiliul Judeţean 
Timiş (2007); Ordinul Naţional pentru Merit în Grad de Mare Cruce, 
conferit de „Preşedinţia României” (2000) şi titlurile de cetățean de 
onoare al oraşelor Timişoara, Lugoj, Caransebeş şi Făget. lar lumea 
academică — din care a facut parte cândva — nu a rămas nici ea 
indiferentă fata de „semenul” ei, recompensându-l cu propriile-i 
onoruri, Înaltpreasfinţia sa devenind „Doctor Honoris Causa” al 
Institutul Teologic Protestant din Cluj (1978), dar şi al mai multor 
Universităţii post-revolutionare, cum ar fi: Universitatea de Ştiinţe 
Agricole ale Banatului, Universitatea de Vest din Timişoara (2003), 
Universitatea „Aurel Vlaicu” şi Universitatea de Medicină şi 
Farmacie din Arad (2003). 

Lucrarea pastoral-misionară a Arhiepiscopului Nicolae e 
dublată, însă, de o operă de autor remarcabilă, care face, de altfel, 
obiectul rândurilor de faţă: Temeiurile învăţăturii ortodoxe", 
Învățătura ortodoxă despre mântuire!!, Studii patristice”, Patristica 
mirabilia”, Quo vadis?™, Viaţa si petrecerea Sfântului Antonie cel 
Mare" » Origen şi Celsus'®, În pas cu vremea! ', Farmecul scrierilor 
pätristice” , Patristica af losofia care mângâie”, Actualitatea 


ON. Corneanu, Temeiurile învățăturii ortodoxe, Timişoara, 1981, 150 p. 

! Idem, Învățătura ortodoxă despre mântuire, Timişoara, 1983, 102 p. 

? Idem, Studii patristice. Aspecte din vechea literatura, Timisoara, 1985, 292 p. 

3 Idem, Patristica mirabilia. Pagini din literatura primelor veacuri creştine, 
Timisoara, 1987, 422 p. 

4 Idem, Quo vadis? Studii, note şi comentarii teologice, Timişoara, 1990, 425 p. 

5 Idem, Viața şi petrecerea Sfântului Antonie cel Mare, Timişoara, 1998, 163 p. 

6 Idem, Origen si Celsus. Confruntarea creştinismului cu păgânismul, Bucureşti, 
1999, 222 p. 

7 Idem, În pas cu vremea, Timisoara, 2002, 141 p. 

8 Idem, Farmecul scrierilor patristice, Bucuresti, 2002, 190 p. 

” Idem, Patristica — filosofia care mângâie, Cluj, 2004, 192 p. 

literaturii vechi creştine, Pe baricadele presei bisericeşti”, Pe firul 
vremii”, Actualitatea literaturii vechi creştine”, Pentru mai binele 
obştesc”, la care se adaugă traducerile adnotate: Scara raiului”, 
Viaţa Fericitului Pahomie” şi altele. Nu mai puţin importante sunt 
colaborările Părintelui Mitropolit cu studii şi articole la diverse 
reviste şi publicaţii româneşti — „Altarul Banatului”, „Studii Teolo- 
gice”, „Ortodoxia”, „Învierea”, „Jurnalul literar”, „Orizont”, „Gân- 
direa”, „Vatra” —, precum şi amplele interviuri acordate posturilor 
locale şi naționale de radio şi televiziune. 

Şi-a intitulat multe dintre lucrări: „culegere de texte”, sau 
„studii”. În realitate, ceea ce oferă spiritualităţii şi culturii româneşti 
e o operă, în sensul autentic al cuvântului, complexă şi completă! E 
un construct teologic maiestuos, cu ziceri ale scriitorilor şi Părinților 
Bisericii care au vorbit cu şi despre Dumnezeu, dar şi cu propriile-i 
gânduri, născute în urma reflectiilor asupra celor sfinte şi a 
conversatiilor cu Cel preaînalt! 

Ce face Mitropolitul Nicolae în opera sa? Prezintă realizările 
spiritual-culturale ale Sfinţilor Părinți şi ale sale, acoperind toate 
direcțiile de cercetare teologică: istorică, biblică, sistematică şi 
practică. La aceste aspecte ne vom referi în cele ce urmează. 


1. Teologie si teologhisire în opera Mitropolitului Nicolae 
Corneanu 

Aşa cum am arătat, domeniul teologic reprezintă axa în jurul 
căreia se concentrează toată cugetarea şi scriitura lerarhului cărturar. 

Plecând de la contradicţiile doctrinare care tin în prezent 
Bisericile creştine despărțite, înaltul Prelat s-a oprit in mod stăruitor 
asupra Sfintei Scripturi şi a Sfintei Tradiţii şi a modului în care 


% N. Corneanu, Pe baricadele presei bisericeşti, vol. I-II, Timişoara, 2000, vol. I 
898 p.; vol. II, 392 p. 

2! Idem, Pe firul vremii. Meditaţii ortodoxe, Bucureşti, 2000, 216 p. 

* Idem, Actualitatea literaturii vechi creştine, Timişoara, 2007, 162 p. 

% Idem, Pentru mai binele obştesc, Timişoara, 2008, 186 p. 

24 Sfântul Ioan Scărarul, Scara raiului, Timişoara, 1994, 564 p. 

2 Viaţa Fericitului Pahomie, Bucureşti, 1995, 116 p. 

acestea au fost şi sunt receptate de către Biserici, într-o importantă 
lucrare teologică, intitulată Temeiurile învățăturii ortodoxe. 

Opusculul este un răspuns la nevoile spirituale ale credincioşilor, 
o carte de teologie menită să ofere cunoştinţe fundamentale oricărui 
creştin, dar mai ales oricărui enoriaş practicant al Bisericii”. 

Folosindu-se de o judecată de valoare, autorul afirmă cu 
fermitate că Sfânta Scriptură ocupă centrul gândirii şi vieții Bisericii 
Ortodoxe”, că a fost păstrată, citită şi explicată mereu de aceasta, 
iar despre Sfânta Traditie notează că este impregnată de Scriptură”. 
Prin urmare, Scriptura este organ şi sediment al Tradiţiei, iar Tradiţia 
e cea care a difuzat-o înainte de fixarea canonului scriptural”. 

Cum Sfânta Scriptură are izvorul în descoperirea lui Dumnezeu, 
iar scrierea ei s-a facut sub inspirația Sfântului Duh, ea reprezintă 
cuvântul lui Dumnezeu*. Cu toate acestea, autorul notează că Sfânta 
Scriptură nu e ferită de agresiuni. E, astfel, amintită atitudinea 
ereticilor de ieri şi de azi care, pentru a-şi sprijini „rătăcirile”, au 
obişnuit şi obişnuiesc să interpoleze în Biblie ceea ce le convine şi să 
şteargă ceea ce dezminte concepția lor”, afirmând explicit poziţia 
Sfinţilor Apostoli care cereau mereu credincioşilor din bisericile 
întemeiate să tind cu sfinţenie doar Evanghelia ce le-a fost vestită”. 

Abordând două dintre problemele controversate referitoare la 
relaţia credinciosului cu Scriptura, respectiv accesul acestuia la 
Cartea Santa şi tâlcuirea ei, Ierarhul nostru arată că Ortodoxia a pus 
şi pune Sfânta Scriptură la îndemâna tuturor creştinilor, fără 
deosebire, cu precizarea că îi îndrumă mereu să apeleze în materie de 
interpretare la luminile cunoscătorilor şi specialiştilor spre a nu 


2% P, I. David, Nicolae, Mitropolitul Banatului, Temeiurile învățăturii ortodoxe, 
Editura Mitropoliei Banatului, Timişoara, 1981, 150 p., în „Biserica Ortodoxă 
Română”, nr. 3-4/1984, p. 274. 

N. Corneanu, Temeiurile..., p. 37. 

28 Idem. 

? Ibidem, p. 37-38. 

30 Ibidem, p. 9. 

3! Thidem, p. 15 şi 22. 

32 Galateni, 1, 8. 

greşi”. În plus, tâlcuirea Sfintei Scripturi e raportată la Biserică, cea 
care a dezvoltat o importantă „teologie exegetică şi erminie creştină”, 
dar şi la alte aspecte subtile, care tin de dinamica sufletului omenesc. 
Sunt amintite în acest sens două însuşiri spirituale profunde: darul şi 
dăruirea. Dacă despre dar se arată că e de Sus şi e rezultatul slujirii 
lui Dumnezeu de către interpret, despre dăruire se precizează că e 
rodul efortului propriu de cercetare şi constă într-un studiu asiduu, 
care aduce înțelepciune şi cunoaştere. „Dacă la începuturile 
creştinismului — arată autorul — tălmăcirea cuvântului lui Dumnezeu 
era mai mult o harismă, curând a devenit o misiune întemeiată pe 
cunoaştere, pe ştiinţă, nu însă ştiinţa proprie, ci aceea primită de la 
Domnul însuşi şi de la Sfinții Apostoli, păstrată şi transmisă de 
Biserică potrivit dreptarului despre care amintea încă Sfântul 
Apostol Pavel”. 

„Dreptarul” evocat, între altele, se precizează că nu s-a limitat la 
metodele de lucru ale epocii apostolice, ci s-a dezvoltat şi concentrat 
într-o serie de norme, care formează teoria regulilor de interpretare 
corectă a Sfintei Scripturi. lar pentru mai multă rigoare, sunt indicate 
câteva norme exegetice minimale: regula contextului, a locurilor 
paralele, a împrejurărilor, motivului şi uzului vorbirii, aplicarea 
normei de credință şi căutarea sensului dorit de autorul inspirat. 
Principiile de mai sus sunt necesare ca instrument de lucru pentru 
oricine doreşte să cunoască şi să tâlcuiască corect Sfânta Scriptură, 
însăşi cei care până acum vorbeau de „Biblia ce se comentează prin 
sine” şi de dreptul citirii Bibliei „direct”, potrivit înţelegerii şi 
minime cunoştinţe de specialitate”. 

Sfânta Traditie e definită ca fiind instrumentul de difuzare al 
descoperirii divine, respectiv mediul de formare a Scripturii, sub 
asistenţa Sfântului Duh. Cum modul acesta de a înţelege raporturile 
dintre Sfânta Scriptură şi Sfânta Traditie nu este singurul, 


33 N. Corneanu, op. cit., p. 19. 
34 Ibidem, p. 24. 

35 Ibidem, p. 24-25. 

% Ibidem, p. 57. 

valabilitatea Traditiei fiind judecată după „tradiții” denaturate, 
profane, străine de esenţa şi de funcţia spirituală a creştinismului", 
pledoaria pentru valoarea şi importanţa Sfintei Tradiţii e, pe cât de 
simplă pe atât de tranşant exprimată: în vremea când învăţa lisus 
Domnul şi propovăduiau Sfinții Apostoli nu a existat o Scriptură, în 
înțelesul de azi, care să fi fost cercetată şi care singură să fi fost 
declarată ca fiind suficientă pentru mântuire". Mai mult, se 
reaminteşte că Tradiţia a fost izvorul folosit de către sfinţii autori 
când şi-au întocmit cărţile intrate în Biblie, şi că, alături de Scriptură, 
Tradiția reprezentă o ,,mostenire” lăsată de Dumnezeu: Sfânta 
Scriptură e moştenirea scrisă, pe când Sfânta Tradiţie e moștenirea 
nescrisă, moştenirea care, la vremea sa, era „grai viu”. Deci, 
Scriptura şi Tradiţia formează un tot indisolubil”. 

Un ultim şi important argument în favoarea egalităţii dintre cele 
două surse ale învățăturii creştine este acela că Tradiţia e cea care a 
dat interpretarea autentică a Sfintei Scripturi. Scriitorii creştini şi 
Dascălii Bisericii din perioada creştinismului primar, fiind în posesia 
predaniilor care lămureau pasajele dificile din Biblie, au lăsat 
comentarii clasice la întreagă Sfânta Scriptură. lar acest aspect relevă 
că nimeni nu putea pricepe mai bine Sfânta Scriptură decât Sfânta 
Traditie, care a contribuit la naşterea, alcătuirea, păstrarea şi 
transmiterea ei“. Sfânta Traditie şi Sfânta Scriptură nu pot fi 
considerate ca nişte mărimi alăturate, independente şi statice. Ele 
sunt, dimpotrivă, expresia aceleiaşi realități care este viata Bisericii, 
în realitatea ei divină, viata în care totul se cuprinde într-un proces al 
cărui principiu este Duhul Sfânt însuşi, sufletul care străbate întreg 
Trupul tainic al Domnului”. 

O altă temă fundamentală a teologiei creştine este tratată în 
cartea Învățătura ortodoxă despre mântuire. Cum titlul însuşi o 
arată, opusculul prezintă doctrina ortodoxă despre mântuire, fără însă 


37 Ibidem, p. 58. 

38 Ibidem, p. 63. 

% Ibidem, p. 66. 

“9 Ibidem, p. 82. Tema în discuţie a fost reluată şi dezvoltată în lucrarea: Farmecul 
scrierilor patristice, p. 23-41. 

“| Ibidem, p. 92. 

a eluda învăţăturile celorlalte confesiuni creştine şi sisteme religioase 
necreştine pe aceeaşi temă — în spaţiul lucrării de față am antologat 
doar o parte a conținutului lucrării propriu-zise şi anume textele 
despre atitudinea religiilor necreştine fata de mântuire, ideea de 
mântuire în creştinism şi aspectele variate ale învățăturii creştine 
despre mântuire. 

Încă de la început, Ierarhul teolog aşază sub specia religiosului 
credinţa în Divinitate şi dorința de mântuire, arătând că mântuirea e, 
într-un fel, centrul, e inima însăşi a fenomenului religios”. 

Dacă la populaţiile cu o cultură orală, ni se spune că ideea de 
mântuire corespunde intrării, prin efort asiduu, în ordinea cosmică”, 
la hinduşi se precizează că mântuirea reprezintă ieşirea din cercul 
succesiunii existentelor şi din sfera acțiunii, respectiv un stadiu de 
existență veşnică în afara timpului şi spaţiului, şi se realizează prin 
coborârea credinciosului în centrul liniştit al sufletului, unde 
întâlneşte Divinitatea şi se uneşte cu ea“. 

Arhiereul notează că în taoism mântuirea credinciosului se 
înfăptuieşte prin inserarea într-o „ordine” anume, desăvârşirea 
personală obținându-se prin trecerea de la iubirea aproapelui la aceea 
a familiei, de la familie la sat, de la sat la stat şi, în fine, la omenirea 
întreagă. În fapt, e vorba despre dorul după „armonia” realizată în 
om şi împrejurul lui, despre un echilibru în lumea realului dominat 
de Fiinţa supremă”. 

Ni se atrage atenția că în islam nu se vorbeşte explicit de 
mântuire, ci despre succes şi punerea la adăpost contra primejdiei 
judecății de apoi. Pentru a fi izbăvit din starea în care îl duc păcatele, 
credinciosul trebuie să creadă în Dumnezeu si în Mahomed, să se 
pocăiască şi să săvârşească fapte bune. În mântuirea sa, personală, 
credinciosul e ajutat de mijlocirea îngerilor şi a sfinților. 
Recomandate sunt în mod special mărturisirea credinţei în Allah şi 
profetul său Mahomed, săvârşirea de cinci ori pe zi a rugăciunii 


“N. Corneanu, Învățătura ortodoxă despre mântuire, p. 7. 
% Ibidem, p. 11. 
“4 Ibidem, p. 13. 
45 Ibidem, p. 14. 

rituale, practicarea milosteniei, respectarea postului si a unor 
numeroase prescriptii de ordin disciplinar, efectuarea cel putin o data 
în viaţă a pelerinajului la Mecca, locul sfânt al islamismului, şi în 
fine combaterea necredincioşilor“€. 

În sfârşit, în privința mozaismului Prelatul ne spune că 
mântuirea era socotită fapta cea mai de seamă a dreptăţii lui Iahve, 
de ea beneficiind toţi cei ce chemau numele Domnului, toţi cei al 
căror nume e scris în „cartea” Lui. Izbavirea a fost sinonimă cu pacea 
şi fericirea, cu purificarea şi dezrobirea, iar înfăptuitorul ei 
pământesc nu era nimeni altul decât salvatorul săracilor şi 
asupriţilor”. 

Din cele arătate înainte, e cert că în toate religiile există 
elemente pozitive care dau suport sufletesc şi nădejde credincioşilor 
lor. În privinţa concepţiei creştine despre mântuire, se proclamă 
dintru început locul central pe care izbăvirea îl ocupă în cadrul 
învăţăturii de credinţă a Bisericii. Ideea de mântuire este strâns legată 
de aceea de păcat, Sfânta Scriptură învățând explicit că mântuirea 
reprezintă eliberarea de păcat“. 

Evaluată axiologic, doctrina creştină despre mântuire e 
catalogată ca fiind precisă, sistematică şi sigură. La baza ei stă ideea 
de mântuitor, un Mântuitor însă care nu este creat de om sau chiar de 
Dumnezeu, nici înconjurat de ceață mitică sau de mister, nici străin 
realităţii istorice. Mântuitorul creştin este însuşi Fiul lui Dumnezeu, 
dar în acelaşi timp om adevărat”. 

În creştinism, mântuirea este opera iubirii lui Dumnezeu pentru 
oameni, pe care El îi cheamă la desăvârşire, şi a iubirii omului, care 
răspunde la această chemare. Mântuirea este un proces teandric, 
divin şi uman în acelaşi timp, în cadrul căruia se realizează marele 
miracol al îndumnezeirii omului. Ea e un dar ce trebuie câştigat prin 
acte şi fapte precum înțelepciunea, dreptatea şi cucernicia, însoţite 
de iubire, nădejde şi credință, pe de o parte, iar pe de altă parte, de 


“6 Ibidem, p. 14-15. 
“7 Ibidem, p. 17-18. 
48 Ibidem, p. 21 şi 29. 
” Ibidem, p. 21-22. 

rugăciune şi acţiunea sacramentala a Sfintelor Taine. Cu alte cuvinte, 
mântuirea se dobândeşte printr-un dinamism spiritual individual şi 
comunitar, sacramental şi moral“. 

Mântuirea este una dintre lucrările minunate ale lui Dumnezeu, 
înfăptuită prin întruparea, moartea pe cruce şi învierea din morți a lui 
lisus Domnul. Hristos a făcut tot ceea ce ne depăşeşte şi ne va depăşi 
de-a pururi, ceea ce niciodată altcineva n-ar fi putut face, tot ceea ce 
numai singur Dumnezeu întrupat a putut face în locul nostru, iar forța 
prin care El lucrează mântuirea noastră e sfântul har — puterea, 
energia necreată, care izvorăşte din Dumnezeu şi se îndreaptă spre 
făpturile Sale. 

Deşi realizată în mod obiectiv de către lisus Hristos, deşi inițiată 
de Dumnezeu prin harul Său care se acordă oricui, mântuirea trebuie 
însuşită subiectiv. Ea e o luptă şi o izbândă în doi: a lui Hristos şi a 
noastră”!, pentru că harul dumnezeiesc, atât de necesar mântuirii, nu 
lucrează singur şi irezistibil ca şi când noi am fi lipsiţi de libertate şi 
ca unii ce n-am avea niciun merit în mântuirea noastră”. 

Teoria despre predestinatie, despre manipularea libertăţii omului 
de către Dumnezeu, este declarată ilogică şi rectilinie. „Complexul 
alesului” este o stare morbidă, ce denotă o conştiinţă nefericită, 
înfricoşată de iad, întrucât harul rezumă darul covârşitor pe care 
Dumnezeu l-a făcut umanităţii. Dumnezeu a făcut ca harul Său să 
prisosească în noi pentru a ne ridica din căderea în care ne aflam în 
urma esecului în existenţă al protoparintilor noştri”. 

Mântuirea trebuie însuşită deliberat, prin credinţă şi prin fapte 
bune. Credinţa este duhul înțelepciunii şi al descoperirii lui 
Dumnezeu". Ea ne ajută să înţelegem şi să ne însuşim adevăruri care 
altfel ar rămâne pentru noi taine nepătrunse. E mai mult decât un act 
intelectual de cunoaştere a lui lisus Hristos ca mântuitor şi de 


5 Ibidem, p. 25. 
>! Ibidem, p. 34. 
° Ibidem, p. 36. 
5 Ibidem, p. 47-48 şi 68-69. 
34 Efeseni, 1, 17. 

încredere în El şi în puterea Sa mântuitoare: e forţa care angajează, 
plenar şi esențial, funcţiile psihicului uman”. Sau într-o lectură a 
unui cititor al Ierarhului, „credinţa nu e expresia unei solidaritati de 
club (al unui «noi» care se închide în practica proprie a unui ritual), 
ci aceea a unui unificator universal, transcendent (adică proxim în 
străinătatea lui) în raport cu orice determinatie socială, istorică ori 
culturală. Credinţa, aşa cum o înfăţişează Mitropolitul Corneanu, nu 
e excluziva, ci incluzivă”. Iar faptele bune sunt platforma pe care 
preocuparea pentru mântuire şi preocuparea pentru împlinirea 
datoriilor fata de lume se întâlnesc şi se sintetizează într-una singură: 
iubirea. Fapta bună arată că sămânţa credinței căzută în ogorul 
nostru sufletesc este în stare să dea rod, este semnul cel mai clar al 
creşterii în procesul mântuirii până „la starea bărbatului desăvârşit, la 
măsura plinatatii lui Hristos”; faptele bune sunt cele ce schimbă 
însăşi firea noastră, fiecare faptă bună sporind unirile: a noastră cu 
Dumnezeu şi a lui Dumnezeu cu noi. 

Lucrarea mântuitoare, înfăptuită de Dumnezeu prin mijlocirea 
Fiului Său lisus Hristos, nu este lăsată la discretia puterilor singure 
ale credinciosului. În ajutorul nostru vine Biserica, care, în frunte cu 
ierarhia, continuă opera soteriologică, săvârşită pe cruce”. Biserica 
nu este o abstracţie. Ea e o realitate dintre cele mai evidente, care 
acționează prin Sfintele Taine şi prin slujitorii ei, investiti cu putere 
de sus ca „iconomi”“ ai darurilor dumnezeieşti“!. 

În strânsă legătură cu lucrarea prezentată mai sus se află 
tâlcuirea operei Sfântului loan Sinaitul, Scara raiului”, text adnotat 
cu remarci irevocabile de către traducător. După ce cu ani înainte s-a 
ocupat de simboluri religioase cu semnificaţie mistică la Sfinţii 


SN. Corneanu, op. cit., p. 50. 

56 M. Maci, Mărturia atenției, în „Vatra”, nr.11-12/2008, p. 74. 
5 Efeseni, 4, 13. 

55 Efeseni, 4, 24. 

ON, Corneanu, op. cit., p. 62. 

5 7 Corinteni, 4,1 

6l N. Corneanu, op. cit., p. 62. 

* Sfântul loan Scărarul, op. cit. 

Părinți, desluşind între acestea: drumul sau calea, podul, muntele, 
fântâna sau izvorul”, scara e un simbol care l-a marcat fiintial. 

Scara — afirmă Părintele Mitropolit — rezumă întreaga 
spiritualitate patristică de până la ea; şi nu numai că o rezumă, ci o 
sistematizează, punând-o sub semnul unui simbol foarte sugestiv: 
acela al urcuşului şi al treptelor pe care, suindu-le, oricine poate 
ajunge la desăvârşire“.  Constatarea amintită l-a făcut să 
monografieze cu o sporită atenţie personalitatea Sfântului Ioan şi 
locul lui în cultul ortodox, dar şi conţinutul Scării în privința 
structurii, izvoarelor, stilului, teologiei, a influenţei asupra scriitorilor 
patristici şi a scriitorilor creştini, urmărind totodată traiectoria ei 
manuscrisă, tipărită şi tradusă în mediul eclesial universal şi cel 
românesc. 

Scara arată drumul cel bun celor ce aleargă să-şi scrie numele în 
cartea vieţii celei din ceruri, iar fusele sale sugerează clar ideea de 
urcare, treaptă cu treaptă, în virtute, până la perfecțiune, la unirea cu 
Dumnezeu. Ea e ,,vehiculul” ce ridică de la cele pământeşti spre cele 
sfinte; ea conduce lumea noastră spre lumea lui Dumnezeu. Din 
enumerarea treptelor desluşim că este vorba despre o scară interioară 
(sufletească), ale cărei trepte sunt un pedagog, ce învață cu multă 
înțelepciune: 1) lepădarea de lume; 2) neîmpătimirea sau 


& N. Corneanu, Patristica mirabilia, p. 313-390. Calea — nota Ierarhul teolog — 
aminteşte de cele două drumuri ale vieții, cu direcții opuse: calea luminii si calea 
întunericului, calea vieții şi calea morţii, calea largă şi calea strâmtă. Dincolo de 
cele două, e amintită o a treia: calea de mijloc, din nou cu un dublu sens: pozitiv, 
reprezentând moderatia, şi negativ, desemnând universul temătorilor, al celor ce 
nu au curajul să meargă, hotărât, spre virtute, al celor „căldicei” (cum îi numeşte 
Sfânta Scriptură). lar Podul — „pathlkrit = constructor de drum”, în sanscrită; în 
latină: „pontifex = făcător de poduri” şi „preot = cel ce întinde o punte între 
credincioşi şi Dumnezeu” — sugerează relaţia dintre lumea de jos şi lumea de sus, 
fiind factor unitiv al celor vii cu „lăcaşul zeilor”. La fel muntele, prezent în 
literatura religioasă şi profană a tuturor popoarelor, e asociat cu axa lumii, cu 
centrul geografiei spirituale, desemnând dinamismul centripetal al sufletului, 
tendinţa acestuia de a fi cât mai aproape de Dumnezeu. În sfârşit, despre izvor şi 
Jântână se notează că sunt reprezentări esenţiale ale vieţii biologice, iar in plan 
mistic substitute pentru „Izvorul vieţii”, pentru Divinitatea creatoare. 

& C. Badilité, Stiinta, dragoste, credinţă. Convorbiri cu patrologi europeni, 
Bucuresti, 2008, p. 174. 

neintristarea; 3) înstrăinarea; 4) ascultarea; 5) pocainta; 6) gândul la 
moarte; 7) plânsul; 8) nemânierea şi blandetea; 9) netinerea de minte 
a răului; 10) grăirea de rau; 11) limbutia şi tăcerea; 12) minciuna; 13) 
trândăvia; 14) prea multa mâncare; 15) curăţenia şi înfrânarea; 16) 
iubirea de arginti; 17) virtutea sărăciei; 18) insensibilitatea sau 
nesimtirea; 19) somnul şi rugăciunea; 20) privegherea; 21) temerea; 
22) mândria; 23) blasfemia; 24) simplitatea şi nerăutatea; 25) 
smerenia; 26) discernământul; 27) liniştea trupului şi sufletului; 28) 
rugăciunea; 29) liberarea de patimi; 30) cele trei virtuţi: credinţa, 
nădejdea şi dragostea. 

Doctrina Scării — arată Inaltpreasfintia sa — se integrează în cea a 
teologiei ortodoxe răsăritene, cu precizarea că Sfântul loan Sinaitul 
şi-a extras seva gândirii teologice din izvoare pe care le-a căutat 
singur, fără a sfida teologia Bisericii. Teologia sa e apofatică, situată 
în afara limitelor rationalului, având drept ţintă cunoaşterea lui 
Dumnezeu, în urma primirii luminii cereşti, a energiei divine. Invata- 
tura sa se întemeiază pe experienţa religioasă, în care dogma este 
teoria eticii, în care efortul de desăvârşire continuă al îngerilor 
devine, pentru om, modelul absolut în vederea atingerii îndumne- 
zeirii (theosis)®. 

Urcuşul sufletului, descris după viziunea Patriarhului Iacob din 
Vechiul Testament“, presupune strădanii neîntrerupte în parcurgerea 
celor 30 de trepte care duc de la lumea materială la cea spirituală. Pe 
treapta cea mai de jos, cățărătorul are datoria să se desprindă de lume 
şi de desfătările trecătoare, iar starea care facilitează acest proces e 
îngrijorarea. În acest stadiu, gândul la păcatele proprii şi la moarte 
este singurul care „moaie inima” şi deschide drumul spre urcarea 
continuă pe scara virtuţilor. Lacrimile pe care le varsă expiatorul sunt 
ca un adevărat botez; mai mult, ele curăță păcatele săvârşite şi după 
Botezul propriu-zis. Urcuşul sufletului e considerat ca o trecere prin 
lucruri, fără ca nimic să-l poată inlantui definitiv, afară de Absolut”. 


6° N. Corneanu, Introducere, la Sfântul loan Scărarul, Scara raiului, p. 9. 
că Facerea, 28, 12. 
67 N. Corneanu, op. cit., p. 26-27 

Treptele ultime (27-30) propun „isihia” şi „apathia”, ca acte şi 
fapte care aduc liniştea şi odihna în Dumnezeu. În mod obişnuit, 
credinciosul nu ajunge la un asemenea grad de desăvârşire, nici 
monahul de rând, ci isihaştii desavarsiti, acei trăitori care sunt 
asemenea îngerilor — prin „apathie” isihaştii depăşesc hotarul dintre 
lumi, împărtăşindu-se deja de viaţa cerească! Dumnezeu sălăşluieşte 
în ei, căci Dumnezeu este „apathia”. A deţine „apathia” nu 
însemnează altceva decât a purta cerul în străfundul propriei ființe. In 
felul acesta, loan Scărarul vorbeşte — şi nu e o simplă figură de stil — 
despre „cerul pe pământ”, ideal spre care tinde orice isihast™. 

Ultima treaptă a scării e agape = dragostea, care asigură comu- 
niunea şi unirea = enosis cu Dumnezeu. Ea presupune atingerea 
asemănării cu Dumnezeu, care este Dragoste, o performanţă duhov- 
nicească ce corespunde cu depăşirea vârfului scării şi care induce în 
suflet o stare de maximă euforie“. Urcuşul se încheie cu „Teologia” 
şi reprezintă în acelaşi timp şi un progres noetic, pe lângă cel 
aretologic. Năzuitorul spre cunoaştere se ridică din treaptă în treaptă, 
până ce dă de Negrăit, de Negândit, de Nepătruns”". 

Scara nu a rămas o scriere izolată, ci, aşa cum arată interpretul şi 
traducătorul ei, a avut un puternic ecou în literatura patristică 
ulterioară, inclusiv în operele scriitorilor din epoca medievală. Dintre 
scrierile care urmează, într-un fel sau altul, tema Scării sunt amintite: 
Scara dumnezeieştilor daruri a călugărului Teofan, formată din 10 
trepte (urcuşul dumnezeiesc, rugăciunea curată, căldura inimii, sfânta 
lucrare, lacrimile inimii, pacea gândurilor, contemplarea tainelor, 
strălucirea străină, luminarea inimii şi desăvârşirea) — ea surprinde 
feluritele forme ale Harului dumnezeiesc, dăruit aceluia care a 
dobândit isihia; Metoda sfintei rugăciuni, atribuită Sfântului Simeon 
Noul Teolog; Viața în Hristos a lui Nicolae Cabasila, în care 
simbolul scării a fost conferit rolului soteriologic al Domnului 
Hristos: „lisus Hristos S-a coborât pe Sine ca să ne înălțăm noi, 
pentru că în fata noastră stăruie acelaşi drum, ca, în timp ce El 


6 Ibidem, p. 26. 
© Ibidem, p. 25-26. 
7 Ibidem, p. 35. 

coboară, noi să urcăm””!; Scara Paradisului a lui Guig din Chartres, 
superior al mănăstirii La Grande Chartreuse, care oferea celor 
interesaţi să se desăvârşească în cele duhovniceşti o metodă cu patru 
trepte: 1. citirea (lectio), 2. meditaţia (meditatio), 3. rugăciunea 
(oratio) şi 4. contemplatia (contemplatio) sau înălţarea la Dumnezeu 
şi gustarea bucuriilor dulcetii veşnice; Scara vieții spirituale alcătuită 
în Spania veacului al XVI-lea de Diego Murillo şi devenită manual 
clasic de spiritualitate, Urcarea Carmelului a Sfântului loan al 
Crucii, care s-a folosit de simbolul scării pentru a indica drumul spre 
Dumnezeu; Divina comedie a lui Dante ş.a”. Prin urmare, Scara 
Sfântului Ioan Sinaitul a trezit un puternic ecou în literatura patristică 
ulterioară şi chiar la scriitorii din epoca medievală şi actuală, care fie 
că au imitat-o sau o imită, fie că s-au lăsat şi se lasă inspirați de ideile 
puse de ea în circulație. 

Sunt inserate în acest text — cum scria cineva într-un comentariu 
pe marginea altor scrieri ale Mitropolitului Nicolae — gânduri care 
transmit ceva din vibrația discretă a experienței duhovniceşti a 
traducătorului şi comentatorului Scării, păstrând, într-o manieră 
aproape paulină, dreapta cumpănă între necesara severitate în fața 
nuditatii păcatului şi diaconia sublimă a „mângâierii fraților”. 

Şi domeniul apologetic creştin este bine reprezentat în scrierile 
Mitropolitului teolog prin lucrarea: Origen şi Celsus. Confruntarea 
creştinismului cu păgânismul, o carte ce gravitează în jurul 
realitatilor istorice pe care creştinismul timpuriu le-a avut de 
înfruntat din cauza reprezentanților vechilor religii, dar şi a culturii şi 
civilizaţiei romane”. 

Adversari sunt creştinul Origen, unul dintre cei mai renumiți 
autori patristici care a trăit în secolul al III-lea, (253) şi filosoful 
eclectic Celsus, simpatizant al epicureismului şi platonismului. În 


71 N. Cabasila, Despre viata în Hristos, traducere de Teodor Bodogae, Sibiu, 1946, 
Ded}: 

2 N. Corneau, op. cit., p. 35- 39. Idem, Patristica mirabilia, p. 370-383. 

73 T. Baconsky, Mitropolit Nicolae Corneanu: Patristica mirabilia. Pagini din 
literatura primelor veacuri creştine, Editura Mitropoliei Banatului, Timişoara, 
1987, 422 p., în „Biserica Ortodoxă Română”, nr. 3-4/1988, p. 159. 

74 N. Corneanu, Oxigen şi celsus, p. 5-8. 

spiritul învăţăturii epicureice, gânditorul păgân nega intervenția 
providentei în lume şi respingea orice formă de antropocentrism, iar 
în consonanță cu platonismul admitea Zeul suprem”, suprasensibil, 
cauză a tuturor lucrurilor, precum şi teoriile despre nemurirea 
sufletului, pedepsele postmortem şi învierea mortilor”. 

Pronuntat spirit critic, Celsus s-a afirmat ca un adversar al 
superstitiilor din principalele ritualuri păgâne şi al magiei, pe care o 
socotea drept înşelătorie, dar şi ca un preopinent al doctrinei creştine, 
pe care a acuzat-o de manipularea textului Evangheliei, cu scop 
interesat, de promovare a unor învățături utopice — cum ar fi cea 
despre Intruparea Divinităţii în persoana Mântuitorului Iisus Hristos 
— şi de un mod de viata retrograd. Legat prin moştenire de religia, 
filosofia, cultura şi civilizația Antichității, a ajuns să conteste 
creştinismul, văzând în biruinţa acestuia dispariţia trecutului lumii 
antice cu toate valorile ei şi a Imperiului Roman însuşi”. 

Ce ni se spune că a reuşit Origen? Să demaste inconsecventa 
criticului păgân. Deşi Celsus îi socotea pe magicieni drept înşelători 
şi a scris împotriva lor, personal a crezut în magie şi a invocat-o, 
punând pe seama ei minunile făcute de Iisus; cu toate că a desca- 
lificat superstitiile păgâne, nu s-a ferit să facă apologia legendelor 
mitice pentru a minimaliza conţinutul relatărilor biblice; în ciuda 
faptului că a detestat intrebuintarea alegoriei în interpretarea Sfintei 
Scripturi a recurs la ea pentru a explica diferite credințe păgâne; deşi 
a eliminat toate faptele in stare să dovedească dumnezeirea 
Mântuitorului consemnate în Evanghelie”, s-a folosit de ele pentru a 
combate creştinismul; contrar faptului că a reproşat creştinilor că 
dispretuiesc cultura păgână şi gândirea rațională”, i-a învinuit de furt 
intelectual, de asumarea multor idei ale geniului filosofic elin“. 


75 Ibidem, p. 156. 

76 Ibidem, p. 16-17; 155-156. 
7! Ibidem, p. 15. 

78 Ibidem, p. 73-133; 151. 

” Ibidem, p. 152. 

5 Tbidem, p. 171-174. 

2. Filologia patristică in lectura, traducerea şi interpretarea 
Ierarhului Nicolae Corneanu 

În Cuvântul înainte al lucrărilor Patristica mirabilia şi Actuali- 
tatea literaturii vechi creştine Înaltpreasfinţitul Părinte Mitropolit 
Nicolae mărturisea că studierea operelor patristice i-a stârnit uimirea 
şi admirația, dat fiind fascinația pe care o exercită atunci când încep 
să fie frecventate. Totodată, îşi exprimă regretul că nu a a reuşit să 
traducă pe cât merită autorii din primele veacuri creştine“, 
sentimentul său fiind că acei autori aparțin vremii de acum, prin 
actualitatea problemelor tratate şi a limbajului pe care l-au utilizat”. 

De ce aceste opinii? Pentru că Părinţii Bisericii, prin pregătirea 
lor intelectuală şi gradul de înaltă spiritualitate demonstrat, au 
acoperit mai toate domeniile cunoaşterii din acele vremuri: de la 
teologie la filosofie, de la istorie literară la critică literară, de la 
logică la ştiinţe, de la pedagogie la artă“. Altfel spus, Prelatul 
cărturar evocă credința şi teologhisirea lor, ambele exemplare: 
»Luminati de Duhul Sfânt — scrie Inaltpreasfintia sa —, Părinții 
Bisericii au aprofundat într-aşa chip Sfânta Scriptură încât tâlcuirea 
lor e şi azi valabilă, iar învăţătura pe care ne-au lăsat-o, întemeiată pe 
Biblie, formează adevăratul crez creştin. Nu e de mirare, drept aceea, 
că în dorinţa lor de a-şi reface unitatea de credinţă, creştinii pornesc 
azi nu numai de la Sfânta Scriptură, izvorul prin excelenţă al 
învăţăturii Bisericii, ci şi de la corecta tâlcuire pe care i-au dat-o 
Sfinţii Părinţi, între una şi alta fiind o legătură cu neputinţă de 
desfăcut”. Şi adaugă: „Sfinții Părinți urmând lui Hristos, prin 
nevointe vrednice de admirat şi prin eroică renunțare la tot ce este 
rău, au urcat piscuri de perfecţiune dându-ne exemple unice. (...) Nu 
putem să nu amintim că aparențele, cum şi ignoranta noastră ne-au 
făcut nu odată să-i înțelegem greşit. Şi totuşi, cunoaşterea lor 
adecvată ni-i pune într-o lumină care nu lasă putinţa niciunei îndoieli 
asupra faptului că scopul suprem ce-l urmăreau era acela de a se 
mântui prin şi deodată cu semenii lor, de care se simțeau strâns legaţi 


8l N. Corneanu, Patristica mirabilia, p. 3. 
5 Idem, Actualitatea literaturii vechi creştine, p. 5 
8 N. Corneanu, Patristica mirabilia, p. 4. 

şi pentru care, în cele din urmă, au făcut ceea ce au făcut. Pentru 
toate cele acum spuse şi pentru multe altele, Sfinţii Părinţi sunt 
pentru noi temei în cele ale credinţei şi dascăli în cele ale vietii”™. 

Revelatoare sunt, în sensul celor arătate mai sus, paginile 
dedicate strădaniilor Sfântului Vasile cel Mare pentru promovarea 
unității eclesiale*5. Eseul redă aspecte ale vieţii bisericeşti din veacul 
al IV-lea, cum ar fi apelul irenic al Sfântului Vasile către Sfântul 
Atanasie pentru „împăcarea Bisericilor”* şi către episcopii din Apus 
pentru „tămăduirea bolii eretice”*?. 

Aşa cum am enunțat, în Biserica Antiohiei activau doi episcopi 
ortodocşi. În timp ce Meletie era în comuniune cu Sfântul Vasile, 
celălalt episcop, Paulin, se bucura de protectoratul Romei. De aici şi 
diferenţele substanţiale de doctrină între cei doi în domeniul trinitar. 
În timp ce Sfântul Vasile întrebuința termenul de ipostas în sensul de 
individualitate a aceleaşi esențe în sânul Treimii, Paulin şi Roma 
identificau ipostasul şi esența, păstrând astfel învățătura Sinodului de 
la Niceea. Dar cum confruntările cu arianismul au făcut necesară o 
precizare şi o distincție mai aprofundate a termenilor, evoluția 
problemelor a dus la evoluţia termenilor folosiți. 

Apusenii înşişi practicau distincția noţiunilor, fără s-o ştie. 
Redand în latină termenii greceşti ousia şi ipostas prin esență şi 
persoană ei recunoşteau indirect că esență şi persoana nu sunt 
acelaşi lucru. În aparenţă aici avem de-a face cu un mod nou de a 
prezenta lucrurile şi de aceea a provocat opoziţia adversarilor, cu 
deosebire atunci când Sfântul Vasile nu a susţinut consubstantia- 
litatea Fiului după ipostas, apreciind că nu este o calomnie mai gravă 
la adresa lui Dumnezeu decât a afirma că există un singur ipostas al 
Tatălui, al Fiului şi al Sfântului Duh. Mai mult, Paulin învăţa că Fiul 
nu are propriul său ipostas, ci că provine din Dumnezeu şi s-a 
reîntors la Cel din care a ieşit“. 


5 N. Corneanu, Studii... p. 10-11. 

5 N. Corneanu, Patristica mirabilia, p. 137-161. 
5 Jbidem, p. 141. 

37 Ibidem, p. 144. 

5 Ibidem, p. 149-152. 

În volumele elaborate de către Mitropolitul Banatului sunt 
tratate teme precum: „Pregătirea şcolară a Sfinților Trei Ierarhi”, 
„Cenzura râsului la Sfinții Părinţi”, „Păcatul limbutiei şi virtutea 
tăcerii”, „Teama, superstitia şi adevărata evlavie”, teme care 
considerăm că e necesar să se regăsească în orice curs sau tratat de 
Teologie pastorală. 

Aplecarea asupra vieţii şi operei Sfinților Trei Ierarhi — Vasile, 
Grigorie şi loan — este firească, ei fiind evocati de întreaga 
creştinătate ca modele de urmat de către oricine şi, în special, de 
către tinerii ce se pregătesc să devină preoți. Sunt elogiati pentru că 
prin intermediul lor şi-a făcut intrarea în lumea ştiinţifică a vremii şi 
de atunci până în zilele noastre, în spiritualitatea creştină, tipul ideal 
al cercetătorului teolog: arzător pentru cunoaşterea ştiinţifică, 
sârguincios şi serios, plin de respect fata de dascăli şi fata de colegi, 
fervent credincios şi exemplar trăitor. De asemenea, prietenia lor, 
bazată pe comunitatea de preocupări, a făcut ca mediul cultural al 
epocii în care au trăit, ataşat vechilor tradiții puse sub semnul marilor 
genii ale Antichității — care putea seduce ori chiar şi numai influența 
— să fie reconfigurat din temelii, noua religie (creştinismul) afirmând 
ca alternativă, ca mod de viata exemplar virtutea şi „cereasca 
filosofie”, acel tip superior de vietuire în care cunoştinţele şi faptele 
se împletesc într-o minunată cunună de sfințenie“. 

În spiritul aceluiaşi ideal pastoral, luminatul Prelat recomandă 
cenzurarea râsului: să nu se râdă pentru orice — înfrânarea veseliei 
fiind semnul după care poate fi recunoscut omul virtuos — şi să nu fie 
provocat râsul altora. Totuşi, nu condamnă râsul în forma lui pură şi 
angelică; dimpotrivă, îl acceptă în condiţii excepţionale: ca „supapa 
de siguranță”, care ajută pe cei peste măsură de solicitati să se 
reechilibreze şi să continue lupta vieții. Râsul ca patimă este însă 
detestat — e semnul lipsei de stăpânire de sine, al neputinței de a tine 
în frâu mişcarea afectelor”. 

Atitudinea serioasă, care dovedeşte o gândire, o judecată 
omenească superioară, este însă preferată umorului, oricât de 


5 N. Corneanu, Patristica mirabilia, p. 126-136. 
” Ibidem, p. 194-196. 

spiritual ar fi el". Ea e paradigma prin care epoca patristică s-a 
deosebit din punct de vedere moral de cea păgână şi cea prin care 
lumea creştină poate oferi o alternativă etică la pseudovalorile lumii 
laicizate şi desacralizate de azi. 

Pe un ton la fel de critic e dezavuat „păcatul limbuţiei”, 
subliniindu-se că pălăvrăgeala dăunează grav oricărui om. În schimb, 
e admirată „virtutea tăcerii”, cum au numit-o Părinţii, fapt pentru 
care se cuvine ca noi, creştinii, să ne-o însuşim şi să evităm, în 
acelaşi timp, opusul ei, păcatul limbuţiei”?. 

Referitor la relaţia: teamă, superstiție, evlavie ne avertizează că 
în zicerile autorilor creştini teama e privită ca fiind cea care 
alimentează superstitia, de unde şi caracterul superstitiei de forma 
denaturată a sentimentului religios”. Diferenţa dintre superstiție şi 
evlavie e că în timp ce superstitia cultivă teama de Divinitate, evlavia 
îmbie la devotiunea necondiționată fata de Acesta. Omul evlavios, 
aşadar, nu se teme, ci-L iubeşte pe Dumnezeu si Îl cinsteşte, locul 
temerii luându-l în sufletul lui încrederea şi chiar îndrăzneala”. 

În sfârşit, o lectură atentă e făcută pe marginea felului cum au 
privit Sfinţii Părinţi problemele legate de lux şi de modă. După ce 
sunt descrise mijloacele de înfrumusețare feminină în lumea greco- 
romană, iudaică şi creştină — variatele feluri şi categorii de coafură, 
farduri, parfumuri, manichiuri, bijuterii, vestimentaţii”” —, sunt 
amintite opiniile şi reacțiile gânditorilor creştini împotriva luxului, pe 
care chiar dacă nu l-au putut înlătura definitiv, au indicat atitudinea 
pe care trebuie s-o adopte fidelul Bisericii spre a oferi lumii buna- 
cuviință, atât de necesară progresului spiritual”. În plus, urmând 
recomandărilor Sfintei Scripturi, Părintele nostru spiritual, în 
consonanta cu scriitorii bisericeşti şi Sfinţii Părinți, ne atenționează 
că morala creştină nu pretuieste frumuseţea exterioară, ci podoabele 


” Ibidem, p. 197. 

°? Ibidem, p. 173. 

%3 Ibidem, p. 186-187; 189. 
” Ibidem, p. 188-189. 

% Ibidem, p. 230-248. 

% Ibidem, p. 256. 

sufleteşti, nu apreciază luxul, ci „sfântă cuviință” şi că ideile 


creştine au influenţat în bine evoluţia moravurilor şi, implicit, viata 
socială a lumii”. 

Metodic, „investigațiile” făcute de Mitropolitul Nicolae” ne 
introduc şi în alte orizonturi ale gândirii patristice, unde se încruci- 
şează motive şi teme deosebit de interesante (aşa cum am arătat mai 
sus), irizante de cunoaştere şi har dumnezeiesc. Între acestea se 
înscrie preocuparea Dascălilor Bisericii pentru istoria, critica şi 
estetica literară creştină, dar şi pentru genurile literare, cum ar fi 
Actele martirice, adevărate epopei care relatează episoade ale luptei 
pe care sfinţii au dus-o împotriva răului şi a susținătorilor lui'%. 

Referindu-se la interesul pentru istoria scrisului creştin, Mitro- 
politul cărturar arată că el a fost generat de dorinţa credincioşilor de 
odinioară de a fi demonstrat că aveau deja o tradiţie culturală proprie, 
ce se impunea catalogată şi clasificată!”!. Procedeul la care s-a recurs 
nu a fost unul original, iar printre primii care au evocat perso- 
nalitatile creştine din trecut au fost istoricii bisericeşti (Eusebiu, 
Socrate, Sozomen, Rufin). Cum, însă, preocuparea lor n-a vizat strict 
valorizarea creaţiilor literare ale aderentilor lui Hristos, primul care 
s-a interesat de acestea a fost Fericitul Ieronim, care, în anul 392, la 
cererea lui Dexter, fiul lui Pacian, episcop al Barcelonei şi prefect al 
pretoriului a elaborat lucrarea De viris illustribus. 

Părintele latin a arătat în Prologul lucrării dificultățile întâm- 
pinate în procesul de documentare, remarcând existenţa unor opere 
inedite, pe care nu le-a putut procura ca să le fi citit, dar şi despre o 
intenție vădit apologetică ce a stat în spatele demersului său: să afle 
adversarii lui Hristos măreţia şi talentul bărbaţilor care au întemeiat, 
dezvoltat şi înfrumusețat Biserica. În sprijinul tezei sale, a prezentat 
135 autori, începând cu Sfântul Apostol Petru şi sfârşind cu el însuşi, 
fără a păstra cu stricteţe ordinea cronologică şi fără a-i împărți pe 
categorii anumite (a enumerat aleatoriu iudei, greci, latini, eretici)”. 


SE Tit, 2,3. 

% N. Corneanu, op. cit., p. 274-275. 

” Ibidem, p. 3. 

1% N. Corneanu, Patristica — filosofia care mângâie, p. 8-9. 
101 N, Corneanu, Patristica mirabilia, p. 7-8. 

102 Tbidem, p. 9-10. 

Analiza sa, desi extrem de laconică, a fost profundă si 
cutezătoare, străduindu-se să stabilească autenticitatea unei opere 
după înrudirea cu alte opere, al căror autor este neîndoielnic. lar când 
a dorit să scoată în evidenţă caracteristici ale autorilor citați, a recurs 
la întâmplări interesante, deseori inedite. Alteori a emis judecăţi de 
valoare, ca în cazul unei scrieri antiariene datorate lui Victor 
Africanul, pe care a numit-o „obscură, ca toate cărțile de controversă, 
înțeleasă doar de eruditi”. Deşi a rezumat la maximum, Ieronim ne 
oferă destule elemente capabile să ni-l prezinte ca un veritabil istoric 
literar. A transmis informații bogate, cu toate că — aşa precum însuşi 
recunoştea — i-a urmat îndeaproape lui Eusebiu al Cezareii. Cu 
părțile ei pozitive şi chiar cu lipsurile de care am amintit, lucrarea 
ieronimiană De viris illustribus rămâne capitală pentru cunoaşterea 
literaturii patristice din primele veacuri. Ea avea să fie continuată, un 
secol mai târziu, de Ghenadie, preot în Marsilia, care a compus, în 
jurul anului 480, tot o De viris illustribus!%. 

Asemănările dintre cele două lucrări — a lui Ieronim şi a lui 
Ghenadie — i-au făcut pe copiştii din vechime să le aşeze laolaltă, 
Ghenadie apărând în unele manuscrise ca fiind partea a doua a operei 
cu acelaşi nume a lui Ieronim. Pentru literatura creştină din secolul 
V, în special pentru cea apuseană, Ghenadie a fost un izvor de prim 
ordin şi aproape unic. Prezentarea operelor este la el mai completă 
decât biografia autorilor. Totuşi, în afara listei scrierilor şi 
rezumatului acestora, el nu a făcut consideraţii de ordin critic asupra 
stilului ori a limbii unei opere!%*. 

Alţi istorici ai literaturii creştine evocati sunt Isidor, episcopul 
Seviliei, cu scrierea sa intitulată, de asemenea, De viris illustribus, în 
care a prezentat un număr de 46 autori, dintre care 13 au fost 
spanioli, şi arhiepiscopul Ildefons de Toledo, din secolul al VII-lea, 
cu lucrarea Liber de viris illustribus'™. 

Concluzionând, Inaltpreasfintia sa arată că creştinii primelor 
veacuri au prețuit pe toţi cei care s-au străduit să alcătuiască scrieri 

referitoare la credința lor mântuitoare si la viata lor sfântă, 
consemnând operele lăsate posterității în „cataloage”, care reprezintă 
primele încercări de istorie literară creştină”. 

Aflăm, de asemenea, cum elemente de istorie literară creştină, 
odată cu autorizarea creştinismului în Răsărit, au reuşit să acceadă la 
universalitate: din perimetrul microasiatic scrierile autorilor creştini 
au cucerit Occidentul barbar, dăruind întregii Bisericii suporturi 
pastoral-misionare şi apologetice dintre cele mai elaborate şi 
eficiente”. 

Dar scriitorii creştini au facut, pe lângă teologie şi istorie literară 
si critică literară'%. Lactantiu, de pildă, s-a aplecat analitic asupra 
scriitorilor Minucius Felix, Tertulian şi Ciprian, la fel cum Fericitul 
Ieronim a procedat cu scrierile lui Tertulian, Ciprian, Lactantiu, sau 
ale Sfinţilor Ilarie şi Vasile cel Mare. De asemenea, e evaluată 
retorica incendiară a Fericitului Augustin" şi calităţile poetice 
excepționale ale Sfântului Ambrozie, prin echivalente lirice ce le-ar 
putea „admira şi invidia orice poet” — cum remarca odinioară un 
recenzor! "°. 

Sunt aduse în actualitate aptitudinile scriitorilor creştini în ce 
priveşte talentul portretistic — Ciprian cu portretul unui ciumat!!!, 
Sfântul Vasile cel Mare cu descrierea unui înfometat şi a unui 
degerat'!”, Sfântul Ioan Gură de Aur cu prezentarea tinutei şi a 
comportamentului femeilor cochete'!’, cărora le putem alătura 
creionările autorului însuşi de figuri emblematice din istoria 

bisericească, cum ar fi episcopul filosof Sinesie, Sfântul Ioan cel 
Milostiv, Sfântul martir Casian sau imaginea Episcopului Bretanion 
al Tomisului''*. Dincolo de frumuseţea epitetelor, a metaforelor, a 
hiperbolelor utilizate de către Părinți, e apreciat modul în care cei 
vechi au făcut din arta portretului un mijloc literar capabil nu numai 
să trezească emoții artistice, ci mai ales să edifice moral pe cititori!!5. 
Iar o altă serie de meditații şi observaţii privesc atitudinea axiologica 
a autorilor patristici fata de stil''®. Chiar dacă i se recunosc calităţi 
remarcabile discursului teologic al Dascălilor Bisericii, nu e trecută 
cu vederea influența elenistică asupra scriiturii lor, inconvenient 
depăşit, aşa cum se arată, abia cu opera Sfântului Patriarh Fotie, 
scriitor care s-a afirmat prin stileme de o frapantă modernitate şi 
analize textuale, despre care se ni se spune că au pus bazele criticii 
literare actuale”. 

Deosebit de interesante sunt şi consideratiile despre artă ale 
Dascălilor Bisericii, ca mijloc de redare intuitivă a învățăturii 
evanghelice şi a celor mai reprezentative aspecte din viata creştină a 
epocii'!5. Regândit, discursul artistic creştin a primit o importantă 
amprentare etică, interesul fiind deplasat de pe imagine pe substratul 
moral al acesteia, pentru ca privitorul să fie familiarizat cu itinerariul 
spiritual necesar omului aflat în căutarea desăvârşirea de sine!!?. Cu 
alte cuvinte, pictorii creştini au combinat mai bine stările sufleteşti 
ale personajelor decât culorile, transpunând în operele lor atitudini 
emoţionale complexe, precum: ruşinea şi curajul, durerea si mânia, 
îngrijorarea şi temerea. Pictura bună era imperios necesar să fie 
purificatoare, catartică. Fără pretenţia de a fi mers prea departe, 
Părinţii au văzut în mesajul artistic un îndrumător pentru suflet pe 

calea mântuirii, frumuseţea imaginii pictate fiind permanent asociată 
cu frumuseţea sufletului, cu specificul virtuos al acestuia'”’. 

Cu rigoare, sunt semnalate şi unele derapaje survenite în arta 
creştină primară. Se înscriu aici apetentele unor constructori şi 
decoratori bisericeşti pentru strălucirea marmurei şi a metalelor de 
tot felul, respectiv pentru imaginile suprastilizate. Procesul a fost pus 
pe seama rutinei, a reflexiilor pe care spiritul sofistic continua să le 
exercite încă asupra conştiinţei publice'”!. Pledoaria Părinților a fost 
lămuritoare: accesoriul nu se cade să subordoneze sau să înlocuiască 
principalul, ci să-i descopere semnificaţiile profunde, iar frivolitatii 
să i se opună decenta şi sobrietatea. Aşadar, esteticismului antic, 
dedus din frumuseţea formelor, i-a fost opus discursul estetic creştin, 
centrat pe funcţia educativ-instructiva a simbolului artistic”. 

E surprins apoi modul în care Biserica lui Hristos a odraslit 
personalități care s-au impus, pe de o parte, prin efortul de abolire a 
politeismului prin controverse dogmatice, iar pe de altă parte, printr- 
un proiect capital de asimilare a culturii greco-latine în corpusul de 
învățături al Bisericii creştine!” Aşa se face că filosofia, care in 
Antichitate nu era mult îndepărtată de religie, n-a fost prea greu 
creştinilor s-o înlocuiască, printr-o viziune nouă asupra lumii şi 
vieții, şi să-şi considere religia proprie ca fiind „adevărata 
filosofie”!?*. Din punctul de vedere al scriitorilor patristici, filosofia e 
atât teoretică, speculativă, cât şi practică. Este ştiinţa realului şi a 
cunoaşterii adevărului (Sfântul Iustin Martirul), este sarguinta de a te 
dezlipi de lume şi a te alipi de Dumnezeu, de a dobândi prin cele 
pământeşti cele cereşti şi de a câştiga prin cele nestatornice şi fugare 
cele statornice (Sfântul Grigorie de Nazianz), dar şi mângâiere şi 


purificare pentru cei buni”. 

Sfinții Părinţi s-au oprit cu precădere la „filosofia divină”, ni se 
spune, pe care au identificat-o progresiv cu „teologia”, păstrând, pe 
de-o parte, caracterul de efort cognitiv, aflat sub acţiunea harului — 
obiectul suprem al cunoaşterii fiind Dumnezeu —, iar pe de altă parte, 
caracterul practic, ca unul ce-l ajută pe „filosof” să progreseze 
neîncetat în virtute. 

Filosofia la care se referă Sfinţii Părinţi se ocupă cu „dogmele 
cereşti”, cu vederile creştine în materie de credinţă sau cu diferitele 
judecăţi ce se impun credinţei şi care îşi au originea în Dumnezeu, 
care le descoperă nouă, făpturilor'*. Iar ipostaza aceasta de gânditor, 
de om de reflecţie o confirmă, cu prisosință, documentele arheolo- 
gice, pietrele tombale ale monahilor de odinioară, alături de numele 
decedatilor, având inscripţionate nota: „filosof” sau „filosoafă”!”. 
Mai mult, în concepţia Sfinților Părinţi, filosofiei adevărate îi este dat 
să aşeze semnul egalităţii între Divinitate şi frumusețe şi să 
depăşească tentantul şi periculosul joc al fanteziei ideatice. 

Cu o astfel de percepţie a fenomenului cultural, împreună cu 
autorul afirmăm că Dascălii Bisericii au accelerat procesul de des- 
compunere a structurilor culturale şi religioase ale Antichității şi au 
rescris istoria umanităţii, realizând o inspirată conversie a 
mentalităților din care civilizaţia europeană se hrăneşte şi astăzi, 
chiar dacă, din păcate, este tentată să-şi ignore sau să-şi deprecieze 
începuturile. Şi toate acestea au fost înfăptuite evitându-se atât 
fanatismul demolator, cât şi edulcoratul şi facilul sincretism, ambele 
deosebit de tentante nu numai în acele vremuri’”®. 

Frecventarea logicii de către scriitorii creştini este, de asemenea, 
judicios analizată, marcându-se faptul că a fost legată de activitatea 
misionară şi de procesul de elaborare a lucrărilor teologice. Gândi- 
torii creştini — de la Origen, Tertulian, Boetiu şi Marius Victorinus 
până la Sfinţii Maxim Mărturisitorul şi loan Damaschinul — ni se 
arată că au studiat şi folosit logica, că au utilizat organonul aristotelic 
în folosul unei comunicări clare şi eficiente. În plus, unii dintre ei 

chiar au scris manuale de retorică şi logică (Marius Victor, Boetiu, 
loan Damaschinul), punând în slujba adevărului lui Hristos metodele 
de lucru ale autorilor elini de odinioară'”. 

Nici priceperea Părinților în domeniul disciplinelor pozitive nu e 
trecută cu vederea. O seamă de principii gnoseologice formulate de 
ei au fost reunite mai apoi sub specia fabuloasă a Fiziologului, astfel 
că, înaintea infatuatului empirism englez, autorii creştini au deschis 
domeniului ştiinţific porțile modernității. 

Contribuțiile lor în matematică, biologie, medicină, astronomie, 
cosmografie sau cartografie sunt importante din două puncte de 
vedere: a) se înscriu in protoistoria ştiinţelor exacte; b) s-au derulat 
nu prin sfidarea Invizibilului, ci printr-o atentă relationare a văzutului 
cu Nevăzutul. Astfel, scriitorii şi Părinţii bisericeşti s-au dovedit 
cunoscători ai ştiinţelor naturii (Origen, Sfântul Grigorie al Nisei, 
Sfântul Vasile cel Mare, Fericitul Ieronim, Fericitul Augustin, Ioan 
Damaschinul), iar alții au fost medici şi au scris tratate de fiziologie 
şi medicină (Nemesiu al Emesei, Aetios din Amida, Alexandru din 
Trales, Teofil Monahul, Beda Venerabilul), toţi dovedind un spirit 
luminat, care a contribuit la dezvoltarea civilizaţiei şi la progresul 
umanităţii“. Concluzia formulată de exeget e justificată şi 
temeinică: „spre deosebire de părerea superficială ce ar putea să şi-o 
facă cineva în legătură cu domeniul preocupărilor Sfinților Părinți 
socotindu-l limitat la sfera valorilor spirituale şi la realitățile 
suprasensibile, parcurgerea atentă a operelor rămase de la ei ni-i 
arată interesându-se de rezultatele obţinute în cercetarea ştiinţifică şi 
bazându-se pe rațiune, pe experienţă, pe datele simţurilor”!5!. 

În sfârşit, o receptare aparte e dedicată felului în care Părinţii 
Bisericii au tratat viaţa duhovnicească. Farmecul pustiului, atracţia 
pentru singurătate, se arată că a fost declarată de către Părinți drept 
modalitatea optimă prin care sufletul accede la desăvârşire, la 
împlinirea în viata. Sfinţi ca Antonie cel Mare, Pahomie, Macarie şi 
alții au văzut în întinsele pustiuri ale Egiptului factorii decisivi pentru 

hristoformizare şi crearea de valori spirituale exemplare". Un astfel 


de comportament şi o astfel de atitudine nu au fost generate de 
nedreptatile si împilările sociale din epocă, cum se încearcă astăzi să 
se spună, ci de setea de spiritualitate, de îndumnezeire. 

Dacă vietuitorii deşertului au atins sfintenia, autorul ne arată că 
această performanță duhovnicească poate fi realizată de orice 
credincios care se refugiază în „deşertul interior”, în profunzimea 
inimii, străduindu-se să fugă de patimi'“5. Iar ca metodă de lucru ne 
propune rugăciunea, aşa cum a fost ea asumată de trăitorii creştini de 
odinioară. Acţiunea orantică reprezintă unirea desăvârşită a omului 
cu Dumnezeu. Astfel, rugăciunea „trupească” şi rugăciunea „în duh” 
sunt apreciate ca având aceeaşi importanță, fapt pentru care se insistă 
asupra atitudinii în actul orantic. Alungarea ispitelor, „întinderea 
sufletului spre cer”, eliminarea „pornirilor duşmănoase”, ridicarea 
ochilor spre înalt, îngenunchierea (ca semn de smerenie) sunt condiţii 
necesare atingerii unei reale stări de rugăciune şi, implicit, dobândirii 
sfinteniei'**, care nu depinde de originea unei persoane, iar în 
contextul actual nici de confesiunea sa, ci de strânsa comuniune cu 
Dumnezeu, demonstrată prin fapte”. 

Dincolo de zicerile pline de tâlc ale altora, am putea spicui, neîn- 
doielnic, din spusele Părintelui cărturar un gând sau altul (adesea de 
o rigoare aproape apoftegmatică). Nu o facem, pentru a-l îndemna 
pe cititor să parcurgă lucrările Arhiereului evocat, spre a-şi alcătui 
propria-i antologie, nu doar de citate, ci de teme de reflecţie. 


3. „Modernitatea” şi „actualitatea” în reflectiile şi meditatiile 
Mitropolitului Nicolae Corneanu 

În continuarea celor arătate până aici, e necesar să notăm că 
Arhiereul teolog Nicolae Corneanu se remarcă şi printr-o capacitate 
excepţională de a pune teologia creştină în dialog cu realitățile date, 
speriind orice gând încremenit în ceea ce rutina decretează ca fiind 

inacceptabil. lar acest tip de abordare se sprijină pe o intuiție fecundă 
privind sensul istoriei şi, în subsidiar, pe o conştiinţă lucidă, 
împlinită şi împlinitoare în arealul existenţei. 

Slujind învăţătura creştină, stigmatizată de modernitate ca fiind 
„dogmatizantă” (închisă in fata oricărei cercetări intelectuale şi 
căutări epistemologice), Prelatul arată că, în fapt, aceasta e neaşteptat 
de deschisă față de noutate, fata de rațiune şi construcțiile ei! Ce 
argument aduce în favoarea tezei sale? Însăși învățătura creştină 
despre lume si om, despre providenta şi predestinaţie, despre 
Biserică, har şi Taine, despre istorie şi eshatologie, care deşi e 
considerată, în limbajul obişnuit, ca fiind dogmatică, e departe de a 
avea „pecetea infailibilitatii şi obligativităţii”*€, restrictive fiind doar 
hotărârile Sinoadelor ecumenice, care sunt neschimbabile (dogma 
despre Sfânta Treime, despre raportul: Dumnezeu-om şi cea a 
teandrismului lui Hristos Domnul)“. 

Fiind mereu deschisă şi proaspătă, Ierarhul nostru arată că 
teologia e dornică să converseze cu problemele lumii de azi. Şi face 
această demonstraţie, abordând — dezinhibat şi fără pretenţia de-a 
edicta răspunsuri universale — teme punctuale: de la problematica 
feminină la cercetarea ştiinţifică de nivel ultim, de la întoarcerea la 
tradiţie la reevaluarea culturii contemporane’, nu fără a-şi invita 
lectorii la exerciţii de luciditate şi de maturitate. 

În deceniile opt şi nouă ale secolului trecut, s-a oprit asupra 
problematicii feminine, pornind de la două realități imediate: a) locul 
câştigat de femei în societate şi b) protestul acestora împotriva stării 
de lucruri din anumite zone ale globului unde drepturile femeilor nu 
sunt deplin respectate, punând într-o lumină nouă datele biblice, în 
vederea înlăturării inechităților*”. Iar soluţia propusă e una de 
sorginte apostolică: „bărbaţii să trăiască intelepteste cu femeile ... să 
le facă parte de cinste, ca unora care, împreună cu ei, sunt 
mostenitoare ale harului vieţii (I Petru 3, 7)”'*°. 

E evocată necesitatea implicării femeilor în serviciul clerical, 
după exemplul creştinismului primar, când Biserica n-a ezitat să 
recurgă la soluțiile cele mai practice pentru a face față nevoilor 
deosebite, cum reiese din Așezămintele apostolice (probabil, mijlocul 
veacului al III-lea). În pofida imperialismului feminist modern, 
Mitropolitul Nicolae arată că ortodoxia consideră femeia egală cu 
bărbatul, ca pe o împreună-lucrătoare la acţiunea mântuitoare a lui 
Hristos, la harismele şi darurile Sfântului Duh. Femeia ortodoxă este 
chemată să trăiască din plin viața Bisericii şi să împlinească serviciul 
bisericesc ce i se potriveşte în interiorul şi în exteriorul sfântului 
lăcaş, sub diferite forme, totdeauna de natură eclesială, nu însă 
preoţească”!*!. 

Aşadar, înaltul Prelat, pe temeiul tradiției, arată răspicat că 
Biserica Ortodoxă şi-a pus dintru început problema promovării 
femeii, că a angrenat-o în slujirea eclesială, motiv pentru care cere 
reprezentanților de astăzi ai Bisericii să trateze cu responsabilitate 
problemele pe care le ridică contemporaneitatea şi să găsească soluţii 
dincolo de cliseele lipsite de atestare documentară’. 

Meditatiile Inaltpreasfintiei sale surprind aspectele pozitive ale 
succesului ştiinţific, cum ar fi fericirea adusă de cuceririle ştiinţei 
familiilor infertile, dar nu ocolesc nici aspectele negative, respectiv 
posibila „manipulare genetică” (combinaţia de gene diverse pentru 
satisfacţii utopice), notând că orice manipulare care izolează, care 
depersonalizează este contestabilă, datorită persoanei şi iubirii, 
datorită tainei dăinuirii iubirii de care are nevoie embrionul pentru a- 
şi structura firesc psihicul. Şi, subscriind la remarcile unui reputat 
teolog (Olivier Clément), arată că „manipulările genetice nu sunt 
admisibile decât în serviciul iubirii, adică pentru a veni în ajutorul 
unui cuplu şi rămânând în interiorul acelui cuplu”'®. 

În prelungirea celor arătate, amintim gândurile Arhiereului 
teolog în proximitatea clonării. Teza pe care o dezvoltă este favo- 
rabilă cercetărilor de acest fel legate de floră şi faună, nu şi de om. 

lar considerentele invocate sunt în consens cu învăţătura creştină: 
unicitatea fiinţei umane, statutul de persoană conferit omului de 
către Creator, prezența Chipului divin în noi’, sfidarea specificității 
umanului, perena eroare umană (ştiinţifică şi morală), inexistența 
celulei originare!%. 

Aşadar, ştiinţele naturale, inclusiv antropologia, oferă date 
despre om, iar confruntarea diferitelor opinii constituie o necesitate. 
Când teologul şi omul de ştiinţă se interpelează unul pe altul, apar 
nepotrivirile, întrucât exigenta ştiinţifică nu admite să se substituie 
revelatiei. Pentru a depăşi polarizările, e necesară evitarea reducerii 
necunoscutului la cunoscut, ceea ce n-ar face decât să reducă 
ireductibil Misterul, operant în ambele domenii de cunoaştere“. 

În sfârşit, nu mai putin provocatoare este eseistica Inaltpresfinti- 
tului Nicolae. Textele în discuţie au un caracter apologetic şi, 
evident, reparatoriu, venind ca o reacţie la nervozitatea criticilor de 
ieri şi de azi ai lui Eminescu, Blaga, Cioran, Eliade, chiar şi Tolstoi. 

Din articolele consacrate acestor mari personalități, radiază un 
sentiment de amărăciune fata de superficialitatea continuă a 
pseudojudecatilor de valoare de care ele au parte. Jar nemulţumirea 
profundă e generată de maniera dură în care au fost şi sunt trataţi 
chiar de către teologi. Încercarea Ierarhului nostru are un obiectiv 
precis: acela de a arăta că Eminescu, Blaga, Cioran, Eliade şi Tolstoi 
nu numai că au fost religioşi în general, ci creştini. 

Mihai Eminescu, deşi e considerat un „simpatizant” al 
hinduismului (mai precis al budismului), autorul opinează că, în 
realitate, a fost un creştin prin educaţie, lecturi, studii şi opera 
literară“. Temeiurile pe care îşi fundamentează argumentarea sunt 


autobiografia poetului'"* şi biografia reflexiva'*’, dar şi unele texte 


144 N. Corneanu, Pe baricadele presei bisericeşti, vol. II, p. 123. 

145 Ibidem, p. 124. 

146 N. Corneanu, Pe firul vremii, p. 188. 

147 Ibidem, p. 189. 

148 Este vorba despre lista lecturilor poetului: Molitfeinicul, Biblia, Psaltirea (in 
versuri a mitropolitului Dosoftei), Cartea românească de învăţătură (a mitro- 
politului Varlaam), Cărticica sfătuitoare pentru păzirea celor cinci simtiri şi a 
nălucirei şi a minţii şi a inimei (a Sfântului Nicodim Aghioritul), Teologia 

din scrierile marelui poet national: „ÎL simţim pe Dumnezeu — scria 
Eminescu — fiindcă în el doar ne simţim pe noi înşine. Trebuie să ni-l 
închipuim ca persoană, fiindcă numai astfel poate fi obiectul 
dragostei noastre, dar simpla încercare de a oferi un concept 
determinat despre el e sortită să dea greş. Orice astfel de concept este 
un nume nepotrivit pentru un conţinut inexprimabil”!“. La fel, 
despre Lucian Blaga arată că e greu să fie judecat după criterii rigide, 
întrucât tezele sistemului propriu de gândire trebuia să şi le alinieze 
exigenţelor logicii'5!. Dovada că „în străfundul fiinţei sale a rămas 
credincios” a preluat-o din însăşi mărturia genialului cărturar, făcută 
de un confrate de arhierie al Mitropolitului nostru (Mitropolitul 
Nicolae Colan): „Am venit şi am văzut frumuseţea locului, 
frumuseţea acestei aşezări duhovniceşti. Cu toate că plec, într-un fel 
rămân totuşi aici” — e vorba despre cuvintele lui Lucian Blaga scrise 
în Cartea de aur a mănăstirii Sâmbăta de Sus. 

În cazul lui Mircea Eliade, inconfundabilul istoric al religiei, în 
general, şi al creştinismului, în special, consideră că observațiile 
subiective sunt de natură să îi pună sub semnul întrebării credinţa, 
ataşamentul la creştinism şi, mai concret, la Biserică”. Analizând 
îndoielile de acest fel, atrage atenţia că acestea sunt generate fie de 
opiniile unor colaboratori ai săi, care l-au caracterizat — evident, 
dintr-un unghi de vedere personal — ca fiind un „necredincios 
creştin” (I. P. Culianu), fie datorită discretiei savantului în a mărturisi 


dogmatică a Bisericii ortodoxe catolice de răsărit (a protosinghelului 
Melchisedec) şi Învățătura ortodoxă din religiunea creştinească a unei sânte, 
catolice şi apostolice Biserici pentru clasele liceale (a lui Silvestru Morariu 
Andreievici). La acestea se adaugă monografiile şcolii teologice din Tiibingen (D. 
Fr. Strauss, Fr. Chr. Baur, Bruno Bauer) şi cărțile lui I. Kuhn (Katholische 
Dogmatik, 1857) şi F. X. Dieringer (Lehrbuch der katholischen Dogmatik, 1857). 
N. Corneanu, Pe firul vremii, p. 192. N. Corneanu, În pas cu vremea, p. 49. 

14 Sunt evocate în acest sens mărturiile călugăriței Agafia Moişa şi ale sorei 
poetului, Aglaia Eminovici. N. Corneanu, Pe firul vremii, p. 190-191. 
ON. Corneanu, În pas cu vremea, p. 111. 

'S! Ibidem, p. 44. 

15 N. Colan, Amintiri, în „Mitropolia Ardealului”, nr. 7-8/1966, p. 473-474. N. 
Corneanu, Pe firul vremii, p. 44. 

153 N. Corneanu, op. cit., p. 131 

dacă e credincios sau nu, fie din cauza faptului că a decis să fie 
cremanat'™. Chirirahul teolog atrage însă atenţia asupra serviciilor 
aduse de către Mircea Eliade credinţei, religiei creştine, chiar 
ecumenismului, şi în mod special ortodoxiei, atitudini ce pot fi 
acceptate ca fiind un argument pentru reconsiderarea ilustrului istoric 
al religiilor”. Iar în motivarea opiniei sale evocă mărturisirea unui 
alt savant (I. G. Coman), care îl pomenea pe Mircea Eliade 
„totdeauna nu doar ca un erudit în istoria religiilor, ci mai ales ca un 
om credincios”'”*. 

În reflectiile asupra lui Emil Cioran notează că multi l-au 
perceput şi-l percep drept necredincios, chiar un apostat. În realitate, 
deşi criticat de ultranationalisti pentru renegarea patriei, iar de 
teologi pentru sfidarea dogmelor Bisericii!” , Cioran este considerat a 
fi fost un „iubitor de neam” şi un om „credincios”!55. Ceea ce nu s-a 
înțeles şi nu se înţelege încă e că, în viziunea compatriotului nostru, 
adevărata Românie trebuie creată lăuntric, printr-un exercițiu moral 
exemplar şi că religiozitatea autentică presupune ample meditații 
asupra Creatorului şi creaţiei, ca El să ne devină interlocutor, dar şi 
asupra vidului, neantului, durerii, deceptiei, eşecului şi plictiselii. Si 
toate acestea întrucât „prin scrisul său — arată Mitropolitul — Cioran 
atinge coardele sensibilităţii noastre ori de câte ori zguduie din 
amorteala o lume «babilonizata» prin fanatismul său «fără crez», în 
realitate prin «lipsa iluziilor»”'’. Iar corespondenţa lui Emil Cioran 
cu monahul Nicolae Steinhardt e declarată a fi edificatoare pentru 
credinciosia sa: ,,...1n realitate — scria Cioran —, si dumneavoastră o 
ştiţi foarte bine, sunt un spirit religios, dacă religia presupune o 
conştiinţă fără dubiu a golului acestei lumi. Ce mai contează restul, 


154 Ibidem, p. 133. 

155 Idem. 

156 Ibidem, 134. 

157 N. Corneanu, Pe baricadele presei bisericeşti, vol. I, p. 562-563. Idem, Pe firul 
vremii, p. 39. 

158 N. Corneanu, Pentru mai binele obştesc, p. 82. 

15 N, Corneanu, Pe baricadele presei bisericeşti, vol. I, p. 562. Idem, Pe firul 
vremii, p. 39.d 

din moment ce ştiu ce înseamnă a te ruga (si, mai mult, neputinta de 
a o face). Dar va autorizez să o faceţi în locul meu...”!. 

În sfârşit, şi Lev Tolstoi este „salvat” din temnita destinată 
ereziarhilor, întrucât protestantismul său exprimă, în mod clar, 
poziţia unui „om liber”, nu a unui „dogmatic”, de pe care a încercat 
să prezinte învăţătura creştină'S!. Chiar dacă a comis greşeli, 
aprecierea e că ataşamentul său fata de creştinism n-ar fi trebuit să 
ducă la pedeapsa excomunicării, întrucât el n-a încetat niciodată să 
fie ataşat lui Hristos. În plus, Tolstoi ocupă un loc de frunte nu 
numai în cultura şi spiritualitatea rusă, ci şi în cea universală prin 
valoarea operei sale, chiar şi a doctrinei sale. Iar viaţa lui interioară 
apare ca o expresie a condiţiei umane, dornică de eliberare de sub 
limitări şi de afirmare a existenţei în spirit, dornică de-a face bine şi 
de-a apăra demnitatea şi valoarea persoanei umane'*. 

Aşadar, Mitropolitul Nicolae, fără a abandona încărcătura teolo- 
gală, vine, prin cele scrise, în întâmpinarea contemporanului sau'™, 
orice spirit vigilent descoperind în textele arhiereşti problemele lumii 
care-l absoarbe şi, în egală măsură, drumul pe care îl deschide (sau îl 
păstrează deschis) credinţa în vertijul veacului %. Cu alte cuvinte, un 
om al Bisericii scrie despre globalizare, despre agresivitatea presei, 
despre terorism cu maximum de responsabilitate şi interpelează 
cultura şi ştiinţa, dialogând cu ele în mod manifest, la fel cum o face 
cu Cel de Sus; e în permanență credincios imperativului claritatii, 
fără să fie, însă, tranşant sau autoritar!%. Şi procedează în abordările 
sale apelând la o cantitatea şi varietatea de informaţii, toate impre- 
sionante, pe care, dincolo de faptul că le utilizează, le stăpâneşte 
aristocratic. Domină sursele, le ordonează conform planului de 
cercetare, un plan apărut ca urmare a documentarii şi a proiectului 
propus apriori. 


1% N. Corneanu, Pentru mai binele obştesc, p. 83. 

16! N. Corneanu, În pas cu vremea, p. 21. 

162 Thidem, p. 22. 

16 Idem. 

164 M. Florescu, Opera publicistică a unui ierarh, în „Vatra”, nr. 11-12/ 2008, p. 47. 
165 M, Maci, op. cit., p. 63. 

16 D, Chetrinescu, Scriitorul, în „Vatra”, nr. 11-12/2008, p. 101. 

Ierarhul nostru nu a scăpat însă de hatisul pseudojudecatilor de 
valoare. Universitarismul românesc însuşi, cu savanții şi ignorantii 
lui, îl supune cumpănirii înaintea de marea Cumpănire. Cei din urmă 
(contestatarii) — plini de sine, dar goi de merit — nu se sfiesc să pero- 
reze că Nicolae Corneanu aparţine unui timp apus. Da. E adevărat că 
Arhiereul nostru e un om care, prin vârsta biologică, e revendicat de 
un alt timp. O atenţie unitară şi multiplă contrazice însă malitiozi- 
tatile „savante”, scrierile postcomuniste ale Prelatului nonagenar 
impunându-se prin forța de a aduna şi crea punți, surprinzătoare, dar 
remarcabile, între mefienta intelectualilor aconfesionali şi ferventii 
confesionali. Invită, altfel spus, ,,beligerantii” la dialog, la întâlniri pe 
o problematică comună — marea surpriză e că cei ce se adună 
descoperă că ceea ce-i uneşte e mult mai important decât ceea ce-i 
desparte... 

De ce astfel de performanţe? Pentru că e în joc o întreagă 
pedagogie asumată: a ascultării şi a întâlnirii celuilalt, care nu e 
anexat unei credințe omnisciente şi omnipotente. E o didactică a 
invitatiei la actualitate şi perenitate, cu sincera dorință de a fi sondat 
cât mai profund misteriosul ADN, purtător de multe, printre care — 
afirmă savanții — şi de pistis! 

S-a scris că Mitropolitul „Nicolae Corneanu este ultimul nume 
important din pleiada de patrologi şi istorici ai creştinismului antic 
din Biserica Ortodoxă Română, pleiadă ce-i cuprinde pe loan G. 
Coman, Dumitru Stăniloae, Iustin Moisescu, Teodor M. Popescu, 
Dumitru Fecioru, Teodor Bodogae”'®’. Ce-l caracterizează însă pe 
inaltul Prelat antologat? 

Munca şi migala, vocaţia şi eruditia ar putea fi două dintre tusele 
ce-i definesc personalitatea şi opera. Apoi activitatea pastoral- 
misionară, fundamentată pe virtuţi remarcate şi elogiate de conştiinţa 
publică, arta oratorică aparte şi, bineînţeles, scriitura inconfundabilă, 
cu tonalități proprii, concisă, rafinată intelectual şi cotropitoare 
sentimental. 

Dincolo de aceste ziceri, e vorba despre mult mai mult decât 
atât. E în discuţie impozanta unui cărturar cu un dar indicibil; e 


167 C, Badilita, op. cit., p. 10. 

vorba despre un suflet străbătut de un fluid misterios ce inundă 
gândirea, despre un om cu o capacitate aparte de a-şi face, în mod 
natural, interlocutori în intimitatea lui; e vorba despre un îndrăgostit 
de izbânzile perene ale spiritului, despre un spirit ales, care face, prin 
scrisul său, din his temporibus o realitate mereu actuală si 
atrăgătoare. E vorba, în sfârşit, despre un om şi o operă care invită la 
sympozion, la un banchet unde oaspeţii de seamă sunt smerenia şi 
cugetarea, fidelitatea şi admiraţia, simţul critic şi tainica profunzime. 
Teologhisirea Părintelui Mitropolit Nicolae e, aşadar, filocalică, 
e o teologie frumoasă prin natura ei, dar şi prin frumusețea 
duhovnicească ce o imbie, generos, semenilor, stiuti şi nestiuti... 

NOOSFERA CA SPATIU CULTURAL-ISTORIC 


Ceea ce, în spaţiul cultural, s-a numit noosferă este, în esenţă, un 
ansamblu al unui univers spiritual cu virtuţi modelatoare. Noosfera 
este astfel o realitate pentru sine, un spaţiu cultural-istoric ce asigură 
comunicarea în interiorul unei colectivităţi cultivate. Altfel spus, 
noosfera, asumată ca univers spiritual, delimitând o zonă a culturii în 
sens larg, este dotată cu o conştiinţă de sine semiotică, ce implică o 
conştiinţă a propriului său specific, fiind înzestrată, totodată, cu un 
complex sistem de memorie, ca dimensiune cognitivă fundamentală. 
Fără această memorie, ea nu poate funcționa într-o lume grăbită, 
materialistă şi golită adesea de sentimentul valorilor spirituale, care 
rămân, totuşi, mereu, un dat inalienabil al umanităţii omului. 

Faptul că acest spaţiu cultural s-a instituit, pentru noi, într-un 
timp real, graţie unor evenimente importante şi, în plus, semnifica- 
tive, evenimente la care am fost „martori”, a fost un mare privilegiu. 

În acest sens, prezenţa la Universitatea de Vest din Timişoara, la 
propunerea Facultăţii de Litere, Istorie şi Teologie, a unor 
personalități de excepţie, din Occident, dar şi din România, cărora li 
s-a conferit titlul de Doctor Honoris Causa al Universităţii, a devenit 
prilejul de a intra în contact cu un mod de a concepe studiul unui 
spațiu lingvistic şi cultural: cel românesc, aflat la confluenţa unor 
mari itinerarii ale culturii europene, pe dimensiunea ei romanică, 
vizând, în primul rând, relaţia romanitate — românitate — latinitate, 
căreia i s-a adăugat ideea europeană în relaţia ei cu Orientul romanic 
şi, strâns legat de ea, cea a integrării europene a spaţiului românesc, 
pliată aceasta şi pe geneza acestui spațiu în inima latinitatii. 

De altfel, contactul cu personalităţi speciale, figuri emblematice 
pentru un domeniu atât de important ca cel al romanisticii şi 
românisticii a fost şi un mod de integrare a noastră în valorile 
academice europene. Pentru o vreme, Facultatea devenise locul unde 

se deschideau portile spre traditii stiintifice prestigioase, cu deplina 
conştiinţă a acestui fapt. De altfel, primul Doctor Honoris Causa al 
Facultăţii de Litere, Istorie şi Teologie a fost acordat marelui lingvist 
român Eugeniu Coşeriu, trăitor în Occident, eveniment cu valoare 
simbolică, intens recuperatoare. 

Alocutiunile ţinute cu aceste prilejuri erau de fapt tot atâtea 
parcursuri profesionale. Publicate în broşurile alcătuite cu aceste 
ocazii, textele au devenit aproape imposibil de consultat. Ele cuprind 
un tezaur de informaţii ştiinţifice de mare interes, puncte de vedere, 
judecăţi de valoare, sugestii pentru cercetare şi nu mai puţin 
tulburătoare amintiri personale. Ele închegau o problematică unitară, 
alcătuind, în ultimă instanță, noosfera acestui spaţiu cultural, un 
timp-memorie, adică, dar nu numai în sensul static de depozit, 
arhivă, ci şi în cel cu mult mai important de patrimoniu şi instrument 
cognitiv. un spectacol pasionant al inteligenței şi al dăruirii întru 
studiu pe care „memoria” textelor reuşeşte să ni-l ofere! Aceasta a 
fost rațiunea pentru care am alcătuit cartea Despre noosferă. O 
construcție a memoriei, Editura Excelsior Art, Timişoara, 2005, iar 
acum, împreună cu Sergiu Drincu, acest număr festiv al revistei 
„Philologica Banatica”, dedicat Mitropolitului Banatului Î.P.S. Dr. 
Nicolae Corneanu, la cei 90 de ani de viata şi la cei 70 de ani 
inchinati Bisericii Ortodoxe Române, dar şi la împlinirea a 10 ani de 
la conferirea titlului de Doctor Honoris Causa al universităţii de Vest 
din Timişoara, expresie a profundei noastre gratitudini pentru 
implicarea Sa academică în ctitorirea, pentru prima data la 
Timişoara, a unui departament de Teologie Ortodoxă în cadrul 
Facultăţii de Litere, Istorie şi Teologie.. 


Prof. univ. dr. ILEANA OANCEA 
Decan al Facultăţii de Litere, Istorie şi Teologie 
(1996-2004) 

CUVANTUL DE INTAMPINARE 
AL DOAMNEI RECTOR, 

PROF. UNIV. DR. LIZICA MIHUT, 
ROSTIT CU PRILEJUL CEREMONIEI DE 
CONFERIRE A TITLULUI DE DOCTOR HONORIS 
CAUSA AL UNIVERSITĂŢII „AUREL VLAICU” 
DIN ARAD I. P. S. DR. NICOLAE CORNEANU, 
MITROPOLITUL BANATULUI, MEMBRU DE 
ONOARE AL ACADEMIEI ROMÂNE, 

20 MARTIE 2003 


„Bine ati venit Înalt Prea Sfintia Voastră! Aradul, prin repre- 
zentantii săi, Vă salută călduros. Doresc să subliniez, de la început, 
că personalitatea pe care o reprezentați este cu totul copleşitoare. O 
personalitate prin excelență puternică ce îngemănează laolaltă 
eruditia, patristica şi ecumenismul. Ca erudit ati stabilit o legătură 
extrem de profundă între scriitorii patristici şi gândirea şi cultura 
clasică. 

Înalt Prea Sfintia Voastră, în momentele de derută din anii 1990 
şi până astăzi, în momentele de cumpănă pentru istoria noastră şi 
chiar pentru Biserica strămoşească, ati venit cu un discurs limpede, 
aparent simplu, dar, cu atât mai mult, încărcat de greutate. Ceea ce 
este extrem de important este că ati reuşit un lucru rar, dacă nu unic, 
în această parte de tara: să adunaţi laolaltă toate cultele şi etniile, prin 
liantul slujirii omului. 

Puţini erau aceia care credeau că veţi veni la Arad, pentru 
conferirea înaltului titlu academic de Doctor Honoris Causa, 
deoarece ştim că Înalt Prea Sfintia Voastră nu agreati festivitățile. 

Preferati mai degrabă biblioteca şi universul livresc. Pentru că ati 
acceptat invitația noastră, Vă mulțumim şi dati-ne voie să Vă 
aplaudăm cu un „Bun venit” la Arad. 

Aula Magna a Universităţii „Aurel Vlaicu” din Arad este mai 
neîncăpătoare ca altădată pentru că, iată, cu toţii, profesori, studenți, 
preoți, invitaţi, nutresc sentimente de reală preţuire pentru Înalt Prea 
Sfintia Voastra...”. 

VOCATIA DIALOGULUI CA ARTA 
A IUBIRII DE DUMNEZEU SI DE OAMENI 


Personalitate de excepție a Ortodoxiei româneşti şi nu numai, 
Mitropolitul Nicolae al Banatului are o biografie fascinantă. Este 
foarte greu să te decizi ce să admiri mai întâi, omul de carte, 
intelectualul de excepţie, contribuţiile teologice şi ecumenice, 
restauratorul de monumente istorice şi bisericeşti, organizatorul 
administrativ şi îndrumătorul colecţiilor de carte teologică şi 
istorică sau ierarhul distins şi vizionar. În nici un caz, nu vom opta 
atât noi cât, şi multi alţii, asupra uneia dintre aceste excepţionale 
calități, ci vom sublinia personalitatea complexă a Mitropolitului 
Nicolae, deopotrivă ierarh, teolog şi, nu în ultimul rând, un om, 
admirabil prin noblețea sa spirituală. 

Statură ascetică, prezenţă agreabilă, admirabil prin discursul său 
nuantat şi profund articulat la interogatiile lumii actuale, iubitor de 
cultură şi neam, Mitropolitul Nicolae marchează, în mod original, 
istoria recentă a Mitropoliei Banatului şi a Bisericii Ortodoxe 
Române. Pentru aceste calităţi ce îmbină în mod fundamental teolo- 
gia şi cultura, Academia Română l-a ales membru de onoare, iar 
numeroase comunități academice, fundaţii şi societăţi culturale i-au 
acordat cinstea pe care o binemerită. 

Provenind dintr-o familie preoțească, îşi asumă valorile Orto- 
doxiei în plan personal, social, teologic, ecumenic şi mărturisitor, 
unificând în contribuţiile sale doctrina cu spiritualitatea Părinților 
Bisericii şi toate acestea cu relevanta socială şi culturală a 
Evangheliei lui Hristos. 

Viaţa şi teologia stau sub semnul simbolului scării, astfel că cele 
30 de trepte ale Scării traduse şi comentate, inmultite cu sfintenia 
numărului 3, marchează cei 90 de ani pe care Mitropolitul Nicolae al 
Banatului îi aşază cu seninătate şi dragoste înaintea noastră, ca pildă 

a căutărilor şi a regăsirilor sale dimpreună cu lisus Hristos. Este bine 
să reținem că din cei 90 de ani, 70 i-a împlinit la altarul Bisericii, ca 
diacon (1943), preot (1960) şi arhiereu (1961), dând dovadă de 
responsabilitate în afirmarea ethosului Bisericii neamului in 
contextul multor provocări sociale, seculare, religioase şi culturale. 

Considerăm că IPS Părinte Mitropolit Nicolae, în toţi aceşti ani a 
fost pe de o parte, o „punte de dialog” între Biserică şi Societate, 
Biserică şi Cultură, iar pe de altă parte, a fost o punte de dialog în 
interiorul creştinismului şi al religiilor, în general. Numai un spirit 
superior întrupează asemenea calităţi şi atitudini ce pot aduce laolaltă 
oameni, aşezându-i în condiția umană a dialogului, prin prisma a 
ceea ce îi apropie prin valoarea fiecăruia dintre ei. Fie că vorbim 
despre dialogul institutionalizat la care a participat mai bine de 
jumătate de veac în cadrul organismelor internaționale ale creştinis- 
mului, ca delegat al Bisericii Ortodoxe Române, fie că vorbim despre 
dialogul dintre teologie şi cultura vremii sau despre dialogul ca 
formă simplă a întâlnirii dintre două persoane, Mitropolitul Nicolae a 
manifestat întotdeauna respectul fata de persoana umană, fata de 
taina şi situaţia concretă a manifestării omului. Dacă ar fi să amintim 
despre contribuţiile sale la adâncirea dialogului dintre oameni, 
Biserici, confesiuni şi culturi în Europa, vom descoperi pe Ierarhul 
care a trudit mai bine de jumătate de veac pentru depăşirea sciziu- 
nilor din interiorul creştinismului şi pentru relationarea culturii şi 
valorilor Ortodoxiei româneşti cu marea cultură europeană de 
inspirație creştină. 

Astfel, dacă în anul 1962 a fost ales membru permanent al 
„grupului de studii patristice” din cadrul Comisiei „Credinţă şi 
Constituţie” a Consiliului Ecumenic al Bisericilor, iar între 1978- 
1981 a activat ca membru în Comitetul Central al Consiliului 
Ecumenic al Bisericilor, să reținem că în plan panortodox a făcut 
parte din delegația Bisericii Ortodoxe Române care a vizitat 
Patriarhia Bulgară (1966), Bisericile vechi-orientale din Armenia, 
Egipt, Etiopia şi Siria (1969, 1979, 1997), Biserica Greciei (1971) 
Patriarhia Rusă (1971), Biserica romano-catolică din Belgia (1972), 
Biserica luterană din Suedia (1987), Patriarhia Ecumenică (1978, 
1981, 1989), Patriarhia Sârbă (1981, 1995), Patriarhia Alexandriei 

(1998), Patriarhia Ierusalimului (2000), participând la diferite alte 
conferințe şi întruniri cu caracter teologic-ecumenic în S.U.A, 
Anglia, Germania, Franţa Danemarca, Finlanda, Elveţia, Austria ş.a. 
Contribuţia ecumenică a Mitropolitului Nicolae rămâne un reper 
pentru generaţiile viitoare, spre a găsi punctul de joncțiune din 
interiorul creştinismului pentru afirmarea comună a Evangheliei lui 
Hristos în Europa. 

Creator al unei „culturi a dialogului”, fundamentate pe iubirea 
de Dumnezeu şi de oameni, în care sunt sintetizate „Legea şi 
proorocii”, Mitropolitul Nicolae al Banatului rămâne un reper 
incontestabil al Ortodoxiei universale în confluența ideilor, confe- 
siunilor, religiilor şi culturilor secolului al XXI-lea. 

Pentru noi, cei ce am avut şansa să-l cunoaştem, bucuria unui 
astfel de moment aniversar este deplină şi anamnetică, Universitatea 
„Aurel Vlaicu” din Arad conferindu-i în anul 2003 înaltul titlu 
ştiinţific de „Doctor Honoris Causa ”. Personalitate de primă mărime 
a Bisericii şi societăţii contemporane, Mitropolitul Nicolae reprezintă 
o făclie vie şi pilduitoare prin abnegatie şi bunătate, altruism şi 
sinceritate, dragoste şi nobleţe. 


Întru multi ani, Înalt Preasfintite Părinte Mitropolit! 


Prof. univ. dr. Lizica MIHUT 
Prof. univ. dr. Cristinel IOJA 

CUVÂNTUL Î.P.S. DR. NICOLAE CORNEANU, 
MITROPOLITUL BANATULUI, MEMBRU DE 
ONOARE AL ACADEMIEI ROMÂNE, LA 
CEREMONIA DE CONFERIRE A TITLULUI DE 
DOCTOR HONORIS CAUSA AL UNIVERSITĂŢII 
DE VEST DIN TIMIŞOARA, 20 NOIEMBRIE 2003 


Domnule Rector, 

Onorat Senat al Universităţii, 
Doamnă Decan, 

Onorată asistenţă, 


Mărturisesc sincer că cinstea de a-mi fi fost acordat titlul de 
Doctor Honoris Causa al Universităţii de Vest mă copleşeşte. Într-un 
fel m-am obişnuit cu el, dar şi în cazul de față nu mă simt vrednic să- 
mi fi fost atribuit. Mă plec însă smerit în fata hotărârii luate şi încerc 
să-l justific prezentându-Vă o temă care poate veţi accepta că se 
leagă într-un fel de preocupările Facultăţii de Litere, Istorie şi 
Teologie, şi anume: 

Începuturile literaturii române 

Orice popor, atunci când face istoria propriei literaturi, porneşte 
de la primele începuturi care sunt împinse cât mai înapoi pe firul 
vremii. Bunăoară francezii includ printre cei dintâi scriitori ai lor pe 
toți latinii care şi-au desfăşurat activitatea în vechea Galie (ex. 
Ausonius, Hilarius de Poitiers, Sulpicius Sever, Hilarius de Arles, 
Grigoire de Tours etc.). Într-un mod inexplicabil, în ce ne priveşte, 
deşi etnogeneza poporului român aparţine veacurilor IV-VI, noi 
obişnuim să punem cele mai vechi manifestări ale scrisului în 
legătură cu epistola lui Neacşu din Câmpulung de la 1521 sau cu 
unele manuscrise slavone puţin anterioare acesteia. Astfel, nume- 

roasele veacuri scurse de la efectiva formare a poporului roman 
constituie un imens gol, aşa-numitul „mileniu mut“, in care n-am fi 
existat decât sub raport biologic. Pretentia aceasta, pe lângă faptul că 
este obiectiv imposibilă, nu este credibilă. Din momentul în care ne- 
am născut ca popor şi până la data când se convenea, până nu 
demult, că ar fi apărut primele manifestări ale scrisului românesc, s- 
au înregistrat, cum era normal, suficiente producţii de natură să 
intereseze pe istoricul literar. E adevărat că limba vorbită de strămoşi 
a fost latina şi că, până acum, specialiştii au apreciat că tot ce s-a 
produs în atare limbă, sau în idiomul de tranziţie până la închegarea 
limbii române propriu-zise, nu este a se lua în considerare. E 
adevărat apoi că majoritatea celor ce s-au îndeletnicit cu scrisul în 
vremea aceea erau clerici, iar operele lor constituiau tratate teologice, 
epistole, comentarii, dialoguri sau prefețe pe marginea textelor sacre, 
toate respinse în lungii ani ai dictaturii atee (1945-1989). Lăsând 
deoparte irationalitatea unor criterii de asemenea natură ideologică 
aplicate domeniului ce ne preocupă, mă grăbesc să precizez că toţi 
scriitorii care foloseau latina în epoca de formare a noastră ca popor, 
dacă nu sunt români propriu-zişi, nu li se poate însă refuza aparte- 
nenta la populaţia ce pe bun drept se numeşte străromână iar, pro- 
ductiile lor, dacă nu sunt române — elegii sau epopei -, nu aparțin mai 
puţin speciilor literare proprii epocii şi condițiilor de atunci. 

Aşadar, precum observa prof. Gabriel Tepelea (Pentru o nouă 
istorie a literaturii şi culturii române vechi, Bucureşti, 1994, p.32; 
idem, Opţiuni şi retrospective, Bucuresti, 1989, p.80), „ideea incor- 
porării scriitorilor latini din Dacia într-o istorie a literaturii şi culturii 
noastre este prea îndrăzneață doar dacă facem abstracție de alte 
istorii literare europene, unde scrierile în limbile naţionale au fost 
precedate ori s-au dezvoltat concomitent, în perioada de început, cu 
scrierile în limba latină“. 

Pentru a exemplifica cele acum afirmate voi începe prin a arăta 
că textele literare cele mai vechi se înscriu în genul hagiografic. 
Primul este Pătimirea Sfinţilor Epictet şi Astion din preajma anului 
300, referitor la martirii care şi-au sfârşit viaţa în cetatea Halmiris de 
la Gurile Dunării. Acest document, observă un comentator, „oferă 
elemente preliminarii pentru istoria lingvisticii şi filologiei române, 

după cum reprezintă elementele fundamentale de elucidare a 
problematicii culturii străvechi româneşti“. 

În continuare, mentionez Pătimirea lui Darius din 303, cu 
referiri la istoria mentalităților, mai ales în privinţa persistentei 
cultelor păgâne la Dunărea de Jos. Darius poate fi un ilir sau localnic 
din Axiopolis, Cernavoda de astăzi. 

Alte două pătimiri sau acte martirice scrise tot în latină sunt cele 
ale lui Emilian din Sdurostor (anul 363) ori ale lui Sava Gotul 
(anul 372), ultimul pus pe seama episcopului Bretanion al Tomisului 
(Constanţa de astăzi) ori a preotului Sansala, un autohton. Moaştele 
Sfântului Sava, se cuvine adăugat, au format obiectul unei semnifi- 
cative corespondențe datând din anii 373-374, între Sf. Vasile cel 
Mare, arhiepiscopul Cezareei Capadociei — renumit scriitor al vremii 
— şi guvernatorul Scitiei Mici (Dobrogea de astăzi), Iunius Soranus. 

Acestor prime documente literare străromâne trebuie adăugate 
operele unei pleiade de autori care au activat pe teritoriul corespun- 
zător ariei de formare a poporului român. Unul din ei este Teotim, 
episcopul Tomisului, care se bucura de prestigiu deosebit în cercurile 
teologice şi bisericeşti din jurul anului 400, apărător al Sfântului loan 
Gură de Aur, alt mare scriitor al vremii. A compus, pe lângă valo- 
roase omilii, „opere scurte şi comatice (alcătuite din fraze scurte), în 
formă de dialog şi în stilul vechii elocinte“. Ieronim (346-420), care 
ne dă această informaţie, adaugă: „Aud că mai scrie şi alte lucrări“ 
(De viris illustribus, 131). 

Urmaşul lui Teotim, loan al Tomisului, care a păstorit ca 
episcop înainte de anul 448, scriitor de talent, autor al unor cărți 
compuse în limba latină sau numai tălmăcite din greceste în latineste, 
este prezentat de un contemporan ca „unul din cei mai buni teologi ai 
timpului“ (Marius Mercator, Epilog la tălmăcirea unui fragment 
din cuvântul lui Eutherius). 

Teotim al II-lea al Tomisului redactează, pe la mijlocul secolului 
al V-lea, o epistolă răspuns in limba latină către împăratul Leon I 
(457-474), în care se declară de acord cu hotărârea sinodului 
ecumenic de la Calcedon (451) de condamnare a ereziei monofizite, 
care pretindea că în persoana Mântuitorului Hristos era o singură fire 
(„fizis“), cea dumnezeiască. 

Din zilele infloririi Bisericii tomitane mai citez pe ierarhul 
Valentinian (aproximativ 550), figura de prim ordin in disputele 
teologice ale vremii, căruia papa Vergilius (mort în 555) căuta să-i 
dovedească apartenența sa la dreapta credinţă şi cu care a schimbat o 
corespondenţă rămasă celebră. 

Cunoscut în întreaga creştinătate pentru activitatea şi opera sa e 
străromânul loan Casian (360-430/5), al cărui nume provine de la 
acela al satului Casian, fost Seremet, de pe valea Casimcei, judeţul 
Constanţa, „regiune solitară şi încântătoare“ (Collationes Patrum, 
XXIV, 1, 3). Versat în literatura clasică, după peregrinări prin 
Palestina şi Egipt, Constantinopol, Roma şi Galia, se va stabili în 
cele din urmă la Marsilia, de unde a influenţat covârşitor monahis- 
mul occidental. A scris mult, între operele sale meritând să fie citate 
Convorbirile cu părinţii deşertului, Aşezămintele vieţii mănăsti- 
reşti de obşte şi despre remediul celor opt păcate principale, 
Despre întruparea Domnului etc. Convorbirile (Collationes 
Patrum) au inaugurat un nou gen literar, acela al Patericului, care va 
face carieră mai ales în Răsărit, dar va constitui şi în Apus lectura 
preferată a monahilor şi a tuturor doritorilor de progres şi desăvârşire 
în viața spirituală. 

Prieten şi însoțitor de călătorie al lui Jona Casian a fost Sfântul 
Gherman, originar şi el din Dacia Pontică. Despre el găsim informaţii 
în Collationes şi tot aici s-au păstrat câteva fragmente din scrisul 
său. La drept vorbind, Sfântul Gherman a fost interlocutorul lui loan 
Casian, iar textele puse sub numele său ar putea uşor alcătui un tratat 
de spiritualitate în care sunt abordate „cele mai subtile probleme de 
psihologie şi de filosofie, ca şi cele din domeniul de cea mai rafinată 
subtirime a teologiei“. 

Produs al aceluiaşi mediu dobrogean este Dionisie Exiguul, 
adică „cel mic“ (465-545/50), expert în aproape toate ştiinţele 
vremii. De la el a rămas o prețioasă descriere a conationalilor săi mai 
deosebiți: „Poate pare un lucru nou celor neştiutori că Scitia, care se 
arată îngrozitoare prin frig şi, în acelaşi timp, prin barbari, a crescut 
totodată bărbaţi plini de căldură şi minunati prin blandetea creştină. 
Că lucrul stă aşa cum îl ştiu nu numai printr-o cunoaştere directă, din 
naştere, ci mi l-a întărit şi experienţa, întrucât se constată că acolo 

(scil. in Scitia Mică), într-o obşte pământească expusă în calea 
relelor, au fost renascuti cu harul lui Dumnezeu, prin taina botezului, 
oameni din care fac parte şi unii preafericiti părinți cu care acea 
regiune se laudă ca de o rodire duhovnicească deosebită, oameni pe 
care am fost învrednicit să-i văd ducând o viata cerească în trup 
fragil. Credinţa lor strălucind prin legătura cu fapta bună era pentru 
toţi pildă de viata şi sinceritate. Ei nu erau prinşi în reţeaua unei griji 
lumesti... Ei au ţinut totdeauna cu tărie neînfricată dogmele credinţei 
ortodoxe, căci, deşi erau simpli, în ştiinţă nu erau nepriceputi“ 
(Dionisie cel Mic, Prefaţă la traducerea a două scrisori ale Sf. 
Chiril al Alexandriei). 

Plecat din locurile natale care îi erau atât de dragi, Dionisie 
ajunge la Constantinopol şi apoi la Roma, unde predă ca profesor în 
şcolile vestite ale capitalei Imperiului. A scris foarte mult, dar 
meritul său principal rămâne întemeierea ştiinţifică a erei creştine. El 
a propus ca anii erei în care trăia lumea de atunci să nu mai fie 
socotiți de la Diocletian, ci să fie numărați de la naşterea Mântui- 
torului lisus Hristos. Calculul său a fost acceptat încă din 527 în 
Italia, iar o sută de ani mai târziu în Franţa, în secolele VIII-IX în 
Anglia, iar cu timpul în întreaga lume. 

Apartinator secolelor IV-V este Aethicus, supranumit 
„Histricus“, deoarece provenea din Histria. De la el a rămas o 
interesantă cosmografie şi un alfabet original. A călătorit mult, 
străbătând ţinuturi numeroase din Europa, Asia şi Africa. A stat cinci 
ani în Grecia, un an în Spania, o vreme printre neamurile germanice, 
apoi a trecut prin Danemarca, Suedia, Norvegia, până s-a oprit în 
Groenlanda. A rămas un an în Armenia şi a străbătut Mesopotamia, 
Mongolia, India, apoi pe apă a ajuns în Ceylon şi s-a întors acasă, 
după multă vreme, trecând prin Babilon, Arabia, Canaan şi Libia. 
Toate aceste itinerarii, viata popoarelor întâlnite, credinţele, mora- 
vurile, virtuțile lor războinice, bogăţiile tinuturilor etc. sunt 
consemnate de Aethicus în Cosmografia sa. 

Nu voi încheia această înşiruire incompletă de scriitori români 
fără a pomeni câțiva sud-dunăreni aparținând aceleiaşi arii spirituale 
şi lingvistice în care limba a continuat multă vreme să fie mijlocul 

comun de exprimare şi comuniune: Niceta al Remesianei, Laurenţiu 
din Novae, Martinus din Dumio şi Ulfila. 

Niceta al Remesianei, azi Bela Palanka (341-415), a cărui arie 
de activitate s-a întins şi peste nordul Dunării, a elaborat numeroase 
scrieri teologice, un tratat asupra muzicii religioase şi imnul Te 
Deum laudamus. 

Laurenţiu din Novae, localitate din provincia danubiană Moesia 
Inferioară (a trăit în jurul anilor 401-417), ne-a lăsat câteva intere- 
sante omilii, valoroase sub aspect literar, care îl arată înrudit cu 
Niceta al Remesianei. 

Un scriitor străromân recent recuperat este Martin din Dumio 
(+580); originar din Singidunum, localitate pe ruinele căreia se va 
ridica ulterior Belgradul, el aparţine într-un fel Panoniei, de unde şi 
supranumele de ,,Panonicus“ (Panonianul). De la el au rămas opt 
opuscule de factură morală în stilul lui Seneca şi trei poezii în 
hexametru dactilic şi distih elegiac, nu lipsite de influenţe vergiliene. 

Citez în fine pe Ulfila (+383) care a activat ca episcop printre 
goții din nordul şi — după 380-350 — din sudul Dunării, pe seama 
cărora a tradus Biblia, traducere îmbibată de cuvinte de origine 
latină, consecinţă a traiului său printre români. 

Înşiruirea de până aici demonstrează că în spațiul carpato- 
danubiano-pontic au trăit şi creat numeroşi autori de la care a rămas 
o literatură nu lipsită de importanţă istorică. Lucrările compuse de ei 
sunt nu numai teologice şi religioase, ci în acelaşi timp lirice, 
filosofice, geografice, calendaristice..., unele traduceri de reală 
valoare, toate distingându-se printr-o demnitate estetică aparte. 

Cele până aici arătate demonstrează că literatura străromână 
trebuie socotită ca reprezentând epoca străveche a literaturii române, 
pe care nu avem dreptul să o ignoram. Altfel zis, pot afirma, 
împreună cu un specialist, că „înainte de anonimul poporan şi de 
Dante, noi am dat Europei un legislator de obşte monahală, care era 
al Remesianei şi pe creatorul cronologiei ce se întrebuințează acum, 
pe dobrogeanul Dionisie cel Mic“. Evident că cercetările în domeniul 
de care m-am ocupat se află abia la începuturile lor. Sunt necesare 
studii multidisciplinare de lingvistică, literatură, filozofie, sociologie, 

inclusiv teologie. ,,Abordarea problemei in cadrul mai vast al 
scrisului românesc in limba latină va trebui să ducă la integrarea ei în 
problematica scrierilor româneşti în limba latină, deschiderea — ca şi 
în alte istorii literare şi culturale — a unui capitol pentru începuturile 
scrisului în limba latină la noi şi, implicit, lărgirea sferei de interes 
față de această perioadă. Şi nu e puţin lucru a identifica în perioada 
de etnogeneză a poporului român adevărate nuclee spirituale pe 
teritoriul patriei noastre, scriitori şi probleme, în locul vacuumului 
propus până acum“. (G. Tepelea, op. cit., p.39). 

lar pentru a încheia, mai adaug că descoperirea mult intere- 
santului capitol al „literaturii străromâne“ aparține profesorului de 
Teologie loan G. Coman (1902-1987), ale cărui merite n-ar trebui 
prea uşor uitate. (Scriitori bisericeşti din epoca străromână, 
Bucureşti, 1979). 


+ Nicolae 


(Extras din volumul Ileana Oancea, Despre noosferă. O construcție a memoriei, 
Editura Excelsior Art, Timişoara 2005, p. 79-85.) 

Studii si articole in onoarea 
Î.P.S. Dr. Nicolae Corneanu 
Mitropolitul Banatului 
Membru de Onoare al Academiei Române 


SACRALITATE ŞI LIMBAJ 


VALENTELE COMESENIEI ÎN ACTUL CREATOR 
LA NICOLAE STEINHARDT 


PATRUT-NICOLAE BANADUC 


Cuvinte-cheie: convivialitate, echilibru, relaţie, interpretare, sacralitate 


Actul creator steinhardtian dispune în textele sale de existența 
unor termeni ce au puterea de a conceptualiza, a semnifica până la 
definiții deja clasice pentru contemporaneitatea  mărturisitoare 
monahului eseist. Un astfel de concept, după propunerea lui Ion 
Vartic, ce fundamentează „revelarea viziunii religioase”! a celui în 
cauză, este comesenia, iar şase sunt textele care aduc la lumină un 
astfel de termen: Secretul „Scrisorii pierdute” (Încercare asupra 
unei interpretări rationale a operei lui I.L. Caragiale), Călătorului ti 
şade bine cu drumul, Despre singurătatea lui Noica, Falsul idealism 
(2), Falsul idealism (II), Nunta din Cana Galileii, toate acestea, 
alături de o inedită Addenda, cuprinse în volumul intitulat Cartea 
împărtăşirii. Dar adiacent acestor texte, vom surprinde linearitatea 
termenului şi în alte texte ale lui Nicolae Steinhardt. 

Pentru a surprinde relevanta termenului nostru, vom face apel la 
explicaţiile pe care acesta le dobândeşte în dicţionare, fiind un cuvânt 
care deschide mai multe perspective; sensul lexical este fundamentul 
pentru semnificațiile pe care acest termen, pornind de la 
„întrebuinţările” steinhardtiene, au relevanţă literară, morală şi 
teologică. 

Cuvântul comesean, aşa cum îl explică Dicţionarul fundamental 
al limbii române explicativ, morfologic, ortografic şi ortoepic are 


! N. Steinhardt, Cartea împărtăşirii, ediţie alcătuită de Ion Vartic, Biblioteca 
Apostrof, Cluj-Napoca, 1998, p. 5. 

sensul de „persoană care stă la masă împreună cu altcineva; conviv”, 
cu varianta ,,conmesean””. Dicţionarul etimologic al limbii române? 
nu face referinţe la el, şi nici Dicţionarul de neologisme”. În schimb, 
Dicţionarul enciclopedic ilustrat ,,Cartea românească” din 1931, 
alcătuit de doi congenerationisti ai lui Nicolae Steinhardt, I. Aurel 
Candrea şi Gh. Adamescu, oferă următoarea explicaţie, nu lipsită de 
uzul/izul interbelic al exprimării: comesean — „cel ce mănâncă de 
obiceiu la masă cu altul”, urmat de un exemplu (ca folosire într-un 
enunț al cuvântului) ce comunică în viziunea de ansamblu cu 
concepția şi predilectia steinhardtiana pentru opera lui I.A. Brătescu- 
Voineşti: „trebuia acum o nouă bătaie de cap...pentru potrivirea 
locurilor fiecăruia din comeseni (BR.-VN.)””; ,,abreviatiunile”® trimit 
la acest scriitor şi la posibilele texte suport ale „bibliografiei”: În 
lumea dreptăţii (laşi, 1907), Întunerec şi lumină (Bucureşti, f.a.), În 
slujba păcii (Bucureşti, fa.) . 

Acelaşi Dicţionar enciclopedic ilustrat oferă şi o etimologie a 
termenului nostru supus analizei: comesean — „refăcut din mesean, 
după fr. commensal’, iar Nicolae Steinhardt îl va ridica ierarhic 
comparativ cu englezescul conviviality”, pentru a-l nuanţa în câmpul 
semantic al interdisciplinaritatii implicite. 


N 


Dicţionarul fundamental al limbii române explicativ, morfologic, ortografic si 
ortoepic, autori: Gabriel Anghelescu (coordonator), Emilia Mareş, Alexandru 
Musina, Tania Muşina (revizia finală a termenilor), Braşov, Editura Aula, 2008, p. 
252. 

3 Alexandru Ciorănescu, Dicţionarul etimologic al limbii române, ediţie îngrijită şi 
traducere din limba spaniolă de Tudora Șandru Mehedinţi şi Magdalena Popescu 
Marin, Editura Saeculum I.O., Bucuresti, 2001 

1 Onufrie Vinteler, Dicţionarul de neologisme, Editura Lucman, Bucuresti, 2006. 

5 Dicţionarul enciclopedic ilustrat „Cartea românească”, Partea I de L.-Aurel 
Candrea, profesor la Facultatea de Litere din Bucureşti şi Partea II de Gh. 
Adamescu, profesor, membru corespondent al Academiei Române, Editura 
„Cartea Românească” S.A. — Bucureşti, 1931, p. 312. 

° Ibidem, p. XXII. 

7 Ibidem, p. XIX. 

8 Ibidem, p. 312. 

°N. Steinhardt, Cartea împărtăşirii..., p. 94. 

La origine, termenul provine din limba latina, din radacina 
verbala a lui com-edo, edi, essum, edere (cu formele comes, comesse, 
comesses) şi are sensul de „a mânca, a hrăni, a consuma, a mânca 
bani, a risipi, a ruina”; Dicţionarul latin-român adaugă şi substan- 
tivul comes, itis, cu sensul de „tovarăş, companion, însoțitor, 
camarad, prieten, pedagogul unui copil, cel ce întovărăşeşte pe un 
nobil sau un împărat, funcţionar, suită”!!; acestea sunt evidente 
pentru faptul că sensul termenului comesean redă ideea de a însoţi pe 
cineva la masă. Nu mai departe, acelaşi dicționar prevede ideea de 
„împreună cu” şi pentru verbul com-bibo, bibi,ere, sugerând actul de 
„a bea împreună”, cu substantivul dedus com-bibo, onis în sensul 
„tovarăşului de băutură, de chef”!?. 

Argumentele monahului eseist nu sunt numai religioase, ci tin şi 
de viata practică, mergând, unde este cazul, până la justificare 
interdisciplinară, uzând de termeni literari, filosofici, judiciari sau 
teologici, semantica termenului comesenie imbogatindu-se cu orice 
consemnare textuală. 

Locul inițial al termenului comesenie derivă din teoretizarea 
valorilor spirituale pe care le presupune „sufletul românesc”, în acest 
sens, ipostaza creatoare a monahului Nicolae Steinhardt din Secretul 
„Scrisorii pierdute”'’ este genială prin sintetizarea concepţiei sale 
asupra spiritualității spaţiului românesc. 

Se iscă o întrebare: de unde porneşte, din punct de vedere 
ideatic, consultativ şi livresc, această „încercare asupra unei inter- 
pretări rationale a operei lui I. L. Caragiale”? Eseul steinhardtian este 
generos, primul filon al ,,referintelor” trimițând la Machiavelli: 


10 Teodor Iordănescu, Dicţionar  latin-român, Bucuresti, Editura Ziarului 
„Universul”, 1945, p. 139. 

!! Ibidem, p. 139. 

2 Ibidem, p. 139. 

'5 Eseul, precizează Ion Vartic în Explicatie pentru „Cartea împărtăşirii”, „a fost 
initial publicat in revista Ethos, de la Paris, în 1975, cu complicitatea lui Virgil 
Ierunca şi in condiții de clandestinitate căutată, menit să nu atragă atenţia 
Securităţii: Nicolae Niculescu. E numele cu care N. Steinhardt şi-a semnat şi 
Testamentul politic, pus ulterior în fata Jurnalului fericirii” (Cartea impartasirii, 
p. 5). 

„Jacques Maritain, în Antimoderne, ia apărarea lui Machiavelli, 
stabilind o deosebire între machiavelismul relativ de altădată şi 
machiavelismul absolut din zilele noastre”, eseistul nostru preferând 
pe „cel din dintâi”, care, „deşi vrednic de osândă şi puţin îmbietor, i 
se pare totuşi de îndurat, deoarece nu răstoarnă valorile umane 
tradiționale şi nu instaurează iadul pe pământ; mai umblă cu unele 
perdele şi menajamente, şi-n marginile lui se mai poate trăi”, făcând 
trimitere la conotatiile conceptelor de „dreapta-socotință”!” şi 
,amenitate”!> ale poporului român; când comentează „machiavelis- 
mul absolut”, apar şi elementele care ţin de câmpul semantic al 
comeseniei (familia, mâncarea, băutura, credința, erosul), pentru că 
în această atitudine „lucrurile se schimă cu desăvârşire: politica 
devine singura entelehie recunoscută [...], politicul e necontestat 
(familia, mâncare, băutura, viciul, slăbiciunile, credinţele, eresurile, 
erosul, patosul, logosul, felurimile toate i se supun făcând 
proskinesis)”!€. 

Cel de-al doilea filon interpretativ face trimitere la Marshall 
McLuhan cu opera sa, Galaxia Gutenberg, după care interpretul 
oricărei opere trebuie să abolească „metoda punctului de vedere fix 
sau specializat, potrivit căreia repetarea este piatra de încercare a 
adevărului şi a simțului practic”, şi mai mult decât atât, „astăzi, 
ştiinţa şi metoda noastră nu tind spre un punct, ci se străduiesc să 
descopere cum să facem ca să nu avem doar un punct de vedere: nu 


‘4 Exaltat în fata faptului că Virgil Ierunca îi va edita volumul Între viaţă si cărţi, de 
pe patul spitalului în urma uni infarct, la data de 19 august 1976, îi scrie „o 
epistolă”, multumindu-i şi parafrazând cartea lui Alexandr Soljenitin, Auguste 
quatorze: „Dar asta-i curată dreaptă socoteală ortodoxă, asta-i adevărată intelep- 
ciune românească! Niciodată la noi sfintenia nu s-a confundat cu neghiobia, 
dimpotrivă, cu neînfricarea, cunoaşterea, coborârea în întunecimi, frecventarea 
nepuritană a realitatilor celor mai abisale” (Dumnezeu în care spui că nu crezi... 
Scrisori către Virgil lerunca (1967-1983), Editura Humanitas, Bucureşti, 2000, 
p. 206). 

15 „Amenitatea, gentiletea, politetea tin de creştinism: dragostea e în primul rând 
amabilă bunăvoință, vorbire nerăstită, surâs imbietor, degajată compasiune, 
linişte” (Dumnezeu în care spui că nu crezi... Scrisori către Virgil lerunca (1967- 
1983), p. 71). 

16 N, Steinhardt, Cartea împărtăşirii, p. 18. 

este metoda delimitării şi a proiectării in perspectivă, ci a 
«câmpului» deschis şi a suspendării judecății. Aceasta este acum 
singura metodă viabilă în condiţiile electrice de mişcare simultană, 
de informare si de interdependență umană totală”"”. Valentele acestei 
expresii ultime (,,interdependenté umană totală”) îşi găsesc 
reverberatii literare la orice nivel al ipostazelor spiritului său creator 
şi direct proportional cu experiența sa culturală, carcerală ori 
baptismal-monahală. 

Având o astfel de lectură referențială şi primar actualizată in 
eseul său din 1975 (dar şi de contemporaneitate, de generație am 
putea spune, 1975 fiind şi anul traducerii acestei cărți de excepție), 
actul creator steinhardtian se redefineşte pe sine, când asertiunile 
acestuia reprezintă „un alt ajutor” de interpretare: „Până a fi apărut 
sistemele lui, îmi formulam convingerile privitor la Caragiale cu 
oarecare sfială şi teamă. După aceea am prins însă mare curaj. De ce? 
Pentru că McLuhan propune pentru orice operă literară o analiza 
dincolo de text, de vorbe, o analiză căreia el îi spune «de câmp» şi 
care ar putea fi tot atât de bine denumită spectroscopică. Noua 
metodă de cercetare, trecând peste materialul scris, ia în considerație 
şi ceea ce nu e tipografic şi vizual, adică nimbul din jurul lucrării, 
aura ei, atmosfera, fundamentul, tot ce-i satelit şi-n stare de pulbere 
încă neaglomerată, fondul inconştient în osmoză cu mentalitatea 
societății”, iar pentru a defini plastic metoda „spectografiei lui 
Caragiale” ca „lumina epocii care sălăşluieşte inconştient şi probabil 
nevoit în text”, interpretul Steinhardt conchide printr-o imagine 
plastică, naturală şi cosmică: „toate acestea sunt nume diferite ale 
aceluiaşi lucru, care este în opera de artă ceea ce sunt soarele şi 
căldura lui pentru vin (prin mijlocirea strugurilor care s-au copt în 
verile fierbinţi) şi pentru cărbune (care şi el dă numai căldura solară 
acumulată)”. Prima valorificare a termenului de comesenie este 
aşadar aceea de a surprinde specificul acestui „echilibru românesc”, 
care propune „o lume nouă [...] o altă morală, care-i arierplanul şi 


17 Marshall McLuhan, Galaxia Gutenberg. Omul şi era tiparului, Cuvânt înainte de 
Victor Ernest Maşek. Traducere din limba engleză de L. şi P. Năvodaru, Idei 
Contemporane, Editura Politică, Bucureşti, 1975, p. 440. 

15 N. Steinhardt, Cartea împărtăşirii, p. 19. 

fundaţia lumii caragialeşti”!?. De abia acum comesenia îşi distribuie 
însuşirile în creația steinhardtiană. 

Unul din atributele (însuşire esenţială în valorizarea) „românis- 
mului”2, ce derivă din cele expuse, este echilibrul existenţial al 
vieţii: „Actul al IV-lea este acela unde, pentru cine are ochi de văzut, 
urechi de auzit şi inimă să-i bată, autorul Scrisorii saltă peste come- 
dia de moravuri, peste genul realist, peste teatru şi ne aduce cu 
iuteala mare, în marş forţat — uimiti, încântați, emotionati (vezi lacri- 
mile) — în lumea care nu mai e a unei realizări teatrale, ci a marii arte 
unde se decodează sufletul omenesc — în cazul de fata, românesc”. 

Retorica steinhardtiană nu este caracteristică doar eseurilor sale 
teologice consemnate ca omilii sau predici (proprii discursului de 
amvon) din volumul postum Dăruind vei dobândi, ea se regăseşte ca 
o anafora tematică, în structuri repetative ce dau consistenţă creaţiei 
sale artistice; interogatia sa este întotdeauna primă sau finală: „Ce-i 
această lume şi care-i punctul precis din care începe să se arate 
privitoriului?”, iar răspunsul este concretetea enuntului definitoriu, 
conclusiv şi deductibil din argumentele enunțate: „E lumea minunată 
a echilibrului românesc, iar de arătat se arată în punctul magic în care 
Caţavencu îşi cere iertare şi coana Joitica îl iartă. [...] Actul al IV-lea 
e totul şi duce de-a dreptul la izvoarele românismului””!. Trebuie 
menţionat faptul că spiritualitatea viziunii sale asupra românismului 
este complementară concepţiei Părintelui Dumitru Stăniloae, care 
propune echilibrul ca dimensiune generală formală a spiritului româ- 
nesc, întrucât balansarea spiritului românesc între Est şi Vest sau 
componenta orientală şi occidentală a conținutului ethosului său are 
ca rezultat un echilibru general al acestui spirit”. Acest echilibru se 


1 Ibidem, p. 20. 

2° Românismul este un termen „împrumutat” de la Părintele Dumitru Stăniloae, pe 
care Nicolae Steinhardt îl citează ca pe un spirit creator normativ în spaţiul 
românesc: „părintele D. Stăniloae a dovedit, pe larg şi în chip hotărâtor, că cea 
mai de seamă caracteristică a sufletului românesc este echilibrul” (N. Steinhardt, 
Cartea împărtăşirii, p. 26.) 

21 N. Steinhardt, Cartea împărtăşirii..., p. 21-22. 

* Dumitru Stăniloae, Reflecţii despre spiritualitatea poporului român, Editura 
Elion, Bucureşti, 2001, p. 39. 

poate constata în toate formele sale de viata şi în toate atitudinile lui 
spirituale. 

Numai după ce stabileşte aceste elemente de comesianitate cu 
direcţie fenomenologica spre,,romanism”, monahul eseist propune şi 
efectele acesteia, la loc de cinste fiind b/andetea, care e mai degrabă 
o datorie”, motiv pentru care „lumea blandetii, iertării şi împăcării, 
lumea machiavelismului relativ a păstrat legătura ontologică neîntre- 
ruptă cu esenţa creştinismului. Nu e agitată, are timp să fie cuviin- 
cioasă, are timp şi de tabieturi şi taclale”’; ca spațiu arhetipal al 
comeseniei propune „prispa şi cerdacul, element permanent al arhi- 
tecturii populare, de asemeni loc de trecere şi de îmbinare între 
natură şi intimitatea vieţii de familie”. Alt efect al comeseniei ce 
decurge din românism este „relativizarea generală”, si Steinhardt 
face aici apel la experienţa totalitarismului în România şi implicit la 
perioada sa de detenţie, deoarece din „experienţa ultimului sfert de 
veac în România [...] omul de rând din Răsărit ştie mai mult decât 
intelectualul din Occident”, căci „pentru un popor nespus de îngă- 
duitor, nevinovat şi neştiutor de sadism, încarcerarea a fost atât de 
uluitoare, încât saltul produs a fost şi el excepţional”, iar toate 
împrejurările de depăşire ale unei stări de persecuție devin „forme de 
reacţie ale sufletului omenesc traditional împotriva dementelor unei 
clipe dezechilibrate de istorie”. Nu insistăm în acest plan socio- 
politic, deoarece însuşi eseistul refuză comentariile de tip expertiză 
ale fostului regim dictatorial. 

Constatările critice ale lui Nicolae Steinhardt, în sensul inter- 
pretărilor de câmp a operei de artă în literatura română, îl fac să vadă 
apogeul şi „punctul culminant al aspirațiilor artei prin bunăvoință şi 
înduioşare” care „poate fi aflat în opera lui Ioan Al. Brătescu- 
Voineşti [...], în nuvela Caldtorului îi şade bine cu drumul”; de aici 


extrage elementele „pentru caracteriologia poporului român”; 


3 N. Steinhardt, Cartea împărtăşirii..., p. 46. 
*4 Ibidem, p. 54. 

* Ibidem, p. 56. 

26 Thidem,p. 56-57. 

27 Ibidem, p. 93. 


67 


numai in atare condiții criticul nostru compară sensul termenului 
nostru: „ceea ce la Dickens se numea conviviality şi în româneşte se 
poate, cu o treaptă mai sus, numi „comesenie” arată că, sufletul 
românesc, realizarea fericirii nu necesită negreşit împilarea ori 
înfrângerea celuilalt şi nu se clădeşte pe scheme antagonice”. Are şi 
momente în care ipostaza creatoare a lui Nicolae Steinhardt atinge 
instanţele fericirii ca împreună-lucrare umană: „În gnoza Călătorului 
beţia solitară nici nu poate fi concepută; trăieşte, dimpotrivă, acea 
bucurie pe care fericirea ori binele celuilalt nu numai că o 
stingheresc, ci o amplifică; ba mai mult decât atât, o condiţionează, 
căci fiecare accede la o stare de euforie cu atât mai înaintată cu cât 
creşte numărul participanţilor şi se arată mai slobodă fericirea lor. 
Comesenii, în limba şi psihologia românească, infirmă cu desăvârşire 
formula Ceilalţi, iată iadul"*. În nota finală a acestui eseu, criticul 
nostru compară identitar şi comunitar relațiile de bunăvoință ale 
comeseniei: „La Rabelais, ca şi la Falstaff, masa nu e atât prilej de 
bucurie, cât ipostază rudimentară de «crăpelniță». Rudă bună a 
kermesei flamande, e şi străbună a multor «happeninguri» din 
Olanda contestatarilor de astăzi; în jurul mesei nu se realizează 
înfrățita prietenie, fiesta multiplicatoare de voioşii, ci tot atâtea 
prezenţe egocentrice care se conced, pentru că altfel nu se poate, dar 
nu încetează de a se «proiecta» adversativ. Comesenii noştri însă, pe 
plan întrupat, repetă — pe cât se poate — euforia banchetului 
platonician, se împărtăşesc din esențe, în chip nematerialnic””’. De 
aici, eseistul combină semantic în nucleul comeseniei şi admite 
posibilitatea fericirii, pentru că ,,interdependenta umană totală”, ar 
spune Marshall McLuhan, justifică Raiul, împlinirea acelei Imparatii 
cereşti. 

Din blândețe şi relativizare generală, bunăvoință şi înduioşare, 
actul creator steinhardtian încheagă conceptul comeseniei cu ideea de 
stare paradisiacă: „Dacă scăpăm de gândul că seriozitate înseamnă 
răzbunare, trăinicie, supunere oarbă în faţa ideilor şi principiilor zilei 


°8 Ibidem, p. 94. 
? Ibidem, p.95. 
30 Marshall McLuhan, op. cit., p.440. 

şi ne mai descotorosim şi de părerea că inteligenţa nu se poate fara 
de rautate, începem să ne apropiem de înţelegerea tainei finale a 
Scrisorii pierdute şi a operei caragialeşti, care-i condiția paradi- 
ziacă”*!. În concepţia sa, „Jartă-mă-te-iert este pragul paradisului, de 
aici încolo personagiile scapă atracției pământului şi voinţei autorului 
şi ne duc cu ele în eterul de sus”, iar „poporul român şi eroii lui 
Caragiale tot de nostalgia paradisului sunt îmboldiţi””. Acum se 
produce ceea ce numim noi a fi interdisciplinaritate, căci de la critică 
şi meditație social-morală, eseistul sugerează aportul teologic al 
spiritului său creator. Se dezvăluie teologul fin în arta logosului şi al 
rostului mistic, transfigurator, metanoic, din puterea cuvintelor ca 
energii comunicationale: 

„Există în toate miturile“? şi riturile o formulă magică în stare să 
realizeze pe loc paradisul sau pe loc să-l distrugă (să-l neantizeze, 
cum se exprimă filosofia din zilele noastre). În Scrisoarea pierdută 
formula magică înfăptuieşte paradisul dintr-odată şi total, transfor- 
mând, aidoma lui Don Quijote, cârciuma în castel, cloaca în rai. 

Cuvântul lui Dumnezeu a creat lumea. Cuvintele oamenilor, 
dacă se rostesc potrivit cu voia lui Dumnezeu şi în sensul planului 


31 N. Steinhardt, Cartea împărtăşirii..., p. 69. 

3? Ibidem, p. 70. 

33 Precizăm şi oferim o explicaţie posibilă a subtitlului Încercare asupra unei 
interpretări rationale (s.n.) a operei lui I. L. Caragiale din eseul intitulat Secretul 
„Scrisorii pierdute” prin apelul la „rolul raţiunii critice” ce acreditează mitul în 
plan metafizic: „Mitul nu este sfârşitul raţiunii, ci mai degrabă începutul ei. Şi 
rațiunea concretă nu trebuie să proclame moartea mitologiei, ea ar trebui mai 
degrabă să-şi propună un fel de reluare a miturilor, o legitimare şi o discriminare. 
Miturile enunță materia realităţii umane, valorile în stare sălbatică, şi prin aceasta 
ele semnifică fără deosebire ce e mai bun şi ce e mai rău. Miturilor ascensiunii 
spre vârfuri li se opun miturile coborârii în infern. Miturilor umanului li se opune 
înflorirea monstruoasă a miturilor inumanului — al incestului, al uciderii, al răz- 
boiului, al haosului. Mitul tine de domeniul naturii umane, el dezvoltă, fără 
deosebire, toate posibilitățile acestei naturi. Rolul rațiunii critice va fi deci un rol 
de purificare. Ea trebuie să-l facă pe om să treacă, prin autentificarea valorilor 
sale, de la natură la cultură, adică la morală” (Georges Gusdorf, Mit şi metafizică. 
Introducere în filozofie. Traducere de Lizuca Popescu-Ciobanu şi Adina Tihu. 
Coordonator traducere: Maria Tenchea, Editura Amarcord, Timişoara, 1996, 
p. 262). 

divin, pot recrea raiul, talharul de pe cruce, pentru a fi in aceeasi zi in 
rai, n-a avut nevoie decât să spună câteva CUVINTE”. 

Din punct de vedere teologic (dar şi al implicatiilor morale), 
vorbim de comesenie întrucât avem un Dumnezeu care nu apare ca 
Unul al „pustiului, pustei şi tundrei, al sterilitatii, uscatului şi 
pârjolului, ci al bogăției , belsugului, plinătăţii hranei şi veseliei. Pe 
cine vrea să vină la El îl aşteaptă veselia şi banchetul. Nu numai la 
Socrate şi Platon (acela e preînchipuire; pe cât se poate)”. 
Sinonimul posibil al termenului în discuţie, dar cu trimitere biblică, 
este ospățul. 

Pentru actul creator steinhardtian, motivele pentru care suntem 
chemaţi la ospăț sunt: Dumnezeu, atâta timp cât nu-şi caută gloria, 
slava Sa, întrucât o are, noi suntem fauriti nu ca martori, care-i 
demonstrează propria-i glorie, ci ca fiinţe care se bucură de ea cum 
se bucură şi El şi ne-o împărtăşeşte şi nouă; al doilea motiv, la care 
tine foarte mult, este că numai la ospăț se bucură omul de bucuria 
altuia, ospatul e cu atât mai frumos şi mai izbutit cu cât toți cei de 
față sunt mai veseli. Ospăţul „este, poate — in chip paradoxal — 
singurul loc în care bucuria celuilalt nu este pizmuită. Şi unde nu 
există concurență, numerus clausus; the more themerrier” (mai 
multi, mai veseli): creşterea numărului comesenilor, departe de a 
constitui o piedică, o primejdie, multiplică bucuria fiecăruia şi a 
tuturor. Dacă e aşa, atunci ospatul realizează condiția paradisiaca: ea 
presupune in primul rând capacitatea de a te bucura, de a o 
împărtăşi.” Altfel spus, atingem intuitiv „dubla intenţie a limbajului” 
teoretizată de Tudor Vianu, a cărui expunere consună conceptului 
steinhardtian de comesenie, pentru că bucuria şederii la masă implică 
nemijlocit actul comunicării şi toţi „întrebuințează acelaşi sistem de 
simboluri lingvistice. Cine vorbeşte comunică şi se comunică. O face 
pentru alţii şi o face pentru el. În limbaj se eliberează o stare 


% N. Steinhardt, Cartea împărtăşirii..., p.71. 

% Nu degeaba e Platon aşezat de vechii maeştri zugravi şi iconari români printre 
sfinți pe zidurile bisericilor. Românismul e îndatorat lui Platon, întrucât ştie să 
deosebească platoniceşte esenţa (adevărul) de fenomenul lumesc şi atrăgător” (N. 
Steinhardt, Cartea impartasirii...,p. 53). 

5 N. Steinhardt, Jurnalul fericirii, Editura Dacia, Cluj-Napoca, 1994, p.145-146. 

sufleteasca individuala si se organizeaza un raport social. Considerat 
în dubla sa intenţie, se poate spune că faptul lingvistic este în aceeaşi 
vreme reflexiv şi tranzitiv. Se reflectă în el omul care îl produce şi 
sunt atinşi, prin el, toți oamenii care îl cunosc. În manifestările limbii 
radiază un focar interior de viață şi primeşte căldură şi lumină o 
comunitate omenească oarecare”. 

Calitatea lui Hristos-Dumnezeu de a fi „Boier” prin excelenţă, 
are la Nicolae Steinhardt motivaţia în puterea Acestuia de a săvârşi 
minuni; în felul acesta, odată cu prima Sa minune din Cana Galileii, 
Hristos are putinţa de a ne descoperi „concepţia hristică despre 
viață” (Ioan II, 1-11), si de aici valenţele comeseniei fiăţeşti”, 
deduse din ospetele pe care parabolele evanghelice ni le propun ca 
chipuri ale Împărăției Cerurilor. 

Ospatul şi comesenia implicată aici denotă „neistovita bună- 
dispoziţie şi vrere a Domnului de a sărbători lucrurile prin ospete, 
care apar proiectate pe tot parcursul anilor de predicare” (Matei VIII 
15; Marcu I, 31; Luca IV, 39; VIII, 55; Matei IX, 10; Marcu II, 15; 
Luca V, 29), dar şi o necesitate ce se impune în planul Traditiei, căci 
„Pavel urmând pilda Invatatorului său (Faptele Apostolilor XVI, 23- 
34), după o biruinta a binelui (Botezul temnicerului din Filipe), a pus 
şi el masa şi s-a veselit cu toată casa”. Prin ospăț se vizează 
împărtăşirea lui Dumnezeu, care „mereu binecuvântează, rodeşte şi 
multiplică: pâinea, vinul şi peştele”. De ce oare aceste elemente? 
Pâinea este simbolul condiţiei de viață a omului, e semnificantul 
bunei stări al unei situații material corespunzătoare calității sale de 
fiinţă conştientă, gânditoare, cuvântătoare şi gânditoare, este cea care 
hrăneşte şi întreţine „rodul binecuvântat al muncii omului şi al 
fertilității pământului”, iar vinul este cel care ,,imbogateste şi 
veseleşte şi semnifică depăşirea omenească a concretei existențiale 
brute”?! Peştii — ne arată Oliver Clement cu referință la textul „jar 


37 Tudor Vianu, Arta prozatorilor români, Colecţia Sinteze Lyceum, Editura 
Albatros, Bucuresti, 1977, p. 9. 

38 N. Steinhardt, Dăruind vei dobândi, Editura Dacia, Cluj-Napoca, 1994, p. 220. 

3 Idem, Cartea împărtăşirii , p. 106. 

4° Idem, Jurnalul..., p. 144; 

41 Idem, Cartea împărtăşirii, p. 106; 

pus jos şi peşte pus deasupra” (Joan XXI, 9) — sunt „simbolul omului 
născut din apă şi foc, prânzul împărțit în bucuria nebună a nemuririi, 
iată deja Împărăţia lui Dumnezeu””?. 

Un poet creştin citat şi citit de Nicolae Steinhardt, Sfântul 
Simeon Noul Teolog, găseşte în imaginea ospatului Împărăția 
Eshatonului: „Şi ce este ospăţul (Matei XXV, 34)? Împărăţia 
cerurilor, pe care potrivit hotărârilor Lui a pregătit-o celor chemaţi de 
la întemeierea Lumii (Matei XXV, 34). Ce sunt taurii şi animalele 
îngrăşate? Însuşi Fiul Fecioarei şi Dumnezeu, care este vitelul 
îngrăşat de dumnezeire; căci acesta este şi taur prin puterea Lui cu 
adevărat nebiruita; şi l-a numit la plural tauri, pentru că trupul lui cel 
sfânt se împarte în multe şi fiecare părticică din el este iarăşi Acel 
întreg, fiind atât de puternic, încât îi răstoarnă şi pe vrăjmaşii celor 
ce-L primesc pe El, dă putere tuturor să biruiască lumea şi să se 
poată face fii ai lui Dumnezeu ” (Joan 1,12)®. Simbolul ospățului 
transgresează — la acelaşi sfânt — prin „creaţie, Adam şi Împărăţia 
Cerurilor”, întrucât, observă monahul eseist Nicolae Steinhardt, 
citându-l pe Al. Schmemann, „omul este ceea ce mănâncă” 
(Feuerbach), iar „lumea (creaţia) pentru creştini e un ospăț; imaginea 
ospatului apare de-a lungul întregii Scripturi şi este şi finalul, 
încoronarea ei: — ca să mâncaţi şi să beti la masa Mea, în Împărăţia 
Mea —”$. 

Particularitatea stilului steinhardtian de a demonta si clădi cu 
ideile unui text (în speţă biblic) este o constantă la orice nivel al 
actului creator şi personal. O dovadă contemporană este asocierea 
numelui său şi a unor texte cu profiluri precum Joachim Jeremias, 
Vasilios Gondikakis, Marko I. Rupnik, Jean-Luc Marion şi 
Constantin Noica, in volumul ce reuneşte tematic preocupări 
interpretative comune si consună ideatic prin generalitatea 
abordărilor: Cartea fiului risipitor. O parabolă biblică în 6 lecturi 


“ Oliver Clement, Trupul morţii si al slavei. Traducere română de sora Eugenia 
Vlad, Editura Christiana, Bucureşti, 1996, p. 21. 

“Sf Simeon Noul Teolog, Discursuri teologice şi etice. Scrieri I. Traducere 
română de Ioan I. Ica Jr., Editura Deisis, Sibiu, 1998, p. 148. 

“4 Ibidem p. 111. 

% N. Steinhardt, Jurnalul..., p. 145. 


72 


pentru omul contemporan; nu ne referim la textele celor enuntati, ci 
doar evidentiem, în ton cu editorul acestor texte, „cum înţelege omul 
contemporan, omul secolului XX, dincolo de simpla identificare, 
sensurile acestei parabole, a cărei simplitate face din ea un text 
inepuizabil, deschis jocului mereu reînnoit al interpretărilor”. 
Răspunsul vocii sale interpretative surprinde ca nucleu referința la 
comesianitate, deoarece calitatea supremă Domnului este „mărinimia 
[...], noblețea, boieria Lui, infatisarea-I de cavaler, gentleman (zic 
englezii), gentilom (zic francezii) şi mare aristocrat (în înţeles 
etimologic), de nobil (în sens sufletesc şi spiritual)”, iar fiul 
risipitor din parabolă, atunci când se întoarce căit acasă, „răsplata, 
aşadar, nu-i alta decât poftirea la cina împărătească”; pentru 
expresivitatea frazelor sale, redăm citatul demonstrativ al 
mecanismului fin de interpretare: „S-ar fi putut referi Iisus la multe 
daruri, favoruri şi bunatati, dar toate acestea — mărunte — nu ar fi fost 
potrivite cu firea Lui mărinimoasă, nobilă şi nefinită: pe acel care-L 
iubeşte şi care ascultă de porunci, îl aşază la masa împărătească, îi 
acordă statut de comesean al Sfintei Treimi, nici mai mult nici mai 
puţin! şi păstrându-se în acest fel fericita tradiţie inaugurată la 
stejarul Mamvri. 

Prefacerea apei în vin la nunta din Cana Galileii este şi ea semn 
de măreție şi generozitate. Iar parabola lucrătorilor tocmiti la vie tot 
în acelaşi spirit cred că trebuie interpretată. [...] Pe mine unul mă 
bate gândul că modul de plată uniform al tuturor lucrătorilor, 
independent de numărul orelor de trudă, se explică prin boieria 
stăpânului, prin sila de contabilitate şi socoteli”. Remarcăm aici 
adâncimea actului creator care se evidenţiază ca voce interpretativă, 
prin acest volum, şi demonstrarea acuitatii ideilor sale în dialog 
tematic cu cei propuşi în acest corpus al lecturii parabolei fiului 
risipitor, se remarcă prin naturalete şi simplitate, textele sale 


“Joachim Jeremias, Vasilios Gondikakis, Marko I. Rupnik, Nicolae Steinhardt Jean- 
Luc Marion, Constantin Noica, Cartea fiului risipitor. O parabolă biblică în 6 
lecturi pentru omul contemporan. Ediţie îngrijită de diac. Ioan I. Ica jr., Editura 
Deisis, Sibiu, 1998, p. 6. 

“Ibidem, p.102 (text reluat din volumul Dăruind vei dobândi). 

“Ibidem, p. 103. 

realizând la superlativ conduita ireproşabilă in realizarea unei 
simfonii contrapunctice a interpretărilor, ca atare este şi adoptat ca 
una dintre „personalitățile teologice şi culturale actuale”®. 

Comesenia este în raport direct cu masa care oferă hrana zilnică, 
iar omul este o ființă care are foame. Dar el are foamea de 
Dumnezeu. În spatele foamei vieţii noastre se află Dumnezeu”. 
Orice dorinţă este, finalmente, dorință de EI, „gura fiind locul 
mâncării cu mult înainte de a fi locul vorbirii”, încât pot spune: 
„Mănânc deci exist”, constat că mâncarea precede vorbirea, iar gura 
pruncilor cunoaşte deja metafizica fundamentală: realitatea nu este 
formată din „gând şi materie”, ci din „foame” şi dintr-un „obscur 
obiect al dorinţei” care o va satisface; „chiar înainte de a atinge 
vreodată pieptul mamei, gura suge golul, încrezătoare că el există 
[...] si Augustin ar adăuga: inimă fără odihnă şi Dumnezeu [...]”. 
Astfel construieşte Ruben A. Alves, pornind de la Al. Schmemann, 
pilonii unei viziuni teopoetice asupra hranei, în care „hristologia este 
antropologie; hristologia este biografie, mai mult taina lui Dumnezeu 
este taina propriilor noastre trupuri””!. 

Din aceleaşi motive, în care viaţa creştină devine uneori o teo- 
logie a ideilor care reduce misterul şi poezia la concept, proză şi 
cunoaştere (multe cuvinte care exprimă un sens unic), domnind 
precumpănitor rațiunea, gândirea, conştiinţa”, Nicolae Steinhardt 
incriminează o tendință, o specificitate devenită modă „superioară”: 
a privi cu dispreţ pâinea şi „cele materiale”, pe care ,,pseudosfintii 
zilelor noastre ne-o propun ca pe o imputare, ca o dojană: oamenii nu 
trăiesc numai cu pâine”, uitând că viata înseamnă mai presus de orice 
proliferare şi belşug”. Falsul idealism este contracarat la modul 


Ibidem, p. 7. 

SAI Schmemann, Din apă şi din duh. Studiu liturgic al Botezului. Traducere de pr. 
Prof. Ion Buga, Editura Symbol, Bucuresti, 1992, p. 15. 

“Ruben A. Alves, Cartea cuvintelor bune de mâncat sau bucătăria ca parabolă 
teologică. Traducere în română de Virginia Gâlea, Editura Deisis, Sibiu, 1998, p. 
95-96. 

Ibidem, p. 7. 

SN. Steinhardt, Cartea împărtăşirii, p. 106. 


74 


definitoriu de pericopa bunului samarinean (Luca X,25-37), care ne 
justifică „idealismul în acțiune”. 

Falsul idealism readuce în discuţie concepţia antică a relaţiei 
dintre aceste entități (trup — închisoarea sufletului) şi ne oferă în 
prim-plan (exclusiv) înfrânarea şi ascetismul, mai mult impuse decât 
pornite din interior, idealismul pur, făcând abstracţie de faptul că 
„Domnul nu a fost ceea ce în limbaj curent se numeşte idealist, ci a 
fost materialist, întrucât a luat fără greş aminte şi în mod foarte 
deschis, foarte participatoriu in problema pâinii”. Nicolae 
Steinhardt constată că „noi trăim în aerul mijlociu, nu suntem 
fantome şi fiinţe spectrale. Suntem spirit întrupat, conştiinţă locali- 
zată şi exprimată neurologic. Circulația sângelui, bătăile inimii, 
ritmul metabolic, undele gândirii, transmiterea hotărârilor cortexului 
(kyberneterului) presupun toate, implică toate materialitatea şi 
energia, sunt produse ale unor interacțiuni psiho-fizice. Osândirea lor 
uşuratecă nu poate veni decât de la persoane neinformate despre 
realitatea şi legănată de iluzii neroade”. 

În acest context, monahul Nicolae invocă pe filosoful Nicolae 
Berdiaev, la care „problema pâinii este pentru mine, ca ins, o 
problemă materială...dar o problemă a pâinii aproapelui meu este 
pentru mine o datorie spirituală”, ştiind că — cel mai de seamă 
lucru, Domnul nu ni se dă nouă spre consumare în idealitate si 
abstractiune, ci la modul materialitatii: ca pâine şi vin, două elemente 
consubstantiale vieţii, „laolaltă şi dual, alcătuiesc cumpăna vieţii 
noastre, o metaforizează şi totodată o explică, o condiţionează ”**. 

Sfânta Euharistie este întâi de toate Ospatul cel mare, Taina 
supremă a creştinismului, menirea ei fiind ca Hristos să se dea pe 
Sine a fi mâncat şi băut, în vederea dobândirii dreptului de a intra la 
nunta împărătească, acolo unde aleşii se vor împărtăşi din belşug, dar 
peste dar, din bucatele şi băuturile Ierusalimului celui atotfrumos, 
bucuria fiind neîndoielnic ambianţă şi motivaţie: „intră întru bucuria 
Domnului tău”, „bucuraţi-vă pururea întru Domnul. Si iarăşi zic, 


* Ibidem, p.112. 
55 Ibidem, p. 107-108. 
56 Ibidem p.112. 

bucurati-va” (Filipeni IV,4). Singurul lucru care ni se cere în cadrul 
„libertăţii hristice””, este pocăința, punctul de pornire al Evan- 
gheliei: „Pocăiţi-vă, căci s-a apropiat Împărăţia Cerurilor” (Matei 
IH,2; IV,17); fără pocăință nu există viaţă nouă, mântuire, intrare in 
Împărăţia Cerurilor”. 

Comesenia ca Ospat (şi din punct de vedere teologic, liturgic) 
este realitatea Sfintei Liturghii şi opusul falsului idealism, pentru că 
la această Cină omul se statorniceşte în acest Trup viu şi de viață 
dătător; teologul Oliver Clement preferă numirea de „trupească 
Liturghie”, în care noi toţi ne facem ucenicia trupului ca trup liturgic, 
ca trup care înviază prin participarea euharistică la Trupul Celui 
Înviat, cultul creştin fiind căutarea comuniunii, a comeseniei şi nu a 
transei”. Trupul la care participăm este Trupul lui Hristos, ca între- 
gul univers şi omenirea întreagă asumate prin iubirea fără de 
margini, care iubeşte şi iartă (adică re-creeaza, quidonne et 
quipardonne), şi prin aceasta ajunge un univers uman tainic mântuit 
de opacitate şi despărţire“. 

În creştinism, problemele vitale se pun în termenii unei mate- 
rialitati transfigurate, el crede într-o veşnicie a materiei, infinit 
îmbogățită în viata spirituală, admițând un materialism mistic şi 
cunoscând o sfântă materie, pentru că sfânt este trupul Domnului 
prin a Cărui jertfă se sfintesc şi trupurile noastre!. Sfânta Liturghie 
este locul unde „materia crudă este transsubstantiata”, urmând apoi si 
noi acelaşi progres prin mâncarea ce este mai mult decât hrănirea: 
are de-a face cu aducerea-aminte. „Mâncaţi si beti întru amin- 
tirea [...]'2. 

Ospăţul care întreţine Comesenia pentru Ruben A. Alves presu- 
pune „bucătăria ca loc al transformărilor”; „gătitul — arta de a face 


57 Idem, Dăruind vei dobândi, p. 222-224. 

58 Kallistos Ware, Împărăţia lăuntrică, Traducere românească de Sora Eugenia 
Vlad, Editura Christiana, Bucureşti, 1996, p. 46. 

59 Oliver Clement, op.cit., p. 22. 

© Ibidem, p. 19. 

6l Pr. Prof. Dr. D. Stăniloae, Teologia Dogmatică Ortodoxă, vol. III, Editura 
I.B.M.B.O.R., Bucuresti, 1996, p. 278. 

® Ruben A. Alves, op.cit. p. 106. 

real ceea ce este ireal, de a face prezent ceea ce este absent: o 
metaforă euharistică [...]; în bucătărie se predă o altă metafizică: 
lumea nu este un obiect de contemplatie; lumea e de mâncat; trebuie 
transformată; într-un banchet [...] realitatea e de găsit la sfârşit. 
Aceasta este înţelepciunea trupului, înțelepciunea dorinței: lumea e 
menită să devină mâncare. Şi bucătăria este doar un minuscul loc 
sacru unde se celebrează această liturghie şi se realizează această 
eshatologie ”. 

Cunoaşterea, ca şi mâncarea, ţine de concret, de experiabilul 
imediat. Sapere, în latină însemnă atât „a cunoaşte”, cât şi „a avea 
gust”. Mâncarea şi cunoaşterea au aceleaşi origini”. A cunoaşte ceva 
înseamnă a-i simţi gustul, a simţi ce efect are asupra trupului meu. 
Realitatea este această întâlnire dintre gură şi mâncare, dorință şi 
obiect. „Gustaţi şi vedeţi că bun este Domnul” (Psalmul 33, 8), este 
un eveniment — invitație ce palpită în viata Mântuitorului de la 
Naştere la Înălţare, Sfânta Euharistie, mâncată fiind, ne face să-L 
cunoaştem (precum cei doi ucenici în drum spre Emaus) „la masă, 
unde inimile se deschid şi firile se dau pe faţă”. 

Cina ca Ospat rămâne Taina prezenţei Mântuitorului: „voi intra 
la el şi voi cina cu el şi el cu Mine” (Apocalipsa III, 20). Şi monahul 
Nicolae Steinhardt insistă : „de ce această repetare? Pentru a înlătura 
orice urmă de condescendenta, pentru a stabili un soi de paradoxală 
şi mult nobilă egalitate si fratietate”™. 

Viaţa publică a lui lisus Hristos — constată poetul Paul Claudel 
(un alt referent al operei sale creatoare) — s-a deschis, după cum s-a şi 
încheiat, printr-o masă, prin acel ospăț simbolic din Cana, unde 
Mirele sufletelor îşi inaugurează legăturile nuptiale cu Omenirea şi 
preface într-un vin îmbătător apa Poruncilor scoasă din izvoarele 
Raiului® spre curățirea si intremarea sufletelor: „dintru început, de la 
cea dintâi manifestare a dumnezeirii sale, Hristos ni se revelează 


Domn, sfintitor al belsugului, voiosiei şi a darurilor”. 


% Ibidem, p. 108. 

SN. Steinhardt, Dăruind vei dobândi, p. 221-222. 

S Paul Claudel, Un poet priveşte crucea. Traducere românească de Anca 
Sârbulescu, Editura Anastasia, Bucureşti, 1994, p. 18. 

SN. Steinhardt, Dăruind vei dobândi, p. 224. 

Valorificat eclesiologic, termenul de comesenie utilizat de acesta 
in discursurile sale, are meritul de a ne sugera două realităţi bine 
ancorate în „fundamentele biblice ale Bisericii Universale”: 

1. Koinonia, condiție primordială a Bisericii, stabilită prin botez 
şi susținută prin euharistie, ținând împreună dimensiunea verticală 
(sursa dumnezeiască), cu cea orizontală (adunarea văzută a poporului 
lui Dumnezeu); implică integralitate, plinătate si sobornicitate“ ca 
însuşiri ale Bisericii primare; 

2. Frângerea Pâinii — Taina Unităţii Ecclesiale (Sfânta Euha- 
ristie — centrul cultului creştin — prezenţa reală a Domnului lisus 
Hristos: „acesta este Trupul Meu”, „acesta este Sângele Meu”). 

Astfel, comesenia devine punctul de reper al oricărei discuţii 
ecumenice, bazată pe realitatea din Faptele Apostolilor, Il, 42: „Şi 
stăruiau în învățătura apostolilor şi în părtăşie, în frângerea pâinii şi 
în rugăciuni”. 

Ion Vartic consideră că la monahul Nicolae conceptul esenţial al 
gândirii sale creştine îl constituie comesenia, adică fiintarea convi- 
vială împreună cu celălalt („noi ne împărtăşim dintr-o Pâine şi dintr- 
un Potir” cf. Liturghia Sf. Vasile)”. De aceea vorbim în sens 
comunitar de o sinaxă a comeseniei, ce retrimite la adunările 
primilor creştini”! cu adevărat în corespondentul lor de întrunire 
religioasă. Din experienţa închisorii (Jilava), asemenea „majorității 
deţinuţilor politici, şi N. Steinhardt are revelaţia transformării trăirii 
solitare în trăire solidară şi, de aici, revelația comeseniei, care, chiar 
şi în cele mai triviale şi atroce conjuncturi, îşi conservă miezul ei 
sacru. În catacombele comuniste, Nicolae Steinhardt regresează la 


6 Nicolae Moşoiu, Taina prezenței lui Dumnezeu in viata umană. Viziunea 
creatoare a Părintelui Profesor Dumitru Stăniloae, Editura Paralela 45, Braşov, 
2000, p. 246. 

6 Ibidem, p. 265. 

© Ibidem, p. 267. 

7 Nicolae Steinhardt, Cartea împărtăşirii, p. 5. 

7! Dicţionarul fundamental al limbii române explicativ, morfologic, ortografic şi 
ortoepic, p. 1112. 

condiția primilor creştini care celebrează secrete cuminecari 
pascale”. 

La fel, făcându-se „spectrografia” eseurilor din Cartea împărtă- 
şirii, comesenia, ca notă dominantă a poporului român, apare în două 
variante: „banchetul popular (în O scrisoare pierdută) şi logodna în 
(Telegramele lui I.L. Caragiale). În grădina lui Trahanache se 
desfăşoară mare banchet final, unde toţi sunt vrednici să participe, 
transgresând orice diferenţiere socială ori stări conflictuale, căci „în 
împrejurări ca acestea, mici pasiuni trebuie să dispară”. Tuturor 
semnificatiilor prânzului public, decurgând din fondul nostru 
ancestral, Nicolae Steinhardt le adaugă o aură creştină: ritualul de a 
bea şi a mânca împreună propune comensalitatea care naşte între 
persoane un liant de comunicare. „Prin conceptul său predilect, de 
comesenie, Nicolae Steinhardt devine un interesant exponent al 
existentialismului de substanță creştină: în viziunea lui entuziastă, 
lumea românească este o lume relațională, care, implicit refuză şi nu 
concepe singurătatea; este o lume în care fiinţăm numai cu celălalt şi 
în care celălalt devine în ultimă instanță comeseanul nostru. 
Existenţa umană este coexistenta, aşa încât, conform sentinței anti- 
sartriene a lui Nicolae Steinhardt, Ceilalţi sunt Paradisul". 

Un volum recent dedicat eseistului monah, N. Steinhardt in 
evocări, surprinde o ipostază unică a unei comesianități aparte: textul 
în care Î.P.S. Nicolae Corneanu (n. 1923) îşi exprimă ale sale 
Regrete târzii că nu l-a cunoscut în mod personal pe Nicolae 
Steinhardt”, dar valorifică prin bunătate şi generozitate putinţa ca 
acesta să publice în revista Mitropolia Banatului textul său pe tema 
Botezului (în urma unei scrisori spre sfârşitul anului 1985) în nr. 1 
din ianuarie-februarie 1986 (p. 70-74) sub titlul Roadele sfintei Taine 
a Botezului, predică pentru Duminica dinaintea Botezului. Primul 
semn al comeseniei este acreditarea textului steinhardtian: „Monahul 
Nicolae Steinhardt vorbea în acel articol despre experienţa lui legată 


PN, Steinhardt, Cartea împărtăşirii, p. 7. 

PIbidem, p. 78-79. 

"1 P.S. Nicolae Corneanu, Mitropolitul Banatului, Regrete târzii, în N. Steinhardt în 
evocări. Ediţie îngrijită de Florian Roatiş, Editura Polirom, Iasi, 2012, p.109-111. 

de Botezul ce însuşi l-a primit, fără să spună unde şi în ce 
împrejurări. Mi s-au părut emotionante acele pagini şi le-am inclus în 
revista al cărei fiecare număr trebuia să treacă prin cenzura exercitată 
de ceea ce se numea «Departamentul Cultelor”; revista fiind 
returnată fără articolul său, numele autorului fiind interzis, Î.P.S. 
Nicolae instaurează un alt cod al comeseniei printr-o abordare care îl 
fericeşte pe monahul eseist: „Pentru că, totuşi, am considerat 
articolul valoros, l-am inclus în noul număr al revistei, schimbând 
numele autorului din «monahul Nicolae Steinhardt» în «monahul 
Nicolae Delarohia»[...]. Colaborarea aceasta a ţinut până spre 
sfârşitul lui 1988, dinaintea trecerii sale la cele veşnice. La vremea 
aceea n-aş fi crezut că numele pe care i l-am dat lui Steinhardt va fi o 
«poreclă devenită renume», cum nu cunoşteam în detaliu nici 
experienţa lui de închisoare şi semnificația pe care a avut-o pentru el 
Botezul primit între gratii si care rezultă din «predica» citata””. 
Î.P.S. Nicolae mărturiseşte că, „după Decembrie 1989, când s-au 
putut scrie mai multe despre monahul Delarohia [...] mi-am dat mai 
bine seama de dimensiunile lui spirituale [...]. De aici regretul meu 
profund, chiar dacă postum şi întârziat, de a nu-l fi cunoscut direct şi 
personal”; cu aristocrație demnă de mantia steinhardtiană, se produce 
totuşi o aură a comeseniei in absentia: „Totuşi, prin scrierile ce i s-au 
publicat în ultimii ani, prin tot ce au mărturisit alții despre el, am 
ajuns să mă apropii de cel pe care l-am botezat pentru a doua oară şi 
mulțumesc lui Dumnezeu că m-a ajutat să-i ofer momente de 
satisfacție atunci când el, proscrisul, şi-a văzut publicate câteva 
pagini, în ciuda cenzurii care îl izolase complet”. Cu adevărat semne 
şi împliniri de convivialitate în răstimpul unei mai îndepărtate sau 
mai apropiate contemporaneitati; remarca finală ar fi fost pentru 
monahul ,,Delarohia” fără echivoc distincţia comunicării prin 
excelență: „Aşadar, regrete târzii, însoţite, totuşi, de neînsemnata 
mângâiere de a ne fi întâlnit fie şi numai pe calea scrisului””€. 

Baza finală şi supremă a existenței umane rămâne atitudinea 
favorabilă relațiilor interumane susținut de această comesenie ce 


SIbidem,p. 110. 
'Clbidem, p. 110-111. 

profilează o ţinută demnă in fata avatarurilor şi tertipurilor 
cotidianului, în fata pericolelor, în fata necunoscutului, în fata morții. 

„Smeriţi cu duhul şi cu inima, nu cu țelul!” ne fericeşte, din 
câmpul interpretativ al lumii şi raiul comunicării umane, eseistul 
Nicolae Steinhardt. 

CONVIVIALITY VALENCES IN THE CREATOR ACT 
AT NICOLAE STEINHARDT 


(Abstract) 
Key-words: conviviality, equilibrium, relation, interpretation, the sacrament 


In Nicolae Steinhardt vision, the concept of conviviality express the „Christic 
conception on life” and it’s defining in the Romanian spiritual analysis, but also for 
it’s access to the great human values which implies the existence and our meaning in 
the Christian and universal space. The explanation and the semantic interpretation of 
the term at this essayist, requires interdisciplinary study contribution: the lexical 
meaning, literal-metaphorical, philosophical, mythological, existential, theological, 
being combined with his specific notations of his thinking, and it’s semantic is 
enriching with every textual consignment. The conviviality becomes a symbol of the 
„Romanian soul” and a foreshadowing of „Kingdom of Heaven”; it’s a Christian- 
biblical attitude and belongs to life and human values balance, with liturgical 
resonances in the manifestation of human beings which are part of the Church of 
One. 


TN. Steinhardt, Incertitudini literare, Editura Dacia, Cluj-Napoca,1980, p. 376. 

SACRALITATE ŞI LIMBAJ 


NEVOIA DE SACRU — O CONSTANTĂ A 
PREOCUPĂRILOR UMANE DE LA HOMO 
RELIGIOSUS LA HOMO MODERNUS 


CHRISTINA ANDREEA MITARIU 


Cuvinte-cheie: sacru, desacralizare, hierofanie, postmodernism 


Preocuparea fata de sacru, în configuraţia actuală a culturii, este 
cu certitudine marcată de criza legitimării ei epistemologice, 
provocarea capitală pentru contemporaneitate fiind cea referitoare la 
adevăr. Paradoxal, în contextul postmodemitatii, chiar dacă aparent 
omul civilizației tehnico-stiintifice nu mai caută în perimetrul teolo- 
giei răspuns la întrebarea privind adevărul despre sine şi lume, el 
continuă totuşi să se raporteze permanent la transcendent. În 
propria-i paradigmă, acesta îi poate comunica adevărul ultim şi 
definitoriu pentru fiinţa lui şi a lumii. Vechiul dialog între teologie şi 
ştiinţe asupra problemei cunoaşterii şi a adevărului continuă şi in 
postmodernitate, aşa cum o arată şi filosoful francez J.F. Lyotard, in 
celebra sa lucrare Condiţia postmodernă’, chiar dacă nu de puţine ori 
este pusă sub semnul întrebării posibilitatea unei relații de tip 
consensual. Aparent, între postmodernism şi categoria sacrului există 
o radicală incompatibilitate, centrul de greutate al imaginarului 
devenind profanul. 


Când omul primitiv a început să stabilească legături cu mediul 
înconjurător, el a devenit conştient de existenţa sacrului. Fragilitatea 


EIE Lyotard, Condiția postmodernă, Ed. Babel, Bucuresti, 1993. 

existentei sale, comparativ cu pre-eminenta acestor raporturi cu 
natura, a impus poziția centrală a acesteia in univers. Prin urmare, 
homo religiosus îl precede pe homo sapiens în relaţia cu sacrul. 
Homo religiosus va înţelege şi reprezenta divinitatile, fapt ce va da 
naştere, mai târziu, religiilor neolitice şi apoi marilor religii. În plan 
universal, el trăieşte experiența credinței prin raportarea la acea 
„realitate absolută, sacrul, ce transcende această lume, unde totuşi 
se manifestă, sanctificând-o şi făcând-o reală, experienţă de care 
mai târziu va da seamă. 

Într-o asemenea perspectivă, demonstrată ştiinţific, nu numai în 
opera lui Mircea Eliade’, experienţa religioasă apare ca fiind expe- 
rienta esenţială a omului, instrumentarul desluşirii propriei sale 
condiţii. Spre deosebire de omul arhaic, puternic orientat spre sacra- 
litate, omul occidental modern se simte oarecum stânjenit în fața 
anumitor forme de manifestare a sacrului, neputând crede că acesta 
s-ar putea afla uneori în pietre ori în arbori. 

Cert este că în străfundurile fiecărei ființe rămâne o necesitate, 
mai mult sau mai puţin latentă, de a se raporta la sacralitate şi la 
religiozitate (homo religiosus). Acest lucru explică de ce omul 
modern occidental recunoaşte fără efort, chiar în perioade de timp şi 
în zone îndepărtate, evenimentele care se raportează la sacru, fie că 
doreşte sau nu să ia parte la acestea. Astfel, s-ar putea considera că 
sacrul fiinteaza în inconştientul nostru colectiv. În natura profundă a 
omului rezidă această aspirație spre Absolut, pe care de cele mai 
multe ori o poate doar presimti. Din această perspectivă, „a 
cunoaşte” pe Celălalt presupune mai întâi o cunoaştere cât se poate 
de amănunțită a sinelui, apoi o cunoaştere a raportului dintre sine şi 
lume şi, în cele din urmă, a raportului dintre sine şi ceea ce este 
dincolo de lumea cognoscibilă — transcendentul. 


? M. Eliade, Sacrul şi profanul, traducere de Brindusa Prelipceanu, Ed. Humanitas, 
Bucureşti, 2000, p.176. 

3 E. Durkheim, Formele elementare ale vieții religioase, Ed. Polirom, laşi, 1995; 
Mircea Eliade, Tratat de istorie a religiilor, Ed. Humanitas, Bucureşti, 1992; 
Mircea Eliade, Morfologia religiilor, Ed. Jurnalul literar, 1993; Roger Caillois, 
Omul şi sacrul, Ed. Nemira, Bucureşti, 1997. 

Considerând că „la începuturi“, Fiintele divine sau semidivine 
îşi făceau lucrarea pe Pământ, putem aprecia că nostalgia „originilor“ 
este de natură religioasă. Omul doreşte să regăsească prezența activă 
a zeilor, doreşte să trăiască în Lumea imaculată, aşa cum a ieşit ea 
din mâinile Creatorului. Nostalgia perfecțiunii începuturilor explică 
în mare parte întoarcerea periodică în illo tempore. S-ar putea spune, 
în termeni creştini, că este vorba de o „nostalgie a Paradisului“, cu 
toate că, la nivelul culturilor primitive, contextul religios şi ideologic 
este cu totul altul decât cel al iudeo-creştinismului. Această dorință a 
omului religios de a se întoarce periodic înapoi, strădania lui de a 
retrăi o situaţie mitică, cea de la începuturi, ar putea părea nefireşti şi 
umilitoare în concepţia modernă. 

Secolul Luminilor introduce o atitudine nouă: sub influența 
esteticienilor, mai ales a celor englezi, a curentelor romantice (Sturm 
und Drang german), a unor filosofi şi scriitori ca: J.J. Rousseau, B. 
Constant sau F. Schleiermacher, se descriu sentimentele unui om 
confruntat cu Absolutul, cu Infinitul. Integrând noile cunoştinţe 
despre societăţile extra-europene (tema bunului sălbatic, a primiti- 
vului), această nouă antropologie adoptă ideea naturii umane 
înzestrate cu un simț al sacrului, independent de diferitele religii 
pozitive. Irecognoscibilitatea sacrului este ilustrată prin semnificaţia 
de ocultare şi prin aceea de camuflaj. Ocultarea sacrului în lumea 
modernă produce haos, dezorientare şi confuzie a valorilor. Însă, 
totodată, conferă vitalitate şi profunzime experienței religioase. 
Sacrul se găseşte camuflat în istorie, în forme şi intenţii de semni- 
ficare profane. Ocultarea sacrului de către profan şi camuflajul 
sacrului în profan evidențiază ambivalenta structurală, dar şi carac- 
terul ambiguu al experienţei religioase. Cosmosul total desacralizat 
este o descoperire recentă a minţii omeneşti, care, paradoxal, 
începând din epoca luminilor şi-a modificat substanţial comporta- 
mentul spiritual, ajungându-se în modernitate şi post-modernitate 
până la desacralizarea lumii şi la asumarea unei existente exclusiv 
profane. 

Odată cu momentul ivirii modernității, istoria receptării sacrului 
dobândeşte alte valenţe. Dacă pentru Voegelin, modernitatea recentă 

e specifică gnosticismului*, pentru Robertson, modernitatea trebuie 
privită la scară globală, altfel spus, globalizarea înseamnă o lărgire a 
modernităţii” . Astfel, s-ar putea considera că modernitatea este în 
impasul de a nu se mai putea defini clar. Chiar şi în lipsa unei 
definiții clare, unul dintre aspectele sale definitorii se conturează însă 
desluşit: acela al demitizării, al deconstructiei, cu alte cuvinte, al 
desacralizării. În conformitate cu această percepție, putem afirma că 
literatura laică nu împărtăşeşte, de cele mai multe ori, viziunea 
sacralitatii din textele mai vechi. 

Efectele pe care desacralizarea lumii le are asupra omului 
modern pot fi îngrijorătoare atât la nivel individual, cât şi la nivel 
social. Viktor Frankl vorbeşte de vidul existenţial al omului modern 
care nu îşi găseşte sensul vieţii“. De asemenea, Carl Gustav Jung 
menționează compartimentarea conştiinţei omului modern şi perico- 
lul scindării dintre conştiinţa civilizată şi instinctele primare, ceea ce 
duce la un grad ridicat de disociere şi confuzie psihică”. Pe aceeaşi 
direcţie se înscrie şi Mircea Eliade, care, într-un interviu realizat de 
Paul Barbăneagră, afirmă că o societate total areligioasă ar fi în 
pericol de a se autodistruget. 

Odată depăşită suprema tensiune provocată de filosofia rezvră- 
tită a lui Nietzsche, cel care la finele secolului al XIX-lea decreta 
moartea lui Dumnezeu, nihilismului teologiei negative occidentale i 
s-a opus alternativa împăcării antitezelor, în sens eminescian, dintre 
sacru şi profan, un merit capital revenind şi culturii româneşti, 
îndeosebi prin modelul Blaga, apoi prin hermeneutica mitologică a 
sacrului şi profanului din gândirea lui Mircea Eliade, cel de al treilea 


4 LP. Culianu, Gnozele dualiste ale Occidentului, trad. Tereza Culianu-Petrescu, Ed. 
Polirom, Iasi, 2002, p. 318-325. 

$ J. Tomlinson, Globalizare şi cultură, trad. Cristina Gyurcsik, Ed. Amarcord, 
Timisoara, 2002, p. 72. 

° VE. Frankl, Teoria şi terapia nevrozelor (Introducere in logoterapie şi analiza 
existențială), Ed. Trei, Bucuresti, 2008, p. 15. 

CG. Jung, Approaching the unconscious, in Man and his Symbols editată de Carl 
G. Jung si M.-L.von Franz, Anchor Press, London, 1964, p. 83-84. 

8 Interviu realizat cu Mircea Eliade de Paul Barbăneagră şi editat in 1987, Mircea 
Eliade et la redécouverte du sacré, FR3 — Cluny Tele Films. 

stadiu fiind logica dinamică a contrariului, a basarabeanului occiden- 
talizat Ştefan Lupaşcu. 

Dincolo de opoziţia elementară conform căreia, după catalo- 
garea lui Mircea Eliade, sacrul este opusul profanului, ilustrul istoric 
al religiilor mai stabilea că, definind omul areligios specific moder- 
nitatii, se consideră că acesta intră în contradicţie cu plenitudinea 
sacrului: „omul areligios respinge transcendenta, acceptă relativi- 
tatea «realităţii» şi chiar se îndoiește uneori de sensul existenţei. 
[...] Societăţile occidentale moderne favorizează manifestarea 
plenară a omului areligios. Omul modern areligios isi asumă o nouă 
stare existenţială, recunoscindu-se doar ca subiect si agent al 
Istoriei şi refuzând orice chemare la transcendenta. Cu alte cuvinte, 
nu acceptă nici un model de umanitate în afară de condiția umană, 
aşa cum poate fi ea descifrată în diversele situaţii istorice. Omul se 
făureşte pe sine, şi nu ajunge să se făurească întru totul decit în 
măsura în care se desacralizează şi desacralizează lumea. Sacrul 
este prin excelenţă o piedică în calea libertăţii sale”. 

Confuzia aceasta se cerea a fi deconstruită, înlocuind diviziunea 
spaţială între imanent si transcendent cu distincţia calitativă între 
profan si sacru. În ambele tabere, atât în cea a esteticienilor, cât şi în 
cea a teologilor, se constată însă o excesivă precauţie. În cadrul 
primei categorii, poetului îi este interzis să se ocupe de Dumnezeu, în 
numele autonomiei esteticului, în timp ce teologii sunt scandalizati 
de includerea religiosului în literatură, tratând-o de multe ori drept 
blasfemie. Dincolo de iminentul pericol de a cădea în zona kitsch- 
ului, prin utilizarea abuzivă a unor serii de clişee de origine reli- 
gioasă, trebuie să admitem că există o zonă a literaturii, fundamental 
axată pe asumarea sacralității. 


Dacă la începutul secolului al XX-lea (1900-1916), bacovianis- 
mul marca criza spiritului apusean, până la atingerea nivelului zero, 
vidul existenţial, blagianismul avea să reprezinte cea mai complexă 
tentativă de depăşire a impasului în cultura românească, prin 
recuperarea sacrului. Astfel, cel de-al doilea val al modernismului 


”M. Eliade, op. cit., p. 106. 

românesc, începând cu generația lui Nichita Stănescu şi cu cea 
următoare, avea să reafirme modelul Blaga şi cele apropiate acestuia, 
prefigurate de Arghezi, Ion Barbu, Ion Pillat, V. Voiculescu s.a. 

Se poate spune că Blaga a avut astfel o menire capitală, grație 
geniului său de reintegrare a demonicului (profanului) în divinitate. 
Areligiozitatea omului modern face ca şi specificitatea unei literaturi 
adiacente să fie desacralizată. A distinge între literatura laică şi cea 
religioasă/ teologică nu înseamnă că prima ar fi lipsită de sacru, ci că 
prezenţa profanului e predominantă, în grade diferite. 

La Blaga, sentimentul religios transpare chiar din volumul de 
debut — Poemele luminii (1919) —, iar iubirea ca modalitate de 
cunoaştere „se asociază cu emoția religioasă”. Lumina evocată de 
Blaga — metafora — simbol definitorie pentru întregul volum, este de 
sorginte sacră. Poetul converteşte însă mitul religios într-un mister 
laic — subsumat misterului (sau eternului) feminin, care nu este, în 
fond, decât „un aspect al marelui mister al luminii, din care se 
hrăneşte atât filosofia, cât şi poezia lui Blaga...”''. Tema nostalgiei 
paradisului din poezia Lacrimile reprezintă, de asemenea, un alt 
aspect al desacralizării sacrului, fiind identificată — după cum 
sublinia Nichifor Crainic — cu „durerea de a nu mai fi în locul unde 
ai fost odinioară, pe care amintirea îl păstrează mereu prezent, ca pe 
un cuib al fericirii pierdute”. 

Jalea îndepărtării de Dumnezeu”, care se prefigurează în primul 
volum, capătă accente dramatice în volumul din 1924 - În marea 
trecere, poezia Psalm fiind elocventă în acest sens. Sub marca 
desacralizării stau şi creaţiile sale ulterioare, incluse în volume ca În 
marea trecere şi Laudă somnului, în care „procesul de spiritualizare 
e mai înalt şi poetul cade într-un soi de nostalgie de Eden, într-o 
lâncezeală numită tristețe metafizică, încercând să depăşească spațiul 
terestru, să evoce un peisaj transcendent“!“. Inexorabila finitudine a 


10 V, Streinu, Versificatia modernă, EPL, 1966, p. 241. 

1! A. Tănase, Lucian Blaga - filosoful poet, poetul filosof Ed. Cartea românească, 
1977, p. 330. 

2N, Crainic, Nostalgia paradisului, Ed. Moldova, 1994, p. 243. 

3 apud T. Vianu. 

14 G, Călinescu, Istoria limbii române, Ed. Minerva, 1982, p. 879. 

sacrului, ca ultim aspect al desacralizării sacrului, se aseamănă tot 
mai mult, in poeziile acestor volume, cu profanul. 

La Arghezi, Dumnezeirea nu poate fi circumscrisa prin interme- 
diul vocabulei poetice; divinitatea scapa mereu incercarilor poetului 
de a o fixa in vers. Ca atare, poetul se află într-o permanentă căutare 
a unor noi modalități lirice capabile să surprindă ceva din misterul 
sacralitatii, dar şi propriile sale frământări legate de opoziţia dintre 
condiţia sa efemeră şi orizontul nemărginit în care se înscrie 
divinitatea. 

O temă fundamentală a liricii argheziene e aceea a marilor 
întrebări despre om, reprezentată de poezia cu substrat filosofic şi 
moral. Această temă apare în toate volumele lui Arghezi, de la 
Cuvinte potrivite (1927) până la volumul Noaptea (1967). Însă 
emblematici pentru aceste frământări sunt Psalmii. Această prețioasă 
noţiune suferă la Arghezi schimbări semnificative, ieşind din sfera 
eminamente religioasă şi depăşind atitudinea de laudă a fiinţei 
divine. Psalmii sunt mai degrabă o poezie filosofică, în care poetul 
îşi pune numeroase întrebări asupra locului pe care omul îl ocupă în 
univers şi a menirii sale. În universul arghezian, desacralizarea este 
însă certă, dat fiind că poetul se confruntă cu o absenţă a divinității, 
astfel încât credinţa alternează adesea cu tăgada. Psalmii reflectă o 
atitudine de îndoială şi de căutare, dar şi o situaţie dramatică, de criză 
a comunicării dintre om şi divin. Dezabuzarea poetului este cauzată 
de lipsa unei certitudini religioase şi de conştientizarea tot mai certă 
a solitudinii omului in univers. Însingurarea poetului, însoţită de 
dorinţa permanentă de a fi în legătură cu Celălalt, face ca în lipsa 
unui dialog autentic, monologul să devină o alternativă. Nicolae 
Balota sublinia că „vocea poetului este a omului glăsuind pe un pro- 
montoriu înaintat, adresându-se Domnului in hau, deci voce 
pierzându-se în pustiu. Niciun răspuns din marele gol. Monologul nu 
ajunge niciodată să devină un dialog. Dar tocmai condamnarea la 
singurătatea suferită, asumată, arogată a glasului, ca şi imensitatea 
vidului în care răsună, conferă psalmilor arghezieni patosul lor. Ei 
sunt psalmi ai patimii în toate sensurile cuvântului, implicând 
înverşunările pasiunii şi apăsările pătimirii 


ISN. Balota, Opera lui Tudor Arghezi, Ed. Eminescu, Bucureşti, 1997, p. 149 

În orice caz, poetului îi este total străină liniştea şi confortul pe 
care ţi-l oferă perspectiva unui destin împlinit, fiind permanent 
hăituit de incertitudine şi dor. Alexandru George îl vedea astfel : 
„Arghezi e un chinuit, un torturat de nelinisti, de îndoieli şi de 
întrebări, un însingurat. La el e vorba de cunoaşterea divinității 
printr-un proces intelectiv, in care era ajutat numai de mintea lui 
«ca tuciul». O dramă de cu totul alt ordin decât alternativa bine- 
rău, credinta—necredinta se desfăşoară in fata noastră. Firea lui 
plină de contraste, natura lui singulară nu puteau da decât o formă 
de excepție şi extravaganta acestei dezbateri lăuntrice”!S. 

Punându-şi inevitabila întrebare ,, Este Arghezi un poet religios, 
un poet mistic? ”, Eugen Simion concluzionase că „Arghezi a corupt 
în chip fericit pentru poezie tema sacrului şi a creat o operă unică, în 
felul ei, în acest secol, introducând masiv în problematica religioasă 
dramele existenţiale şi metafizice ale individului” 

Desacralizarea merge până într-acolo încât Dumnezeu, la 
Arghezi, e prototipul idealizat al omului. E omul abstractizat, reclădit 
din elementele sale tipice, reprezentative, din datele sale superioare, 
din nazuintele sale cele mai intime, precum dărnicia şi bunătatea 
nelimitate, nemurirea, înțelepciunea, perfecțiunea. 

Paradoxal, psalmul, ca specie literară cu vizibile înclinații 
religioase, preocupă cu predilecție conştiinţa poetică modernă până 
în postmodernitate, cu atât mai mult cu cât se poate observa în poezia 
românească a ultimelor decenii cum psalmul cunoaşte un remarcabil 
avânt, devenind aproape o modă poetică. Trebuie precizat că în 
această categorie nu sunt incluse exclusiv poeziile care poartă vădit 
titlul de Psalm ale unor autori ca: Alexandru Macedonski, Aron 
Cotruş, dintre clasicii moderniţii, Tudor Arghezi, Aura Christi (din 
spectrul postmodernismului) sau volume de versuri (Ştefan Augustin 
Doinaş, Paul Aretzu, Dorel Vişan). În această diversitate de psalmi, 
îşi găsesc locul şi poeziile voiculesciene pe care poetul nu şi le-a 
intitulat ca atare, însă contribuţia lui Voiculescu poate fi considerată 


ISA. George, Marele Alpha, Ed. Cartea Românească, Bucuresti, 1970, p. 81-82. 
17 E. Simion, Prefaţa vol. Tudor Arghezi, Opere, 1, Ed. Univers Enciclopedic, 
Bucureşti, 2000, p. XLIX. 

esenţială, cu atât mai mult cu cat poeziile sale pledează in mod 
particular pentru un psalm mistic. 

În literatura noastră interbelică, gruparea ortodoxistilor (despre 
care G. Călineseu vorbeşte în termeni elogiosi in a sa Istoria 
literaturii române) ocupă un loc aparte. 

Dacă până în epoca modernă, literatura sacră se confunda cu 
literatura însăşi, raportul avea să se schimbe odată cu apariția moder- 
nismului, într-o manieră dramatică. Trebuie precizat că, în cultura 
română, religiosul a suferit atât presiunea refulantă a nihilismului 
modern, cât şi a ateismului marxist. 

Dată fiind situaţia socio-politică a României, modelul post- 
modern, impus în cultura noastră în anii '80, se dezvoltă şi se 
integrează celui occidental, abia după 1989. Cu toate că există anu- 
mite asemănări de suprafață între cultura românească şi cea 
occidentală, nu putem vorbi despre prea multe similitudini, aşa cum 
sublinia şi Mircea Nedelciu în „O convorbire «duplex»”. Ion Bogdan 
Lefter evidenţiază şi el faptul ca postmodernismul occidental şi cel 
românesc s-au dezvoltat în contexte de determinări diferite'*. Spre 
deosebire de postmodernismul occidental, apărut ca o reacţie la 
modelul economic industrial, cel apărut în Est a funcţionat ca un 
proiect estetic cu o funcție eminamente politică. Miza postmodernis- 
mului apărut în fostul bloc comunist se pare că a fost aceea de a 
deconstrui eşafodajul discursurilor comuniste şi de a reclădi o nouă 
formă de spiritualitate. 

Tendinţa postmoderniştilor a fost aceea de a depăşi ontologiile 
fundamentale ale lui Heidegger şi Noica, iar la noi inclusiv a mode- 
lelor Eminescu şi Blaga, tocmai fiindcă atinseseră cota maximală a 
modernităţii prin recuperarea sacrului ocultat de pozitivism şi de 
ateism. 

Romanele postmoderniste beneficiază într-un mod aparte de 
motivele biblice, lisus, Apocalipsa, hierofania, de credințele Orien- 
tului, de numeroase semne asociate câmpului semantic al sacrului, 
însă le conferă o nouă funcționalitate, convertind specificitatea dis- 
cursului religios într-o modalitate de configurare a lumilor posibile. 


'8 IB, Lefter Postmodernism. Din dosarul unei batalii culturale , Ed. Paralela 45, 
2002. 


90 


Aglomerarea profanului, până la excluderea sacrului, nu face 
însă decât să readucă în prim-plan dialectica dintre gustul urbanis- 
mului aplatizat şi nostalgia paradisului pierdut. Prin metodologia 
deconstructivismului, eterogenitatea devine valoarea primordială a 
postmodernismului şi ea începe cu spargerea ordinii existente 
confundată cu sacrul. Prin deconstructie si reconstrucţie, individul se 
raportează, fie şi într-un nou stil, la sacru, care rămâne un reper 
constant şi fundamental al conştiinţei umane. 

S-ar putea spune că valoarea postmoderniştilor vine din ceea ce 
ei resping la nivel doctrinar — sacrul, reconfirmând gândul lui 
Nichifor Crainic că orice act creator major este o nostalgie a 
Paradisului. 

Astfel, se reafirmă celebra teză a lui Mircea Eliade conform 
căreia, oricât s-ar depărta omul modern, decreştinat, de sacru, 
sacralitatea — ţinând de ontologic — invadează, camuflat, profanul. 
Conform viziunii „noului umanism” religios propus de Mircea 
Eliade, la nivelul sacrului am avea a face, într-adevăr, cu definiția 
fiinţei. Prin urmare, omul, oricât de desacralizat, ar păstra anumite 
tipare mentale şi comportamentale specifice experienţei sacrului, 
susceptibile de a fi revalorizate şi resemnificate în orice context 
cultural, chiar şi (poate mai ales) în cel postmodern. 

Pentru Mircea Eliade, sacrul tradus în reprezentările limbajului 
uman este un obiect de mister, el putând sugera, prin analogie, ceea 
ce depăşeşte experienţa omului: „Dorinţa omului religios de a trăi în 
sacru înseamnă de fapt dorinţa lui de a se situa în realitatea obiec- 
tivă, de a nu se lăsa paralizat de relativitatea fără sfârşit a experien- 
felor pur subiective, de a trăi într-o lume reală şi eficientă si nu 
într -o iluzie. Acest comportament se verifică pe toate planurile exis- 
tentei sale, fiind evident mai ales în dorința omului religios de a se 
mişca într -o lume sanctificată, adică într -un spațiu sacru“ 

Eliade vorbeşte despre două tipuri umane: homo religiosus care 
crede într-o realitate absolută, sacrul, şi îşi asumă în lume un mod de 
existenţă specific, şi omul a-religios, care refuză orice transcendenta 
şi pe care Rudolf Otto îl numeşte natural”. 


19 M. Eliade, op. cit., p. 18. 
%R. Otto, Sacrul, Ed. Dacia, 2000, p. 140-142. 

Lumea sacrului este o lume diferită de lumea mundană, de care 
trebuie să te rupi pentru a avea acces la adevărata existenţă. Ne 
aflăm, aşa cum spune Mircea Eliade, în faţa a două posibilități: fie 
fuga de sacru în fata tendinței de a confisca întreaga existență umană, 
fie consacrarea prin hierofanizarea întregii existente. 

Pe de-o parte, omul încearcă să-şi asigure propria-i realitate 
printr-un contact cât mai fructuos cu aceste hierofanii şi cratofanii, 
iar pe de altă parte se teme că pierde realitatea prin integrarea într-un 
plan ontologic superior condiției sale profane, pe care, chiar dacă 
doreşte să o depăşească, nu o poate părăsi definitiv”. 

Faptele de cultură vin să arate că omul s-a considerat un 
deivotaton, că pentru înaintaşii noştri nimic nu era profan şi că 
întreaga viață era traversată de o intenţie religioasă, care mai mult 
uimea, liniştea”. 

Modul de raportare a subiectului religios la divinitate a urmărit 
cu obstinatie a-l face pe zeu prezent prin sine, a-l face să se manifeste 
în sine, în subiect”. 

Dincolo de capriciile postmodernismului, sacrul continuă să 
preocupe atât specialiştii, cât şi oamenii obişnuiţi, fiind perceput ca o 
realitate ce marchează şi influenţează conştiinţa umană. Universul 
sacru nu este populat de noi realităţi, ci aceeaşi divinitate este 
transpusă de omul modern în noi ipostaze. 

Urmând direcţia deschisă de Arghezi care, din mucegaiuri şi 
noroi, isca frumuseți şi preţuri noi, Mircea Cărtărescu sondează 
adâncurile poeziei româneşti, scoțând la suprafață filoane demult 
uitate de care leagă nobile altoiuri de modernitate. La Mircea 
Cărtărescu nu se poate vorbi de sacru şi profan, în acceptiune 
eliadescă, întrucât ţinta scriitorului postmodern nu este aceea de a 
descoperi sacrul în existența profană. În viziunea sa, ambele dimen- 


2 M. Eliade, Tratat de istorie a religiilor, Ed. Humanitas, Bucureşti, 1992, p. 26-29. 

* Platon, Omul politic, trad. Elena Popescu, în Opere VI, Ed. Ştiinţifică şi Enciclo- 
pedică, Bucureşti, 1989, 258d. 

% N. Morar, Credinţe şi idei proto-filosofice în principalele religii politeiste 
precreştine, Ed. Universităţii de Vest, Timişoara, 2007, p. 13. 

siuni relevă pur şi simplu trăirile interioare ale ființei, compunând un 
univers complex şi angajant. 

În lucrarea Postmodernismul românesc”, veritabil manifest 
literar şi ars poetica indirectă, Cărtărescu nici nu aspiră la altceva 
decât la a demola viziuni încremenite şi de a arăta posibile noi piste 
de urmat în judecata literară românească. Mult mai interesant este 
însă faptul că tocmai această atotputere a iluziei pe care o detectează, 
uneori greşit, în opere literare „pre-moderne”, devine în opera sa, şi 
mai cu seamă în Orbitor, o sursă de neîncetate chestionări şi 
reelaborări. În această trilogie”, prin creativitatea povestasului, 
credinţele religioase, miturile, riturile sunt decupate din contextul 
stabilit prin tradiţie, în matricea tradițională insinuându-se un 
conţinut nou, produs al unui univers disonant, polimorf, în care 
sacrul este difuz, opalescent. Astfel, aici se identifică două modalităţi 
de valorizare a sacrului: fie prin aluzie, citat, parodie, la nivel 
intertextual, prin rememorarea operelor centrate pe tripticul Iad- 
Purgatoriu-Paradis (Baudelaire, Dante, Borges, cu acesta din urmă 
împărtăşind concepția creaţiei care îşi construieşte creatorul), fie prin 
istoriile imaginate, la nivel intratextual. 

Mircea Cărtărescu încearcă să redimensioneze percepţia postmo- 
dernistă asupra realității, concluzionând că „postmodernitatea e o 
vrăjitorie ca toate celelalte” în care omul, de cele mai multe ori 
nefericit, îşi foloseşte propria-i disperare pentru a accepta noua 
lume”. 

Omul, ca entitate inteligentă, este un căutător de sens: un sens al 
evenimentelor cu care se confruntă zi de zi, un sens al cuvintelor, 
într-un cuvânt, un sens al vieții. Sensul este găsit în măsura în care 
omul trăieşte şi gândeşte plenar tot ceea ce se întâmplă în jurul lui şi 
în propriul său univers mental şi spiritual. Însă pentru homo 
economicus, a cărui gândire binară este axată pe un singur nivel de 


4M. Cărtărescu, Postmodernismul românesc, Postfață de Paul Cornea, Ed. 
Humanitas, Bucuresti, 1999. 

25M. Cărtărescu, Orbitor. Aripa stângă, Ed. Humanitas, Bucureşti, 2008; 
M. Cărtărescu, Orbitor. Corpul, Ed. Humanitas, Bucureşti, 2002; M. Cărtărescu, 
Orbitor. Aripa dreaptă, Ed. Humanitas, Bucureşti, 2007. 

26 M. Cărtărescu, Jurnal, Ed. Humanitas, Bucuresti, 2001, p. 459. 

realitate, excluzând perspectiva sacralitatii, este greu să se împace cu 
sine şi cu lumea care îl înconjoară pentru a găsi coerenţa. Absența lui 
Dumnezeu, care se pare că defineşte universul postmodern, este 
substituită prin apăsătoarea prezenţă a unei fiinţe obsedate de sine 
însăşi, a cărui atenţie se concentrează monoton asupra propriilor sale 
utopii. Astfel se explică şi acele preferințe exagerate ale omului 
modern şi postmodern manifestate fata de ezoterism, gnosticism, 
magie, ocultism, vrăjitorie, spiritism şi satanism. Faptul că aceste 
fenomene au dobândit astăzi o asemenea amploare se explică tot prin 
golul pe care îl simte omul în interiorul său ca urmare a absenței lui 
Dumnezeu din viata sa. Omul caută un sens, nu-l găseşte în socie- 
tatea actuală şi nu e satisfăcut de răspunsurile pe care le dobândeşte. 
Marea capcană este refugiul în imaginar, în care găseşte nişte 
„paradisuri artificiale”. Mitul omului economic, definit doar prin 
paradigma rationalului şi interesat doar de binele personal, este 
infirmat de faptele vieţii de zi cu zi. Homo economicus, caracterizat 
de autosuficienté şi egoism a dovedit că întruchipează aşa-zisul 
„paradox hedonistic” conform căruia oricine îşi caută fericirea pentru 
sine, nu o va găsi, dar cel care îi ajută pe ceilalți o va găsi. 

În cele din urmă, trebuie subliniat că pericolul lăsat de un 
eventual vid de sacralitate se manifestă şi la nivel interuman, pentru 
că „măştile” pe care le poartă oamenii postmoderni au generat o sus- 
piciune generală, incluzând fenomenul neîncrederii în relaţiile inter- 
umane. Astfel putem afirma, la unison cu teologii, că principala 
cauză a acestei situaţii dramatice în care trăieşte omul postmodern se 
află în împotrivirea sa fata de Dumnezeu şi fata de Adevărul revelat. 

Probabil că o soluţie a acestei „crize” ar fi reîntoarcerea la 
normalitate, reintrarea la matricea primordială, restabilirea legăturii 
pe axă verticală între uman şi divin. 

THE NEED FOR THE SACRED — A CONSTANT PREOCCUPATION OF 
HUMAN NEEDS FROM HOMO RELIGIOSUS TO HOMO MODERNUS 


(Abstract) 
Key-words: sacred, desecrated, hierophany, postmodernism 


The preoccupation to know religion and the religious phenomenon has existed 
for a very long time, and it has manifested as a description, an apology or a fight 
against some beliefs, cults or heresies. 

Any religion is based on this „Transzedentale Apperzeption“, on a „totally 
different” presence which transcends the human being.Surpassing the period when 
the human being was plenary aware of this homo religiosus feature, the modern 
man - defined only by the paradigm of the rationale and interested only in his own 
good, is desecrating the universe. By deconstruction and reconstruction, the 
individual is reported to the sacred, in a new modality. The sacred remains a 
constant and fundamental benchmark of human conscience. It seems that the human 
being, as desecrated as he is, may maintain some mental and behavioural patterns 
which are specific to the experience of the sacred, susceptible to be revalued and 
given new significance in any cultural context, even (or maybe especially) in the 
postmodern one. 

SACRALITATE ŞI LIMBAJ 


CREDINȚA CA ACT DE LIMBAJ 


NADIA OBROCEA 


Cuvinte-cheie: act de limbaj, credinţă, pragmatică, religie, text 


Introducere 

Virtute teologică, alături de speranţă şi iubire!, credinţa a fost 
definită de Sfinţii Părinţi şi în general de către teologi, din perspec- 
tivă epistemologică, aceasta fiind considerată drept cunoaştere?, 
precum şi din punct de vedere ontologic, prin înţelegerea ei ca sen- 
timent? — abordarea teologică a credinţei fiind diversificată în timp 
prin cercetări revelatoare de factură semiotică sau lingvistică. 

Principiul constitutiv al lucrării de față este reprezentat de faptul 
că cele trei virtuţi teologice funcționează în limbajul religios 
românesc ca acte de limbaj, acestea devenind, astfel, obiect de 
interes pentru pragmatică”. 


În teologie, cele trei virtuţi teologice au fost abordate adesea în corelație: „«lar 
acum, după toate cele spuse înainte, rămân aceste trei, legătura care strange şi tine 
toate: credința, nădejdea şi dragostea. Dar mai mare decât toate este dragostea. 
Căci Dumnezeu se numeşte dragoste» (I Cor. 13, 13). Dar eu (pe cât pot să inte- 
leg), pe una o văd ca rază, pe alta ca lumină, iar pe cealaltă ca cerc. Şi toate sunt o 
strălucire şi o lumină. Cea dintâi toate le poate face şi zidi”, Sfântul loan Scărarul 
(1980: 420); A se vedea, în acest sens, şi Sfântul Vasile cel Mare (2004: 30). 
Sfântul Maxim Mărturisitorul (2005: 169): „Căci credinţa este o cunoştinţă 
adevărată, întemeiată pe principii ce nu pot fi demonstrate, ca una ce este temelia 
lucrurilor mai presus de minte şi de rațiune”. 

3 Pr. Prof. Dr. Dumitru Stăniloae (1980: 42): „Credinţa este nu numai un sentiment, 
sau un act de voinţă, ci şi o dreaptă cugetare despre Dumnezeu cel în Treime. Este 
credinţa întemeiată pe Revelatie şi pe predania Bisericii”. 

* Această perspectivă de abordare a virtuţilor teologice a fost subliniată de către noi 

în teza de doctorat, Elementul latin în limbajul religios românesc, Szeged, 

JATEPress, 2013. 

Credinta intre semnificatie si sens ori de la semantica la 

pragmatică” 

Propunând un traseu interpretativ de tip pragmatic, cu reverbe- 
ratii într-o hermeneutică a textului, acest articol îşi propune sa 
abordeze credința ca act de limbaj, prin urmare prin prisma unui act 
prin care spunând ceva, facem ceva (Austin 2005). Iniţial demersul 
nostru se instituie într-o analiză semantică a termenului credință şi a 
verbului a crede, completată ulterior prin precizări privind performa- 
tivitatea verbului a crede şi forța ilocutionara a actului de limbaj al 
credinţei. În finalul acestei abordări se va insista asupra modului în 
care acest act de limbaj funcționează în limbajul religios românesc de 
factură ortodoxă. 

Aşa cum am precizat, una dintre sarcinile fundamentale ale 
acestei lucrări este aceea de surprinde, într-o primă instanţă, nivelul 
semantic al termenului credință. În acest sens, reținem din definiția 
termenului care consemnează proprietăţile analitice ale obiectului 
respectiv, necesare şi suficiente pentru distingerea conceptului cre- 
dintei de alte concepte (Eco 2009: 7), următoarele elemente: convin- 
gerea existenţei lui Dumnezeu. Pentru a surprinde cu exactitate 
conceptul de «credință» şi, astfel, pentru a putea separa credința 
creştin ortodoxă de alte credinţe, această imagine trebuie completată 
prin anumite mărci semantice de tip enciclopedic (Eco 2009: 7). Prin 
urmare, sensul pragmatic al termenului vizează şi următoarele 
aspecte: faptul că Dumnezeu există, că EI a creat lumea şi pământul 
etc., că lisus Hristos există, că El este Fiul lui Dumnezeu etc., că 
Sfântul Duh există, că El purcede de la Dumnezeu-Tatăl etc. Astfel, 
explicarea semnificației termenului credință se instituie într-un 
traseu generator de densități semantice, prezente, în totalitatea lor, in 
imaginarul creştin ortodox. Mai mult, deşi aflată sub semnul certitu- 
dinii, trimițând astfel la epistemologie, aşa cum sugerează definiţia, 
credinţa a fost asimilată unui sentiment, ea presupunând un proces 
afectiv ce exprimă atitudinea credinciosului fata de Dumnezeu, pre- 
cum şi relaţia dintre Dumnezeu şi acesta. Cunoaşterea lui Dumnezeu 


> A se lua în considerare diferența dintre semnificaţie şi sens realizată de Eugeniu 
Coşeriu (2000: 246-247). 

prin credință este o cunoaştere care depăşeşte raţiunea, adică o 
cunoaştere apofatică (Stăniloae 1978), ce trimite la experienţa directă 
a prezenței lui Dumnezeu, in fond, la sentimentul credinciosului în 
raport cu Dumnezeu. 

În aceeaşi ordine a argumentatiei, reținem că verbul a crede 
deţine, în structura sa semantică, aceleaşi elemente revelatoare ale 
obiectului credinţei: a fi convins de existenţa lui Dumnezeu, şi în 
acest caz componenta Dumnezeu dezvoltându-se, la rândul său, într-o 
paletă largă de elemente ce trimit la toate cunoştinţele noastre despre 
EI: Eu cred că Dumnezeu există, că El a creat cerul şi pământul etc., 
că lisus Hristos există, că el este Fiul lui Dumnezeu etc., că Sfântul 
Duh există, că El purcede de la Dumnezeu-Tatal etc. 

Subliniem, de asemenea, faptul că prin elucidarea semantică a 
termenului credință se face trimitere, în fond, la întreaga religie 
ortodoxă. De pildă, puterea credinţei — idee subliniată în mod repetat 
de către lisus Hristos — circumscrie o proprietate pregnantă a acestui 
termen, în acest sens credința oferind posibilitatea miracolului. 
Redăm, în continuare, câteva dintre pasajele din Noul Testament care 
susțin ideea dobândirii unei puteri infinite prin credință: „Căci 
adevărat grăiesc vouă: Dacă veţi avea credință în voi cât un grăunte 
de muştar, veți zice muntelui acestuia: Mută-te de aici dincolo, şi se 
va muta; şi nimic nu va fi vouă cu neputinţă.” (Matei 17, 20) sau „lar 
Domnul a zis: De aţi avea credință cât un grăunte de muştar, aţi zice 
acestui sicomor: Dezrădăcinează-te şi te sădeşte în mare, şi vă va 
asculta.” (Luca 17, 6) sau „lar lisus i-a zis: De poţi crede, toate sunt 
cu putinţă celui ce crede.” (Marcu 9, 23). Puterea credinţei este invo- 
cată în permanenţă de Iisus Hristos în contextul înfăpturii minunilor, 
subliniind că minunile pe care le-a realizat au fost posibile prin 
credința pe care au avut-o cei asupra cărora acestea au acționat: 
„Îndrăzneşte, fiică, credința ta te-a mântuit. Si s-a tămăduit femeia 
din ceasul acela.” (Matei 9, 22), „Atunci S-a atins de ochii lor, 
zicând: După credinţa voastră, fie vouă!” (Matei 9, 29), „O, femeie, 
mare este credinţa ta; fie tie după cum voiesti. $i s-a tămăduit fiica ei 
în ceasul acela.” (Matei 15, 28); El neînfăptuind minuni celor care nu 
au crezut: „Şi n-a făcut acolo multe minuni, din pricina necredinței 
lor” (Matei 13-58). 

Una dintre trasaturile definitorii ale credintei este aceea ca ea 
trebuie mărturisită — în mod evident într-un context adecvat, adică in 
timpul cultului religios sau în rugăciunile personale, şi nu ca act de 
aroganță. Crezul sau Simbolul credinţei, construit pe ideea necesităţii 
mărturisirii credinței — reprezintă expunere a doctrinei religioase 
ortodoxe şi un model de mărturisire a acesteia. În acest fel, actul de 
limbaj al credinței devine o reprezentare lingvistică a actului 
credinţei, care, la rândul ei, se bazează pe o multitudine de acte 
specifice, simbolizatoare ale credinţei, asumate de către credincios — 
dublă semioză care stabileşte relaţia dintre un act, un anumit conținut 
al conştiinţei şi un act de limbaj. 


Resorturile ilocutiei. Credinţa“ ca act de limbaj expresiv 

Act de limbaj de tip expresiv”, conform clasificării propuse de 
John R. Searle (1979), credinţa trimite la un sentiment asumat şi 
exprimat ca atare de credincios. Actele de limbaj expresive sunt 
actele de limbaj prin intermediul cărora locutorul îşi exprimă o 
anumită stare psihologică: 


The illocutionary point of this class [expressives — n.n.] is 
to express the psychological state specified in the sincerity 
condition about of state of affairs specified in the 
propositional content. The paradigms of expressive verbs are 
«thank», «congratulate», «apologize», «condole», «deplore» 


é Pentru a marca anvergura subiectului, menţionăm că în anul 2011, Association 
Francaise de Sciences Sociales des Religions (AFSR) a consacrat un congres 
actului de limbaj a crede în limbajul religios, cu tema Croire en actes: distance, 
intensite ou exces? 

În mod implicit, Olesea Botnaru include credința în cadrul actelor de limbaj 
expresive: „Actele ilocutionare expresive au următoarea formă m(P), unde m este 
un mod psihologic care determină o direcţie particulară, iar P este conţinutul 
propozitional care reprezintă starea de lucruri spre care sunt direcționate stările 
psihologice, emoționale. De exemplu, regretul, credința [s.n., N.O.], încrederea, 
speranţa, intenţia sunt stări psihologice, emoţionale, care au moduri psihologice 
diferite. La fel cum fiecare stare mintală are un mod de realizare caracteristic, tot 
aşa fiecare forță ilocutionara expresivă necesită anumite condiții de sinceritate 
specifice” (2007: 97). 

and «welcome». Notice that in expressives there is no 
direction of fit. In performing an expressive the speaker is 
neither trying to get the world to match the words nor the 
words to match the world; rather the truth of the expressed 
proposition is pressuposed (Searle 1979:15). 


Redăm în continuare un context semnificativ din Noul Testa- 
ment, în care credinţa apare ca act de limbaj: „Şi îndată strigând tatăl 
copilului, a zis cu lacrimi: „Cred, Doamne! Ajută necredintei mele.” 
(Marcu 9, 24). În acest context, sentimentul credinţei, caracterul lui 
dificil, astfel, fascinația lui sunt surprinse într-o dialectică 
revelatoare. 

Interogatia iniţială legată de specificul performativitatii verbului 
cred se impune a fi elucidată în acest punct al analizei noastre. Prin 
intermediul actului de limbaj al credinţei reprodus prin verbul 
performativ cred, credinciosul îşi exprimă sentimentul fata de 
Dumnezeu, prin prisma condiției de sinceritate în raport cu 
Dumnezeu, verbalizat în conţinutul propozitional. Exprimându-şi 
atitudinea față de Dumnezeu, credinciosul realizează un act ilocu- 
tionar cu o condiție de sinceritate intensă, în acest caz, neexistând o 
relație de ajustare între limbaj şi realitate. 

Forţa ilocutionara a verbului performativ cred înseamnă mai mult 
decât afirmarea credinţei, adică exprimarea unui sentiment, ea 
presupune, pe de o parte, o asumare teoretică a doctrinei religioase, 
dar, pe de altă parte, şi o anumită practică religioasă ulterioară sau 
cel puţin o intenție a realizării acesteia, din partea credinciosului, 
deschizându-se, în acest fel, posibilitatea intervenției lui Dumnezeu 
în viata sa. Prin urmare, nuanțele comisive şi chiar declarative ale 
verbului performativ cred induc ideea că acest verb nu este un 
simplu act de limbaj expresiv, deoarece el presupune şi un angaja- 
ment al credinciosului şi implică o anumită schimbare a realității 
imediată sau decalată în timp. În studiile de dogmatică este subliniată 
aceeaşi idee: „Cuvântul cred înseamnă că primesc şi mărturisesc 
ceea ce învaţă Biserica despre Dumnezeu.” (Învățătură de credință 
ortodoxă 1952: 45) sau „Înaintează în mărturisire credinţa mea şi 
spune-i Domnului Tău: Sfinte, Sfinte, Sfinte, Doamne Dumnezeul 

meu, in numele Tau ne-am botezat, Tata, Fiule si Duhule Sfinte, in 
numele Tau botezam, Tată, Fiule si Duhule Sfinte” (Augustin 1985: 
293). 


Credinta in limbajul de cult sau despre meandrele textului 

religios 

În continuare vom urmări alte ocurente ale verbului performativ 
cred, de data aceasta în limbajul de cult, într-o abordare care va 
completa analiza pragmatică prin introducerea unui filon de 
lingvistică textuală. 

Cum am menționat deja, unul dintre cele mai importante texte 
religioase este Crezul sau Simbolul credinţei, care reprezintă, în sine, 
un act de limbaj, fiind o mărturisire a credinței, ce conţine într-o 
variantă concisă principalele dogme creştine sau „adevărurile de 
credință” (Stăniloae 1978). Dintre cele trei variante creştine ale 
simbolului, ne interesează, în această abordare, Simbolul niceo- 
constantinopolitan, specific bisericii ortodoxe române, ce a fost 
elaborat în cadrul primelor două sinoade ecumenice, cel de la Niceea, 
din 325, unde au fost concepute primele 9 articole, cele referitoare la 
Dumnezeu-tatăl şi Iisus Hristos, şi cel de la Constantinopol, din 381, 
moment în care au fost redactate şi celelalte 3 articole ce conţin 
dogmele referitoare la Sfântul Duh, Biserică, Sfintele Taine şi 
Învierea morţilor (Pelikan 2010). 

Redăm, în continuare, întregul text: 


Cred întru unul Dumnezeu, Tatăl Atottiitorul, Făcătorul 
cerului şi al pământului, al tuturor celor văzute şi nevăzute. Şi 
întru unul Domn lisus Hristos, Fiul lui Dumnezeu, Unul- 
Născut, Care din Tatăl S-a născut mai înainte de toţi vecii: 
Lumină din lumină, Dumnezeu adevărat din Dumnezeu 
adevărat, născut, iar nu făcut, Cel de o ființă cu Tatăl, prin 
Care toate s-au făcut; Care pentru noi oamenii şi pentru a 
noastră mântuire S-a pogorât din ceruri şi S-a întrupat de la 
Duhul Sfânt şi din Maria Fecioara şi S-a făcut om. Şi S-a 
răstignit pentru noi în zilele lui Pilat din Pont şi a pătimit şi S- 
a îngropat; Şi a înviat a treia zi, după Scripturi. Şi S-a înălțat 
la ceruri şi şade de-a dreapta Tatălui; Şi iarăşi va să vină cu 

slavă, să judece viii şi morții, a Carui împărăție nu va avea 
sfârşit. Şi întru Duhul Sfânt, Domnul de viata Făcătorul, Care 
din Tatăl purcede, Cel Care împreună cu Tatăl şi cu Fiul este 
închinat şi slavit, Care a grăit prin prooroci. Întru una, sfântă, 
sobornicească şi apostolească Biserică. Mărturisesc un Botez 
spre iertarea păcatelor. Aştept învierea morţilor. Şi viata 
veacului, ce va să fie. Amin. (Liturghierul pastoral 2004: 
186-187). 


În acest caz, interpretarea verbului performativ cred trebuie 
dezvoltată prin anumite referiri la structura textuală în care acesta 
apare. Obiectul credinţei — Dumnezeu, lisus, Sfântul Duh, biserica — 
este explicitat, în acest fel, performativul cred iradiind semantic, la 
suprafaţa textului, creând un dublu volum de sens. Astfel, planul 
intrinsec al conţinutului semantic de tip enciclopedic al verbului cred 
devine explicit. Prin această diseminare a semnificației termenului 
cred în text, asistăm la o intensificare a forței ilocutionare, prin 
extinderea sa asupra conţinutului propozitional, în acest caz forța 
ilocutionara fiind subliniată de restul textului, care conţine o 
insistență asupra unor elemente ce există în structura de profunzime a 
verbului cred. 

Acest scenariu textual ale cărui puncte forte sunt, pe lângă verbul 
performativ cred şi elementele Dumnezeu, lisus Hristos, Duhul 
Sfânt, Biserică, creează, din Crez, un text autoreferential. Transpa- 
renta atipică a semnificatiilor deţinute de axele menţionate: Dumne- 
zeu, lisus Hristos, Duhul Sfânt, Biserică, induce în text, global 
vorbind, o tensiune a sensului. Avem de-a face aici cu o narativizare 
a performativului cred, prin dinamica textului care se derulează după 
el. În acest sens, ni se pare relevant faptul că relația dintre 
performativ şi restul textului se instituie pe două paliere, pe verticală 
şi pe orizontală. 

Finalitatea textului, aceea de a mărturisi dreapta credință, explică 
acest foarte fin — dar extrem de simplu, în esență — mecanism textual, 
care conferă textului religios un mare grad de elaborare formală. Am 
remarcat şi în alt context acest procedeu, care provine din specifi- 
citatea textului religios în care este prezentat şi descris în permanență 
Dumnezeu (Obrocea 2009). 

Asistam, astfel, in textul religios la o transpunere a semnificatiei 
în sens — demers de tip pragmatic existent in însăşi desfăşurarea 
textului. 

În cadrul cultului religios ortodox, verbul performativ cred apare, 
în afara Crezului, şi în alte cazuri, în care mărturisirea credinţei este 
imperios necesară. Una dintre aceste ocurente vizează o rugăciune 
din cadrul Sfintei Taine a Împărtăşaniei, rugăciune pe care o redăm 
mai jos: 


Cred, Doamne, şi mărturisesc că Tu eşti cu adevărat 
Hristos, Fiul lui Dumnezeu-cel-viu, Care ai venit în lume să-i 
mântuieşti pe cei păcătoşi, dintre care cel dintâi sunt eu. Cred, 
de asemenea, că acesta este Însuşi Preacuratul Tău Trup şi 
acesta este Însuşi Scumpul Tău Sânge. Deci mă rog Tie: 
Miluieşte-mă şi iartă greşalele mele cele de voie şi cele fără 
de voie, cele cu cuvântul, cele cu fapta, cele cu ştiinţă sau cu 
neştiință. $i mă invredniceste fără de osândă să mă împărtă- 
şesc cu Preacuratele Tale Taine, spre iertarea păcatelor şi spre 
viaţa de veci. Amin (Liturghierul pastoral 2004: 209). 


Prezent în corelație cu verbul a mărturisi cu valoare performa- 
tivă, verbul performativ cred exprimă în acest text mărturisirea 
credinţei in Jisus Hristos. Interesant ni se pare faptul că de data 
aceasta mărturisirea credinței realizată prin verbul performativ 
expresiv cred este subliniată prin utilizarea adiacentă a verbului 
performativ asertiv, mărturisesc. Forţa ilocutionara funcționează, în 
acest caz, pe două planuri, acela al sentimentului şi acela al declarării 
sentimentului respectiv, această distincţie accentuând forţa ilocutio- 
nară a actelor de limbaj respective. 

Într-un alt context, acela al Sfintei Taine a Spovedaniei, verbul 
cred cu valoare performativă apare într-o situație aparte. Retinem, în 
acest sens, următorul text: 

Mai întâi de toate, spune-mi, fiule, crezi cu adevărat în 
Sfânta şi de-viata-facatoare Treime? 

Iar cel ce se mărturiseşte să răspundă aşa: Cred întru unul 
Dumnezeu Tatăl, şi întru unul Fiul lui Dumnezeu, Care din 

Tatăl S-a născut şi întru unul Duhul Sfânt, Care de la Tatăl 
purcede, Treimea cea de o ființă şi nedespartita. 

Întrebare: Dar crezi că soborniceasca şi apostoleasca 
Biserică este sădită şi crescută în Răsărit şi de la Răsărit s-a 
întins peste toată lumea, şi că de atunci până acum stă 
neschimbată şi neclintită? Sau te îndoieşti de vreo oarecare 
poruncă sau învățătură? 

Şi de va crede drept şi fără îndoială şi de va şti carte, să 
zică Simbolul credinței până la sfârşit. lar neştiind carte, să-l 
înveţi să zică acestea: Cred întru una, sfântă, sobornicească şi 
apostolească Biserică a Răsăritului, care stă din început în 
toate dogmele ei neclintită şi neschimbată. 

Întrebare: Crezi că Sfântul Botez, care se face prin harul 
Sfântului cel strămoşesc şi a celor în care noi de bunăvoie 
prin nefăcute de noi, ci dă şi tărie şi putere celui botezat să nu 
mai păcătuiască după aceea; şi mai ales ai nădejdea vieții de 
veci? 

Răspuns: Cred şi mărturisesc un Sfânt Botez care se face 
prin harul Sfântului si de-viață-făcătorului Duh spre spălarea 
păcatului cel strămoşesc şi a celor în care noi de bunăvoie 
prin nepurtarea de grijă cădem; şi cu bună nădejde aşteptăm 
învierea morţilor şi viata veacului ce va să vie. (Molitfelnic 
2002: 66-67) 


Remarcăm, într-o primă instanță, acelaşi procedeu de iradiere a 
semnificației verbului performativ cred în textul care il complineşte, 
dezvoltându-se, în acest caz, dogmele referitoare la Sfânta Treime, la 
Biserică şi la Botez. Ca o consecință a specificitatii şi a finalitati 
textului citat, învăţăturile privind Sfânta Treime sunt mai concise 
decât cele oferite în Crez, iar cele referitoare la Sfânta Biserică şi 
Sfântul Botez sunt mai elaborate decât cele incluse în Simbolul 
credinţei. Şi în acest caz, semnificaţia termenului Treime este deru- 
lată pe parcursul textului susținând o anumită linie de construire a 
textului, ale cărei puncte centrale sunt Dumnezeu-Tatăl, Fiul şi 
Sfântul Duh. De data aceasta, în dialogul instituit între preot şi 
credinciosul care se supune Sfintei Taine a Spovedaniei, credinciosul 
trebuie să-şi mărturisească credinţa prin anumite formule, ce trebuie 
exprimate ca atare, sau prin textul integral al Simbolului credinței. 

Retinem o prezenta a verbului performativ cred, in Sfanta Taina 
a Botezului: 


Si făcându-se acestea, preotul întoarce cu fata spre răsărit 
pe cel ce se botează, care ţine mâinile slobode în jos, şi îl 
întreabă: Te uneşti cu Hristos? Şi răspunde cel ce vine să se 
boteze sau naşul: Mă unesc. Preotul iarăşi îl întreabă a doua 
oară: Te unesti cu Hristos? El sau naşul răspunde a doua oară: 
Ma unesc. Preotul iarăşi îl întreabă a treia oară: Te unesti cu 
Hristos? El sau naşul răspunde a treia oară: Mă unesc. Apoi îl 
întreabă preotul: Te-ai unit cu Hristos? El sau naşul răspunde: 
M-am unit. Şi iarăşi îl întreabă preotul: Şi crezi Lui? Şi el sau 
naşul răspunde: Cred Lui ca unui Împărat şi Dumnezeu. Apoi 
zice însuşi cel ce se botează, sau naşul pruncului, sau preotul 
însuşi, iar nu altcineva, după cum rău s-a obişnuit: Cred întru 
.. După sfârşirea Simbolului credinței, preotul zice iarăşi 
către dânsul: Te-ai unit cu Hristos? El sau naşul răspunde: 
M-am unit. Şi preotul îl întreabă: Şi crezi Lui? Şi acela sau 
naşul răspunde: Cred Lui ca unui Împărat şi Dumnezeu. Şi 
zice: Cred întru unul Dumnezeu..., tot, până la sfârşit. Şi 
după ce a rostit a doua oară Simbolul credinței, preotul iarăşi 
îl întreabă a treia oară: Te-ai unit cu Hristos? El sau naşul 
răspunde: M-am unit. Şi iarăşi îl întreabă preotul: Şi crezi 
Lui? El sau naşul zice: Cred Lui ca unui Împărat şi Dumne- 
zeu. Şi zice: Cred întru unul Dumnezeu..., tot, până la sfârşit. 
Şi după ce a rostit a treia oară Simbolul credinței, iarăşi îl 
întreabă preotul, de trei ori zicând: Te-ai unit cu Hristos? Şi el 
sau naşul răspunde de trei ori: M-am unit. Apoi zice preotul: 
Si te închini Lui? El sau naşul, închinându-se, zice: Mă inchin 
Tatălui şi Fiului şi Sfântului Duh, Treimii Celei de o fiinţă şi 
nedespartite. (Moltifelnic 2002: 29-31) 


În acest caz, actul de limbaj al credinţei funcționează în Sfânta 
Taină a Botezului, el fiind exprimat în mod direct de cel care se 
botează sau de naşul acestuia, în cadrul dialogului cu preotul. „Cred 
Lui ca unui Împărat şi Dumnezeu” este formula care trebuie 
pronunţată în mod ritualic, de trei ori, pentru a exprima recunoaşterea 
lui Hristos ca Fiul lui Dumnezeu şi ca Împărat al Împărăției cerurilor, 

în urma unirii cu Hristos, realizată prin Taina Botezului. În plan 
semantic transpar două elemente semnificative ale termenului cred: 
lisus este Dumnezeu (Fiul lui Dumnezeu) şi El este Împărat. Acest 
text al evocării de către credincios a modului în care credem în lisus 
Hristos — formulă în care remarcăm utilizarea verbului a crede în 
relație cu complementul indirect în cazul dativ — este dublat, de 
fiecare dată, de Simbolul credinţei. 


În loc de concluzie 

Încheiem prin a sublinia că această abordare evidenţiază faptul că 
textul religios se instituie într-un autentic laborator al limbajului, în 
care se creează relații subtile între semnificaţie, sens, ilocutie şi 
caracterul redundant al textului religios. Teoria lui Umberto Eco, 
privind interpretarea, conform căreia „orice text este un mecanism 
inferential complex care trebuie să fie actualizat de cititor in 
conținutul său implicit” (Eco 1996: 347) pare a fi valabilă, în mod 
paradoxal, pentru textul religios care, prin modul în care se instituie, 
conţine, în sine, o interpretare a sa. 

THE FAITH AS A SPEECH ACT 
(Abstract) 

Keywords: speech act, faith, pragmatics, religion, text. 

This paper aims to approach the faith as a speech act in an analysis that goes 


beyond pragmatics into the field of text linguistics. In this respect, we shall look at 
how this expressive speech act functions in the Romanian religious language. 

FILOLOGIE BIBLICA 


DIN AMINTIRILE UNUI SCRIB. CUM AM 
LUCRAT LA VERSIUNEA BARTOLOMEU 
VALERIU ANANIA A SFINTEI SCRIPTURI 


EUGEN DORCESCU 


Cuvinte-cheie: Vechiul Testament, corectură, revizie finală 


Biografia mea literară, drumul meu în viaţă şi în literatură — aşa 
cum sunt ele şi atâta cât sunt — au întâlnit, la anume răspântii, o 
seamă de personalităţi, pe care, aş înclina să cred, le-a rânduit acolo 
Providența. Debutul în revistă (“Luceafărul”, Bucureşti, 1971) mi-a 
fost vegheat de Alexandru Philippide, Ştefan Bănulescu şi Cezar 
Baltag. Cel editorial (Cartea Românească, Bucureşti, 1972) — de 
Marin Preda, Mircea Ciobanu şi Mihai Gafita. Receptarea creaţiei 
mele, în exegeza românească, îi datorează enorm Profesorului Virgil 
Nemoianu, geniului său hermeneutic. Şi, la fel, profesorului şi 
istoricului literar Marian Popa. lar dincolo de hotarele ţării (cu 
deosebire în lumea hispanică), poezia mea este cunoscută graţie unor 
confrati de gust şi de talent, ce s-au silit fie a o traduce (Rosa Lentini, 
Coriolano Gonzalez Montafiez), fie a o include în prestigioase 
antologii şi a o comenta (reputatii scriitori şi profesori Andrés 
Sanchez Robayna, Jaime Siles, Monica Delia Pereiras, M. Cinta 
Montagut, poetul si pictorul Fernando Sabido Sanchez, autor al unei 
monumentale enciclopedii de poezie universală contemporană etc.). 


Toate acestea — la un palier precumpănitor estetic. Cât despre 
domeniul strict spiritual, am avut şansa de a mă afla, nu puţină 
vreme, în preajma unor ierarhi iluştri: Părintele Nicolae Corneanu, 
Mitropolit al Banatului, şi Părintele, de pioasă aducere-aminte, 

Bartolomeu Valeriu Anania, Mitropolit al Vadului, Feleacului si 
Clujului. 
Aşadar, ca om şi scriitor, mă pot considera fericit. 


* 


Pe Părintele Bartolomeu Valeriu Anania l-am cunoscut numai în 
duh. Nu ne-am întâlnit niciodată față către fata. Ceea ce nu ne-a 
împiedicat — ci, poate, dimpotrivă — să comunicăm profund şi esen- 
tial. Am corespondat, ne-am dăruit cărți, am purtat repetate con- 
vorbiri telefonice. Şi, mai presus de toate şi de orice, am trudit 
împreună (mă încumet a zice), dar în măsuri mult diferite, fireşte, la 
ediția din 2001 a Sfintei Scripturi — Biblia sau Sfânta Scriptură, 
Ediţie jubiliară a Sfântului Sinod, Versiune diortosita dupa 
Septuaginta, redactată şi adnotată de Bartolomeu Valeriu Anania, 
Arhiepiscopul Clujului, sprijinit pe numeroase alte osteneli. 


* 


Între aceste “numeroase osteneli” se înscrie şi modesta-mi 
slujire. Este punctul cel mai înalt al muncii mele de editor, la fel 
cum, pe de altă parte, stihuirea Psalmilor, a Ecclesiastului, a Pildelor 
şi a Rugăciunii regelui Manase alcătuiesc rodul cel mai de pret al 
carierei mele literare. Părintele Bartolomeu a tălmăcit şi comentat — 
cu harul său şi cu eruditia sa — textul sacru; eu am hărnicit (alături de 
alţii) la corectură şi la revizia finală. 


* 


Dar iată cum a început totul. 

În 1993, chiar înainte de Paşti, am publicat ediţia I a Psalmilor 
în versuri, la Editura Excelsior, Timişoara. Îndată după imprimare, 
am trimis câte un exemplar Prea Fericitului Părinte Patriarh Teoctist, 
Înalt Prea Sfinţiei Sale Părintelui Mitropolit Nicolae, precum şi Înalt 
Prea Sfinţiei Sale Părintelui Mitropolit Bartolomeu. Am primit, la 
scurt timp, scrisori de felicitare şi de mulțumire. Tot în 1993, am 
cumpărat, de la standul Catedralei Mitropolitane din Timişoara, Noul 
Testament, ediție de probă, izvodită de Părintele Bartolomeu, în 
vederea versiunii integrale a Sfintei Scripturi, după cum suntem 

instiintati în Nota asupra ediției: “Potrivit unei vechi tradiții, aceasta 
primă tipărire se consideră ediție de probă. Observațiile (motivate 
filologic şi teologic) vor fi mai mult decât binevenite, în vederea unei 
ediții ulteriore îmbunătăţite, ca şi pentru pregătirea Bibliei integrale 
în noua versiune” (p. LX). Am citit textul, am găsit un număr de 
scăpări, le-am corectat, dar — de ce, oare? — nu am avut curajul să le 
semnalez. 


x 


După patru ani, în 1997, am tipărit, la Editura Marineasa, din 
Timisoara, ediția a I-a, revăzută si adăugită, a Psalmilor în versuri. 
Un exemplar a luat drumul Clujului. Mi s-a răspuns cu: Valeriu 
Anania, File de acatist, Editura Arhidiecezană, Cluj, 1996 (“Poetului 
Eugen Dorcescu, cu mulțumiri pentru Psalmii în versuri. V. Anania 
— Bartolomeu al Clujului — martie 1997”). În acelaşi an, si tot la 
Editura Marineasa, am publicat, premieră, aş zice absolută, în cultura 
noastră, Ecclesiastul in versuri. Însemnările mele din vara lui 1997 
îmi reîmprospătează memoria: Ecclesiastul în versuri a plecat spre 
Cluj-Napoca, spre Părintele Bartolomeu, în august 1997. A urmat 
scrisoarea de confirmare a primirii. 

Şi fluviul vremii şi-a continuat curgerea. 


* 


Momentul crucial al conlucrării noastre, şi al întâlnirii noastre în 
spirit, se leagă de apariţia, în 1998, a Pildelor în versuri (de ase- 
menea la Editura Marineasa). Atunci, ca răspuns la darul noii mele 
stihuiri, mi-a venit de la Cluj-Napoca Psaltirea. Versiunea Barto- 
lomeu Valeriu Anania, însoţită de o succintă dedicație: “Poetului 
Eugen Dorcescu, cu mulțumiri pentru Pildele în versuri. Bartolomeu 
al Clujului. Iunie 1998”. 

Am purces numaidecât la studiul Psalmilor şi al comentariilor 
infrapaginale. Şi, cum se întâmplă, când e vorba de o ediție de probă, 
am descoperit mai multe erori tipografice. Le-am notat şi, după 
câteva zile de ezitare, le-am pus într-un plic, alăturându-le o misivă 
în care îl rugam pe Părintele Bartolomeu să-mi ierte îndrăzneala, să 
nu se supere din pricina acestor corecturi, dar m-am considerat dator, 

în calitatea mea de scriitor, de editor şi, mai cu seamă, de creştin, să-i 
aduc la cunoştinţă că textul este susceptibil de unele ameliorări 
filologice. Răspunsul a fost prompt şi categoric: nici pomeneală de 
supărare! Ca un desăvârşit cărturar ce era, Părintele îşi exprima grati- 
tudinea că am citit cu atâta atenţie Psaltirea. Înţelesese, din primul 
moment, de atunci, din 1993, că iubesc Scriptura şi că mă străduiesc 
să-i cuprind şi să-i aprofundez mesajul — o va spune, de altfel, răspi- 
cat, în 2003, când a binevoit să însoţească volumul meu antologic 
Biblice (în care am pus laolaltă Psalmii în versuri, Ecclesiastul în 
versuri, Pildele în versuri şi Rugăciunea regelui Manase) cu o 
recomandare pe Coperta a IV-a*. Implicit — şi explicit — mă încuraja 
să starui. 


* 


Din acea clipă au început să-mi sosească, una după alta, cărțile 
profetice, sapientiale şi poetice ale Bibliei, “întocmite — aflăm, de 
fiecare dată, din Nota asupra ediției — prin metoda comparativistă... 
în osteneala de a restaura prezenţa şi autoritatea Septuagintei în 
tradiția biblică ortodoxă (românească)”. Astfel, în anul 1998, am 
primit Cântarea Cântărilor (“Poetului Eugen Dorcescu şi iubirii sale 
pentru limba română, cu imbratisare. Bartolomeu al Clujului. August 
1998”) şi, cred, Cartea lui lov (apărută la Editura Anastasia, fără an). 
În 1999 — Cartea profetului Isaia (“Domnului Eugen Dorcescu, cu 
cele mai bune doriri. Bartolomeu al Clujului”) şi Cartea profetului 
Teremia (“Domnului Eugen Dorcescu, din toată inima. Bartolomeu al 
Clujului”), în 2000 — Cartea profetului Iezechiel, Poezia Vechiului 
Testament (“Domnului Eugen Dorcescu, cu repetate mulțumiri 
pentru sprijinul filologic, omagiu. Bartolomeu al Clujului. Mărţişor 
2000”), în 2001 — Cartea profetului Daniel şi ale celor doisprezece 
profeti mici (“Domnului Eugen Dorcescu, cu cele mai bune doriri. 
Bartolomeu al Clujului. Ianuarie 2001”). După ce intram în posesia 
unei cărți, începeam de îndată lectura, identificam eventualele 
greşeli, le notam şi, când isprăveam, îi expediam Părintelui lista cu 
ceea credeam că se cere remediat. 

Si a treia etapa. Joi, 27 iulie 2000, am expediat la Cluj un set de 
corecturi la Cartea profetului Ieremia. După aproximativ trei 
săptămâni, are loc un foarte important eveniment, legat nemijlocit de 
această secțiune a Cărţii Sacre. Transcriu, din vechile mele 
însemnări, acel memento: “...ieri... la prânz, poşta mi-a adus, de la 
Părintele Anania, Cartea lui Iezechiel şi un volum al său (Valeriu 
Anania, Dincolo de ape. Pagini de jurnal şi alte texte, Editura Dacia, 
Cluj-Napoca, 2000: “Poetului Eugen Dorcescu, cu imbratisare 
colegială. Valeriu Anania. August 2000’), plus o scrisoare. In 
cuprinsul scrisorii, Părintele Bartolomeu îmi mulţumeşte pentru 
observaţiile la Ieremia, se declară foarte impresionat de ‘acribia’ 
mea şi îmi propune să fac eu corectura ultimă (BT-ul) la întregul text 
al Bibliei...” (Sâmbătă, 19 august 2000). 

Am căzut pe gânduri. Era o mare cinste, însă, concomitent, o 
mare răspundere. O piatră de încercare. Şi, tocmai de aceea, era cu 
neputinţă să refuz. 

Drept consecință, după cum găsesc în aceleaşi note, luni, 21 
august 2000, "în zori, am fost la poştă, să-i trimit părintelui Anania o 
epistolă (îi mulțumesc pentru cărți: Jezechiel şi cea semnată de 
Dânsul şi îi spun că accept colaborarea...)”. 


* 


De fapt, colaborarea începuse de mult (acum dobândea limpe- 
zime, conştiinţă de sine, statut), debutase cu acea primă parcurgere a 
Psaltirii. Şi a continuat, cu fiecare carte biblică ce-mi parvenea de la 
Cluj. După această clarificare a perspectivei, având lângă mine o 
mare parte din text, am reluat, şi mai atent, în orizontul corecturii 
ultime, pagină cu pagină, şir cu şir, notă cu notă, Sfintele Scripturi. 
lată ce adăugam în Jurnal, la data de 11 ianuarie 2001 (Joi): "Azi am 
primit de la Părintele Bartolomeu Cartea lui Daniel şi 'prorocii 
mici", o agendă, un calendar, o felicitare. Toate într-un plic. Îmi scrie 
că, până în mai-iunie, Biblia va fi gata pentru tipar. Aştept, deci, să- 
mi vină textul la BT”. lar la 4 martie 2001 (Duminică): "Azi am 
terminat de (re)lecturat (şi de corectat) Iezechiel, ceea ce înseamnă 
că tot ce am eu aici din versiunea Părintelui Anania a Bibliei e 
străbătut (poate doar Plângerile lui Ieremia sa fi rămas cu o singură 

lectură). Acum aştept o veste de la Cluj”. Sau, luni, 19 martie 2001: 
"spre seară, am pregătit un plic pentru Părintele Bartolomeu 
(volumul meu de poezie, recent apărut, Exodul, ca dar la împlinirea 
celor 80 de ani, în 18 martie — “coincidenţă semnificativă”, i-am scris, 
după spusa lui Jung — dat fiind că eu am aceeaşi zi de naştere, şi o 
felicitare...”). 


* 


În fine, reper decisiv, joi, 17 mai 2001, la ora 13,30, prin priori- 
post, mi-a intrat pe uşă Pentateuhul. Peste cinci zile, marti, 22 mai, 
la ora 8 dimineaţa, m-a sunat Părintele Bartolomeu şi am vorbit 
îndelung. Luni, 28 mai 2001, am expediat textul revizuit. Reproduc o 
notita din 30 mai 2001 (înainte de o călătorie în Germania şi Belgia): 
"Nădăjduiesc să ajungă azi la Părintele Bartolomeu corectura 
Pentateuhului...lar la întoarcere — cum îmi spune Părintele — voi 
primi Cărțile istorice”. 


* 


Aşa s-a întâmplat. În septembrie, eram încă adâncit în lectură. 
Cărțile au venit, mi-au pus la încercare privirea, priceperea şi 
condeiul, după care s-au întors, primenite, alipindu-se una alteia, spre 
a întocmi, sub ochiul savant şi inspirat al Părintelui Bartolomeu, 
Marea Carte. Am lucrat mult, cu bucurie, cu spor şi cu folos, şi 
munca noastră s-a încheiat cu bine. 


* 


În vara lui 2002, am avut dinainte, proaspăt tipărit, un exemplar 
din monumentala ediție 2001 a Sfintei Scripturi, purtând pe prima 
filă, în dreapta, sus, înveşmântate în caligrafia bine cunoscută mic, 
următoarele slove: "Domnului Eugen Dorcescu, cu mulțumiri pentru 
pretioasa colaborare la alcătuirea acestei cărți. Bartolomeu. August 
2002”. 


Îşi poate dori un scrib mai mult decât atât? 


După cum am mărturisit, versificând (stihuire interpretativă), 
demult, în 1998, o doxologie din Pilde: 

Puternic turn e Numele divin, 

Spre care dreptii si-nteleptii vin. 
Primeste-ne, sub ziduri, si pe noi, 
Căutătorii vremii de apoi, 

Pe noi, robiti celestelor comori, 

Ai slovei fantomatici slujitori ; 
Primeşte-ne, să ne adăpostim, 
S-agonizăm, noi, bietii sopherim** , 
Sub scutul Tău etern, Iah Elohim ! 
(18,10) 


* “Poetul Eugen Dorcescu e un scriitor familiarizat cu Sfânta Scriptură şi, implicit, 
cu poezia ei. Dacă multor condeieri ai literaturii noastre Biblia le-a fost doar o 
sursă de inspiraţie sau le-a oferit teme lirice, autorului de faţă îi stă ca o pecete pe 
inimă — ca să-l citez pe Solomon — , ceea ce-i conferă, pe lângă prestigiul literar, şi 
o aură de nobleţe spirituală. Cu ani în urmă, aveam in mână Psalmii versificati de 
Eugen Dorcescu. O “Psaltire în versuri”, mi-am zis, e un non-sens, de vreme ce 
însuşi originalul ebraic, urmat de cel grecesc, este o carte de poeme în înţelesul 
adevărat al cuvântului, alcătuite după canoanele artei poetice a timpului. Încercări 
de acest fel se mai făcuseră la noi, unele mai modeste decât altele, deşi (sau poate 
tocmai pentru că) tradiţia îl avea în frunte pe Dosoftei. Am deschis cartea, am citit 
primele pagini şi de îndată mi-am dat seama că autorul — un mare meşteşugar al 
stihului învăţat să zboare cu aripile larg deschise — nu se mulţumeşte să versifice 
textele biblice, ci le re-creează la măsura limbii române contemporane şi la 
dimensiunile talentului autentic al unui scriitor modern. Eugen Dorcescu a 
continuat să publice câteva volume de acelaşi gen. Iată că, acum, ni le oferă pe 
toate la un loc, în cartea de fata, pe care le-o recomand cititorilor cu bucurie şi 
încântare. 

19 septembrie 2003 VALERIU ANANIA“). 


**sopherim = scribi (ebr.). (Eugen Dorcescu, Biblice, Editura Marineasa, Timisoara, 
2003, p. 194). 
1 Decembrie 2012 
(“Învierea ”, Timişoara, Anul XXIV, nr.10 (544), Serie nouă, aprilie 2013. p. 2- 
4; “Națiunea”, Bucuresti, Serie nouă, Anul III, 28 mai 2013; “Portal Măiastra ”, 


Târgu-Jiu, Anul IX, nr. 2 (35), 2013, p. 37; “Banat”, Lugoj, Anul X, nr. 3-4 (111 — 
112), 2013, p. 6) 

FROM A SCRIBE’S MEMOIRES. HOW DID I WORK FOR BARTOLOMEU 
VALERIU ANANIA'S HOLY SCRIPTURE EDITION? 


(Abstract) 
Key words: Old Testament, proofreading, final review 


The author, a writer and an editor, a Ph.D. in Philology evokes his long term 
collaboration (the proofreading of the Old Testament editions, their final review), the 
history of his contribution to achieve the monumental Valeriu Anania's Holy 
Scripture edition (2001), edition that was meant, according to the great hierarch, 
writer and scholar "to restore the presence and authority of the Septuagint in the 
Romanian Orthodox biblical tradition". This effort, spread over several years, aimed 
accuracy of theological and philological sacred text and took place in a climate of 
high intellectual and spiritual tension imposed by the specifics of the work itself, but 
also by Bartolomeu Anania's strong personality. The exchange of books, letters and 
dedications between Bartolomeu Anania and the scribe from Timişoara - exchange 
noted with extensive exemplification, during exposure - provides those interested 
precious historical and cultural documents and, also, evidence which may mean a 
meeting in Spirit. 

POETICA SACRULUI 


RUGACIUNE — UN PSALM ARGHEZIAN 


LIVIUS PETRU BERCEA 


Cuvinte-cheie: creație, Dumnezeu, monolog, psalm. 


Textul, pe care-l reproducem alăturat, se poziţionează între cele 
prin care Tudor Arghezi îşi confirmă mereu poziţia de pol al 
încercării de comunicare cu Divinitatea, situație care este proprie 
psalmilor, dar cărora le putem adăuga numeroase alte texte. Suntem, 
de fapt, în prezenţa unui fals dialog, mai mult îndârjire interogativă, 
chemare, reproşuri, revoltă. Dumnezeu nu-i răspunde poetului 
niciodată. Acceptând formula „Cărţii din vechi”: vox clamantis in 
deserto, ca un model de structurare a dialogului cu divinitatea, dar 
altul decât cel strict biblic, devine pertinentă caracterizarea lui 
Nicolae Balotă că „Psalmii sunt, de fapt, monologuri ale celui-ce- 
glăsuieşte-în-pustiu. Vox clamantis in deserto — formula s-a aplicat 
profetului ales şi trimis de divinitate, dar neascultat de semeni” (1). 
Sau, cum spunea Emilia Parpală, abordând poezia lui Arghezi mai 
ales din perspectiva cunoaşterii, printr-o amplă analiză a modelelor 
semiotice, „în Psalmi, înscenarea dramei gnoseologice într-o 
<vânătoare tragică> se face după principiile unui astfel de discurs 
<figurat>; deşi plastic-dramatic, mesajul rămâne, în esenţă, 
fundamental liric: monolog dialogal” (2). La Arghezi, iniţiativa 
adresării şi destinatarul comunicării sunt schimbate față de cadrul 
biblic. Poetul nu are comun cu profetul Cărţii decât canalul de 
transmitere a mesajului (propria „voce”). Se ştia, ab initio, că 
„interlocutorul”, destinatarul, nu va răspunde, n-a răspuns niciodată, 
în actualitatea noastră, unor asemenea întrebări incomode, adresate 
de pământeni. Nu şi-a făcut cunoscută prezenţa decât rar, şi atunci 
unor „aleşi”, spre deosebire de vremurile vechi, când s-a „arătat 

adeseori fapturii / Si-ntotdeauna-n haine de-mpărat”. Nici măcar 
mesajul nu mai are atributele biblicului. Nu se mai comunică oame- 
nilor voința divinității, ci divinitatea e, pur şi simplu, „interpelată”, 
ba, mai mult, nu o dată, acuzată de neinterventie, care s-ar dovedi 
benefică, în destinul omului. 

Poetul se adresează Domnului „de pe un promontoriu înaintat” 
(3), dar „monologul nu ajunge niciodată să devină dialog” (4). Lip- 
seşte „feed-back”-ul, răspunsul, reacția destinatarului. Se presupune 
că Domnul umple hăul în faţa căruia răsună vocea poetului, că 
Dumnezeu e o prezenţă universală, dar, din păcate, mută, ascunsă, 
intangibilă. 

Prima întrebare sau nedumerire pe care o presupun textele 
poetice din această secțiune a Psalmilor este cea referitoare la relația 
dintre creator şi creat. Sigur, omul nu s-a ridicat la înălțimea 
aşteptărilor Divinitatii, dar poate că tocmai noua lui condiţie, aceea 
de muritor, ar implica şi iertarea din partea Creatorului ori măcar un 
răspuns. Acest răspuns clar în privinţa statutului său în Univers omul 
nu l-a primit însă niciodată. Relaţia Dumnezeu — om devine una cel 
puţin ciudată. Se pare că Dumnezeu îşi întemeiază eternitatea, 
nestingerea, pe „mărturia celor ce-au murit”, ceea ce nu e puţin din 
perspectiva pământeanului, care e, volens-nolens limitat, şi care vede 
cum propria extinctie pare a deveni „baza” perpetuitatii Celui Care 
l-a creat. 

lată, însă, textul care ne indreptateste să aşezăm Rugăciune in 
rândul psalmilor: 


„De ce stârnişi tarana şi viu m-ai zamislit, 
Dacă-nceputului i-ai dat sfârşit 
De mai nainte de-a fi şi-nceput? 


De când te-ai murdărit pe degete cu lut 
Vremelnic şi plapand tu m-ai făcut. 
Poţi cere o durată aceluia-njghebat 
Din tină trup şi suflet cu scuipat ? 

Torcând mătasea, tu o faci de scama 

Si frumuseţea i se şi destramă. 

Ai scos din buturugă o vioară 

Şi-i pui şi coarda-n care vrei să moară, 
Pleznind în miezul nopţii albe, de smarald, 
Pe strigătul şi zborul în sus cel mai înnalt 
Un zbor i-ai dat şi şoimului la stele 
Împiedicat în peticele mele. 


Tu ai rămas de-a pururi şi viaţa noastră piere. 
Te multumesti cu-atâta mângâiere 

Că singur, între neguri, eşti veşnic, sorocit 
Prin mărturia celor ce-au murit” (5). 


Trebuie remarcată, de la început, poziția textului Rugăciune, 
printre psalmii pe care i-am putea numi „ai reproşului” (ca formă de 
comunicare), poziţie dublată de permanentul sentiment al depărtării 
(şi în-depărtării) de divinitate. Aici mai putem aşeza texte precum 
următoarele, toate aparţinând Psalmi-lor:” Pâinea nu mi-o caut să te 
cânt pe tine / Şi nu-mi vreau cu stele blidu-nvăluit” (Scrieri, I, 18); 
„În rostul meu tu m-ai lăsat uitării / Şi mă muncesc din rădăcini şi 
sânger” (Scrieri, I, 37); „Piscul sfârşeşte-n punctul unde-ncepe. / 
Marea mă-nchide, lutul m-a oprit” (Scrieri, I, 80); „Dar ajungând în 
piscuri, de râpi încrucişate, / Să birui înnălțimea văzui că nu se 
poate” (Scrieri, I, 288) etc. 

Cu toate că poezia poate fi citită prin diverse „grile”, că există 
multiple niveluri de lectură, interpretările tind să devină convergente 
şi înlesnesc, cât mai aproape de realitate, încadrarea textului în 
ansamblul poeziei religioase a lui Arghezi. 

În configuraţia expresivă generală, un loc aparte (şi poate mai 
vizibil ca altele) îl ocupă organizarea metaforică şi lexicală a 
textului. Reţine atenția o abundentă prezență, sub diverse forme, a 
noţiunii creaţie, prezentă la Arghezi în numeroase ipostaze, mai cu 
seamă a celei divine, deloc neglijabilă în ansamblul poeziei arghe- 
ziene, scopul final al acestei opere cereşti fiind, ca un corolar al 
actului, zămislirea omului. În text se învecinează, parcă selectiv 

alese, „mostre” din gestul „facerii”, atât din lumea vie, cât şi din cea 
neinsufletita, trimițând la ideea de „unitate” a materiei rezultate în 
urma creaţiei. 

În afara unor sinonime ale conceptului de creaţie şi a unor 
expresii care denumesc exact, inventiv, dar normal şi, poate, grav, 
„preocupările” de făurar ale dumnezeirii (stârnişi tirana, viu m-ai 
zămislit, torcând mătasea, ai scos din buturugă o vioară, un zbor 
i-ai dat şi şoimului), îşi găsesc locul o serie de circumstantieri care 
par a adăuga gestului creator al divinității atribute ale insignifian- 
tului, uneori ale derizoriului, în orice caz, ceva contrar opiniei şi 
expresiei general incetatenite că omul a fost creat după chipul şi 
asemănarea lui Dumnezeu. Primului om, care poate fi echivalat cu 
viaţa în sine, i-a fost „scrisă” moartea în însuşi actul naşterii: „înce- 
putului i-ai dat sfârşit / De mai nainte de-a fi şi-nceput”. Anodinul, 
maleabilitatea şi fragilitatea ființei umane se întrezăresc şi în 
formulări metaforice precum: te-ai murdărit pe degete cu lut, vre- 
melnic şi plăpând tu m-ai făcut, înjghebat, suflet cu scuipat, fru- 
musetea i se şi destramă, -i pui şi coarda-n care vrei să moară / 
Pleznind... În sprijinul afirmațiilor de mai sus putem cita (dar 
exemplele sunt mult mai multe) începutul poemului La stele. ,,...iesi 
din frământarea taranii cu scuipat”, „materiale” impure, trecătoare, 
pe care divinitatea le-a ales pentru crearea primului om. 

Revine, în tot textul, chiar dacă uneori sub umbrela expresivă a 
aluziei, un reproş pentru efemerul şi imperfectiunea creaţiei divine. 
El se concretizează (fiind şi cel mai evident) sub forma unor intero- 
gatii adresate retoric creatorului suprem: „De ce stârnişi tarana şi viu 
m-ai zămislit / Dacă-nceputului i-ai dat sfârşit / De mai nainte de-a fi 
şi-nceput ?” sau: „Poţi cere o durată aceluia-njghebat / Din tina trup 
şi suflet cu scuipat ?” Ambele formulări interogative sunt expresia 
faptului că divinitatea a creat o ființă nedurabilă, cu atributele rezul- 
tate din insesi ,,materialele” facerii, inferioare: tina şi scuipatul. 

La celălalt capăt al relaţiilor semantice dintre diferite fragmente 
ale textului, o persistentă antonimie confirmă prăpastia care desparte 
cele două entități (şi care justifică, o dată în plus, efortul individului 
de a se afla, măcar o clipă, în preajma celui care a modelat totul): 
divinitatea şi omul. Catrenul din finalul poemului este „organizat”, 

dacă se poate spune aşa, pe opoziţia dintre veşnic şi efemer. 
Expresia directă: „Tu ai rămas de-a pururi şi viaţa noastră piere” 
(subl. n.) se completează cu cea din ultimele două versuri ale 
catrenului, care par a acredita ideea că veşnicia divinității se sprijină 
pe însăşi perisabilitatea şi vremelnicia duratei terestre a omului, pe 
„mărturisirea” sa (în sens etimologic: martirajul său): „singur între 
neguri, eşti veşnic, sorocit / Prin mărturia celor ce-au murit” (s. n.) 

Demn de luat în seamă este şi nivelul structurii integrale a 
textului. Rugăciune face parte din categoria asa-numitilor „psalmi ai 
comunicării”(6), concept care se concretizează aici sub forma: 
interogatie (interogatii) — răspuns — concluzie. Textul debutează 
printr-o tertina interogativa privitoare la efemeritatea ființei umane, 
la rostul morţii în ansamblul existenţei omului, iar tot ce urmează 
este un răspuns detaliat, exemplificator la întrebarea inițială. Cea de- 
a doua interogatie („Poţi cere o durata...?”) nu face decât să reia 
afirmaţia dinainte („De când te-ai murdărit pe degete cu lut / 
Vremelnic şi plăpând tu m-ai făcut”), înscriindu-se în aria aceleiaşi 
poziţii a poetului fata de fragilitatea şi şubrezenia omului muritor. 
Diversele ipostaze ale creaţiei şi libertăţii (pe care trebuie să le 
vedem complementare!) nu fac decât să concretizeze înțelegerea 
vieţii ca purtătoare a germenului morții. Acest „germene” se între- 
vede şi în spaţiul non-uman al lumii, fie că este alcătuit din elemente 
purtătoare de viata (zborul soimului la stele este „împiedicat în 
petice”), fie că e un cadru de evidentiere a neinsufletitelor (mătasea 
toarsă, în loc să dea o țesătură strălucitoare, ajunge „scamă”, iar 
viorii i se pune „coarda-n care vrei să moară”, dar nu oricum, ci când 
artistul atinge apogeul virtuozității, „pleznind în miezul nopţii albe, 
de smarald”). Mă opresc la acest din urmă vers (din păcate neluat în 
seamă de Şerban Cioculescu în studiul său despre oximoronul 
arghezian (7)) şi remarc faptul că oximoronul reprezintă aici figura 
optim expresivă pentru a reda strălucirea, nu numai cosmică, aşa cum 
pare la prima vedere (un întuneric perpetuu, brăzdat de fulgerările 
aştrilor nocturni). 

Avem şi aici, ca în aproape toată poezia argheziană, o ruptură 
între expresia de suprafață — aglomerarea de întrebări, răspunsuri, 

constatări — şi continuitatea de adâncime, constând în unitatea 
ideatică a textului. 

Rugăciune, ca toți psalmii arghezieni, este construită pe 
polarizarea unor concepte fundamentale: viaţă / moarte, eternitate / 
vremelnicie, credinţă / tăgadă, demonstrând încă o dată că „dincolo 
de forme şi stiluri, polimorfismul dinamic al poeticii lui Tudor 
Arghezi este reflexul unei concepţii complexe despre viata, al 
vibratiei unei conştiinţe literare aflate in permanent şi febril efort — 
încordare transmisă structurilor [...]. Reliefarea prin contrast, 
polarizarea generală a structurilor duale pare a fi <cheia> 
succesului”(8). 


Note 

1. Nicolae Balotă, Opera lui Tudor Arghezi, Ed. Eminescu, Bucureşti, 1979, p. 149. 
2. Emilia Parpală, Poetica lui Tudor Arghezi, Ed. Minerva, Bucureşti, 1984, p. 93. 

3. Nicolae Balota, op. cit., p. 149. 

4. Ibidem. 

5. Scrieri, vol. II, EPL, Bucuresti, 1962, p. 195. 

6. Emilia Parpala, op. cit., p. 105. 

7. O figura de stil argheziană: oximoronul, in Serban Cioculescu, Argheziana, Ed. 


Eminescu, Bucuresti, 1985, pp. 207-210. 
8. Emilia Parpala, op. cit., p. 256. 
RUGĂCIUNE (RUGA) — AN ARGHEZI °S PSALM 
(Abstract) 
Key-words: creation, God, monologue, psalm 
There are number of texts written by Arghezi which match perfectly this type 


of poetry, besides the Psalms themselves. Rugăciune (Ruga) is one of these texts, a 
psalm among the others in the communication category. 

POETICA SACRULUI 


MODALITĂŢI DE NUMIRE A DIVINITĂȚII ÎN 
TEXTUL POETIC ARGHEZIAN 


SIMONA CONSTANTINOVICI 


Cuvinte-cheie: text, poezie, Dumnezeu, religie, semantică, stilistică 


Numirea divinității devine din cele mai vechi timpuri, de la 
intrarea în era creştinismului sau, prin extindere, de la apariția 
limbajului conştientizat, o problemă reală, cu care se vor confrunta 
deopotrivă teologii, filosofii, scriitorii şi oamenii de rând. Raportarea 
la divinitate, la Dumnezeu, în tradiţia creştină, duce implicit la 
conturarea unui discurs despre această realitate pe care nu o putem 
defini, în mod corect şi concret, apelând la obişnuitele incursiuni în 
planul mentalului personal sau colectiv. Avem la dispoziţie, pe calea 
tradiţiei (moştenirii) culturale, doar un set limitat de noţiuni prin care 
putem încerca definirea parțială, niciodată absolută, a unei realități 
totalmente altcumva croite decât lucrurile şi ființele din proximitatea 
noastră. Terminologia religioasă se dovedeşte a fi neputincioasă în 
fața unei astfel de realități. Şi ne mai confruntăm cu ceva, cu o 
dimensiune suplimentară, care intervine atunci când încercăm să 
definim necunoscutul mut, Marele Luminător de Făclii: perplexi- 
tatea, asemănătoare cu acea stare de nedumerire şi neliniste inte- 
rioară, de frământare lăuntrică intensă, care ne cuprinde când ne 
gândim la moarte, la acel Dincolo de nepătruns cu puterile minții. 
Există un punct de tangenţă, un spaţiu în care discursul despre 
moarte se întâlneşte inevitabil cu discursul despre Dumnezeu. 


„Se poate spune că, în istoria teologiei, problema Numelor 
divine (Summa theologiae, I a, q. 13) a lui Toma d'Aquino reprezintă 

asupra lui Dumnezeu. [...] In plus, Toma d'Aquino a avut meritul de 
a arăta continuitatea analogică între limbajul simplu uman şi 
Cuvântul lui Dumnezeu. Folosind analogia entis, el scoate in 
evidență aptitudinile semantice ale limbajului uman obişnuit de a 
numi ceea ce îl depăşeşte, de a desemna ceea ce scapă conceptua- 
litatii. Întreaga teologie a numelor divine tinde să arate posibilitatea 
şi legitimarea unui discurs „semnificativ” asupra lui Dumnezeu, nu 
numai când acest discurs nu poate să fie verificat în mod empiric 
(ceea ce este evident), ci şi când acest discurs nu furnizează repre- 
zentări conceptuale adecvate. Această diferență între semnificație şi 

reprezentare este o piesa esenţială a teoriei numelor divine” . 


Dimensiunea religiosului generează un spaţiu lexical şi semantic 
important, de neignorat în poezia argheziană. Numirea divinității, 
dacă ar fi să ne oprim doar la unul din aspectele acestui lexic, 
comportă aproape 30 de forme lexicale inventariate de noi, cuvinte 
simple, compuse sau perifraze. Răspândite în toată lirica, nu doar în 
psalmi, teonimele hristice se înscriu, din punct de vedere semantic, în 
logica niciodată stinsă a căutării unor răspunsuri, a unor temeiuri 
existențiale. Le putem considera, în egală măsură, ca pe o reminis- 
centa a faptului că, la un moment dat, Arghezi a ales să meargă la 
mănăstirea Cernica. Citirea şi înţelegerea Bibliei, rugăciunea, litur- 
ghia, familiarizarea cu toate ritualurile specifice unei zile petrecute în 
spirit monahal, dar şi desprinderea categorică de normele instituite de 
religie, nu aveau cum să nu lase urme în mentalul scriitorului. În 
poezie, „traducerea” lor se face adesea în limbaj metaforic, cu nuanţe 
diferite, care pornesc de la semantismele creştine binecunoscute şi 
ajung până-n zona antinomiilor contextuale, a paradoxurilor, a 
disocierilor frapante de ființa divină. 

Într-unul din subcapitolele cărţii Lexicologie biblică româ- 
nească, intitulat Cântările lui Moise. Probleme ale traducerii, Eugen 
Munteanu aduce în discuţie problema teonimelor creştine fundamen- 
tale, întâlnite, în mod constant, în lucrările cu caracter religios: 


| Geffré, Claude, Creștinismul: a spune , Dumnezeu” în istorie, în Jacques Bersani, 
(coord.) Enciclopedia religiilor, traducere de Nicolae Constantinescu, Bucureşti, 
Pro Editură şi Tipografie, 2005, p. 277-278. 

„2.1.5.4. Versetele 10-15 contin câteva din teonimele creştine 
fundamentale: Împărat ceresc (gr. Baowebc), Dumnezeu ceresc (gr. 
Geo éxovpavioc), Părinte Atotputernic (gr. natńp TAVTOKPATOP), 
Sfântul Duh (gr. &piov nvevua), Mielul lui Dumnezeu (gr. áuvóç tob 
6eov), Fiu al Tatălui (gr. vidg tob matpoc). Sintagma Unul-Născut 
(gr. uovoyevýç, lat. unigenitus), atributul suprem al lui lisus Hristos, 
a fost precedată în vechile texte bisericeşti (Varlaam, Dosoftei ş.a.) 


prin formula Singur-Nascut.””. 


Unele dintre aceste teonime apar si-n textul poetic arghezian, in 
compania altora, inventate de scriitor, care se vor înscrie în categoria 
creaţiilor lexicale inedite, metaforice. 

Numirea divinității prilejuieşte, aşadar, la un poet nonconformist 
ca Tudor Arghezi, un adevărat regal lingvistic şi stilistic. Ordonarea 
numelor de acest fel, implicate în discursul poetic arghezian, ar putea 
fi realizată în funcţie de capacitatea acestora de a genera semantisme 
multiple, legate de spaţiul mistico-religios, adică un câmp semantic 
dominant. 

Arhilexemul, numele în jurul căruia se va ţese întreaga para- 
digmă, va fi Dumnezeu. În subsidiar, ţinem cont de faptul că acest 
nume e trivalent din punct de vedere semantic. În el se regăsesc cele 
trei ipostasieri (ipostaze), ale Sfintei Treimi: Tatăl, Fiul, Sfântul Duh. 
Prin urmare, cele trei nume incluse, tesute în semantismul generic, 
cel dat de lexemul Dumnezeu, prezente laolaltă în spaţiul sacramen- 
tal, în momentul rostirii rugăciunii Tatăl nostru, spre exemplu, vor fi 
ordonate în proximitatea acestuia. Întâietatea arhilexemului, dacă 
putem spune astfel, este dată, pe de o parte, de numărul ocurentelor 
şi, pe de altă parte, de capacitatea lui evidentă de a da naştere la o 
multitudine de frazeologisme, aproape toate — fapt care spune mult 
despre semantica acestui nume! — activate de locutorul de limba 
română actuală în circumstanţe diferite ale existenței lui (bătut de 
Dumnezeu, cum dă Dumnezeu, Dumnezeule!, Dumnezeu să mă 


a Eugen Munteanu, Lexicologie biblică românească, Bucureşti, Editura Humanitas, 
2008, p. 169. 

ierte!, pe ce pune (el) mâna, pune şi Dumnezeu mila, a se uita la 
cineva ca la Dumnezeu, a nu avea niciun Dumnezeu, a da cu barda 
în Dumnezeu, a fi omul lui Dumnezeu, a fi pâinea lui Dumnezeu 
etc.). Apariţia sa în 72 de contexte îl legitimează şi-l încadrează în 
lexicul arghezian dominant de sorginte latină. 


„Simbolurile Treimii creştine (un singur Dumnezeu în trei 
Persoane ce nu se deosebesc între ele decit ca relaţii opuse, şi nu 
prin existența ori prin esența lor, şi cărora li se atribuie puterea — 
Tatăl —, Inteligența — Logosul — şi dragostea — Sfântul Duh) sînt: 
triunghiul echilateral; trifoiul; un ansamblu cuprinzând un tron 
(puterea), o carte (cunoaşterea), un porumbel (dragostea); o cruce 
cu Tatăl în partea de sus, Fiul la mijloc şi porumbelul Sfântului Duh 
la bază; trei cercuri ce se intersectează semnificând comuna lor 
infinitate; un grup de trei îngeri, de staturi diferite, amintind de 
vedenia lui Avraam, sub stejarul din Mamre. aah 


Facem, din start, distincţia cuvenită între cele două tipuri de 
teonime: teonimele creştine fundamentale, care fac parte din 
„cunoaşterea tezaurizată (cultura)”, cu semantică bine conturată si 
cunoscută de către cei care le întrebuinţează, şi teonimele poetice (nu 
neapărat argheziene), care disting limbajul liricii de limbajul religios. 
„În sens larg, teonimia desemnează acea ramură a onomasticii care 
studiază toate numele atribuite divinității in cultura universală.” 
Numirea divinității, teonimia, intră în câmpul de investigaţie, 
constituie obiectul de studiu prin excelenţă al onomasticii, care, în 
acest context, nu poate face abstracţie de instrumentele de lucru de 


3 Vezi Cătălina Mărănduc, Dicţionar de expresii, locuţiuni şi sintagme ale limbii 
române, Bucureşti, Editura Corint, 2010, p. 118-119. 

+ Jean Chevalier, Alain Gheerbrant, Treime, triadă, in Dicţionar de simboluri. 
Mituri, vise, obiceiuri, gesturi, forme, figuri, culori, numere, laşi, Editura Polirom, 
2009, p. 949. 

> Paul Cornea, Interpretare si raționalitate, laşi, Editura Polirom, 2006, p. 262. 

ê Vezi Ana-Maria Ginsac, Teonimie românească, Iasi, Editura Universităţii 
Alexandru loan Cuza, 2013. (http://www. editura.uaic.ro/fisa- 
carte.php?ctg=in_pregatire&id_c=1182) 

tip teologic. Se presupune ca teologii sunt persoanele competente, 
avizate, in decodificarea acestor cuvinte. Fiind vorba de text poetic, 
ramificatiile conceptual-semantice vor tine sau nu seama de logica şi 
rațiunea, de, până la urmă, dogmatismul religiei, de orice tip ar fi 
aceasta. Teonimele argheziene, cum era de asteptat, se inscriu in 
teritoriul aflat la limita dintre dogmatismul religiei ortodoxe şi 
spiritul liber, dezinhibat, al discursului liric. 


Dumnezeu 


„În limbajul religios, «Dumnezeu» este un concept pe baza 
căruia se construiesc toate celelalte concepte, oferind, astfel, o 
unitate indestructibilă întregului sistem de concepte aferent religiei. 
Considerăm că nicio altă terminologie nu se caracterizează printr-o 
coerență atât de mare şi, în această ordine a ideilor, putem considera 
terminologia religioasă — dacă ni se permite o metaforă, mutatis 
mutandis — ca o reverie foarte dinamică, în care punctul care 


focalizează tot ce pleacă şi ce vine este conceptul de «Dumnezeu».””. 


Toate teonimele prezente în lirica argheziană şi discutate în 
această lucrare, de la cel hristic prin excelenţă la cele inedite, extrem 
de poetice, se subordonează arhilexemului Dumnezeu, cu alte 
cuvinte, derivă din semantismul conceptului fundamental al religiei 
creştine. Acest cuvânt care înscrie discursul liric în zona sacrului nu 
poate fi substituit, nu are sinonime perfecte, este, prin urmare, egal 
cu sine însuşi. Cunoaşte şi forme cu determinant, antepus sau 
postpus, de tipul: Dumnezeu mare, singurul Dumnezeu, Dumnezeu 
de piatră, prea-bunul Dumnezeu, Dumnezeu ce vede toate, Dumne- 
zeu cel viu etc. Determinantul trimite, de fiecare dată, spre un alt 
atribut al divinității. Regimul apozitional sau atributiv împlineşte, 
fixează mai bine, prin reluare de trăsături semantice, sensul 
determinatului. 


7 Nadia Obrocea, Elementul latin în limbajul religios românesc, Szeged, JATEPress, 
2013, p. 53. 

Dicţionarul de simboluri defineşte divinitatea, la articolul 
Dumnezeu, zeu, astfel: „Divinitatea este şi îl simbolizează pe Unu, 
către care tind toate manifestările, Viaţa, în care se împlineşte orice 
viaţă.”*. 

Dubletul Tata(l)/ Părinte apare cu termeni nesubstituibili în 
contextul poetic arghezian. Tatăl e unul, trimite doar la o intrupare, 
masculină întotdeauna. Părinte e ambivalent, cu trimitere atât la 
mama, cat şi la tată, atât la feminin, cât şi la masculin. Părinte, din 
sintagmele nominale Sfinţii Părinţi, părinte spiritual, restrânge aria 
semantică la persoane de sex masculin. În ordine teologică, Părinte, 
grafiat cu majusculă, e legat mai mult de terestru, de ierarhizarea 
clericală, orice preot poate fi apelat prin acest nume. Cel de jos, 
preotul, clericul, e cel care transmite sensul divin, e instrumentul prin 
care Dumnezeu se lasă înțeles într-un mod umanizant. Doar unora 
dintre aceştia le este sortit să fie sanctificati, să intre în rândul 
sfinților. De aici, din această permanentă raportare, apare şi 
transferul numelui Părinte pe un alt palier de semantizare. Axa 
semantică poate fi trasată, în cazul acestei vocabule, pe verticală, din 
punctul cel mai înalt, al divinității supreme, intangibile şi imuabile 
(Dumnezeu, adică Părintele) la cel mai de jos, adânc legat de 
htonian, de perisabil, de tangibil şi mult prea trecător. Dumnezeu se 
construieşte întotdeauna pe firul unei semantici pozitive şi 
indivizibile, sub raportul înţelegerii ultime. La polul opus, Careva 
urmează firul unei semantici negative şi divizibile, incerte. 


„Pentru evitarea numelui propriu se foloseşte un cuantificator 
nedefinit cu trăsătura semantică intrinsecă [+ Specific], invariabil 
cutare (a venit cutare; a citit cutare). Cutare intră în opoziţia + / — 
Specific cu cineva, respectiv ceva.””. 


8 Jean Chevalier, Alain Gheerbrant, op. cit., p. 361. 
9 Vezi Andra Vasilescu, Pronumele, în Gramatica limbii române. I. Cuvântul, 
Bucureşti, Editura Academiei Române, 2005, p. 259. 

„Tatăl dobândeşte o măreție culturală în miturile despre origini ; 
simbolistica lui se confundă atunci cu aceea a cerului şi trădează 
sentimentul unei absente, al unei lipse, al unei pierderi, al unui gol pe 


ool 


care doar cel care ne-a dat viata l-ar putea umple.” -. 


Religia, filosofia şi lingvistica, atunci când e vorba de dialectica 
ideii de Dumnezeu, ajung arareori la consens. Dacă ne referim la 
religie şi filosofie, acestea, până la un punct, operează cu termeni 
comuni, de tipul: a fi, ființă, fiintare, a deveni, devenire, moarte, 
viata etc. Terminologiile lor, în ansamblu, însă, trasează semantisme 
diferite, au finalitati distincte, chiar dacă unii termeni par să răspundă 
aceloraşi întrebări sau să se cantoneze în acelaşi orizont al 
cunoaşterii. 


„Cuvântul „Dumnezeu” denumeşte o realitate misterioasă, pe 
care oamenii o caută pe bâjbâite încă de la origini. Istoria religiilor 
poate permite reperarea condiţiilor concrete care au favorizat această 
funcție teogenică, a cărei origine trimite la omul însuşi şi la 
enigma sa.”!!. 


lată, în poezia argheziană, lungul drum al semanticii acestui 
lexem: „Şi Dumnezeu, ce vede toate,/ În zori, la cinci şi jumătate,/ 
Pândind, să iasă, prin perdea,/ O a văzut din cer pre ea.” (Mahniri); 
"Cercasem eu, cu arcul meu,/ Să te răstorn pe tine, Dumnezeul!” 
(Psalm, L 17); „Căci Dumnezeu, păşind apropiat,/ Îi vezi lăsată 
umbra printre boi.” (Belsug); „Ce poţi avea, sufletul meu,/ Când 
soarele ne pune-n ramuri iară/ Ori un inel de foc, ori o bratara,/ Cu 
mâna caldă a lui Dumnezeu?” (Pia), „De chinul dulce, dat de 
Dumnezeu, Care-a trecut prin mine şi te umple.” (Jignire); „O! 
cucuvaia lui Dumnezeu,/ Gândesc c-ai fi sufletul meu!” (Graiul 
nopții), „Şi am călcat potecile lui Dumnezeu/ Cu luare-aminte.” 
(Întâmpinare); „Eu mă fălesc că nu vând ca atatia/ Tezaurele mele. 
Nici nu ştiu/ Dacă pe piaţă Dumnezeu cel viu/ S-a ieftenit mai mult 


19 Jean Chevalier, Alain Gheerbrant, op. cit., p. 920. 
"' Claude Geffré, op. cit., p. 268. 

decât taratea.” (Vraciul); „Ne vom iubi, negresit, mereu/ Stransi 
bucuroşi la masa,/ Subt coviltirele lui Dumnezeu.” (De-a v-aţi 
ascuns...) „Genele lui Dumnezeu’ Cad în călimărul meu.” 
(Incertitudine); „Îmi caut leacul/ Si la Dumnezeu şi la Dracul./ 
Degeaba./ Văzduhul mă ustură ca leuşteanul şi ceapa.” (Streche); 
„La patul vecinului meu/ A venit az-noapte Dumnezeu./ Cu toiag, cu 
îngeri şi sfinţi.” (Cântec mut), „Pe atuncea, Dumnezeu,/ Singur, o 
ducea cam greu.”; „Uite-l că vine şi Dumnezeu înot/ Prin norii albi 
de trandafir,/ Dimprejurul sfintei sale mânăstiri.” (Facerea lumii); 
„Pentru leacurile din măceşii sânului tău/ Am înfruntat mânia lui 
Dumnezeu.” (Înviere); „Seara stau cu Dumnezeu’ De vorba-n 
pridvorul meu.” (Denie); ,, Nu esti al singurului Dumnezeu,/ Ca luna, 
ca o stea, ca o pustie,/ Esti şi al semenului meu.” (Dacica); „A vrut 
Dumnezeu să scrie/ Si nici nu era hartie.”; „Câtu-i Dumnezeu de 
mare/ N-avea trei clase primare.” (ABECE); „Făcându-se pentru 
mine pitic,/ M-a bătut pe umeri Dumnezeu/ Cu mâna lui femeiască.”; 
„O să-mi spuie altădată, Dumnezeu,/ În ceasurile mici din amurg,/ 
Când vom vorbi în patru ochi.” (Tot o sarică); „Înmulţindu-se 
piticii,/ Şi gângavii şi pelticii./ I-a primit şi Dumnezeu,/ Care, dintr- 
un curcubeu,/ Îi scrutează cu ochianul/ Toată ziua şi tot anul.” (Tara 
piticilor); „Dar auzind o şoaptă, m-am întors:/ Vorbise vântul într-un 
lan de orz.../ Omul cu şoimul caută mereu/ Răspântia lui Dumnezeu.” 
(Mă uit la flori), „Eu cânt, aşa-ntr-o doară, ca pentru Dumnezeu.” 
(Romanţă), „Ai văzut cum Dumnezeu ne păcăleşte,/ De ne trec 
lucrurile printre deşte?/ Ce şiret! Ce calic! Ce tertipar!” (Ai vdazut?); 
„Te vei lupta prin timpuri cu zeci de dumnezei,/ Îngrămădiţi pe tine 
şi poruncindu-ti: «Crede!»,/ Să-ţi fure giuvaerul ascuns, ce nu se 
vede.” (La stele), „Cum de-ti uiţi în ceasul rău,/ Omule-al lui 
Dumnezau,/ Cu năravuri boiereşti, Turma dată s-o păzeşti?” (Cine 
fuge?); „Într-un tărâm pustiu, cu Dumnezeu, Noi singuri între vulturi 
şi zimbri, el şi eu.” (Din peşteri), „Urându-i-se singur în stihii,/ A 
vrut şi Dumnezeu să aibă-n cer copii” (Adam şi Eva); „El, Dumnezeu, 
venind în rotogoale,/ În supărarea Prea-Sfintiei-Sale/ I-a luat de 
scurt, poruncile ştiute/ Cum le-au călcat asa de iute.”; „Că Dumnezeu 
loveşte-ntotdeauna/ Mai tare decât faptele minciuna.” (Pedeapsa); 
„Dau adăpost subt un acoperiş cu mine/ Lui Dumnezeu şi marilor 

minuni,/ Cum aş putea să nu ma-nfricosez?” (Iată, sufletule...); „Îmi 
pare rau că Dumnezeu, pe toti,/ Ne ia drept nişte spărgători şi hoti/ Şi 
nişte haimanale,/ Crezând că tot umblăm după parale/ Şi după 
giuvaerele Măriei-Sale.” (Îmi pare rău); „Porunca e să rabzi din 
greu,/ Că judecata-i a lui Dumnezeu.” (Viii şi morţii), „Maica mare 
are mii/ De ani mari între vecii,/ Dar mai tânără mereu/ S-a-ntrecut 
cu Dumnezeu.” (Balada unirii), „Ageşul şi Oltul meu,/ Vă păzeşte 
Dumnezeu.” (Apele tăcute), „Vream să-l înţeleg mereu/ Pe prea- 
bunul Dumnezeu:/ L-am chemat un veac intreg,/ Dar nici azi nu-l 
înţeleg.” (Litanie); „Pământul meu te cere, cerul meu,/ În care-aud 
şoptind pe Dumnezeu.” (Mi-e dor de tine); „Le adormeam pe braţul 
meu/ Si-acuma dormi la Dumnezeu.” (Litanii) 

Vom reproduce, în continuare, trei articole din dicționarul nostru 
intim legate de tema discuţiei ?: 

DUMNEZEIESC (2), -IASCĂ, dumnezeiesti, adj. Dumnezeu + 
suf. -esc. 1. Al lui Dumnezeu, privitor la Dumnezeu; divin. 2. Fig. 
Minunat, superb, splendid. Fantomă trecătoare, el ar fi fost să fie/ 
Dumnezeiasca lumii sublimă mărturie. (III, 299); Puterea lui 
dumnezeiască, Dormind mereu, cata să-l mai trezeasca:/ I-a rupt un 
os din coaste, ceva,/ Şi-a zămislit-o şi pe Eva. (IV, 216). 

DUMNEZEIESTE (1) adv. Dumnezeu + suf. -eşte. Minunat, 
superb, splendid. Auzi?/ Cartofii sunt lehuzi./ Ascultă, harul a trecut 
prin ei/ Virginal, candid şi holtei,/ Dumnezeieste. (|, 171). 

DUMNEZEU” (72), (rar) dumnezei, s.m. Lat. dom(i)ne deus. 1. 
Fiinţă supremă, în religiile monoteiste, creator şi cârmuitor al lumii, 
principiu fundamental al existenţei şi al ordinii universale. * Expr. A 
porni (sau a merge etc.) cu Dumnezeu: a porni (sau a merge etc.) în 
pace, cu bine, sănătos. 2. Divinitate, zeu. Variantă fonetică: 
Dumnezău. În structura unui titlu de poem: Vaca lui Dumnezeu (I, 
19). Cuvânt fundamental, de neînlocuit, al lexicului poetic arghezian. 
Am luat ocara, şi torcând uşure/ Am pus-o când să-mbie, când să- 
njure./ Si am făcut-o Dumnezeu de piatră. (I, 10); Cercasem eu, cu 


12 Simona Constantinovici, Dicţionar de termeni arghezieni, volumul I (A-F), 
Timişoara, Editura Universităţii de Vest, 2004, p. 364-365. 
15 Vezi Nadia Obrocea, op. cit., p. 67. 

arcul meu,/ Sa te rastorn pe tine, Dumnezeu!/ Talhar de ceruri, imi 
făcui solia/ Să-ţi jefuiesc cu vulturii Tăria. (I, 25); Ce poţi avea, 
sufletul meu,/ Cand soarele ne pune-n ramuri iară/ Ori un inel de foc, 
ori o bratara,/ Cu mana calda a lui Dumnezeu? (I, 53); O! cucuvaia 
lui Dumnezeu,/ Gandesc c-ai fi sufletul meu! (I, 84); Eu mă fălesc ca 
nu vând ca atatia/ Tezaurele mele. Nici nu ştiu/ Daca pe piață 
Dumnezeu cel viu/ S-a ieftenit mai mult decât taratea. (I, 134); 
Scama tristetilor mele/ Se-ncurcă noaptea cu ele,/ Genele lui 
Dumnezeu/ Cad in călimărul meu. (I, 193); Îmi caut leacul/ Si la 
Dumnezeu şi la Dracul,/ Degeaba./ Văzduhul ma ustură ca leusteanul 
şi ceapa. (I, 204); La patul vecinului meu/ A venit az-noapte 
Dumnezeu./ Cu toiag, cu îngeri şi sfinți. (I, 223); Seara stau cu 
Dumnezeul De vorbă-n pridvorul meu. (II, 30); Dau adăpost subt un 
acoperiş cu mine/ Lui Dumnezeu şi marilor minuni,/ Cum aş putea să 
nu mă-nfricoşez? (II, 71); Făcându-se pentru mine pitic,/ M-a bătut 
pe umeri Dumnezeu/ Cu mâna lui femeiască. (II, 74); Domnul, 
Dumnezeul mare/ Mi-a umplut două pahare/ Din cerescul lui rachiu/ 
Scos din lună cu burghiu. (II, 117); Nu eşti al singurului Dumnezeu,/ 
Ca luna, ca o stea, ca o pustie,/ Eşti şi al semenului meu. (II, 121); 
Atâta cer pentru atâta sat!/ Atâta Dumnezeu la un crâmpei!/ Un 
greiere de om stă-ngenunchiat/ Cu cobza-n rugăciunea ei. (II, 150); 
Ai văzut cum Dumnezeu ne păcăleşte,/ De ne trec lucrurile printre 
deşte?/ Ce şiret! Ce calic! Ce tertipar!/ Pune un lucru tot într-alt tipar. 
(II, 208); Cine apasă omul pe Dumnezeu apasa,/ Căci amândoi sunt 
unul şi au aceeaş casă. (II, 219); Te vei lupta prin timpuri cu zeci de 
dumnezei,/ Îngrămădiţi pe tine şi poruncindu-ti: «Crede!»,/ Să-ţi fure 
giuvaerul ascuns, ce nu se vede. (III, 71); Bisericuta-i martor, să v- 
amintiți mereu/ Ciocoii că-s tovarăşi, de brâu cu Dumnezeu. (II, 
119); Şi oamenii s-au dus şi dus mereu,/ Cum zic, cu Dumnezeu. (III, 
185); Aş vrea să fi rămas ce-am fost./ La peştera cu turle de piscuri, 
mut şi prost,/ Într-un tărâm pustiu, cu Dumnezeu,/ Noi singuri între 
vulturi şi zimbri, el şi eu. (III, 273); Dar Dumnezeu s-a pus/ Să 
lucreze colo, sus. / A luat o foarfecă odata/ Şi hârtie neliniata. (IV, 
97); Bun!... Bun de tot!.../ Uite-l că vine şi Dumnezeu înnot/ Prin 
norii albi de trandafiri,/ Dimprejurul Sfintei Sale mânăstiri. (IV, 

102); Catu-i Dumnezeu de mare/ N-avea trei clase primare./ La citit 
se-mpiedica,/ Nu  ştie-aritmetică. (IV, 109); Dumnezeu cel 
nepatruns,/ Dandu-i tron înnalt, l-a uns. (IV, 190); Urându-i-se singur 
în stihii,/ A vrut şi Dumnezeu să aibă-n cer copii/ Şi s-a gândit din ce 
să-i faca,/ Din borangic, argint sau promoroacă,/ Frumosi, cinstiți, 
nevinovaţi. (IV, 215); El, Dumnezeu, venind in rotogoale,/ În 
supărarea Prea Sfinţiei Sale/ I-a luat de scurt, poruncile ştiute/ Cum 
le-au călcat aşa de iute. (IV, 220); Pe strune cântă şi el, pe strune cânt 
şi eu./ Eu cânt, aşa-ntr-o doară, ca pentru Dumnezeu. (IV, 245); Cum 
de-ti uiţi în ceasul rau,/ Omule-al lui Dumnezău, Cu năravuri 
boieresti/ Turma dată s-o pazesti? (IV, 253). 


Reprezentarea antropomorfica a divinitatii 


După parcurgerea acestor exemple, o întrebare se impune: Cum 
este reprezentată divinitatea în poezia argheziană? Tiparele sunt 
preluate din panoplia trăsăturilor anatomice ale fiinţei umane. Avem 
o reprezentare antropomorfică. „Seara stau cu Dumnezeu/ De vorbă- 
n pridvorul meu.” (II, 30) ne certifică o prezență caldă, prietenoasă, 
un egal şi-un bun ascultător. De la egalitate se ajunge, în unele 
poeme, la retrogradarea ființei divine, tot pe calea instituirii unui 
antropomorfism generic: „Câtu-i Dumnezeu de mare/ N-avea trei 
clase primare./ La citit se-mpiedică,/ Nu ştie-aritmetică.” (IV, 109) Si 
tot o trimitere la caracterul omenesc apare-n versurile: „Ai văzut cum 
Dumnezeu ne păcăleşte,/ De ne trec lucrurile printre deşte?/ Ce şiret! 
Ce calic! Ce tertipar!/ Pune un lucru tot într-alt tipar.” (II, 208), unde 
şiret, calic, tertipar construiesc o triadă nominală cu semantism 
negativ, reperabil la o anumită categorie de ființe umane, nicidecum 
în definiţia dată în unanimitate divinității. Aducerea divinității la 
scara omenescului face posibilă comunicarea. Prin această tehnică a 
inversării pionilor pe masa existentului, nu se mai instaurează 
discrepanta dintre El şi poet. 

Metafora personificatoare este una din figurile prin care accesul 
la semnificația numelui sfânt ar putea fi facilitat: „mâna caldă a lui 
Dumnezeu” (I, 53); „M-a bătut pe umeri Dumnezeu/ Cu mâna lui 

femeiasca.” (II, 74) Apropierea de uman se produce prin marcarea 
unei trăsături anatomice: mâna (caldă, femeiasca). Prin acest organ 
se face semnul crucii, esenţial în religia creştină. Dumnezeu sau Isus 
Hristos e reprezentat, de obicei, cu mâna ridicată la nivelul bustului. 
Trimiterea la organul vederii e făcută, în poemul /ncertitudine, prin 
apel la sinecdocă: „Genele lui Dumnezeu/ Cad în călimărul meu.” În 
toate reprezentările (pictură, sculptură etc.), elementele asupra cărora 
se fixează interpretarea sunt mâna şi ochiul (privirea). Dacă 
extindem discuţia la iconografia românească, constatăm că există un 
moment în istoria lor în care privirea!“ enoriasului se intersectează, 
pe calea rugăciunii fervente, cu ochiul figurii sfinte (vezi Fecioara 
Maria, spre exemplu), rezultând, din aceasta relationare, icoanele 
făcătoare de minuni. În exemple de acest fel, poetul îşi manifestă 
iubirea faţă de Dumnezeu, acţionează ca un veritabil creştin. ÎL vede 
viu şi activ pe Dumnezeu. Mâna divină dăruieşte iubire şi mult har, 
fiind, în acest sens, fertilă. În altele, asistăm la împietrirea divinității, 
la anihilarea puterilor acesteia, la, cu alte cuvinte, negarea sa. 
Metafora „Dumnezeu de piatră” (I, 10), reductibil la registrul negativ 
al ocarei sau mâniei, distrugător şi incapabil de-a absorbi semantis- 
mul iubirii, ne arată un alt fel de divinitate, acut non-participativa. 

Despre cât de incomodă şi de nestatornicită este la Arghezi, 
uneori, relaţia cu Dumnezeu aflăm din versurile: „Îmi caut leacul/ Şi 
la Dumnezeu şi la Dracul./ Degeaba./ Văzduhul mă ustură ca 
leusteanul şi ceapa.” (Streche), în care distanţa dintre bine şi rău, 
dintre pozitiv şi negativ, cunoaştere şi ignoranță, rugă şi blestem se 
reduce simţitor, instituind în text o stare generică, tensionată, afişată 
tranşant, de întâlnire la limită a contrariilor, de cumul semantic 
divergent, de polarizare semantică. 


Sfânta Treime sau simplu, Treimea, include cele trei ipostasieri 


(ipostaze): Tatăl, Fiul şi Sfântul Duh. Sfântul Augustin este printre 
cei care au teoretizat acest concept. „Scrierile sale asupra Treimii şi 


14 Daniel Barbu, Scrisoare pe nisip. Timpul şi privirea în civilizaţia românească a 
secolului al XVIII-lea, Bucureşti, Editura Antet, 1996. 

asupra harului divin vor inspira întreaga tradiție teologică a 
catolicismului roman.”"5. 


Tata(l) 


„Săpând s-a rupt lopata. Cel ce-o stirbise, iată-l,/ Cu moastele-i 
de piatră, fusese însuşi Tatăl.” (Între două nopți); „Nemaiputând să- 
ti rabde nici tacerea,/ Nici depărtarea, nici puterea,/ Şi in nestare a 
trăi uitată,/ Mahnita lume te alese tată.” (Tu) 

Definirea poetică argheziană se face, în poemul Tu, prin activa- 
rea triadei lexicale tăcere, depărtare, putere, trei atribute incontes- 
tabile ale divinității. În poemul Între două nopți, poetul obiectua- 
lizează divinitatea, sintagma „Cu moaştele-i de piatră” fiind, într-un 
anume fel, sinonimă cu „Dumnezeu de piatră”, din textul mai sus 
abordat. 


Fiu() 


Din cele şapte ocurente ale lexemului fiu, reperate in ediţia 
Caraion a operei poetice argheziene, doar una trimite la semnificatia 
religioasă: „Şi un coşciug spânzură-n văzduh: Al Tatălui, al Fiului 
şi-al Sfântului Duh. (II, 231). Fiu(/) apare, aici, în compania celor- 
lalte două nume care definesc fiinţa divină, semantica Sfintei Treimi. 


Sfântul Duh 


Sinonimul său neologic este spirit, pe care Arghezi nu-l cultivă 
în mod deosebit în poezie. 


„Explicaţia vitalitatii acestui cuvânt este simplă. Echivalent al 
ebr. ruah, gr. zvevua, lat. spiritus, conceptul biblic şi-a pierdut sensul 


biblic originar, acela de „suflare”, „suflu vital”, dobândind în era 
creştină, încă din primele secole, valoarea semantică de „spirit 


'S Claude Geffré, op. cit., p. 270. 


136 


divin”, consacrată în dogma centrală a Trinității, ca desemnare a 
uneia din „persoanele” sau „ipostazele” consubstantiale ale divinității 
unice din formula sacramentală „În numele Tatălui, al Fiului şi al 
Sfântului Duh !”.Cu această valoare conceptuală şi de desemnare 
extrem de precisă şi de „tehnicizată”, termenul duh s-a impus în uzul 
bisericesc românesc încă din secolele al XV-lea — al XVII-lea, 
consolidându-şi în timp un loc stabil în terminologia bisericească.” '®. 


O inventariere pertinentă a ocurentelor secventei Duhul Sfănt, în 
texul Noului Testament, apare în secţiunea Călăuză biblică". Nu stă 
în intenţia noastră să le trecem în revistă în această lucrare. 


DUH (17), duhuri, s.n. Din sl. duhu. 1. (În superstiții) Fiinţă 
supranaturală, imaterială; arătare, strigoi, stafie. * Sfântul Duh: una 
dintre cele trei ipostaze sub care este înfăţişată trinitatea divină in 
creştinism. * Spirit rău; drac, diavol. 2. Suflet, spirit (al unei fiinţe). 
3. Capacitate intelectuală; minte, inteligență; umor, spirit. Termen 
religios, aparţine lexicului arghezian fundamental. lar Sfântul Duh, 
închis în colivie,/ Făcutu-s-a pui mic de pitpalac. (I, 73); Tu eşti 
clopotelul Sfântului Duh/ Şi treci lung prin vazduh/ Şi suni lepădarea 
de sine/ Şi-mpărăţia nopţii ce vine. (I, 83); Singure vin lucrurile din 
trecut,/ Duhul lucrurilor fără ființă, fără umbră. (II, 75); Că duhurile 
rele, a ocara,/ Mânjesc catapeteasma cu aripa murdară? (II, 107); 
Sunt greu cum era grea Fecioara,/ Din Duhul Sfânt, şi-s chinuit şi 
trist./ Mă doare gândul, doare subsuoara./ Se zvârcoleşte parcă-n 
mine Crist. (II, 207); Până la ceruri, lucrul puturos/ Ajunge duh şi 
fum cu bun miros. (III, 194); Un cumpăt şi-o măsură sunt chiar şi la 
nebuni./ Ce duh spurcat te-mbie cu atâtea spurcăciuni? (III, 215); Ce 
duh ai şi ce putere/ Să-mpleteşti ceară cu miere,/ De la floarea din 
grădină,/ Ostenită de albină? (IV, 175); Ca pe un nefericit,/ Duhu 


e Eugen Munteanu, op. cit., p. 475. 
17 x4* Noul Testament cu Psalmii, Bucureşti, Editura Institutului Biblic şi de 
Misiune al Bisericii Ortodoxe Române, 2002, p. 788. 

Rău l-a ispitit/ Şi-a pierdut prin frunză, bietul,/ Astupusul şi biletul, 
(IV, 186)... 


„Interesant de constatat este şi faptul că formula Sfântul Duh 
reprezintă unul dintre segmentele „ecumenice” din româna contem- 
porană, fiind acceptată şi întrebuințată deopotrivă de ortodocşi, 


catolici şi neoprotestanti, ca termen biblic, liturgic şi teologic.”"”. 


Observăm cât de predominant este semantismul vocabulei 
Dumnezeu în comparaţie cu ceilalți trei termeni, Tatăl, Fiul şi Sfântul 
Duh. Despre aceştia, studiile axate pe textele religioase au convenit 
dintotdeauna că ei alcătuiesc, de fapt, substanța divină, noima sa. 
Excluderea unui dintre aceşti termeni n-ar face decât să anuleze 
puterea dumnezeiască, unitatea, caracterul său invincibil. 


Domn 


DOMN” (149), domni, s.m. Lat. dom(i)nus. Frecvența acestui 
nume traduce şi celelalte sensuri posibil de a fi reperate în context, 
nu doar pe cel cu trimitere la divinitate, adică Dumnezeu, Isus 
Cristos. Forme gramaticale de vocativ: Domnul(e), Doamne. Face 
parte din registrul lexical arghezian dominant. Este şi formula prin 
care se introduce, în discursul religios, cuvântul Dumnezeu, semn al 
accentuării puterii sale semantice: Domnul, Dumnezeul meu (nostru)! 
Ruga profundă, actul suplicatiei, al implorării umile şi repetate a 
divinității, se produce, de obicei, cu activarea ambelor teonime, ca-n 
exemplul: „Domnul, Dumnezeul mare/ Mi-a umplut două pahare/ 
Din cerescul lui rachiu/ Scos din lună cu burghiu.” (II, 117) 

„DOMN, s.m. Titlu care este dat celor trei persoane ale lui 
Dumnezeu: Dumnezeu-Tatal, Dumnezeu-Fiul şi Sfântul Duh. Ar. 
domnu, donu, megl. domnu, dom, istr. domnu. Lat. domnus, -um [lat. 
clas. dominus] (Diez, I, 157, apud CDER 3018; Tiktin 561-562; 


15 Simona Constantinovici, op. cit., p. 359-360. 
1 Eugen Munteanu, op. cit., p. 475-476. 
% Simona Constantinovici, op. cit., p. 345-346. 

Cihac 80; Puscariu 541; CDDE 505; REW 2741; CDER 3018). Ret. 
dom, it. donno, fr. dom, sp. don, dueño, port. dom.””", 

„Robul a scris-o, Domnul o citeste,/ Far-a cunoaşte că-n adâncul 
ei/ Zace mania bunilor mei.” (Testament); „Doamne, fă-i bordei in 
soare,”;, „Şi mai dă-i, Doamne, vopsele” (Cântec de adormit 
Mitzura), „Tare sunt singur, Doamne, şi piezis!”; „Şi te slujesc; dar, 
Doamne, până când?”, „Trimite, Doamne, semnul depărtării,/ Din 
când în când, câte un pui de înger,” (Psalm, I, 24-25); „Ruga mea e 
fără cuvinte,/ Si cântul, Doamne, mi-e fără glas.”; „Sunt, Doamne, 
prejmuit ca o grădină,/ În care paste-un mânz.” (Psalm, I, 34); „Doar 
mie, Domnul, vesnicul şi bunul,/ Nu mi-a trimis, de când mă rog, 
nici-unul...” (Psalm, I, 40); „Şi toate frunzele te cer/ Să-ţi legene lin 
somnul,/ Ştiind că leagănă spre cer,/ În sânul tău, pre Domnul.” 
(Putin); „Poetul, [...]/ Visează pentru Domnul cu dulce în zadar/ Si se 
hrăneşte zilnic cu ceai şi două cornuri.” (Din nou); „Şi fostul meu 
vecin de țărm se tine/ Vecin de-o vreme, Doamne, şi cu tine.”; 
„Doamne, aşa obişnuit eşti, biet,/ Să risipeşti făptura ta încet.” 
(Psalm, I, 91); „În fiecare urzică/ A pus Domnul o mărgică/ Şi-a croit 
tulpini şi floare/ După soiuri de tipare” (Buruiană, nu ştiu care); 
„Doamne, vreau să-ți mulţumesc...” (Colind); „Şi, dimineaţa, 
proaspăta scânteie/ O ia din pâlnii de zorea/ Şi-i scrie Domnului cu 
ea.” (Om de pământ); „Domnul tace./ Glasul nu-şi trimite-ncoace./ 
Domnul face.” (Denie); „Domnul, Dumnezeul mare/ Mi-a umplut 
două pahare/ Din cerescul lui rachiu/ Scos din lună cu burghiu./ Şi-n 
fiecare pahar/ A lăsat şi-un drob de har.// Amândouă-s ale tale,/ Zise 
Domnul, ia-le, bea-le.” (Cântec de boală), „Mergându-şi Domnul 
drumurile sfinte,/ Doi orbi ieşiră Domnului nainte.” (Cei doi orbi); 
„Mă cunoşti, Doamne, din vie,/ Din lume, din farmece, din schit?” 
(O sarica); „Peştele din apa, parcă,/ Era, Doamne! cât o barcă/ Si 
ieşea din râu la soare.” (Tara piticilor), „lon îşi zise: «Doamne, cel 
din cer,/ De spaimă-mi vine iar sa zbier.»” (Flautul descântat);, „Atât 
iti cer, Doamne, nitica răcoare.” (S-a culcat o fiară), „Mi-e frică, 


” 


Doamne, şovăi în contraste,/ Intre fericire şi napaste,”; ,,Naparleste- 


2! Nadia Obrocea, op. cit., p. 86. 

mă, Doamne, de tuleie,/ Fă-mă femeie/ Sau fă-mă iar băiat.” 
(Mahniri de tânăr cărturar); „Eu, Doamne, le-am primit şi mă 
supun,/ Stăpâne drag, gingas ca un lăstun./ Vreau să te-ntreb: când 
m-ai ales, ai fost nebun?” (De când mă ştii), „Păi, atuncea, Doamne 
iartă,/ Nu se mulțumesc cu-atât:/ Dau urciorul tot pe gât.” (Noapte de 
an. Colindef); „Credeau că Domnul e culcat/ Şi n-o să ştie ce s-a 
întâmplat,” (Pedeapsa); „Când îi trimise Domnul, pesemne n-au 
aflat/ Că unul e femeie, şi celălalt bărbat.” (Solie pierdută); „Am fost 
să văd pe Domnul bătut de viu pe cruce/ Singur în câmp cu corbii şi- 
a cerului răşină” (Psalm, II, 283); „Domnul mi-a pus alăturea o 
ceata,/ Si-un put adânc, răzbit într-alt taram,/ Să sec izvorul, ceața s-o 
daram;”; „Domnul gingasul şi milosul foarte/ Avea de dat porunci şi- 
ntr-altă parte,”; „Precum a fost porunca şi fuse legământul,/ Cine şi-l 
calcă, Domnul, sau robul lui, cuvântul?”; „Tu, suflet, nu-ntreba, 
nemântuit,/ Care din cei doi semeni te-a mintit,/ Domnul din ceruri, 
bun, sau Necuratul./ Ca-ti mai sporeşti osânda şi păcatul.” (Haruri); 
„Eşti al pământului tu, Doamne, dintre lunci,/ Ori ai rămas în ceruri 
ostatec de atunci?” (Jie); „Te recunosc din gloată. Scriptura veche 
zice/ Că-n umbra lui, cu Domnul, zmulgeai, de foame, spice.” 
(Tainul meu); „Începe, Doamne, iar să-ţi pară rău/ Că m-ai ales un 
timp să-ți fiu al tău?” (Răzvrătire), „Cu ochii, Doamne,-n turla-ti 
milostivă,/ Dau tot ocol stâncoasei catedrale.”; „Dar, Doamne, încă 
nu a izbutit/ Să-mi încolțească boaba de cerneala.”; „Uită-te, 
Doamne, jos detot, în jos,/ Se roagă către tine cel ingenunchiat.” 
(Psalm de tinereţe) 


Sfintia-Ta 


„Nu zic, şi eu sunt tot o haimana,/ Dar drag imi esti, Sfintia-Ta,” 
(mi pare rău) 


Împresuratul de astre 


Această sintagmă nominală metaforică este întărită sau înlocuită, 
nu de puţine ori, de pronumele personal tu: „Tu, în hotarul marilor 

mistere,/ Esti ca un semn de-a pururea putere,/ Al vietii noastre cea 
fara de leac,/ Impresuratule de astre!” (Muntele Maslinilor); „De 
când s-a întocmit Sfânta Scriptură/ Tu n-ai mai pus picioru-n 
bătătură” (Psalm, I, 39); „Tu eşti şi-ai fost mai mult decât în fire/ Era 
să fii, să stai, să vietuiesti.” (Psalm, I, 50); „Tu, care ştii deschide şi 
descuia cu-o şoaptă,/ Eşti mai presus de mine, de meşter şi de faptă.” 
(Inscripţie pe o poartă de conac), „Tu ai rămas de-a pururi, şi viata 
noastră piere.” (Rugăciune); „Tu taci, tu te-ai ascuns, tu pieri/ Cu 
sculele şi farmecele tale.” (Tu taci); „Tu n-ai făcut pământul din mila 
si iubire./ iti trebuia loc slobod, întins, de cimitire.” (Psalm, II, 360) 
Psalmii, în care Arghezi încearcă o apropiere fățişă de divinitate, 
prezenţa formei pronominale tu este o constantă. De remarcat este 
faptul că acesta apare doar la început de vers, întotdeauna sub accent. 


Mare-aprinzătorul de stele 


Sintagmă sinonimă, în textul poetic arghezian, cu împresuratul 
de astre este mare-aprinzătorul de stele, prezentă în poemul Bine şi 
rău: „Dar, mare-aprinzătorule de stele, Cum de-ai facut şi-atâtea 
lucruri rele?” (Bine şi rău). Numirea multiplă, prin forme expresive, 
adesea metaforice, cum sunt cele de mai sus, certifică, într-un fel, 
nevoia fiinţei umane de a(-şi) arăta că e liberă şi în stare a tine piept 
necunoscutului, căci: ,,[...] valorile care conferă sens vieţii nu pot fi 
conceptualizate ori întemeiate teoretic (ci doar sugerate, deci 
comunicate indirect, prin arte şi literatura)”. Modelul acestei 
construcţii există şi-n Biblie: Luminătorul de făclii. 


El 
„El? , Dumnezeu, venind în rotogoale,/ În supărarea Prea Sfinţiei 
g p t 


Sale/ I-a luat de scurt, poruncile ştiute/ Cum le-au călcat aşa de iute. 
(IV, 220); „De altfel, dogma-nvaţă pe misel/ Că orice stăpânire-i de 


” Paul Cornea, op. cit., p. 565-566. 
% Simona Constantinovici, op. cit., p. 373-374. 

la El,” (Viii şi morţii) Numirea divinității creştine se realizează aici 
sub aparenţa pronumelui personal de persoana a III-a singular, El, 
grafiat cu majusculă, dublat, în primul exemplu, de Dumnezeu, situat 
în proximitatea sa, în regim apozitional. Studiile consacrate istoriei 
religiilor vorbesc însă despre E/ ca despre o altă formă a lui Elohim: 


„Întâlnim în Biblie două experienţe ale divinului care corespund 
cu două nume: cel de E/ (altă formă: Elohim) şi cel de Yahve, prin 
care este denumit Dumnezeu. El (pluralul de la Elohim) desemnează 
divinitatea în aproape întreaga lume semitică şi sugerează, deci, 
continuitatea între „Dumnezeul naţiunilor” şi Dumnezeul lui Israel. 
Dar când Dumnezeu îşi dezvăluie numele lui Moise, acest nume de 
Yahve nu are sens decât pentru Israel, care face experiența 
proximitatii şi prezenţei active a lui Dumnezeu.””™. 


Printre cele 261% de ocurente în text ale particulelor demonstra- 
tive cel, cea, cei, cele, vom include şi formaţiile lexicale compuse cu 
cel, cu trimitere, iarăşi, la divinitate: Cel-de-Sus, Cel ce făcuse 
lumea, Cel-ce-se-ascunde, Cel-ce-stie, Cel ce va sa vie, Cel Înnalt şi 
Sfânt. Acestea sunt formate după modelul instituit chiar de 
Dumnezeu prin sintagma autodefinitionala Cel ce sunt. 


„Simbolurile Divinităţii sînt în principal cele ale tatălui, judecă- 
torului, atotputernicului, suveranului. Pentru că studiul lui Dumne- 
zeu (teologia) este legat de cel al fiinţei (ontologia), aceşti doi 
termeni au fost adesea confundați, fiecare dintre ei fiind luat drept 
simbol al celuilalt, în sensul că trimit unul la celălalt în cunoaşterea 
imperfecta pe care o putem avea despre ei. Numele lui Dumnezeu n- 
ar fi decit un simbol pentru a semnifica necunsocutul ființei, în timp 
ce ființa n-ar fi decit un alt simbol pentru a trimite la Dumnezeul 
necunoscut. Nu există alt nume al lui Dumnezeu în afară de cel pe 
care şi l-a dat el însuşi : ,, Eu sînt Cel ce sînt” (Ieşirea, 3, 14). ae 


?4 Claude Geffré, op. cit., p. 273. 
?5 Ibidem, p. 192-193. 
26 Jean Chevalier, Alain Gheerbrant, op. cit., p. 361. 

Cel-de-Sus 


„Păduchii încă, omul, fricos, nu i-a rapus,/ Si-s multi, şi de tot 
neamul, trăzni-i-ar Cel-de-Sus.” (Cerbul şi tantarii) 


Cel ce făcuse lumea 


„Cel ce făcuse lumea, Iehova sau Satan,/ Nu prevăzuse mintea 
şi-n minte un duşman.” (La stele) 


Cel-ce-se-ascunde 


„lată-l că intră-n ape Cel-ce-se-ascunde/ Scrutărilor şi gândurilor 
mele.” (Lasă-mă, noapte...) 

Cel-ce-se-ascunde este o formă lexicală construită după logica şi 
semantica Cărţii Sfinte, după modelul biblic din Matei, 6, 18: „Ca să 
nu te arăţi oamenilor că posteşti, ci Tatălui tau, Care este în ascuns, 
şi Tatăl tău, Care vede în ascuns, iti va răsplăti tie.”””. 


Cel-ce-stie 
„Că Cel-ce-stie, însă nu cunoaste,/ Varsă-ntuneric alb cu mâna 
mea.” (I, 195) 


Acel-ce-stie 


„Acel-ce-ştie, însă nu cunoaste,/ Varsă-ntuneric alb cu mâna 
mea.” (Epigraf) 


Cel ce va să vie 
„N-ar fi putut din şale nicicum să se-ncovoaie,/ Ca să dezlege, — 


zice Iordanul din pustie, —/ Curelele opincii Celui ce va să vie.” (II, 
102) 


27 *** Noul Testament cu Psalmii, p. 14. 

Cel Înnalt şi Sfânt 


„Coliba de pe pamant/ A Celui Înnalt si Sfânt (IV, 110) 
Dumnezeu cel nepătruns, Nepătruns, Presupus, nezărit 


„Dumnezeu cel nepatruns,/ Dându-i tron înalt, l-a uns.” (Tara 
piticilor), „Cine eşti tu, acel de care gândul/ Se-apropie necunos- 
cându-l?/ Cui cere milă, sprijin şi putere/ Neştiutor nici cum, nici cui 
le cere?/ De-ajuns a fost ca, nezdrit,/ Să te gândesc şi-am tresărit.” 
(Psalm, 1, 366); „Spre ideal,/ Te-mping spre beznele profunde, 
Greoaie, ca un şal/ De bronz, subt care doarme dus/ Alt Nepătruns, 
alt Presupus. —” (Pe ploaie) 


Părinte 


„PĂRINTE, s.m. 1. Titlu dat lui Dumnezeu-Tatăl. 2. Titlu de 
reverență pentru clerici. Ar. p(ă)rinte. Lat. parens, -entem (Tiktin 
1125; Cihac 194; Puşcariu 1271; CDDE 1388; REW 6233; CDER 
6155 ; MDA). Cf. it. parente, ret. paraint, sard. parente, prov. paren, 
fr. parent, sp. pariente, port. parente.””®. 


„Pentru ce, Părinte,-aş da şi pentru cine/ Sunetul de-ospete-al 
bronzului lovit?” (Psalm, I, 13); „Cu mine omenirea, Părinte, se va 
stinge?/ Dă-mi pacea şi răbdarea s-o caut şi s-o cânt.” (Rugă de 
vecernie), „Stă singuratec câinele. De pază/ [...]/ Dar ochii lui, într- 
un maidan, Părinte, Dau mărturia lucrurilor sfinte.” (Sta 
singuratec); „Dar sufletul se roagă-n genunchi pe piatra goală:/ «Mai 
scapă-mă, Părinte, măcar de indoiala»./ Te-am dus de-a lungul 
vremii, în mine, ca un semn,/ Si, făr-a te cunoaşte, mi-ai fost imbold 
şi-ndemn.”; „Mă-mbraci în strălucite odăjdii şi vestminte/ şi mă- 
ncununi cu lauri. La ce folos, Părinte?” (Psalmistul); „Oh de câte ori, 
Părinte, trecătorul te-a-ntrecut!” (Cela ce zidi statuia) 


28 Nadia Obrocea, op. cit., p. 90. 


144 


Cine-stie-Cine, Cinestie, Careva 


„S-ar putea să fie Cine-stie-Cine.../ Care n-a mai fost şi care 
vine/ Şi se uită prin întuneric la mine/ Şi-mi vede cugetele toate.” 
(Duhovnivească), „Semeni leit, şi te-am văzut cândva,/ Cu Cinestie 
sau cu Careva.” (Mi se pare...), cu menţiunea că, aici, contextul nu 
limpezeşte lucrurile, ci le ambiguizează şi mai mult. Cine-ştie-Cine 
poate fi tot atât de bine dracul, necuratul sau, dacă ar fi să ne slujim 
de funcţia eufemistica a limbajului, aghiuta, mititelul, cornilă etc. E 
vorba de polarizare semantică implicită. Gramatica limbii române 
discută astfel despre aceste forme de pronume nehotărât: „Elementul 
de compunere -va marchează opoziția lexicală dintre pronumele 
interogative/ relative şi cele nehotărâte. Cuantificatorii din seria 
cineva, ceva, careva, câtva sunt corespondentii nonseparativi ai 
cuantificatorului separativ unul.”%. 


Acela şi Acela Carele“ 


„Turmele şi carele,/ Vremea, vântul trec şi pier./ Ea stă singură 
la cer,/ Cu Acela Carele...” (Crucea veche, II, 101), „Nici oasele nu i 
s-au pomenit/ Ale aceluia ce-n zmalt te-a-ncremenit/ $i, frământând, 
ţi-a dat obârşii noi.” (II, 120); ,— Nu v-aţi gândit cu spaimă şi groază 
la Acela/ Care le vede toate? Nu v-aţi cutremurat?” (III, 234). 


A-toate-făcător”! 


Cuvânt format, probabil, de Arghezi prin compunere : a + toate 
+ făcător. De verificat dacă există şi-n Biblie forme de numire a 
divinității care se scriu cu cratimă sau nu... „„A-toate-făcătorul de 
râpi şi de izvoare/ În temnita fiinţei te-a-nchis între zăvoare.” (La 
stele) 


? Vezi Andra Vasilescu, op. cit., p. 258. 
30 Simona Constantinovici, op. cit., p. 15. 
3! Ibidem, p. 77. 

Vecin 


O vădită apropiere se produce între poet si divinitate, tradusă 
prin grafierea cu majusculă a numelui vecine, formă de vocativ, 
neuzuală printre teonimele creştine. În ultimul vers avem o definiţie 
poetică, metaforică a termenului vecin, contextual cu sens religios 
(Celălalt, Semenul meu, Aproapele): „Să te numesc: duh, înger, fum 
sau har.” Primii doi termeni, duh şi înger fac parte din lexicul aferent 
lexicului religios creştin. Fum şi har se îndepărtează sau se apropie 
semantic de aceştia prin capacitatea de-a oscila între mai multe 
dimensiuni lexicale, de-a transgresa limbajul comun, de a fi activi 
atât în limbajul poetic cât şi-n cel religios. Vezi toate ocurentele 
acestui termen în Noul Testament, la secţiunea Călăuză biblică. lată 
un astfel de exemplu excerptat din Ioan 1, 16, 17: „Şi din plinătatea 
Lui noi toți am luat, şi har peste har.”/ „Pentru că Legea prin Moise 
s-a dat, iar harul şi adevărul au venit prin lisus Hristos.” sau din 
Filipeni 1, 7: „Precum este cu dreptate să gândesc astfel despre voi 
toți; căci vă port în inima mea, şi în lanţurile mele, şi în apărarea şi în 
întărirea Evangheliei, fiindcă voi toți sunteţi părtaşi la acelaşi har cu 
mine.””, 

„Nu te-am văzut la față, dar, vecine,/ Te simt mereu alături, 
lângă mine./ Nu te aud când intri, ci, deslusit în soapte,/ Te- 
ntrezaresc de cum se face noapte.// Aş iscodi cuvântul în zadar/ Să te 
numesc: duh, înger, fum sau har.” (Ghiersul îngânat). 


Isus Hristos 


Eugen Munteanu conchide, în capitolul Inconsecven{a ortogra- 
fică cu motivaţie confesională?: I(i)sus H(ch)ristos™, relativ la 
fluctuatia grafică a numelui: 


32 xx, Noul Testament cu Psalmii, p. 211. 
33 Ibidem, p. 456. 
34 Vezi Eugen Munteanu, op. cit., p. 487-505. 

„Teonimul creştin cel mai important, numele însuşi al Mântui- 
torului, nu beneficiază încă, în ortografia românească actuală, de o 
formă normată, stabilă şi unică. Absența unor indicaţii exprese 
privitoare la acest nume în lucrările cu caracter normativ atestă pe de 
o parte absenţa în uz a unei norme ortografice unice şi contribuie, pe 


de altă parte, la perpetuarea acestei situaţii.”*5. 


Arghezi îl numeşte de fiecare dată altfel, de parcă unul şi acelaşi 
ar fi multiplu. De cele mai multe ori, denumirea scoate în evidență 
calitățile fundamentale ale divinității: omniprezenta, atoatestiinta, 
misterul, capacitatea de creație etc. De 26 de ori apare în poeziile 
cuprinse în ediția Caraion, sub două forme şi una compusă: Isus, 
Hristos, Isus Hristos. Nu remarcăm oscilaţii la nivelul grafiei. 

O inventariere a ocurentelor numelui Jisus Hristos, grafiat doar 
în această formă în Noul Testament, ediţia din 2002, găsim, aşa cum 
am putut constata pe parcursul acestei lucrări, la secțiunea Că/ăuză 
biblică“. Condacele şi icoasele, feluritele acatiste propun o retorică 
emfatică, repetitivă, redundanta, a numelui acestei ipostasieri. 


HRISTOS" (9), lisus. Din gr. hristos „uns, trimis”. Corespunde 
numelui ebraic mesia. Fiul lui Dumnezeu. Întemeietorul creştinis- 
mului. E trist diaconul Iakint/ $i temerile lui nu mint./ Fur şi tâlhar 
întru Hristos,/ El printre frați trecu sfiios. (I, 22); Cunoaşte toate 
domnişoarele mititele/ Care poartă pe Hristos între mărgele,/ Şi pe 
cele care s-au măritat,/ Cu diplomă şi certificat. (I, 70); Crucea veche 
de la drum/ Este cum s-a pomenit,/ Cu Hristos cel rastignit,/ Zugravit 
cu terci de fum. (II, 100); Ti s-a făcut puterea de prisos/ Slujind 
Erodiadei şi lui /sus Hristos. (II, 224); Sărac la-nfatisare şi aspru-ntru 
Hristos,/ Pe dinlăuntru miezul e fraged şi gustos. (III, 224); Că focul, 
sângele şi fierul/ I le-a trimis spre pocăință cerul,/ În numele 
săracului Hristos,/ Şi că s-a-nvrednicit de ele cu prisos (IV, 227); Şi 


35 Ibidem, p. 487. 
36 *** Noul Testament cu Psalmii, p. 790. 
37 Simona Constantinovici, op. cit., p. 62-63. 

cum fuge şi se duce,/ De subt barbă-i saltă-o cruce,/ Pe un lant de aur 
gros,/ Ca să-i placă lui Hristos. (IV, 252). 


ISUS* (17), s.m. V. Hristos. Dar la fereastra staulului, sus,/ De 
câte ori oprindu-ne, din grabă,/ Nu am zărit lumina lui /sus/ Si-am 
auzit că vocea lui ne-ntreaba? (I, 73); S-a ridicat la geamuri pământul 
până sus./ Cât lumea-i era piscul, şi-n pisc plângea Isus. (I, 103); Pot 
eu, Isuse, răbda/ Să văd deasupra sfintelor odoare/ Crucea ta,/ Semn 
de vânzare? (I, 181); E jocul Sfintelor Scripturi./ Aşa s-a jucat şi 
domnul nostru Jsus Hristos/ Şi alţii, prinşi de friguri şi de calduri,/ 
Care din câteva sfinte tremurături/ Au isprăvit jocul, frumos. (I, 190); 
Baciul Isus şi-apostolii ciobani,/ Scarbiti de slava ce-o dau vieții 
vecii,/ Au pogorât, ca-ntr-alte mii de ani,/ Să pască oile, măgarii şi 
berbecii. (II, 148); Isusul meu nu-i cel adevărat,/ Şi eu nu-l pot nici 
duce, nici cunoaşte. (II, 207); Si-ntr-un ungher, vom face din 
covoare/ Un pat adânc, cu perinile moi,/ Dacă Isus, voind să mai 
scoboare,/ Flămând şi gol, va trece pe la noi. (III, 10); Isus mi se- 
arătase la lună, prin livede./ Parc-ar fi spus în şoaptă: «Nu cerceta, ci 
crede». (III, 298); Se-ndoieste, ca Isus/ Să mai facă vreo minune,/ Ca 
în timpurile bune,/ Şi grăbeşte a-şi ascunde/ Bine părţile rotunde. 
(IV, 252). 


"Dumnezeu s-a făcut cunoscut: s-a revelat în lisus Hristos, ceea 
ce face posibilă o teologie, un discurs despre Dumnezeu. Se vorbeşte 
de teologie catafatica pentru a denumi această teologie afirmativă. 
Dar, chiar şi după revelaţie, esenţa lui Dumnezeu rămâne dincolo de 
ceea ce am putea cunoaşte: ele este Dumnezeul ascuns. Se vorbeşte 
de teologie negativă sau apofatică pentru a denumi o telogie care 
Teologia Părinților greci este deosebit de reprezentativă pentru un 
astfel de spirit.” 


38 Simona Constantinovici, op. cit., p. 87. 
3 Claude, Geffré, op. cit., p. 276. 

În psalmi, cum e şi firesc, divinitatea este numită constant 
Dumnezeu, Domn sau Părinte. Această suparapunere sau comuniune 
perfectă a celor trei lexeme impune un semantism absolut. Textul se 
acoperă cu o aură, care-l face face adesea inaccesibil, impenetrabil. 
Sub aripa ocrotitoare a vocativului Doamne totul pare posibil. 
Transpare însă, din toate poemele, teama generică a apropierii, fie şi 
prin puterea gândului, de divin. Se desluşeşte, de asemenea, senti- 
mentul unei cu greu disimulate admiratii, al întrebării şovăielnice, 
sfielnica iubire. Intimitatea dintre poet şi divinitate ne face să credem 
că una din principalele sale fațete a fost dezvăluită: umorul dupa 
tiparele căruia ne-a croit şi pe noi, ființele umane. 

Şi-n proză numirea divinității se face în moduri diferite, dar cea 
mai frecventă rămâne Dumnezeu. Spicuim trei din apariţiile acestei 
vocabule în prozele argheziene: „Omul are simţul juridic dezvoltat, şi 
ceea ce-l deosibeşte de animalele lipsite de suflet este, pe lângă 
cunoaşterea de Dumnezeu, semnul întrebării.” sau „Nu mai plânge, 
Mitule! S-a dus acolo unde se duc toate baloanele, la Dumnezeu... 
sau „Dar Moş Crăciun este Dumnezeu. El a făcut toate jucăriile, şi le 
face în fiecare an, cu mare punctualitate, pe zăpadă. Nimeni nu 
scoate pomi iarna, decât el.” 

Polarizarea semantică presupune existența a doi poli semantici 
divergenti, cum ar fi, în cazul numirii divinității, Dumnezeu, polul 
prim, si, la capătul celălalt al axei semantice, Cine-ştie-Cine, 
Cinestie, Careva. Se observă că triada ultimă se situează în regim de 
incertitudine, pe modelul existent în paradigmele pronominale 
nehotărâte. 

Un alt caz de polarizare semantică explicită se găseşte în 
exemplul: „Cel ce făcuse lumea, Iehova sau Satan,/ Nu prevazuse 
mintea şi-n minte un duşman.” (La stele), unde segmentul perifrastic 
Cel ce făcuse lumea e „explicitat” printr-o apozitie nominală, 
formată din doi termeni aflaţi în regim de coordonare disjunctivă, 


% Tudor Arghezi, Cartea cu jucării. Amărăciuni, în Scrieri, 7, Proze, Editura pentru 
Literatură, 1965, p. 21. 

41 Idem, Cartea cu jucarii. Balonul spart, in Scrieri, 7, Proze, p. 63. 

* Idem, Cartea cu jucării. Calendarul copiilor, in Scrieri, 7, Proze, p. 102. 

Iehova sau Satan. Ambiguizarea e vădită, distanța semantică dintre 
cele două nume fiind absolută. Se întâmplă, astfel, ca Cel ce făcuse 
lumea, adică, în viziunea obişnuită, creştină, teologică, Dumnezeu, să 
fie pus sub semnul îndoielii sau al întrebării nelinistite. 

În psalmii arghezieni, numele divinității e, în chip firesc, intim 
legat de semantica religioasă. Poetul a avut întotdeauna, în poezie, 
forța de a se plasa în imediata vecinătate a divinului, a sacrului, cu 
toate formele pe care acesta le poate lua, la un moment dat. 
Relationarea de tip arghezian, sarcastică, ironică, duală, perturbează 
dialogul firesc dintre creştin şi divinitate. Poetul pune constant, într- 
un mod sau altul, o barieră între sine şi cel care l-a creat, chiar dacă 
se forțează să-l considere aproapele său. 

MODALITIES OF NAMING DIVINITY IN ARGHEZI’S POETIC TEXT 
(Abstract) 
Key-words: text, poetry, God, religion, semantics, stylistics 


The paper Modalities of naming divinity in Arghezi’s poetic text analyzes the 
various semantic and stylistic possibilities used by a nonconformist poet as Arghezi 
to refer to the divinity and, by extension, to the entire religious vocabulary. 
Depending on the context, divinity is: Dumnezeu, Domnul, El, Cel-de-Sus, Sfintia- 
Sa, Împresuratul de Astre, Acel-ce-ştie, Părinte, Tatăl, Cine-ştie-Cine, Cineştie, 
Careva, Acela Carele, A-toate-făcătorul, Cel ce făcuse lumea, Cel-ce-se-ascunde, 
Mare-aprinzătorul de stele etc. By cataloging the numerous names, but also a wide 
range of memorable stylistic sequences, our analysis will reveal mainly two 
phenomena: the semantic polarization and the poetic metaphorization, by using 
religious words, which comprise a dominant semantic field in Arghezi’s poetry. 

LIMBAJ RELIGIOS 


LIMBAJUL TEHNIC DE CULT 


MARIA FRENTIU 


Cuvinte-cheie: limbaj ethnic, limbaj de cult, cartea liturgică, caracteristici 
lingvistice 


Serviciul divin se săvârşeşte prin mijlocirea „sfinţilor slujitori” 
grupați într-o ierarhie ecleziastică stabilită prin ritualul „punerii 
mâinilor”, în secvenţe temporale clar delimitate, într-un locaş sfințit 
şi după o „rânduială”, rezultat al experienţei de veacuri a Bisericii. 
Această rânduială vizează tipologia rugăciunilor, integrarea acestora 
în ritualul liturgic, dar şi indicațiile cu privire la acţiunile, gesturile şi 
recuzita necesare celebrării prezenţei divine. 

Din acest punct de vedere putem vorbi despre existența a două 
tipuri de limbaj: limbajul liturgic propriu-zis, constituit din texte 
orante şi imnice, şi limbajul tipiconal sau limbajul tehnic de cult. 
Este numit tehnic, pentru că acțiunea liturgică se bazează pe o 
tehnică, adică pe o serie de norme care completează dialogul liturgic. 
Materialul lingvistic studiat de noi are în centrul său textul liturgic 
ortodox cuprins in Liturghier', principala carte de cult în ritul 
răsăritean, destinată folosirii numai în Biserică, în cadrul cultului 
public care are în centru jertfa euharistică. Destinatarii sunt, prin 
urmare, specializați: diaconii, preoţii, arhiereii (dacă slujba se desfa- 
şoară în prezența unui episcop, mitropolit sau chiar a patriarhului, are 
elemente în plus cuprinse în „Tipicul Slujbei Sfintei Liturghii cu 
Arhiereu)”. Emiţătorul textului este, de asemenea, specializat. Se 
poate vorbi de un emițător iniţial, redactorul textului liturgic, căruia i 
se adaugă autoritatea ecleziastică reprezentată de Sfântul Sinod. 


! Menţionăm că textele cercetate sunt cuprinse in Liturghier, Bucuresti, EIBMBOR, 
2000. 

Liturghierul se distinge, între celelalte cărți de cult, prin coperta 
sa roşie. Si textul liturgic este diferențiat sub aspectul formei: 
indicaţiile tipiconale sunt tipărite cu roşu (aceeaşi culoare este 
folosită pentru titlurile rugăciunilor mai importante şi pentru inițiala 
cuvântului cu care începe fiecare rugăciune), celelalte texte, orante 
sau imnice, fiind imprimate cu negru. Am identificat şi două imagini- 
schemă, care prezintă „felul cum trebuie aşezate Sfântul Agnet si 
celelalte părticele pe sfântul disc” şi „aşezarea Sfântul Agnet pe 
Sfântul Disc după sfărâmare”. Prima imagine-schemă apare în 
„Rânduiala Proscomidiei”, a doua în „Liturghia Sfântului loan Gură 
de Aur”. 

În capitolul intitulat „Povăţuiri şi învățături despre felul cum 
trebuie săvârşită Sfânta Slujbă în Biserică, despre pregătirea sfinților 
slujitori în vederea slujbei şi despre felul cum trebuie îndreptate 
anumite greşeli în cazuri care s-ar întâmpla” apare o precizare foarte 
importantă legată de rolul Liturghierului în desfăşurarea serviciului 
religios: „Cartea ce se cheamă Liturghier este trebuincioasă neapărat 
pentru slujire. Pe de rost să nu se zică nici o rugăciune, căci pe de o 
parte se poate întâmpla să se uite şirul rugăciunilor, şi chiar al 
cuvintelor, care au cea mai mare însemnătate în săvârşirea 
Dumnezeieştii Liturghii; iar pe de alta, preotul, întâmplându-se să se 
încurce, nu ştie ce face şi ce zice şi, prin aceasta, pe lângă greşelile 
dogmatice ce le poate săvârşi, mai poate aduce în îndoială şi pe 
creştinii ascultători. De aceea, preotul sau diaconul, care nu păzeşte 
aceasta, greşeşte foarte şi-şi trage asupră-şi dreapta pedeapsă a 
episcopului său” (p. 454.). Aşa cum reiese din fragmentul citat, pe 
lângă importanța conţinutului dogmatic al textului liturgic, o mare 
însemnătate o are ordinea rugăciunilor şi prezenţa unor cuvinte 
importante pentru codul verbal al ritualului liturgic. Interdictia de a 
săvârşi slujba fara Liturghier scoate în evidenţă şi un alt aspect: 
credibilitatea acordată de credincioşi ceremonialului liturgic, certitu- 
dinea generală a situaţiei, oferită de o corectă desfăşurare a ritualului 
liturgic, legitimat prin cartea de cult şi prin oficierea constantă a 
slujbei. În acelaşi timp se remarcă, din partea autorității sinodale, 
atenţia îndreptată spre eficacitatea ritualică. Cea mai mică schimbare 
în ritual ar naşte semne de întrebare credincioşilor care frecventează 

în mod constant slujbele religioase pentru că omul ortodox acceptă 
ca adevărată realitatea propusă de spectacolul ritului. De altfel, în 
liturghie se păstrează următoarele elemente din ceremonialul Cinei 
de Taină: oferirea darurilor, multumirea adusă Tatălui, binecuvan- 
tarea (epicleza), frângerea pâinii şi împărtăşirea. 

Formalizarea limbajului rezultă din faptul că exigenţele sunt 
formulate şi trebuie urmate ca atare. Expresiile lingvistice ale 
situației menționate se concentrează în sintagme precum: „diaconul 
zice..., preotul... zice aşa” (p. 144). 

În Slujba Liturghiei există o parte fixă, cea a sacramentelor, dar 
şi o parte „mobilă”, a ecteniilor, care se pot scurta sau lungi în 
funcţie de trebuintele duhovniceşti ale credincioşilor. Cererile care ar 
putea fi adăugate în ectenii se pot introduce doar într-o anumită 
secvenţă a acestora, marcată prin prezența adverbului de loc: ,,Aici se 
pot pune ectenii pentru diferite cereri, care sunt tipărite la sfârşitul 
cărții acesteia, p. 390-440” (p. 193). 

Tot de partea „mobilă” a serviciului divin tine lectura pomelni- 
celor: „După aceste rugăciuni, dacă este timp, preotul citeşte încet 
pomelnicele viilor şi morților, ce s-au adus după ieşirea cu Cinstitele 
Daruri. Pentru cei vii zice: ... lar pentru cei morţi, zice: ...” (p. 167). 

Uneori credincioşii pot aduce daruri sau prinoase. În acest caz, 
slujba se prelungeşte prin săvârşirea rugăciunilor speciale dedicate 
momentului şi prin cântarea liturgică: „lar dacă sunt aduse daruri sau 
prinoase, în cinstea şi pomenirea Sfântului sau pentru sărbătoare 
(colivi, brânză şi ouă, struguri, pârgă de poame ori alte roade), se 
cântă îndată la strană troparele şi condacul sărbătorii. [...] $i, stând 
preotul lângă prinoase, zice cu glas mare rugăciunea potrivită cu 
felul prinoaselor” (p. 185). Nu lipsesc nici de aceasta dată referintele 
la paginile unde se găsesc textele: „Rugăciunile de acest fel se găsesc 
mai departe în Liturghier, p. 371-380” (p. 185). Acestea sunt 
încadrate de paranteze rotunde. 

Deşi cerința eficacitatii ritualice nu trebuie cu nici un pret 
încălcată, apar uneori mențiuni cu privire la posibilitatea de a „sări” 
anumite rugăciuni: „La nevoie, ecteniile şi rugăciunile pentru cei 
chemaţi începând de la: Rugaţi-vă, cei chemați, Domnului, şi până 
aici, se pot sări.” (p. 145). Cum se explică aceasta? 

Desi indicaţiile tipiconale nu precizează în ce constă „nevoia”, 
există pentru inițiați, în a doua parte a enuntului, o informatie 
importantă: „rugăciunile pentru cei chemaţi”. Aceştia reprezentau în 
Biserica primară noii adepţi ai creştinismului, care nu primiseră încă 
botezul. Ei se numeau catehumeni. Schimbarea valorii gramaticale a 
adjectivului participial „chemați? şi substantivizarea acestuia 
surprinde, prin forma lingvistică arhaică, starea de noviciat căreia îi 
este dedicată secvenţa liturgică numită „liturghia catehumenilor”. 
Întrucât astăzi această categorie de credincioşi aproape nu mai există, 
datorită botezului copiilor, rugăciunile specifice pot fi sărite. 
Precizăm că, la auzul îndemnului „Cei chemaţi ieşiţi, câți sunteți 
chemați ieşiţi”, catehumenii părăseau biserica, fiindu-le interzisă 
participarea la jertfa euharistică. 

Din acelaşi motiv al eficacității ritualice, preotului îi este 
interzis, în anumite secvenţe liturgice, să-şi asume rolul diaconului: 
„Dacă va sluji preotul fără diacon, cuvintele diaconului, pe care le 
zice acesta la proscomidie şi la Liturghie, înaintea Sfintei Evanghelii 
şi la răspunsurile lui, adică: Binecuvintează, părinte, impunge 
părinte, şi Vremea este a sluji..., şi altele, să nu le zică, ci numai 
ecteniile şi cele obişnuite ale preoţiei” (p. 120). 

În ritualul liturgic, Proscomidia ocupă un loc însemnat. Ea se 
desfăşoară înaintea începerii Sfintei Liturghii şi se săvârşeşte în 
taină, în proscomidiar (parte a altarului unde se tin pâinea şi vinul 
care urmează să fie sfintite prin rugăciunea euharistică). În icono- 
grafia proscomidiarului apare imaginea pruncului lisus în sfântul 
potir, vedenie pe care a avut-o Sfântul Alexandru al Alexandriei. 
Săvârşirea Proscomidiei în taină sugerează că naşterea lui Hristos şi 
viața sa până la 30 de ani a fost ascunsă lumii. Chiar dacă participă 
mai mulți preoţi la proscomidie, doar unuia îi este îngăduită 
săvârşirea acestui ritual: „Şi, dacă vor sluji mai multi preoţi 
împreună, toată lucrarea Proscomidiei să o facă numai un preot, iar 
ceilalți, care slujesc, din ale Proscomidiei deosebi nimic să nu zică, 
afară de pomenirea celor vii şi morți ai lor.” (p. 120). 

Indicatiile din limbajul tehnic de cult vizează şi rostirea 
formulelor reverentioase: „Încă se cade a şti că, atunci când slujeşte 
arhiereul, diaconul zice: Binecuvintează, Prea Sfintite părinte. Când 

slujeşte preotul, diaconul zice numai: Binecuvintează, părinte” (p. 
120). 

Liturghia se poate săvârşi zilnic sau numai duminica. Fiecărei 
secvențe temporale îi sunt asociate formule specifice, aşa cum reiese 
din îndrumări: „lar preotul face otpustul; şi dacă este duminică 
începe aşa: Cel ce a înviat din morți..., iar daca este altă zi din cursul 
săptămânii, zice numai: ...” (p. 119). 

În montura textuală apar şi exprimări pleonastice: „ia cu copia 
câte o părticică mică ” (p. 114); „şi, terminând, încheie aşa: ...” (p. 
116). 

Indicatiile tipiconale se referă la multiple situaţii liturgice în care 
prezența sau absenţa diaconului, prezența mai multor preoți fara 
diaconi ori slujirea în sobor cu diaconi conduce la modificări ale 
registrelor gestual şi proxemic: „Când slujeşte preotul fără diacon, 
atunci Sfânta Evanghelie o poartă el însuşi”; „dacă vor fi mai multi 
preoți, împreună-slujitori, fără diaconi, Sfânta Evanghelie se ia de 
primul dintre preoţii împreună-slujitori şi, purtând-o înaintea lor, 
aceştia merg după dânsul, cei cu rang mai mic venind la urmă”; 
„Dacă vor sluji preoţi în sobor, cu diacon, Sfânta Evanghelie o poartă 
diaconul, care o primeşte de la protos” (p. 132). 

Gesturile liturgice trebuie să se suprapună formulelor, dar şi 
cântării liturgice: „lar atunci când la strană cântarea a ajuns la: 
«Mântuieşte-ne pe noi, Fiul lui Dumnezeu. ..», pornind primul dintre 
împreună-slujitori şi ceilalți după dânsul, aşa precum au ieşit, intră în 
sfântul altar şi se duc la locurile lor” (p. 132). 

Eficacitatea liturgică vizează şi păstrarea unei ordini ierarhice 
(în viziunea ortodoxă, ierarhia pământească imită ierarhia cerească), 
atât în interiorul cât şi în exteriorul altarului: „Dacă, însă, în biserică 
este arhiereu (sau la mănăstire, starețul), atunci diaconul duce Sfânta 
Evanghelie celui mai mare să o sărute, sărutând şi el în acelaşi timp 
mâna celui mai mare” (p. 131); „preotului nu-i este îngăduit să se 
urce în scaunul cel de sus, nici să şadă în el, ci să stea în locul ce s-a 
spus” (p. 136); „În timpul citirii Apostolului, arhiereul şade în 
scaunul de sus, iar preoţii pe scaunele din dreptul lor” (p. 491); „se 
face Vohodul mare, astfel: paracliserii merg înainte cu sfeşnicele, 
urmează după ei diaconii al doilea şi al treilea, care tin dicherotriche- 

rele in mâna stângă, iar în dreapta cadelnitele [...], după arhidiacon 
vine preotul protos cu sfântul potir şi ceilalți preoți purtând cruci” 
(p. 495). 

Pentru că anumite gesturi ale credincioşilor sau ale preoţilor ar 
deranja buna desfăşurare a ceremonialului liturgic în unele din 
punctele sale cheie, interdicţia este categorică: „Nu se citesc pomel- 
nice şi nu se ating capetele credincioşilor cu sfântul potir” (p. 152). 

Ordinea în altar nu este numai a oamenilor, ci şi a obiectelor 
liturgice. Fiecare dintre acestea, după folosire, trebuie aşezat la locul 
lui: „lar diaconul, isprăvind de cădit, pune cădelniţa la locul ei” (p. 
137); „Şi apoi însemnează crucis cu sfântul burete deasupra sfântului 
antimis, îl sărută şi îl pune la locul lui” (p. 144). 

Indicatiile tipiconale retin şi distribuirea rolurilor liturgice: 
„Aceasta se cântă de către cei din altar” (p. 133); „Aceasta se canta 
de fiecare dată, de către cei de la strane” (p. 133); „Este obiceiul ca 
aceasta să se cânte de cei din altar” (p. 134). 

Sunt menționate şi atitudinile potrivite ceremonialului liturgic: 
„apără încetişor cu ripida sau cu un acoperământ, cu toată luarea- 
aminte şi cu frică, Cinstitele Daruri” (p. 161); „lar preotul, 
sfărâmându-L în patru părți, cu luare-aminte şi cu evlavie, zice...” 
(p. 173); „lar ultimul dintre preoți împărtăşeşte pe diacon din sfântul 
potir, cu luare-aminte” (p. 178); „potriveşte (consumă) Sfintele Taine 
rămase în sfântul potir, cu frică şi cu toată paza” (p. 187). 

„Anul liturgic răsăritean este structurat de două tipuri de zile 
liturgice: ciclul christologic sau pascal (având Paştele drept punct 
pivotal şi ale cărui date sunt mobile) şi un ciclu de pomeniri cu dată 
fixă, ciclul «sanctoral» sau «mineal», al sfinților celebrati în fiecare 
zi din cele douăsprezece luni ale anului”. 

Indicatiile tipiconale cuprind date referitoare la cele trei mari 
unități ale timpului liturgic: ritmul cotidian, cel săptămânal, cel 
anual, pentru că acestea au texte specifice. Informaţiile ce tin de 
această temă apar în notele din subsolul paginii (notele sunt marcate 
cu asterisc): „La înălţarea Sfintei Cruci (14 sept.) şi la Duminica 


? Cf. Preot Prof. Ene Branişte, Liturgica generală, Editura Institutului Biblic şi de 
Misiune al Bisericii Ortodoxe Române, 1985, p. 167. 

Sfintei Cruci (a treia din Postul Mare), se cântă «Crucii Tale ne 
închinăm Hristoase şi Sfântă învierea Ta o lăudăm şi o mărim», iar la 
Naşterea şi Botezul Domnului, în Sâmbăta lui Lazăr şi în Sâmbăta 
mare, la Paşti şi în toată Săptămâna Luminată, precum şi în 
Duminica Rusaliilor, se cântă «Câţi în Hristos v-aţi botezat, în 
Hristos v-aţi şi-mbrăcat. Aliluia»” (p. 134); „La Duminica Sfintei 
Cruci (a treia din postul Mare), se cântă «Crucii Tale ne închinăm 
Hristoase şi Sfântă învierea Ta o lăudăm şi o marim». lar la Naşterea 
şi Botezul Domnului, când aceste sărbători cad duminica şi lunea, şi 
când săvârşim Liturghia Sfântului Vasile, ca şi în Sâmbăta Mare, se 
cântă «Câţi în Hristos v-aţi botezat, în Hristos v-aţi şi-mbrăcat. 
Aliluia»” (p. 200). 

Numeroase indicaţii legate de săvârşirea Liturghiei Sfântului 
Grigorie Dialogul au legătură cu mentionatul calendar liturgic: „Ea 
se face totuşi şi în zilele de luni, marti şi joi din Sfântul şi Marele 
Post, afară de luni şi marți din prima săptămână a Postului Mare, care 
sunt zile aliturgice, şi de Joia Mare, când se săvârşeşte Liturghia 
Sfântului Vasile cel Mare, atunci când se întâmplă să cadă în aceste 
zile vreuna din următoarele sărbători: Sfântul Haralambie (10 februa- 
rie), întâia şi a doua Aflare a capului Sfântului loan Botezătorul (24 
februarie), Sfinţii 40 de Mucenici (9 martie), Sf. Grigorie Dialogul 
(12 martie), Înainte-prăznuirea Buneivestiri (24 martie) şi Sfântul 
Calinic Cernicanul (11 aprilie). Se mai săvârşeşte de asemenea joi, în 
săptămâna a cincea din Păresimi (Joia Acatistului), precum şi luni, 
marti şi miercuri în săptămâna Sfintelor Patimi” (p. 261-262). 

În indicaţii apar chiar date referitoare la reglementările canonice 
din istoria Bisericii: „Sfânta Biserică a statornicit, prin canonul 52 al 
Sinodului Trulan, rânduiala ca, «în toate zilele postului Sfintelor 
Păresimi, afară de sâmbăta şi duminica şi de sfânta zi a Buneivestiri, 
să se săvârşească Sfânta Liturghie a Darurilor mai înainte sfintite»” 
(p. 261). 

De aceeaşi dimensiune a temporalitatii liturgice tin şi precizările 
despre slujbele care precedă, în perioade determinate, sfânta litur- 
ghie: „Iar în zilele, în care va fi să se săvârşească Liturghia Darurilor 
mai înainte sfintite, se face mai întâi slujba Miezonopticii, a Utreniei, 
a Ceasurilor şi a Obednitei” (p. 263). 

Pentru a nu se crea dezordine si a nu se aglomera ceremonialul 
liturgic atunci cand liturghia se săvârşeşte cu arhiereu, tipicul acestei 
slujbe precizează că ecleziarhul sau arhidiaconul pregăteşte din timp 
cele necesare slujirii: veşmintele liturgice arhiereşti, dicherotriche- 
rele cu lumânări, lighenaşul şi cana, un prosop. Apar şi detalii în 
legătură cu ordinea obiectelor şi locul acestora în altar. Gesturile 
preotului şi ale diaconului sunt de cele mai multe ori orientate în 
funcţie de punctele cardinale şi de icoanele Mântuitorului sau ale 
Maicii Domnului: „După săvârşirea apolisului, se pleacă spre strane 
şi intră în altar: preotul prin uşa dinspre miazăzi, iar diaconul prin 
uşa dinspre miazănoapte” (p. 103); „Diaconul, închinându-se, trece 
îndată după ecfonis şi stă înaintea icoanei Născătoarei de Dumnezeu” 
(p. 129); „Şi, venind diaconul până la sfintele uşi, dă Sfânta Evan- 
ghelie în mâinile preotului şi trece în dreptul icoanei Mântuitorului” 
(p. 139); „Preotul, întorcându-se cu fata spre răsărit şi plecându-se 
spre icoana Mântuitorului, zice...” (p. 160). 

Dacă perpetuarea ordinii ceremoniale reprezintă una din 
funcţiile de bază ale ritului laic, în cel bisericesc cea mai mare 
importanţă o are pacea sufletească a actantilor liturgici. Ca să poată 
sluji Sfânta Liturghie, aceştia trebuie să întrunească anumite condiţii: 
„Având să slujească dumnezeiasca Liturghie, preotul este dator mai 
întâi să fie mărturisit şi împăcat cu toți, să nu aibă ceva asupra cuiva, 
să-şi păzească inima, pe cât va putea, de gânduri rele, să se înfrâneze 
de cu seară, să privegheze până la timpul slujbei şi să-şi citească cele 
rânduite, după tipic” (p. 99). 


Particularități lingvistice de ansamblu 

Montura intratextuală referitoare la practicarea ritualului liturgic 
prezintă câteva particularități lingvistice, „subordonate principiilor 
de bază ale comunicării tehnice sau ştiinţifice: neutralitatea, clari- 
tatea şi precizia”. 

Substantivele comune desemnează: 

1. elemente ale spaţiului ecleziastic: uşi, perdea, altar, locaş, 
proscomidiar, iconostas; 


3 Gh. Chivu, Limba română de la primele texte până la sfârşitul secolului al XVIII- 
lea. Variantele stilistice, Bucureşti, Editura Univers Enciclopedic, 2000, p. 67. 

2. comunitatea liturgică: credincioşi, citet, strana, cor; 

3. slujitori liturgici: diacon, preot, stareț, episcop, arhiereu, 
protosinghel; 

4. obiecte şi materiale liturgice: orar, cadelnita, tămâie, sfeş- 
nice, lumânări, burete, disc, copie, linguriţă, acoperăminte, steluta, 
pahar, vas, ştergar, dichere, dicherotrichere, anafură, prescură, căl- 
dură, părticică, miride, potir, icoană, daruri, făclie, colivi; 

5. cântări liturgice: ecfonis, antifon, stih, tropar, condac, prochi- 
men, imn, chinonic, axion; 

6. evenimente liturgice: praznice, sărbători, hram, sfințire; 

7. părţi ale corpului uman implicate în gestualitatea liturgică: 
mâna, capul, creştet, umeri, genunchi, palme, arătător, degete, inelar, 
buze, bărbie, frunte, grumaz; 

8. participare fizică: glas, voce; 

9. gesturi liturgice: semnul Sfintei Cruci, descoperirea capului, 
închinăciuni, sărutul păcii, sărutul Evangheliei, spălatul pe mâini, 
plecăciunea; 

10. secvenţe temporale: zile, săptămână, ceas, vreme, ajun; 

11. acţiuni liturgice: citire, tâlcuire, predică, îndrumare, cădire; 

12. participări ale credincioşilor: pomelnic, prinos, fructe, roade; 

13. puncte cardinale: miazănoapte, miazăzi, răsărit, apus; 

14. veşminte bisericeşti: bederniță, engolpion, sacos, manecute, 
stihar, epitrahil, culion; 

15. trăiri: evlavie, cucernicie, umilință, frică; 

16. ierarhie: rang (mic sau mare); 

17. persoane care au sprijinit Biserica: ctitori, binefăcători. 

Substantivele proprii desemnează: 

1. tipuri de rugăciuni: Rugăciunea intrării, Rugăciunea Cântării 
celei întreit-sfinte, Ectenia cererii stăruitoare, Rugăciunea cererii 
stăruitoare, Rugăciunea punerii-înainte, Simbolul credinţei, Crezul, 
Tatăl nostru, Rugăciunea de sfințire a Cinstitelor Daruri, Rugă- 
ciunea Amvonului, Împărate ceresc; 

2. materii liturgice (euharistice): Cinstitele Daruri, Sfânta Împăr- 
tăşanie, Trupul şi Sângele Domnului, Sfântul Agnet, Sfântul Trup, 
Sfântul Sânge; 

3. cântări liturgice: Antifonul I, Antifonul al II-lea, Antifonul al 
III-lea, Fericirile, Axionul Născătoarei etc.; 

4. Sărbători: Învierea, Bunavestire, Paști, Înălţare, Rusalii etc.; 

5. autoritatea lumească sau bisericească: Cârmuirea, Sfântul 
Sinod; 

6. secvenţe liturgice: Utrenia, Vecernia, Proscomidia, Liturghia 
catehumenilor, Ceasul al 6-lea, Liturghia credincioşilor etc.; 

7. perioade liturgice: Săptămâna Luminată, Postul Mare; 

8. obiecte liturgice: Sfânta Masă, Sfânta Cruce, Sfânta 
Evanghelie; 

9. sfinți: Sfânta Fecioară, Sfântul loan Gură de Aur, Sfântul 
Vasile cel Mare, Grigorie Dialogul etc. 

Nevoia de rigoare impune utilizarea unor nume proprii care 
desemnează autori la care se apelează pentru justificarea liturgică, 
contextele create devenind asemenea trimiterilor din textele 
ştiinţifice şi tehnice actuale: „Din Sfânta Evanghelie de la (N) citire” 
(p. 138). 

În indicaţiile tipiconale, articolul demonstrativ adjectival are 
mult mai puţine ocurente decât în textul rugăciunii: „apolisul ce/ 
mic” (p. 102); „preotului celui dintâi” (p. 151); „preotul ce/ de-al 
doilea” (p. 178); „degetul cel mijlociu” (p. 179); „pentru cele noua 
cete” (p. 179). 

Adjectivul cu cea mai mare frecvenţă în limbajul tehnic de cult 
este sfânt (vezi infra). 

Adjectivul mare, la gradul superlativ relativ de superioritate, 
„cel mai mare”, dobândeşte valoare substantivală în contextele: „Și, 
ştergându-şi cel mai mare palma dreaptă cu buretele, ia cu evlavie 
sfântul potir” (p. 178); „diaconul duce Sfânta Evanghelie celui mai 
mare să o sărute” (p. 131); „sărutând şi el în acelaşi timp mâna celui 
mai mare” (p. 131). 

Am întâlnit şi în limbajul tipiconal adjectivul propriu-zis sau 
adverbializat singur cu valoare de întărire: „clătinându-l singur ori cu 
ceilalți preoţi împreună-slujitori” (p. 158); „Iar dacă slujeşte numai 
preotul, face el singur Vohodul” (p. 150); „Dacă va sluji numai un 
preot, zice singur toate cele ce urmează” (p. 151); „vine preotul cel 
de al doilea cu bună cucernicie şi îşi ia singur, cu mâna stângă, o 
părticică din Sfântul Trup” (p. 178). 

Pronumele personal de persoana a Ill-a, raportat la slujitorii 
liturgici, este dominant. El alternează cu formele dânsul, dânşii: 
„Dacă asistă arhiereu, plecăciunile se fac numai către el” (p. 133); 
„se pleacă la dreapta şi la stânga şi între ei, şi merg în sfântul altar, 
aşezându-se la locurile Jor” (p. 133); „primeşte binecuvântarea de la 
dânsul” (p. 136); „primeşte de la el Sfânta Evanghelie” (p. 137); 
„preotul şi diaconul zic şi ei în taină cântarea heruvimică” (p. 149); 
„le împart între dânşii, zicându-le pe rând” (p. 151), „zice către 
dânsul” (p. 153). Mai rar apar pronumele însul, însele precedate de 
prepozitia dintru: „scoate dintr-insa părticele” (p. 109); „se impar- 
tăşeşte de trei ori dintr-insul” (p. 177); „ca nu cumva, amestecându- 
se cu părțile din Sfântul Trup, să se întâmple a împărtăşi, dintr-însele 
pe cineva, din nebăgare de seamă” (p. 179); „consumă cele dintr- 
însul” (p. 187). 

Pronumele de întărire este folosit doar cu valoare adjectivală: 
„zice el însuşi” (p. 134); „Preotul însuşi ia sfântul potir” (p. 150); 
„lar dacă nu este diacon, însuşi preotul” (p. 173); „în înseşi zilele 
Praznicelor” (p. 192); „cântă el însuşi” (p. 225); „diaconul sau el 
însuşi zice ectenia” (p. 277); „ci pe însăşi Preasfânta Născătoarea de 
Dumnezeu” (p. 346). 

Pronumele reflexiv cu formă accentuată sine apare totdeauna 
precedat de prepozitii în sintagme de tipul: „zicând fiecare în sine” 
(p. 103); „zicând pentru sine” (p. 182); „zicând întru sine” (p. 252). 

Apare şi pronumele reflexiv aton cu valoare posesivă: „işi 
descoperă capetele” (p. 102); „îşi spală mâinile” (p. 105); „îşi pleacă 
amândoi capetele” (p. 130); „işi şterge apoi buzele” (p. 178); 
,stergandu-si palma” (p. 178); „îşi petrece orarul crucis” (p. 287); 
„ştergându-și după aceea mâinile” (p. 292); „îşi acoperă capul” (p. 
297); „Spălându-şi apoi mâinile” (p. 298). 

Pronumele demonstrativ, folosit uneori şi cu valoare adjectivală, 
este bine reprezentat: „îl pomeneşte pe acesta” (p. 111); „iar ceilalți, 
care slujesc” (p. 120); „cuvintele diaconului, pe care le zice acesta” 
(p. 120); „aceştia merg după dânsul” (p. 132); „şi sfârşindu-se 
acestea” (p. 133); „Ceilalţi fac şi ei asemenea” (p. 133); „şi trecând 
prin fata celorlalți” (p. 178); „asemenea vin şi ceilalți” (p. 178); „se 
roagă împreună cu ceilalți” (p. 178); „şi celelalte, încetişor” (p. 178); 

„Şi ceilalți preoţi” (p. 178); „din celelalte ce sunt pe sfântul disc” (p. 
179); „şi celelalte, care mai sunt pe sfântul disc” (p. 179); „iar după 
aceştia” (p. 178); „respectând aceeași rânduială” (p. 178); „urmează 
aceeaşi rânduială” (p. 178); „şi celelalte părticele” (p. 179); 
„celelalte părticele de pe sfântul disc” (p. 182); „dacă aceasta nu s-a 
făcut deplin” (p. 181); „după ce acesta a zis” (p. 182); „ținând sfântul 
potir deasupra acestuia” (p. 183); „anume rânduit pentru aceasta” (p. 
187); „în aceste zile ale săptămânii” (p. 191); „Acestea se zic până in 
miercurea din mijlocul Sfântului şi Marelui Post” (p. 279); 
„binecuvintează pe credincioşi cu acesta” (p. 293), „în acea zi” 
(p. 341). 

Pronumele nehotărât şi adjectivul pronominal nehotărât 
accentuează valoarea de generalitate a textului: „împăcat cu toți” (p. 
99); „de o parte şi de alta” (p. 102); „zice la fiecare tăietură” (p. 
107); „toate la un loc” (p. 113); „la fiecare nume” (p. 114); „Şi, la 
fiecare nume, ia cu copia câte o părticică” (p. 114); „să nu cadă jos 
ceva din ele” (p. 116); „mai mulți preoţi” (p. 120); „toată lucrarea 
Proscomidiei” (p. 120); „aşezându-se fiecare de-a dreapta celui de 
dinaintea lui” (p. 178); „s-au împărtăşit toți” (p. 179); „dacă nu sunt 
multi credincioşi” (p. 179); „ca nu cumva, amestecându-se cu părțile 
din Sfântul Trup, să se întâmple a împărtăşi, dintr-însele pe cineva, 
din nebăgare de seamă” (p. 179); „dacă sunt de cuminecat numai 
câțiva” (p. 179); „să fie de ajuns pentru toți” (p. 179); „împărtăşind 
pe fiecare zice” (p. 182); „vreo fărâmitură” (p. 187); „în alte zile” (p. 
196); „fără să zică ceva” (p. 292). 

Numeralul are o frecvență mai mare decât în limbajul rugăciunii 
comune. În funcţie de context, dobândeşte valoare substantivală, 
adjectivală, adverbială. Se referă la însuşirea unor tehnici de oficiere 
a slujbelor, indică numărul actelor săvârşite de fiecare slujitor şi 
ordinea intervenţiei fiecărui actant liturgic. 

Numeralul cardinal are de cele mai multe ori valoare 
adjectivală: „tăind din ea o părticică” (p. 109); „cele nouă cete ale 
sfinților” (p. 109); „scoțând din aceeaşi prescură o părticică” (p. 
113); „psalmul 50” (p. 120); „purtându-se înaintea lor două sfeşnice” 
(p. 130); „mai face o închinăciune” (p. 131); „fac două închinăciuni” 
(p. 133); „fac o plecăciune” (p. 137); „două sfeşnice cu lumânări 

aprinse (sau o făclie aprinsă)” (p. 137); „ţinând orarul cu trei degete” 
(p. 154); „Stih 7” (p. 163); „Stih 2” (p. 163); „o părticică din Sfântul 
Trup” (p. 178); „ia cu lingurita din cele două sfinte parti” (p. 179); 
„pentru cele nouă cete” (p. 179); „psalmul 33” (p. 185). 

Numeralul cardinal, scris cu cifre, indică data sărbătorii: „24 
februarie” (p. 262); „9 martie” (p. 262); „12 martie” (p. 262); „24 
martie” (p. 262); „11 aprilie” (p. 262). 

Numeralul adverbial arată de câte ori trebuie săvârşite diferite 
acte ritualice: „şi închinându-se de trei ori” (p. 104); „Preotul 
însemnează cu copia cruciş, de trei ori” (p. 107); „zicând de trei ori” 
(p. 118); „se închină... de trei ori” (p. 118), „închinându-se 
împreună de trei ori” (p. 121); „de două ori” (p. 121); „se zice, de 
trei ori” (p. 121); „se închină cu cucernicie de trei ori” (p. 122); „se 
închină apoi de două ori” (p. 131); „Şi se canta, în altar o dată, apoi 
la strani de două ori” (p. 142); „zic şi ei în taină cântarea heruvimică, 
de trei ori” (p. 149); „tămâiază cinstitele daruri de trei ori” (p. 154); 
„tămâind Sfintele Taine de trei ori” (p. 166); „se împărtăşeşte de trei 
ori” (p. 177); „preotul îl împărtăşeşte de trei ori” (p. 177); 
„închinându-se o dată” (p. 181); „închinându-se de trei ori în fata 
Sfintei Mese” (p. 183); „de 12 ori” (p. 188); „cădind, de trei ori, 
înaintea Sfintei Mese” (p. 274); „preotul sau diaconul zic şi ei de trei 
ori” (p. 284); „preotul se închină de trei ori” (p. 289); „şi gusta dintr- 
însul de trei ori” (p. 292); „de 40 de ori” (p. 312). 

Numeralul distributiv contribuie la conturarea codului gestual: 
„la cu copia câte o părticică” (p. 114); „făcând câte o închinare” (p. 
135); „punându-se, de-a stânga şi de-a dreapta câte un sfeşnic cu 
lumânare aprinsă” (p. 138); „făcând câte o închinăciune” (p. 149); 
„vin apoi şi ceilalți preoţi doi câte doi” (p. 150); „având în mâna 
dreaptă câte o cruce” (p. 151); „purtând în mâini câte o cruce” (p. 
151); „făcând amândoi câte o închinăciune” (p. 284). 

Numeralul colectiv are valoare substantivală şi adjectivală: „se 
închină amândoi” (p. 118); „cu amândouă mâinile” (p. 125); „îşi 
pleacă amândoi capetele” (p. 130); „o ia cu amândouă mâinile” (p. 
137); „fac amândoi o închinăciune” (p. 150); „se pleacă amândoi 
până la pământ” (p. 162); „spre amândouă Sfintele” (p. 164); 
„binecuvântând amândouă Sfintele” (p. 164); „îşi petrece orarul 

cruciş, aşa ca să atârne în față amândouă capetele” (p. 171); 
„punându-le pe amândouă mai la o parte” (p. 289). 

Numeralul multiplicativ are valoare adjectivală: „după plinirea 
cântării celei intreit-sfinte” (p. 136); „toţi slujitorii cântă din nou 
cântarea întreit-sfântă” (p. 489); „Diaconii, fiind în mijlocul bisericii, 
cântă începutul cântării intreit-sfinte” (p. 489). 

Numeralul ordinal are cea mai mare frecvenţă; prezenţa lui este 
foarte importantă pentru codul gestual, verbal şi proxemic: „tămâiază 
cel dintâi dintre ei” (p. 149); „preotul ia în mână a Doua prescură” 
(p. 109); „luând a Treia prescură” (p. 109); „luând astfel întâia 
părticică” (p. 109); „luând apoi a doua părticică” (p. 109); „o aşază 
sub cea dintâi” (p. 109); „Apoi, iarăşi, la a treia părticică, zice” (p. 
110); „Şi o pune sub a doua, încheind rândul cel dintâi” (p. 110); 
„Luând apoi a patra părticică” (p. 110); „O pune lângă părticica cea 
dintâi, începând astfel al doilea rând” (p. 110); „La a cincea 
părticică, zice” (p. 110); „o pune sub cea dintăi din rândul al doilea” 
(p. 110); „la a şasea părticică, zice” (p. 110); „o pune sub cea 
dinaintea ei, adică lângă a treia din rândul întâi, împlinind astfel 
rândul al doilea” (p. 111); „la a şaptea părticică, zice” (p. 111); 
„începând cu ea al treilea rând” (p. 111); „la a opta părticică, zice” 
(p. 111); „O pune la urmă, împlinind rândul al treilea” (p. 111); 
„Luând apoi preotul a Patra prescură” (p. 111); „Preotul scoate apoi 
o părticică din prescura a patra” (p. 113) — de sesizat inconsecventa 
ortografică; „va scoate părticelele pentru ei din prescura a cincea” (p. 
113); „tot din a patra prescură” (p. 113); „luând a Cincea prescură” 
(p. 114); „luând a patra prescură, din care a proscomidit” (p. 116); 
„tămâind acoperământul cel dintâi” (p. 117); „tămâind al doilea 
acoperământ” (p. 117); „tămâind al treilea acoperământ” (p. 118); 
„la Ceasul al 6-lea” (p. 119-120); „Rugăciunea Antifonului întâi” (p. 
128); „Şi se cântă Antifonul al doilea” (p. 128); „Şi se cântă îndată 
Antifonul al treilea” (p. 129); „se ia de primul dintre preoții 
împreună-slujitori” (p. 132). 


Flexiunea verbală 
Apar forme verbale fără proteza lui in-/im- sau fără prepozitia a: 


„după plinirea cântării celei întreit-sfinte” (p. 136), „le udă cruciş, pe 

partea pe care s-a însemnat junghierea” (p. 263); „îşi descoperă 
capetele şi, plecându-le, diaconul zice” (p. 102); „După săvârşirea 
apolisului, se pleacă spre strane” (p. 103); „şi, plecându-şi capul, 
cere binecuvântarea” (p. 103); „îşi pleacă capetele amândoi” (p. 
186); „Preotul se pleacă spre credincioşi” (p. 255); „se pleacă spre 
arhiereu pentru binecuvântare” (p. 486). 

Extrem de numeroase sunt verbele reflexive pasive: „pentru care 
s-au adus darurile” (p. 114); „la strană se cântă” (p. 131); „Şi se 
cântă în continuare” (p. 153); „Se ridică perdeaua sfintelor uşi” (p. 
158), „ecfonisul se rosteşte de către preotul de rând” (p. 161); 
„atunci Liturghia Sfântului Vasile se face în ziua prăznuirii Naşterii 
şi Botezului Domnului, iar în ajun, se săvârşeşte Liturghia Sfântului 
loan Gură de Aur” (p. 191); „Se mai săvârşeşte de asemenea joi” (p. 
262); „Se mai săvârşeşte de asemenea joi” (p. 263); „la strană începe 
îndată să se cânte, rar, cântarea heruvimică” (p. 283); „Se ridică apoi 
perdeaua şi se deschid sfintele uşi şi se tămaiază altarul” (p. 284); 
„Se închid apoi sfintele uşi şi se lasă perdeaua” (p. 284); „ce s-a pus 
în sfântul potir” (p. 292); „nu s-au zis cuvintele sfințirii” (p. 292); 
„cum se face la Liturghia Sfântului loan Gură de Aur” (p. 292); 
„după ce s-a citit Rugăciunea Amvonului” (p. 292); „ce s-a pus in 
sfântul potir” (p. 292); „Acest apolis se face până în săptămâna 
Sfintelor Patimi” (p. 298); „se zice apolisul” (p. 298); „se face 
începutul şi se zice” (p. 303); „nu se zice” (p. 345); „se zice aşa” (p. 
345); „nu se face slujba Crucii” (p. 352); „de Cruce nu se aminteşte” 
(p. 352); „se face cum s-a arătat mai sus” (p. 352); „a cărui Liturghie 
s-a săvârşit” (p. 352), „de la Sfintele Paşti până la sărbătoarea 
înălțării Domnului, se zice” (p. 352). 

Uneori frazele încep, ca în textele oficiale actuale, cu un 
gerunziu: „Având să slujească dumnezeiasca Liturghie” (p. 99); 
„Sfârşindu-se de cântat la strane Antifonul al doilea” (p. 129); 
„Sfârşind rugăciunea aceasta, preotul şi diaconul zic în taină” (p. 
135); ,,/esind deci din sfântul altar, primul dintre diaconi zice cu glas 
mare” (p. 151). 

Reflexivul impersonal intră în structuri sintactice specifice 
indicatiilor tipiconale: „cât se cuvine” (p. 108); „Încă se cade a sti 


x» 


că” (p. 120); „se cade a şti că” (p. 165); „aceste două prescuri se 

cuvine să fie mai mari” (p. 168); „Se cuvine a sti însă că” (p. 179); 
„se cuvine a sti ca” (p. 191); „iar dacă se întâmplă ca ajunurile să 
cadă în aceste zile ale săptămânii” (p. 191); „S-a facut, însă, 
obiceiul” (p. 261); „atunci când se întâmplă să cadă în aceste zile” 
(p. 261); „precum şi pentru vreuna din sărbătorile amintite, ce s-ar 
întâmpla în afară de miercuri şi vineri” (p. 262); „se face tăcere” (p. 
283); „precum se cuvine” (p. 328); „se cuvine a şti şi aceasta” (p. 
352); „nu se cade a zice” (p. 358). 

Rar apar verbe personale cu valoare impersonală „urmează a 
face” (p. 262); „iar când vine vremea” (p. 262); „iar când va fi sa le 
înalțe” (p. 262); „lar în zilele, în care va fi să se săvârşească 
Liturghia Darurilor mai înainte sfintite, se face mai întâi slujba 
Miezonopticii” (p. 263); 

Fiind texte tehnice de tip descriptiv, indicativul prezent, la 
persoana a III-a singular, indică acţiuni ce trebuie săvârşite: „Apoi 
diaconul zice” (p. 106); „lar preotul zice rugăciunea aceasta” (p. 
102); „îl pune pe umărul stâng” (p. 104); „Iar la manecute, după ce le 
binecuvintează şi le sărută, după rânduiala de mai sus, zice tot ca şi 
diaconul” (p. 105); „Luând apoi felonul (sfita), îl binecuvinteaza” (p. 
105); „Mergând după aceea la spălător, îşi spală mâinile, zicând” (p. 
105); „Preotul însemnează cu copia cruciş, de trei ori” (p. 107); 
„infige copia în partea dreaptă a pecetii” (p. 107); „Apoi întoarce 
Sfântul Agnet cu fata în sus” (p. 108); „toarnă în sfântul potir” (p. 
108); „Apoi luând a Treia prescură, scoate dintr-însa părticele” (p. 
109); „O ia şi o pune sub cea dinaintea ei” (p. 111); „tămâiază 
Darurile aşezate la proscomidiar” (p. 118). 

Indicativul apare şi sub formă reflexivă: „se îmbracă, zicând” (p. 
105); „se roagă în taină” (p. 121); „se închină cu cucernicie” (p. 
122); „se întoarce înapoi pe unde a venit” (p. 178); „Preotul se 
întoarce cu fata spre icoana Mântuitorului” (p. 187); „Toţi slujitorii 
se închină” (p. 486), „diaconii al doilea şi al treilea se închină spre 
răsărit, se pleacă spre arhiereu” (p. 486). 

Conjunctivul cu valoare de imperativ apare rar: „să nu schimbe 
firea vinului în gustul apei” (p. 100); „În luare-aminte să fie” (p. 
109); „să se ia aminte” (p. 262); acest mod restrânge rolurile 

liturgice: „şi altele, să nu le zică” (p. 120); „din ale Proscomidiei 
deosebi nimic să nu zică” (p. 120). 

Conjunctivul prezent la persoana a III-a exprimă sfaturi de 
urmat: „preotul este dator mai întâi să fie mărturisit şi împăcat cu 
toți, să nu aibă ceva asupra cuiva, să-şi păzească inima, pe cât va 
putea, de gânduri rele, să se înfrâneze de cu seară, să privegheze 
până la timpul slujbei şi să-şi citească cele rânduite, după tipic” (p. 
99); „toată lucrarea Proscomidiei să o facă numai un preot, iar 
ceilalți, care slujesc, din ale Proscomidiei deosebi nimic să nu zică” 
(p. 120); „să nu rămână nici o părticică din el nepătrunsă de Sfântul 
Sânge... După aceea le aşază unul după altul în cutie, cu toată luarea 
aminte, ca să nu se atingă udătura de cutie sau să curgă Sfântul 
Sânge până jos” (p. 263). 

Caracterul stereotip al formulărilor are ca urmare, în anumite 
situații, elipsa predicatului verbal: „«Şi acum...», al Născătoarei de 
Dumnezeu” (p. 258); „Slavă..., Condacul, glasul al 4-lea” (p. 258); 
„Preotul: «Pace tuturor” (p. 273); „Diaconul: «intelepciune! Să 
luăm aminte!»” (p. 273); „Cântărețul: Prochimenul şi prima 
paremie” (p. 273); ,,Strana: «Amin»” (p. 296); „Psalmul 33: «Bine 
voi cuvânta pe Domnul” (p. 296). Rar apare verbul necesar 
enuntului: „Diaconul răspunde: «Amin»” (p. 249). 

Gerunziul este folosit extrem de des, pentru concentrarea 
acțiunii: „lăsând epitrahilul” (p. 99); „stând în dreapta preotului” (p. 
99); „Întorcându-se iarăşi” (p. 100); „cerând iertare” (p. 101). 

Gerunziul cu nuanţă temporală e cel mai frecvent: „Jeşind 
arhiereul din reşedinţă” (p. 480); „Intrând în biserică” (p. 480); 
„Apropiindu-se ora sosirii arhiereului” (p. 480); „Ajungând în 
mijlocul bisericii” (p. 481); „Terminându-se cădirea” (p. 488); 
„Terminându-se de citit Apostolul” (p. 491); „Terminând rugăciu- 
nea” (p. 493); „Soborul slujitorilor, ajungând în mijlocul bisericii, se 
opreşte” (p. 495). 

Pasajele de tip explicativ sunt introduse prin adverbul adică: 
„cuvintele diaconului, pe care le zice acesta la proscomidie şi la 
Liturghie, înaintea Sfintei Evanghelii şi la răspunsurile lui, adică: 
«Binecuvintează, părinte, împunge părinte, şi Vremea este a sluji...», 
şi altele, să nu le zică” (p. 120); „pe partea pe care s-a însemnat 

junghierea, adică pe miez” (p. 263); „lar peste toată săptămâna, 
otpustul la Sfânta Liturghie se face cum s-a arătat mai sus, la 
Vecernie şi la Utrenie, după zile adăugându-se însă, la locul cuvenit, 
şi numele sfântului a cărui Liturghie s-a săvârşit, adică: «... ale celui 
între sfinți Părintelui nostru, loan Gură de Aur, arhiepiscopul Cons- 
tantinopolului...»; sau «... ale celui între sfinți Părintelui nostru, 
Vasile cel Mare, arhiepiscopul Cezareii Capadociei...»; sau «... ale 
celui între sfinți Părintelui nostru, Grigorie Dialogul” (p. 352). 

În majoritatea enunturilor din limbajul tipiconal, subiectul si 
predicatul nu lipsesc pentru că ele asigură claritatea şi precizia 
comunicării, precum şi corecta desfăşurare a rolurilor liturgice: 
„Diaconul trece înaintea icoanei Mântuitorului... iar preotul face 
cruce peste antimis” (p. 184); „După aceea preotul, intrând în sfântul 
altar, închide sfintele uşi şi perdeaua” (p. 187). 

Nu sunt excluse nici subiectele subintelese: „Preotul tămâiază 
steluța, o sărută şi o pune după aceea deasupra Sfântului Agnet” (p. 
117); „Apoi aşază Sfânta Evanghelie pe Sfânta Masă, aşa cum era la 
începutul Sfintei Liturghii” (p. 184). 

Complementul circumstantial de mod este exprimat prin adverb, 
locuţiuni adverbiale, substantiv, verb la gerunziu sau infinitiv: 
„rugându-se aşa” (p. 103); „sărută de asemenea semnul Sfintei 
Cruci” (p. 104); „sărutându-l după rânduială” (p. 105); „le binecu- 
vintează cu dreapta, în chipul crucii” (p. 107); „Preotul însemnează 
cu copia cruciş” (p. 107); „privind cu evlavie la această lucrare” (p. 
107); „lar preotul, înfigând copia orizontal” (p. 108); „se roagă în 
taină” (p. 121); „Ceilalţi fac şi ei asemenea” (p. 133); „zice cu glas 
tare” (p. 161); „zice rar şi desluşit” (p. 171); „punând mâinile în 
chipul crucii” (p. 163); „zicând în taină” (p. 173); „lar preotul, luând 
Sfântul Trup cu amândouă mâinile, îl înalță în semnul Sfintei Cruci” 
(p. 173); „lar preotul, sfărâmându-L în patru parti, cu luare-aminte şi 
cu evlavie, zice” (p. 173); „asemenea vin şi ceilalţi, unul după altul” 
(p. 178); „ia cu evlavie sfântul potir” (p. 178); „toarnă în el cu 
buretele, cu multă /uare-aminte şi cucernicie” (p. 179); „se sfarama 
în părticele mici” (p. 179); „să se întâmple a împărtăşi, dintr-însele 
pe cineva, din nebagare de seamă” (p. 179); „venind unul după altul 
şi închinându-se cu toată umilința şi frica” (p. 181-182); „ştergându-l 

cu luare-aminte” (p. 182); „preotul strânge sfântul antimis, începând 
cu partea de răsărit” (p. 183); „după rânduiala arătată la slujba 
Vecerniei” (p. 272); 

Complementul circumstantial de timp este frecvent, surprinzând 
inlantuirea secventelor din ritualul liturgic prin intermediul celor 
patru coduri, verbal, gestual, proxemic şi iconic: „să se înfrâneze de 
cu seară, să privegheze până la timpul slujbei” (p. 99); „în zilele în 
care Liturghia urmează îndată după Utrenia din cursul dimineţii” (p. 
99); „întâi la icoana hramului şi cele ce s-ar mai afla spre miazăzi de 
ea, apoi la icoanele dinspre miazănoapte de icoana Născătoarei de 
Dumnezeu” (p. 102); „După săvârşirea apolisului” (p. 103); „lar 
preotul se îmbracă în acelaşi timp cu diaconul” (p. 104); „Şi, punând 

îndată prescura pe tavă” (p. 107); „Şi pe dată diaconul... toarnă în 
sfântul potir deodată vin şi apă” (p. 108); „După aceasta, diaconul 
zice” (p. 108); „La sfârşit, luând a patra prescură” (p. 116); „Şi, după 
aceasta” (p. 116); „După otpustul Utreniei, venind vremea” (p. 121); 
„lar de la sărbătoarea Sfintei inaltari şi până la Duminica Pogorârii 
Sfântului Duh” (p. 122); „După sfârşitul antifonului” (p. 128); „În 
acest timp, preotul citeşte în taină” (p. 129); „Sfârşindu-se de cântat 
la strane” (p. 129); „se cântă îndată Antifonul al treilea” (p. 129); 
„după sfârşitul troparului” (p. 131); „După terminarea rugăciunii” 
(p. 132); „În acest timp soborul cântă” (p. 132); „În zilele obişnuite 
sau de rând” (p. 138); „Şi, sfarsindu-se Sfânta Evanghelie” (p. 139); 
„la nevoie” (p. 151); „După aşezarea Cinstitelor Daruri” (p. 155); 
„se citesc mai pe urmă” (p. 265). 

Complementul circumstantial de loc fixează atât locul obiectelor 
liturgice, cât şi aşezarea actantilor liturgici: „Apoi merg la icoana 
Mântuitorului” (p. 101); „fac numai metanie /a scaunul arhieresc” (p. 
100); „Întorcându-se iarăşi în mijlocul bisericii” (p. 100); „trecând 
apoi la celelalte icoane” (p. 102); „fac trei închinăciuni înaintea 
Sfintei Mese” (p. 103); „se pleacă spre strane” (p. 103); „intră în 
altar” (p. 103); „fac trei închinăciuni către răsărit” (p. 103); „merge 
diaconul /a preot, ţinând veşmintele în dreapta sa” (p. 103); 
„retrăgându-se la o parte” (p. 103); „îl pune pe umărul stâng” (p. 
104); „pe sub mâna dreaptă, îl aduce prin spate, peste umărul stâng” 

(p. 104); „mergând la proscomidiar” (p. 104); „pune adică sfântul 
disc în stânga lui, iar potirul în dreapta lui” (p. 104); „îl pune pe 
grumaz” (p. 104); „le ridică până în dreptul fruntii” (p. 106); 
„deasupra pecetii de pe prescură” (p. 107); „O pune lângă părticica 
cea dintâi” (p. 110); „aşezând-o sub Sfântul Agnef” (p. 113); „trece in 
dreptul icoanei Mântuitorului” (p. 139); „ies amândoi prin usa 
dinspre miazănoapte” (p. 150); „se opreşte /ângă icoana Maicii 
Domnului” (p. 151); „se pleacă până la pământ” (p. 499). 

Majoritatea propozitiilor regente sunt enuntiative: „Arhiereul da 
carja, ia dicherotricherele si binecuvinteaza pe credinciosi” (p. 506). 

Dintre subordonate, cea mai mare frecvenţă o are conditionala 
introdusă prin dacă sau când, deoarece oferă detalii suplimentare 
asupra condiţiilor de care trebuie să se țină seama în slujirea 
liturgică: „Dacă va sluji preotul fără diacon, cuvintele diaconului... 
să nu le zică” (p. 120); „Şi, dacă vor sluji mai multi preoți împreună, 
toată lucrarea Proscomidiei să o facă numai un preot” (p. 120); „lar 
dacă nu este diacon, preotul nu zice cele ale diaconului, ci numai 
cele ale preoţiei” (p. 122); „Dacă, însă, în biserică este arhiereu (sau 
la mănăstire, stareţul), atunci diaconul duce Sfânta Evanghelie” (p. 
131); „lar dacă nu este duminică, în loc de... se zice: ..., iar la 
praznicele împărăteşti, în loc de..., se cântă stihurile speciale” (p. 
131); „dacă vor fi mai multi preoţi, împreună-slujitori, fără diaconi, 
Sfânta Evanghelie se ia de primul dintre preoţii împreună-slujitori” 
(p. 132); „lar dacă este numai un singur diacon... zice aşa...” (p. 
144); „Dacă sunt doi diaconi, preotul pune mai întâi pe umerii celui 
de al doilea un Aer” (p. 150); „Diaconul, sau dacă nu este diacon, 
preotul, luând sfânta steluta” (p. 227); „Dacă este timp şi arhiereul 
voieşte, merge la proscomidiar” (p. 484), „Dacă este hirotesie de 
citet sau de ipodiacon, ea se face acum” (p. 485); „Când sunt mai 
multi preoţi impreund-slujitori, tămâiază cel dintâi dintre ei” (p. 
149); „Când preotul slujeşte fără diacon, nu zice cele ce urmează” 
(p. 146). 

Două subordonate circumstantiale de timp au o frecvență mare 
în limbajul tehnic de cult, întrucât acestea surprind momentul în care 
trebuie (sau poate fi) săvârşit un anumit act liturgic: 

— de simultaneitate: „Când se începe cântarea Antifonului al 
treilea sau a Fericirilor (duminica), se deschid sfintele uşi pentru 
Vohodul sau Ieşirea cu Sf. Evanghelie” (p. 130); „Diaconul iese cu 
Sfânta Evanghelie prin sfintele uşi, purtându-se înaintea lui două 
sfeşnice cu lumânări aprinse (sau o făclie aprinsă) până ce se duce pe 
amvon” (p. 138); „se lasă pe sfântul disc, până ce se vor cumineca 
toți credincioşii” (p. 179); „lar atunci când cântarea a ajuns la: ... 
«Mântuieşte-ne pe noi, Fiul lui Dumnezeu»..., pornind primul dintre 
împreună-slujitori... intră în sfântul altar” (p. 198); „Când trec prin 
fata Sfintei Mese, ei fac o închinăciune” (p. 201); „Când zice preotul 
aceasta, diaconul lasă ripida” (p. 231); „Arhiereul dă cârja, ia 
dicherotricherele şi binecuvintează pe credincioşi, în timp ce corul şi 
slujitorii cântă” (p. 506). 

— de posterioritate: ,,... şi, după ce pune Sfânta Cruce în locul 
Sfintei Evanghelii, ocolesc pe partea dreaptă Sfânta Masă” (p. 130); 
„Ceilalţi fac şi ei asemenea şi la sfârşit şi protosul, după ce se pleacă 
la dreapta şi la stânga” (p. 133); „Când sunt mai multi preoţi si 
diaconi, după ce s-a închinat cel dintâi dintre preoţi, cu diaconii, şi 
s-au plecat către credincioşi, vin apoi şi ceilalți preoți” (p. 150); 
„Dacă este diacon, acesta, după ce preotul a zis rugdciunea..., îşi 
descoperă capul” (p. 187); „După ce arhiereul a intrat în sfântul 
altar, diaconii închid uşile împărăteşti” (p. 482); „După ce s-a 
îmbrăcat arhiereul, diaconul al treilea ia lighenasul în mâna stângă” 
(p. 483); „După ce corul a terminat cântarea Heruvicului, se face 
Vohodul mare, astfel” (p. 495); „După ce s-a făcut sărutarea, toți 
slujitorii îşi reiau locurile, în jurul Sfintei Mese” (p. 497). 

Întâlnim trimiteri corelative de tipul „aşa cum se arată mai 
departe” (p. 116) şi trimiteri la informaţii anterioare: „precum s-a 
arătat mai sus” (p. 347). 

Trimiterile introduse prin vezi nu apar în josul paginii, ci sunt 
integrate în text, fiind marcate prin paranteze: „«Sfinte Dumne- 
zeule...» (de 3 ori). «Preasfântă Treime...» «Tatăl nostru...» (vezi 
pag. 26), apoi troparul Sfântului Vasile cel Mare, glasul 1” (p. 258); 
„Ceea ce eşti creştinilor ocrotitoare... (vezi pag. 341)” (p. 342). 

Am întâlnit şi paranteze explicative care îndeplinesc rolul 

notelor: ,,(Aici se pot pune ectenii pentru diferite cereri, care sunt 
tiparite la sfarsitul cartii acesteia, p. 390-440)” (p. 127). 

În textul tehnic de cult apare şi asteriscul (*), folosit drept semn 
de notă: ,,*Invatatura: Se cade a şti că, dacă vor fi mai multi preoţi şi 
diaconi împreună-slujitori, precum şi fraţi de cuminecat, trebuie să se 
scoată, la vremea Proscomidiei, Sfântul Agnet mai mare de cum e 
obiceiul în celelalte zile” (p. 108). 


THE TECHNICAL LANGUAGE OF WORSHIP 
(Abstract) 


Key-words: technical language, cult language, liturgy book, notifications of 
typicality, description, and specific linguistic features 


This research is reserved to the technical cult language. The study represents 
the first detailed description of this type of language. The description of the general 
linguistic features and of the specialized terminology of Byzantine-Slavonic origin 
emphasizes the conservatism and archaism of the technical cult language. The 
diachronic perspective, the comparing of some language data identified in the 
analyses Liturgy Book to other data included in older church texts (Coresi's and 
Dosoftei's Liturgy books) confirm the perpetuation of some archaic language facts. 
The Byzantine-Slavonic terminology represents a common trait of the Eastern 
spirituality. The divine service is performed through the “saint servants” grouped in 
an ecclesiastical hierarchy established by “the hand position” ritual, in clearly 
limited temporal sequences, in a place of worship and after a “certain order”, as a 
result of the Church long time experience during the centuries. This order implies 
the typology of prayers, their integration into the liturgical ritual as well as the 
notifications concerning their actions gestures and all the necessary “props” for 
divine presence celebration. 

From this point of view we can speak about two types of language: the 
liturgical language itself, made up of epithalamiums and hymns and on the other 
hand the typical language or the technical language of worship. It is called technical 
language because the liturgical action is based on a technique, a series of norms that 
round up the liturgical dialogue with specific linguistic features. 

The linguistic material studied has as its core the orthodox liturgical text 
contained in the Liturgy, the main worship book in the eastern rite. Getting the 
language more formal is a result of the fact that the requirements are such expressed 
and they need to be followed accordingly. The notifications from the technical 
language of worship refer to reverential formulae. The liturgy can be performed 
daily or only on Sunday. Specific formulae are associated to each temporal 

sequencing part. Liturgical gestures have to overlap to these specific formulae and 
also to liturgical singing. 

Distributing the liturgical roles reinforces notifications of typicality. These 
notifications of typicality contain data referring to the main three unities of the 
liturgical time: daily, weekly and yearly rhythm, as they use specific texts to be 
performed and using the same temporal dimension of liturgy, there are notifications 
about the sermons that precede the holy liturgy in certain periods. Considering the 
general linguistic features, the inter-text building about performing the liturgical 
ritual presents several specific linguistic features subordinated to basic technical or 
scientific communication principles: neutrality, clarity, and precision. 

LIMBA LITERARA SI LIMBAJ BISERICESC 


INSEMNARI FILOLOGICE IN 
„FOAIA DIECESANA” (1886-1918) 


DORINA CHIS-TOIA 


Cuvinte-cheie: filologie, limbă, literatură, ortografie, folclor, Foaia diecesana 


„Organ al eparhiei Caransebeşului”, Foaia diecesană a mani- 
festat, încă de la apariţia sa, în ianuarie 1886, receptivitate faţă de 
domenii dintre cele mai variate ale filologiei. În articolul-program 
este specificată intenţia redactorilor de a informa cititorii în legătură 
cu problemele de actualitate in ce priveşte „cestiunile limbei (subl. 
n.)”. În paginile publicaţiei vor apărea, aşadar, de-a lungul timpului, 
articole referitoare la limba literară, ortografia fonetică, neologismele 
introduse abuziv (în limbă), literatura şi, o problemă pentru această 
parte de tara aflată sub influența Imperiului Austro-Ungar, /upta 
pentru limba română ca limbă oficială. 

Opinii despre limba literară sunt enunțate în „schița literară” 
Grigorie Mihail Alexandrescu, de loan Paul, apărută în numerele 3, 
5, 7, 9 şi 12 ale Foii diecesane din 1886. Autorul vorbeşte aici despre 
cultivarea limbii literare mai ales prin literatura artistică şi despre 
felul în care cele două depind una de cealaltă: poezia reprezintă, în 
opinia sa, „mădua” limbii şi cum literatura română de început este 
săracă în creaţii poetice, apreciază el, e de înţeles că: „limba, prin 
care o literatură îşi află perfecțiunea, a rămas necultivată şi aşa şi 
literatura a stat locului”. În continuare, autorul face referire la o altă 


' FD, nr. 1/1886, p. 1. 

? Vezi şi articolul nostru, Latinitatea — temei al unității lingvistice româneşti, în FD, 
anul II, nr. 10 (20), oct. 1996, p. 2. 

°? FD, nr. 3/1886, p. 4. 

idee care a circulat încă de la mijlocul secolului al XIX-lea: limba 
populară ca model al limbii literare. Aceasta din urmă „trebuie să-şi 
aleagă ca bază limba poporului, înţeleasă de toţi, care, prin zilnica 
folosire, şi-a format fineţe şi ziceri ieşite din însăşi fiinţa poporului”. 
În epocă, „prin Maiorescu şi unii dintre ceilalți junimisti, ideile 
despre limba ale curentului popular — mai putin interesul pentru 
limba veche — sunt transmise Transilvaniei şi Banatului încadrate in 
teoria de largă aplicabilitate a formelor fără fond, care a făcut, cum 
se ştie, o extraordinară «carieră» în toate zonele culturii române, în 
politică, sociologie, ideologie sau filozofie.””. În acelaşi articol, Ioan 
Paul afirmă: „Avem încă mult tezaur de limbă de scos din popor, 
până ce prin literatura frumoasă hrănită de frumusetele şi bogăţia 
limbei poporale vor putea da o limbă cultă prin care să ni se uşureze 
cultivarea noastră în sens românesc.”€. Sintagma „în sens românesc”, 
adică „potrivit firei poporului”, tine de ideea de geniu al limbii, este 
şi ea foarte răspândită, începând cu Şcoala ardeleană. „Apelul la 
«firea», «natura» sau «geniul» limbii este invocat de toți reformatorii 
limbii din această vreme; latiniştii înțelegeau însă prin această 
noţiune fondul vechi al românei, adică limba latină. Maiorescu va fi 
cel care îi va da sensul propriu de «specificitate, esenţă, structură» a 
limbii naţionale. De altfel, procedeul romanizării analogice propus de 
Pumnul a fost aplicat, deşi într-o formă diferită, de toţi latiniştii între 
1830-1880 şi chiar de Heliade.””. 

Articolele reunite sub titlul Din scrierile lui A.I. Odobescu, 
apărute în numerele 22, 23-25, 27, 29, 30, 32 ale Foii diecesane din 
1888, au ca idee centrală rolul scriitorilor în formarea limbii literare: 
„Limba literară nu se făureşte prin gramatici, ci o alcătuiesc acele 
talente, cari ştiind prinde din sânul natiunei lor ideile ce o agiteaza şi 
îi mişcă viata se pricep a le îmbrăca în haina cea mai potrivită firei 
individuale a poporului, pentru care sunt vărsate în formă literară. 
Astfel de scrieri servesc apoi ca modele generatiunilor tinere şi nu 


4 Ibidem 

5 Doina David, Limbă si cultură, Timişoara, Editura Facla, 1980, p. 127 
ê FD, nr. 3/1886, p. 5. 

7 G. Ivănescu, Istoria limbii române, Iaşi, Editura Junimea, 1980, p. 669. 

este scoala mai buna intru formarea unui stil natural si drept aceea 
frumos, decât cetirea şi studierea acestor fel de exemple.”*. Ideea este 
una de largă circulaţie în secolul al XIX-lea, începând cu 
personalităţile Şcolii ardelene”. Ulterior, o vom întâlni şi la Alecu 
Russo: „După socotinta mea, rolul adevaratilor învăţaţi ce se vor 
îndeletnici cu filologia va fi să se mărginească în definiţia rându- 
ielilor limbei, statornicia sintaxei şi a ortografii (sic!); iar alcătuirea, 
intrebuintarea, iscodirea sau dipartarea cuvintelor trebuie să rămâie 
proprietatea urechii, a bunei judecăţi a scriitorilor.”!0. 

Activitatea societăţii Junimea nu le era străină oamenilor de 
cultură din Banat. Receptarea ideilor junimiste atât în Banat, cât şi în 
întregul Ardeal a fost posibilă datorită mai multor factori!!, printre 
care menționăm: abonamente la Convorbiri literare, publicarea în 
periodicele transilvănene a studiilor junimiştilor, „mai cu seamă prin 
Tribuna al cărei rol decisiv în impunerea junimismului a fost pus în 
evidență în repetate rânduri. Prin munca asiduă a redactorilor acestui 
ziar, de îndreptare a limbii colaboratorilor, el a făcut, începând din 
1884, o importantă operă de educare a publicului”. În felul acesta, 
„în jurul anului 1880, Junimea îşi avea asigurată simpatia elitei 
tinerimii din Ardeal”!5. Îndemnul adresat de către Ioan Paul tuturor 
celor care credeau în necesitatea unei limbi literare româneşti este 
edificator şi poate fi considerat un adevărat program al oamenilor de 
cultură din Banat: „Să alergăm dar la Junimea când ne trebuieşte 
modelul unei forme a unei limbi alese şi frumoase, să imităm limba 
frumoasă a junimistilor [...] De la Junimea să ne luăm modelul 
limbei româneşti care, îmbrăcând o idee cât de cosmopolită, ne-o 
face proprietate a noastră românească, măduă din mădua noastra”.'* 
Succesul junimismului, al mentorului său, Titu Maiorescu, mai ales, 


8 FD, nr. 22/1888, p. 5. 

” Vezi şi articolul nostru Limba literară ca limbă a literaturii artistice, în FD, anul 
III, nr. 2(24) febr.1997, p. 2. 

10 Alecu Russo, Cugetări, Bucureşti, Editura Minerva, 1971, p. 83. 

" Ton Breazu, Literatura Transilvaniei. Studii. Articole. Conferinţe. Casa Scoalelor, 
1944, p. 152-217. 

2 D, David, op. cit., p. 125. 

15 Ton Breazu, op. cit., p. 184. 

'4 FD, nr. 9/1886, p. 6. 

dincoace de munţi, s-a datorat faptului că el „a oferit o concepție 
despre limba literară, înscrisă pe linia celei mai valoroase tradiții 
filologice româneşti, echilibrată şi relativ unitară”, dar mai ales 
pentru că, „atât prin origine, cât şi prin structura sa intelectuală, 
criticul era aici revendicat ca descendent al Transilvaniei (...). 
Criticul a fost după 1880 principalul exponent al etimologismului «în 
marginile limbii» ”'® (s.a.). 

Impunerea limbii române ca limbă oficială în Banat a constituit, 
cu adevărat, o problemă. Articolul XVIII al Legii din 1879 prevedea 
introducerea imperativă (în Banat şi în Transilvania) a limbii 
maghiare în şcolile naționalităților. În felul acesta, apărarea limbii 
române a reprezentat o luptă care a devenit „un fenomen de masă”. 
Referindu-se la acest aspect, Victor V. Grecu”? evidenţiază faptul că 
„problemele limbii în Transilvania erau integrate în frământările 
politice din acel timp, că numai pe acest fundal ideile şi principiile 
formulate pot fi apreciate la valoarea lor reală. Lupta pentru 
recunoaşterea limbii române a fost lupta pentru dobândirea egalităţii 
în drepturi, pentru apărarea nationalitatii mereu amenințate, lupta 
pentru unirea românilor într-un stat naţional unitar.” Cu toate 
acestea, atitudinea lui Vasile Goldiş se doreşte a fi una de natură 
psihopedagogică, catalogarea de „monstruozitate pedagogică” fiind 
explicată astfel: „monstruozitate nu pentru că impune învăţarea 
limbei maghiare, ci pentru că se dispune să se înveţe în şcoala 
elementară deodată două limbi. (...) Nu pentru că ne-ar fi teamă de 
deznaționalizare combatem această lege, sau din o aversiune fata de 
limba maghiară, ci o combatem din interes pedagogic (...); fiind însă 
lege, noi ne vom da toată silinta să-i satisfacem.” ?. 


15 D, David, op. cit., p. 132. 

16 Jbidem, p. 133. 

17 P. Oallde, Lupta pentru limbă românească in Banat, Timisoara, Editura Facla, 
1983, p. 98. De altfel, în lucrarea citată, autorul prezintă într-o manieră, cu adevă- 
rat remarcabilă, coordonatele principale ale luptei pentru apărarea şi afirmarea 
limbii române, precum si factorii principali care au acționat in acest sens. 

'8 Lupta „Gazetei Transilvaniei” pentru drepturile limbii române, în vol. Studii de 
istorie a lingvisticii româneşti, Bucuresti, Editura Didactică $i Pedagogică, 1971, 
p. 173-226. 

19 FD, nr. 8/1888, p. 5. 

Un aspect pe care colaboratorii Foii diecesane îl aveau in vedere 
era cel referitor la tendinţa de îmbogăţire treptată a limbii române cu 
o serie de cuvinte străine introduse abuziv. Gherasim Sîrbu atrage 
atenţia, în paginile gazetei, asupra acestui fenomen, referindu-se la 
„soarta fraţilor de un sânge din Bucovina şi din părțile sătmărene, 
cari la început au primit în limba lor numai câte puţine străinisme, 
dar, cu timpul, prin sporirea lor, au ajuns chiar în starea de a-şi vedea 
primejduită naționalitatea”. Făcând observaţia că „îndeosebi din- 
coace de Carpaţi biata limbă geme sub povara inraurintelor pagubi- 
cioase revărsate cu îmbelşugare asupra-i, atât din partea inteligenţei, 
cât şi a poporului””!, Gherasim Sîrbu oferă cititorilor Unele ingerente 
stricăcioase limbei”, cu intenţia mărturisită „ca de aci să poată 
oricare om cu pătrundere să deducă cum va fi influintata limba 
noastră de străinisme în acele parti unde este zilnică atingere cu alte 
neamuri şi pentru ca cei cărora le zace la inimă curăţenia şi dez- 
voltarea ei, şi au dragoste de neam, să vină cu o zi înainte să lucreze 
întru impedecarea şi înlăturarea răului””. „Rău” nu este faptul că se 
doreşte îmbogățirea lexicului limbii, ci „schimonosirea intelesului şi 
schilodirea formei” cuvintelor de origine latină, germană sau 
maghiară. Aşa că învăţătorilor şi preoților le revine sarcina de a-i 
„lumina” pe toţi aceia care doresc introducerea cuvintelor noi in 
vorbire şi scriere, atât în privinţa sensului, cât şi a formei corecte. De 
aceea, în finalul articolului, autorul stabileşte câteva reguli „pentru 
inteligență”, pe de o parte, şi „pentru țărani”, pe de alta: 

„I. Pentru inteligență 

a. Inteligența să folosească neologismele de proveniență latina 
atât în vorbire, cât şi în scriere, numai atunci când pentru anumite 
noţiuni lipsesc în limbă cuvinte incetatenite de mai nainte; 

b. Să-şi dea silinta a se desbăera după putință de paradarea cu 
vreme şi fără de vreme cu frase latine; 


% FD, nr. 40/1891, p. 2. 

2! FD, nr. 38/1891, p. 1. 

22 ED, nr. 38, 39si 40/1891. 
% FD, nr. 40/1891, p. 2. 

"4 Ibidem 

c. Sa-si ia osteneala a invata neologismele cum se cade mai intai, 
şi numai după aceea a le întrebuința, şi încă întotdeauna in înţelesul 
în genere adoptat; 

d. Să fie cu băgare de seamă la forma lor ca să nu o 
schimonoseasca; 

e. În vorbire, să fie cu luare aminte ca să le intoneze aşa precum 
cere firea limbei, şi precum se obişnuieşte de mulțimea invatatilor şi, 
în sfârşit, 

f. Să nu le intrebuinteze atunci când, fie cu privire la înţeles, fie 
cu privire la formă, este în nedumerire. 

II. Pentru țărani 

a. Sătenii să se mulțumească a se familiariza cu neologismele de 
origine latină numai cu încetul şi cu ajutorul şcolii; şi în acest caz să 
se restrângă cât se poate de mult la intrebuintarea lor; 

b. Străinisme să nu introducă decât atunci când vreo noţiune 
nouă, pentru care lipseşte cu totul în limba noastră cuvântul adecvat, 
o reclamă aceasta cu toată graba; 

c. Să păstreze cu tărie cuvintele cele vechi si neaoşe româneşti, 
şi să nu sufere cu nici un pret înlocuirea lor cu altele necunoscute; 

d. Pe cei care, din nestiinté ori din nepricepere, încearcă a 
introduce germanisme ori maghiarisme, să-i lămurească, mai ales 
preoțimea si invatatorimea, asupra rătăcirii lor.””. 

Influenta ideilor expuse de Titu Maiorescu in articolul Neologis- 
mele (Convorbiri literare, 1881) este evidentă, aceasta fiind o 
dovadă în plus a receptării ideilor junimiste în Banat. 

Revenind la ideile Junimii, vom spune că valorificarea tradiţiilor 
şi culegerea folclorului reprezentau deziderate majore ale tuturor 
oamenilor de cultură, deci şi ale celor din Banat. În acest sens, 
reținem articolul Elenei Voronca, apărut în 1892, Să nu stricăm 
datinile şi obiceiurile poporului nostru (reproducere din „Gazeta 
Bucovinei”), 17, 18, 20/1892, p. 6 (4), în care autoarea constată, cu 
părere de rău, tendinţa de renunțare la datinile şi tradiţiile poporului: 
„E trist a vedea cum de secole clasa inteligentă şi privilegiată la noi, 


25 Vezi, în acest sens, şi articolul nostru, Preocupări de limbă română, în FD (1886- 
1918), în Reflex, anul II (serie nouă), nr.10 (13), oct. 2001, p. 53-54. 

Românii, a fost totdeauna gata a-şi părăsi datinele, obiceiurile, limba, 
portul, ba şi legea dacă ar fi fost de trebuinta şi le-ar fi cerut 
interesele sau moda.””°. 

Despre datini şi obiceiuri vorbesc în articolele lor Patriciu 
Drăgălina, Datinile şi moravurile popoarelor Daciei preromane şi 
colonizarea ei (expunere la adunarea generală de la Orşova a 
Reuniunii invatatoresti, 2-4/1886, p. 4) şi Sofronie Liuba, Datini si 
credințe poporale despre ,,Fratii sau fartatii de cruce”, 13/1890, p. 
1. Acesta din urmă se simte dator să-şi exprime propriul punct de 
vedere asupra tezaurului pe care îl reprezintă folclorul şi despre 
menirea celor prezenţi în perspectiva viitorului: „Românii de astăzi 
şi-au păstrat cu credinţă caracterul străbunilor lor pe lângă tot amarul 
ce l-au îndurat, pe lângă toate furtunile ce în decursul seclilor vitregi 
au trecut peste capetele lor; şi aceasta ne întăresce în acea neclătită 
credință că poporul nostru are viitoriu şi misiune culturală în acest 
pământ, pentru că apa trece, petrile rămân.” 

Enea Hodoş este considerat „în primul rand un folclorist. I se 
atribuie pe bună dreptate această calitate, ținându-se cont de părerile 
sale cu privire la literatura noastră populară şi de preocupările 
folclorice pe care le-a avut”. Raportându-se şi la alte popoare, E. 
Hodoş este de părere că „fără poezia populară literatura cultă n-a luat 
nicăieri un avânt mai puternic. Literatura populară nescrisă este 
lucrarea unui popor întreg sau a mai multora şi se naşte involuntar, 
iar literatura scrisă e a unui individ şi se naşte premeditat... Pro- 
ductiile literaturii populare nescrise ne dau forma pentru o limbă 
adevărată națională bazată pe expresiuni şi ziceri frumoase româ- 


neşti”"5. Multe dintre părerile sale au putut fi cunoscute la sfârşitul 


% Dorina Chiş-Toia, Câteva datini şi credințe populare prezentate în Foaia 
diecesană (1886-1918) în volumul Un crâmpei de istorie: „Foaia diecezană ” 
(1886-1949), 120 de ani. Studii, Reşiţa, Editura Tim, 2006, p. 76-84. 

°7 Victoria D. Popa, Viaţa si activitatea folcloristului Enea Hodoș, Reşiţa, Editura 
Tim, 2005, p. 42. În 2013, la Editura David Press Print din Timişoara a apărut 
primul volum din Enea Hodoș, Scrieri. Manual de limba română. Elemente de 
istoria literaturii, îngrijită de Liana Ştefan, cu o introducere de Virgil Vintilescu. 

% Ibidem, p. 43. 

secolului al XIX-lea şi datorită Foii diecesane care i-a publicat, între 
altele, articolul Cântece poporale din Banat, 44-47/1892, p. 3 (6, 4), 
ca parte din prefața unor Poesii poporale ce se aflau la vremea 
respectivă sub tipar. Aici prezintă autorul aspecte fonetice ale graiu- 
lui ţăranului din Banat, evidențiind satira din cântecele populare, cele 
mai intepatoare fiind strigăturile şi chiuiturile. 

Una dintre problemele de la sfârşitul secolului al XIX-lea o 
reprezintă ortografia fonetică şi aceasta cu atât mai pregnant în 
Transilvania şi Banat, unde etimologismul trebuia atacat „în punctul 
său cel mai rezistent: motivaţia națională... Trebuia demonstrat 
faptul că ortografia fonetică, în chiar spaţiul national şi spiritual al 
Transilvaniei, era tot atât de necesară ca şi ortografia etimologică. 
Ba, încă şi mai mult: trebuia făcută dovada că ortografia etimologică 
devenise deja o frână tocmai pentru afirmarea naţională a românilor 
din Banat şi Transilvania (inclusiv pentru cultivarea originilor, 
pentru educarea şi fortificarea națională)”. Aceste probleme erau 
dezbătute cu precădere în cadrul reuniunilor învăţătorilor din eparhia 
Caransebeşului, pentru că aceştia se confruntă, în primul rând, cu 
dificultatea predării la elevi a scrierii corecte. 

La întrebarea „De ce ortografie fonetică?”, Vincențiu Babeş va 
răspunde ferm în 1880, destrămând întregul sistem de argumentare 
etimologică: necesitatea culturalizării maselor. De aceea, în lupta 
împotriva etimologismului, în Banat acest fenomen a ajuns la stadiul 
de fonetism pur, între reprezentanţii săi mentionandu-i pe Ilia Trăilă, 
avocat, şi Gh. Jianu, învăţător, ambii din Oraviţa. 

În concluzie, oraşul Caransebeş, de care se leagă şi numele 
gazetei Foaia diecesană, a reprezentat, la îngemănarea secolelor al 
XIX-lea şi al XX-lea, centrul vieţii teologice şi culturale mai ales. 
Redactorii şi-au canalizat atenţia înspre articole cât mai diverse; cele 
vizând domeniul filologiei îşi găsesc un loc aparte, între colaboratori 
distingându-se învățători şi profesori care s-au implicat în problemele 
cele mai felurite ale limbii şi literaturii române. Chiar dacă nu 
întotdeauna au reuşit să-şi impună punctele de vedere, au tras cel 


? Petru Oallde, op. cit., p. 167. 

putin un semnal de alarmă care a constituit, ulterior, punct de plecare 
în rezolvarea altor probleme lingvistice apărute mereu în această 
parte de tara. 

REMARQUES FILOLOGIQUES DANS LA PUBLICATION 
„FOAIA DIECESANĂ” (1886-1918) 


(Resume) 


Notre article se propose de mettre en évidence quelques-uns des aspects 
concernant la manière de traiter les problèmes de philologie roumaine, pendant les 
années 1886-1918, dans la publication „Foaia diecesană”. Nous arrétons notre 
attention sur la langue littéraire, le folklore, l'orthographe phonétique, ainsi que sur 
l'abus des néologismes en roumain et, ce qui est vraiment important a signaler, leur 
emploi d'une manière incorrecte. 

PHILOLOGICAL NOTES IN „FOAIA DIECESANA” (1886-1918) 
(Abstract) 
Key-words: philology, language, literature, spelling, folklore, Foaia diecesană 
Our article aims at highlighting some of the aspects referring to the way of 
approaching the problems of Romanian philology, in the pages of the publication 
Foaia diecesană during the years 1886-1918. We have analyzed the literary 


language, folklore, phonetic spelling and the neologisms excessively introduced in 
the Romanian language and what is most important to mention is their wrong use. 

LIMBA LITERARA SI LIMBAJ BISERICESC 


LIMBAJ BISERICESC SAU STIL RELIGIOS? 


MARCU MIHAIL DELEANU 


Cuvinte-cheie: stil religios, limbaj bisericesc, slavonisme, neologisme 


1. În aceste rânduri din volumul de cinstire a Î. P. S. Nicolae, 
Mitropolitul Banatului, nu vom relua cele scrise cândva despre stilul 
religios al limbii române literare. Explicam atunci („Limbă şi 
literatură”, II, 1997) motivele pentru care ar fi de preferat denumirea 
stil în loc de limbaj şi de ce nu a fost remarcat acest stil înainte de 
1989. Reamintesc însă că sintagma stil religios, fără a fi numită ca 
atare, era subinteleasa într-un studiu al Lidiei Sfirlea (publicat in 
1972) despre delimitarea stilurilor literare româneşti pe baza 
cercetării Bibliei în comparaţie cu texte beletristice, ştiinţifice şi 
juridice. Despre stilul cărților religioase româneşti din secolele XVI- 
XVII scrisese şi D. Macrea. Stilul religios al limbii române literare 
este recunoscut, după 1990, de Dumitru Irimia (Introducere in 
stilistică, 1999, p.66) şi de Rodica Zafiu (Diversitatea stilistică în 
româna actuală, 2001, passim). 

2. Limajul bisericesc, despre care a scris Gheorghe Chivu, este 
numit limbaj liturgic de Maria Ivăniş Frențiu (Aspecte ale 
limbajului liturgic românesc, 2013). Un element comun celor doi 
cercetători este scoaterea comunicării (scrise, orale) cu mesaj religios 
din sistemul stilurilor limbii române literare. Gheorghe Chivu, citat 
de Maria Ivanis Frențiu (la p.14), susține că limbajul bisericesc este 
mai mult decât un simplu stil al românei literare actuale (prin 
definiție laică). El constituie „o variantă funcțională paralelă şi 
echivalentă cu ceea ce am putea numi limbajul laic (s.a.) [...] 
Varianta literară religioasă reflectă dimensiunea spirituală a culturii 
noastre”. 

2.1. Opiniile autorilor citati converg spre ideea ca variantele 
diastratice ale limbii nationale, limbajul popular şi limba literară, au, 
fiecare, o variantă laică şi o variantă religioasă. Maria Ivăniş Frențiu 
subliniază „existenţa, în arhitectura limbii române, a variantei literare 
religioase, paralelă cu cea laică” (p.9). O constatare asemănătoare 
făcuse Ion Nicola în articolul Limba noastră bisericească: aceasta 
are „un caracter deosebit de cea vorbită şi literară /aică (s.n.)” (in 
„Mitropolia Banatului”, 1965, nr. 7-9, p. 605). Despre limba română 
ca limbă de cult scrisese, cu un an înainte, Petru Bogdan, sub acelaşi 
titlu: Limba noastră bisericească (în „Mitropolia Banatului”, 1964, 
nr. 9-10, p. 547-561), iar sintagma limbaj liturgic apare la Poşta 
redacției din „Altarul Banatului”, 1990, nr. 11-12, p. 138. 

2.2. Variantei limbii române numite limbajul bisericesc îi 
corespunde, în opinia Mariei Ivăniş Frențiu, o funcţie liturgică a 
limbii (p.24, 36). La Rodica Zafiu este numită funcţie religioasă, 
sintagmă mai potrivită de vreme ce limbajul liturgic este, la Maria 
Ivăniş Frențiu (p.17), o variantă a limbajului religios. Mergând pe 
această cale, apare însă întrebarea dacă nu se poate vorbi de o 
funcţie... matematică a limbii şi, de ce nu, de limba română a lui 
Sadoveanu, a lui Eminescu? Iorgu Iordan a scris despre Limba lui 
Creangă şi despre Limba „eroilor ” lui Caragiale. 

2.3. Înainte de 1989 cercetarea lingvistică a textelor religioase 
făcea parte din underground-ul stilisticii funcționale şi literare, 
ascunsă sub titluri care mascau, nu din vina autorilor, adevăratul scop 
al acestora. După 1990 textele religioase au devenit un teren fertil 
pentru cercetarea filologilor, cu rezultate notabile în stilistica 
lingvistică şi în cea literară. 

2.4. Sintagma limbaj bisericesc, frecventă în studii din ultimele 
două decenii, continuă, semantic şi conceptual, mai vechea formulare 
limba cărților bisericeşti a lui Onisifor Ghibu (Limba nouălor cărți 
bisericeşti, Sibiu, 1906) şi a lui S. G. Vârgolici (Reforma limbei din 
cărţile bisericeşti, în „Convorbiri literare”, 1877, nr. 11, p.433-441). 

3. În continuare, ne vom ocupa doar de acest articol al 
cunoscutului junimist ieşean care aduce în discuţie câteva aspecte ale 
preocupărilor din epocă pentru stilul cărților bisericeşti în contextul 
consolidării variantelor funcționale ale limbii literare: a. continuarea 
procesului de românizare (Maiorescu spune: simțul nationalitatii în 

limba) a limbii cărților bisericeşti prin renunţarea la slavonismele 
care puteau fi înlocuite, chestiune în care s-au pronunţat şi banatenii 
C.D. Loga, Eftimie Murgu, Simeon Mangiuca; b. evitarea neolo- 
gismelor romanice şi latiniste dacă există în limbă un cuvânt vechi de 
origine latină. Din articolul lui Vârgolici se vede că bătălia împotriva 
preluării fără temei a neologismelor în limba română a fost dusă, la 
„Convorbiri literare”, nu doar de Titu Maiorescu. 

3.1. S.G. Vargolici deplânge încercarea episcopului Melchisedec 
al Dunării de Jos de a înnoi limba cărților de cult mai mult decât o 
făcuse mitropolitul Veniamin Costache începând cu 1818. În vremea 
şi prin osteneala acestuia, blagoslovenie a fost înlocuit cu binecu- 
vântare, sinonime citate şi de Maiorescu, adăugând: precistă devine 
preacurată, iar blagovestenie devine bunavestire. În studiul despre 
neologisme din 1881, Maiorescu notase termeni din limba veche 
înlocuiţi de neologisme, fără a observa însă că în scrierile bisericeşti 
s-au păstrat îmbelşugare pentru „abundenţă”, jertfă „sacrificiu”, a 
nădăjdui „a spera”. În acest registru semantico-stilistic adăugăm că 
mustrare de cuget este mai potrivit contextului comunicational 
religios decât proces de conştiinţă. 

3.2. Oratoriul episcopului Melchisedec, de care se ocupă 
Vargolici, il nemultumise şi pe Titu Maiorescu. Pentru început, 
Vârgolici se referă la două tipărituri ale episcopului locţiitor de 
Buzău, Dionisie, care ilustrau „calea ce trebuie a urma în desluşirea 
cărților bisericeşti şi în curățirea limbei bisericeşti de vorbele 
slavone care pot fi scoase fără neajuns (s.n.), ca unele care n-au 
dobândit încă împământenirea deplină sau se pot înlocui cu altele 
curat româneşti şi înţelese de popor”. Sunt remarcate, de Vârgolici, 
binecuvântare pentru „blagoslovenie” şi mărire pentru „slavă”. 

3.3. Vârgolici constată că episcopul Dunării de Jos (fără a-l 
numi) a tradus/ înlocuit cu neologisme nepotrivite cuvinte înstăpânite 
în limba cărţilor bisericeşti, precum Psaltirea din 1817 de la 
mănăstirea Neamţ, spre exemplu. Lucrarea lui Melchisedec a avut 
scopul, după cum însuşi mărturisea, de „a traduce rugăciunile într-o 
limbă pre cât s-a putut mai cultă [...], a înlătura pleonasmurile inutile, 
arhaismii (s.n.) neestetici şi barbari”. Vârgolici respinge pe „glorie” 
în loc de mărire, slavă, „plinitate” în loc de plinire, „creatorul” 

pentru făcătorul, „dreptate” pentru milostenie, îndurare. Secventa 
Toată firea îngerească s-a minunat a devenit, în Oratoriul lui 
Melchisedec, „Toată estimea îngerilor a admirat...”. Din aşezarea în 
paralel a rugăciunii Rânduiala împărtăşirii, a lui Vasile cel Mare, aşa 
cum e scrisă în Ceaslovul tipărit la Neamt in 1874, cu textul din 
Oratoriul lui Mechisedec, rezultă modificările făcute de acesta 
împotriva normelor din limba cărților bisericeşti: „Fiiule compurure- 
fiitoriu şi confără-început al Tatălui”, scrie Melchisedec pentru: Fiul 
Tatălui celui fără de început, „te-ai investit în corp” = te-ai îmbrăcat 
în trup; „firea noastră cea coruptă de păcat” = cea stricată de păcat, 
„pleacă urechea ta mie” = către mine; „demn” = vrednic; „conver- 
tirea mea” = întoarcerea mea; „plăzmuirea” = făptura; „nedemn” = 
nevrednic; ,,netrebnicind icoana ta” = spurcând chipul tău; 
„îndrăznind la nemăsurata misericordie a ta” = nădăjduindu-mă spre 
milostivirea ta fără număr, „Pângăriciunea corpului şi a duhului” = 
spurcăciunea trupului şi a sufletului ş.a. 

3.4. Faţă de asemenea încercări nepotrivite cărților bisericeşti, 
Vârgolici optează pentru ,,curatia, simplicitatea şi limpezeala limbii 
[...] mersul firesc şi nesilnic al frazei din Ceaslov”. Salvarea limbii 
din cărțile bisericeşti, păstrarea specificului conceptual şi semantic 
pot fi asigurate şi de preoţi, prin instruirea lor seminarială în acest 
spirit, scria Vârgolici. Aceste imperative sunt valabile şi pentru 
vremea noastră, când auzim, de la amvon, termenii „activitate” 
pentru lucrare, „program” pentru rânduială, „a deceda” pentru a 
răposa. Vârgolici continuă seria neologismelor citând din glosarul 
care însoțea Oratoriul lui Melchisedec: abil, abstinenta, acceptabil, 
enormitate, fermitate, implorare, plagă, sobru, violență etc. El 
recunoaşte că sunt „împrejurări când primirea cuvintelor nouă este 
neapărată” dacă nu avem în limbă termeni pentru noțiuni noi din 
ştiinţă, tehnică, artă. Însă o limbă cultă cum este cea din Oratoriul lui 
Melchisedec nu era un mijloc potrivit pentru a chema poporul „la 
vechea credinţă şi cucernicie”, căzute şi în acele zile. 

3.5. Ecouri ale preocupărilor de folosire cumpătată a neolo- 
gismelor s-au făcut auzite şi în Banatul acelor ani. În studiul Unele 
ingerinte stricăcioase limbei („Foaia diecesană”, 1891, nr. 38, 39, 
40), Gherasim Sârb recomanda inteligenței române, prin care 

înțelegea şi clerul, „să folosească neologismele de provenienţă latină 
atât în vorbire, cât şi în scriere, numai atunci când pentru anumite 
noțiuni lipsesc în limbă cuvinte (s.n.) incetatenite de mai nainte”. De 
unde se vede că revista „Convorbiri literare” şi scrierile lui Titu 
Maiorescu erau citite la Caransebeş, eparhie în care păstorise unchiul 
său, episcopul loan Popasu. 

CHURCH LANGUAGE OR RELIGIOUS LANGUAGE STYLE? 
(Abstract) 
Key words: religious language style, church language, Slavonic terms, neologisms 
The author reiterates and supports the notion of religious style of literary 
Romanian, unlike other researchers who opt for the notion of church language. In 


the second part of the paper, it is discussed an article by S. G. Vargolici (1877) about 
the moderate use of neologisms in religious books language. 

LIMBA LITERARA SI LIMBAJ BISERICESC 


TIPARITURILE BLAJENE DIN SECOLUL AL 
XVIII-LEA (1750-1760) ŞI UNIFICAREA LIMBII 
ROMÂNE LITERARE 


SERGIU DRINCU 


Cuvinte-cheie: limbă literară, unificare, tipăriturile blăjene 


Lucrarea de fata este una de istoria limbii, mai exact, de istorie a 
istoriei limbii române literare şi are ca obiectiv readucerea în 
circuitul ştiinţific a unei cercetări efectuate în anii '70-'80 ai secolului 
trecut în cadrul Colectivului de Lingvistică al Centrului de Ştiinţe 
Sociale din Universitatea din Timişoara. Este vorba de tema Procesul 
de standardizare a limbii române literare în secolul al XVIII-lea. 
Transilvania (1750-1760). De fapt, cercetarea din perioada precizată 
a început pe când Colectivul de Lingvistică făcea parte din Filiala 
timişoreană a Academiei Române, unde s-a şi înființat în anul 1963, 
la inițiativa Profesorului G. Ivănescu. 

De numele Profesorului G. Ivănescu este legată şi inițierea temei 
amintite mai sus. La baza acestei inițiative stă convingerea Domniei 
Sale conform căreia, începând cu anul 1750, se produce, şi prin 
cărțile tipărite la Blaj, o unificare a limbii literare „în favoarea 
dialectului literar muntenesc”. Întâlnim această idee în Problemele 
capitale ale vechii române literare, iar acum în urmă, în Istoria 
limbii române. Ediţia a II-a, îngrijită de Mihaela Paraschiv, Editura 
Junimea, laşi, 2000. „Dacă privim faptele fără să facem o comparaţie 
cu graiurile populare, — spune Domnia Sa în această din urmă lucrare 
— constatăm că evoluția dialectelor literare româneşti în secolele al 
XVIII-lea şi al XIX-lea se caracterizează prin apropierea dialectelor 
ardelean-crişan-maramureşean, bănăţean şi moldovenesc de cel 

muntenesc. Avem, din unele puncte de vedere, o unificare a limbii 
literare, in favoarea dialectului literar muntenesc” (p. 614). Efectele 
sunt însă mult mai adânci, pentru că, afirmă G. Ivănescu, „acum 
românii de peste munți nu mai consideră graiul lor ca bază a limbii 
literare, cum fusese cazul mai înainte, decât în parte, deşi ei nu 
mărturisesc aceasta. Este evident că, pentru dânşii, de acum încolo 
limba literară are unele caractere care se găsesc numai la munteni şi 
în Ardealul de sud. Acest lucru nu se mai întâmplase niciodată până 
atunci în Ardeal şi Crişana. Această nouă conştiinţă lingvistică a 
celor care scriu în Ardeal va fi fatală pentru graiul literar din Ardeal. 
Ea constituie baza pentru o predominare a dialectului muntean în 
formarea limbii literare moderne, ceea ce se va produce în secolul al 
XIX-lea” (p. 621). 

Punctul de vedere al Profesorului Ivănescu a fost confirmat, în 
primul rand, de cercetările lui Ion Gheţie. Acesta compară, în studiul 
Contribuţii la problema unificării limbii române literare. Momentul 
1750, „Limba Română”, 1971, nr. 2, p. 113-124, reluat, parţial, în 
Introducere în studiul limbii române literare, Editura Ştiinţifică şi 
Enciclopedică, Bucuresti, 1982, Liturghierele, Evangheliarele, 
Octoihurile si Penticostarele tiparite in perioada 1750-1770 in 
Moldova şi la Blaj cu cele apărute in Muntenia, ajungând la 
concluzia că toate reproduc tipărituri munteneşti. El mai precizează, 
de îndată, „că nu numai aceste lucrări, ci şi toate celelalte cărți de 
slujbă care se tipăresc la Blaj după 1750 au drept model textele 
munteneşti corespunzătoare, pe care le urmează cu fidelitate” (p. 
121). Contextul social şi politic care a favorizat pătrundere 
tipăriturilor muntenesti în Ardeal şi Moldova rezidă în naţionalizarea 
serviciului divin în a doua jumătate a secolului al XVII-lea şi în 
prima jumătate a secolului al XVIII-lea, ceea ce a pus problema 
traducerii în româneşte a cărților de slujbă. Cei care au dus la bun 
sfârşit această operă de traducere au fost, în primul sfert al secolului 
al XVIII-lea, Antim Ivireanul şi Damaschin Râmniceanul. Astfel, 
„Intensa activitate desfăşurată la Bucureşti şi Râmnic (în condiţiile în 
care tipografia mitropoliei Ardealului nu mai lucra, iar cea din laşi se 
manifesta sporadic) a avut drept urmare o difuzare fără precedent a 

cărții bisericeşti muntene în toate provinciile româneşti” (p. 123). 
Pilduitoare — mai arată Ion Ghetie — este atitudinea cărturarilor 
blăjeni care, deşi de altă credinţă decât muntenii, au adoptat „textul şi 
norma cărților ortodoxe muntenesti, deşi existau decrete ale Mariei- 
Tereza care opreau difuzarea tipăriturilor munteneşti în Ardeal” (p. 
124). Toate aceste fapte, dar şi analizele pe textele amintite îl 
îndrituiesc pe Ion Ghetie să admită că „după 1750 şi până spre 1780, 
graiul muntenesc, aşa cum fusese fixat în cărţile bisericeşti, s-a 
impus ca unică normă literară în textele tipărite, adică în acele lucrări 
în care producțiile spirituale erau îmbrăcate în haina cea mai aleasă, 
într-un anumit sens, cea mai solemnă, destinată unei largi răspândiri, 
a cuvântului tipărit” (p. 124). 

Dacă luăm în considerare şi propunerea lui lon Heliade- 
Rădulescu, din scrisoarea adresată lui C. Negruzzi, în 1836 (scrisoare 
reprodusă în Opere, vol. II, ediția D. Popovici, Editura Fundațiilor 
Regale, 1943, p. 220), ca, în realizarea unității limbii de cultură, „să 
urmăm limbii cei bisericeşti” şi observația, aproape neluată în seamă, 
a lui M. Gaster din Chrestomatie română, vol. I, Leipzig-Bucuresti, 
1891, p. XC, după care „pe la începutul secolului al XVIII-lea [...] 
limba bisericească, adică a cărților întrebuințate în slujba bisericii, 
devine aproape uniformă muntenească”, şi, evident, ca o sinteză a 
tuturor preocupărilor de istorie a limbii literare vechi, Baza 
dialectală a românei literare a lui Ion Ghetie (Bucuresti, 1975), 
avem în față esenţa bibliografică privitoare la teza, acceptată de noi, 
a dialectelor literare şi a unificării limbii literare începând cu 
mijlocul secolului al XVIII-lea, bibliografie care a stat, de altfel, la 
baza elaborării temei noastre de cercetare. 

Cu toată bogăţia de material prezentă în analizele lingvistice din 
operele amintite, s-a considerat necesară o investigație mai amplă, pe 
cât mai multe texte, spre a se confirma sau infirma extensiunea 
acelor observaţii. Acesta a fost contextul în care Prezidiul Academiei 
Române a aprobat, pentru Colectivul de Lingvistică de la Timisoara, 
tema amintită la începutul prezentării de fata. 

În acest sens, în cadrul temei au fost excerptate exhaustiv 
următoarele tipărituri, mare parte neluate în seamă, sub raport 

lingvistic, in studiile consacrate activitatii tipografiei de la Blaj: 
Strastnic care cuprinde in sine sfintele patimi si a invierii Domnului 
Hristos (1753), Dumnezeestile liturghii (1756), Molitvenic (1757), 
Păstoriceasca datorie (1759), Petru Pavel Aaron, Păstoriceasca 
poslanie sau Dogmatica învățătură (1760. PP), Floarea adevărului 
sau a dragostei de obşte, ediţia a Il-a, 1816 (FA). În legătură cu 
această din urmă tipăritură, Maria Purdela Sitaru, care a realizat o 
descriere amănunțită a acestor texte şi a altora apărute la Blaj, spre a 
justifica folosirea ediţiei din 1816 a dat o explicație, din punctul 
nostru de vedere, pertinentă. În primul rând, a relevat precizarea 
autorilor care au alcătuit Bibliografia românească veche (4 vol., 
publicate între 1903 si 1944), I. Bianu, N. Hodoş şi D. Simionescu, 
conform căreia ei nu au fost în posesia niciunui exemplar din prima 
ediţie apărută în 1750, la Blaj (vol. II, p. 113, poz. 276). În acest 
context se punea problema în ce măsură datele din ediţia a doua pot 
justifica fapte de limbă mai vechi cu mai mult de o jumătate de secol. 
„Dacă din punct de vedere filologic apar dificultăți, — consideră 
Maria Purdela Sitaru — în sensul că o copie nu poate fi trecută în 
epoca alcătuirii originalului [cu trimitere la considerentele teoretice 
ale lui I. Ghetie din Baza dialectală a românei literare, p. 79], 
înglobarea FA în grupul de texte supus cercetării ni s-a impus 
datorită următorului considerent: textul din PP (Păstoriceasca 
poslanie) este identic cu cel din partea a doua a FA (ed. 1816) şi, ca 
atare, la rândul său, lucrarea lui Petru Pavel Aaron, aşa cum se arată 
în prefață, „tot un lucru cuprinde cu Floarea adevărului şi tot despre 
aceia materie vorbeşte, mai adăogând unele adevăruri, care întru 
aceia rămăsese, a doa oară şi aceasta a să tipări” (PP 1)”. 
Cercetătoarea timişoreană admite că nu se poate pronunţa în legătură 
cu identitatea dintre textele amintite, dar că este în măsură a pune în 
evidenţă deosebirile ce au intervenit între textul din PP şi ediţia 
ulterioară din FA. „Diferenţele constatate, spune ea, sunt puţine şi ele 
privesc fie aspectul fonetic sau morfologic al unor cuvinte (de 
exemplu asa în PP, dar în FA întâlnim alături de această forma 
dominantă şi fonetismul asea; or auzi in PP, dar în FA vor auzi), fie 

înlocuirea unor cuvinte vechi cu altele mai noi (lui zaceal din PP îi ia 
locul cap ,,capitol” în FA)” (|, p. 23-24, n. 3). 

Materialul adunat a fost publicat sub formă de Glosar, dar cu 
respectarea normelor unui dicționar. La baza alcătuirii Glosarului au 
stat observaţiile şi recomandările Floricăi Dimitrescu din diferite 
studii ale sale, dar în special din O problemă actuală a lingvisticii 
române: datarea şi Dicţionarul limbii române din secolul al XVI-lea, 
publicate în volumul Contribuţii la istoria limbii române vechi, 
Bucureşti, 1973. 

Normele de alcătuire a Glosarului au fost descrise de Maria 
Purdela Sitaru în volumul întâi din cele cinci fascicule publicate sub 
titlul Lexicul tipăriturilor blăjene din perioada 1750-1760. Fascicula 
întâi, din care am şi dat citatele de mai sus, a apărut în 1982, la 
Tipografia Universităţii din Timişoara, tot aici apărând şi celelalte 
fascicule: II, în 1984, III în 1985, V in 1987şi VI în 1988, fascicula a 
IV-a rămânând în manuscris, din motive obiective. De altfel, titlul 
generic al ansamblului de fascicule ce trebuiau să apară a fost Limba 
română literară în secolul al XVIII-lea, lexicul fiind primul aspect de 
studiat, urmând apoi fonetica şi morfologia. În redactarea lexicului 
ne-am însuşit recomandarea Floricăi Dimitrescu de a include în 
Glosar totalitatea cuvintelor dintr-un text, selectarea doar a 
termenilor interesanti nefiind recomandabilă datorită subiectivis- 
mului care însoţeşte orice alegere. Ca atare, fiecare cuvânt a fost 
înregistrat cu toate variantele fonetice, la toate formele morfologice 
şi sub toate aspectele grafice. 

Fasciculele amintite cuprind cuvinte înregistrate între literele A- 
F, a’ art. — FUS. Începând cu fascicula a Il-a au apărut şi primele 
studii: Doina Babeu, Sinonimia, particularitate relevantă a lexicului 
(II, p. 1-24), apoi Aspecte ale semanticii sinonimelor facere — 
făptură — ființă — fire (VI, p. 1-12), Sergiu Drincu, Formarea 
cuvintelor. Derivate cu prefixele ab- şi ad- moştenite din latina (II, 
p.25-61) şi Maria Purdela Sitaru, Calcuri lingvistice în unele texte 
blajene din secolul al XVIII-lea Ul, p. 62-76), apoi Formaţii cu fără 
(~ de) în vechea română literară (VI, p. 13-29). 

La realizarea acestei teme au participat cercetătorii Doina 
Babeu, Paulina Cheie, Mihaela Chioreanu, Sergiu Drincu, Maria 
Purdela Sitaru, Elena Salinaéki şi Livia Vasiluţă. Coordonarea temei 
şi a redacării fasciculeleor a fosta asigurată de Maria Purdela Sitaru 
şi Sergiu Drincu. Responsabilitatea redactării propriu-zise a 
fasciculelor a revenit următorilor: Maria Purdela Sitaru, fascicula I, 
Mihaela Chioreanu şi Elena Salinaéki, fascicula a Il-a, Paulina 
Cheie, fascicula a III-a, Livia Vasiluta, fascicula a V-a, Mihaela 
Chioreanu (litera E) şi Doina Babeu (litera F), fascicula aVI-a. 

În 1988, tema a fost anulată de către Comitetul Judeţean de 
Partid, întrucât avea o prea pronunţată componentă religioasă. Cel 
puţin aşa ni s-a comunicat de către decanul Facultăţii de Filologie de 
atunci, prof. dr. Vasile Şerban. 

Materialul, chiar nepublicat în întregime, şi studiile amintite pe 
marginea lui au atras totuşi atenţia specialiştilor. Între alţii, au 
apreciat importanța temei şi primele rezultate la care am ajuns 
Florica Dimitrescu şi lon Gheţie. Într-o recenzie publicată în 
„România literară”, 1983, n. 34, p.8, Florica Dimitrescu aprecia, cu 
referire la fascicula I, că „Glosarul de faţă are marele merit de a fi 
reuşit să cuprindă o „felie” din limba română literară, oferind un 
punct de pornire absolut indispensabil studiilor limbii scrise de toate 
tipurile şi atrăgând atenţia asupra unei perioade de limbă română care 
— cu excepția unor lucrări semnate de I. Bălan, I. Ghetie şi Al. Duţu — 
a fost prea puţin luată în considerație în studiile lingvistice 
anterioare, deşi operele avute in vedere atestă o clară tendință de 
unificare a limbii române în varianta sa literară; specialiştii, având la 
îndemână un şir de astfel de opere, vor putea urmări mai uşor 
procesul de cristalizare a normelor lexicale şi gramaticale ale limbii 
române. O lucrare ca aceasta echivalează cu o „cărămidă” sau, dacă 
vrem să ne referim la T. Arghezi, cu o „treaptă” necesară la 
edificarea Dicţionarului istoric al limbii române.” 

În ce-l priveşte pe I. Ghetie, el consideră că „este deasupra 
oricărei îndoieli că lucrarea e binevenită şi, într-un anumit sens, 
necesară. Ea va aduce reale servicii celor ce se vor ocupa de azi 
înainte de istoria limbii române în secolul al XVIII-lea şi îndeosebi 

de procesul unificării aspectului ei cultivat” (,,Limba Română”, 
1984, nr. 3,p.231). 

Chiar dacă întreruperea cercetării ne-a împiedicat să ajungem la 
concluzii de ansamblu privind procesul de unificare a limbii literare 
în şi prin tipăriturile religioase de la Blaj din perioada 1750-1760, o 
constatare importantă s-a impus totuşi cu evidenţă, ea fiind 
sintetizată astfel de Maria Purdela Sitaru: ,,[...] strădania autorilor de 
la Blaj de a „româniza” lexicul scrierilor ecleziastice, în scopul de a 
le mări accesibilitatea, premerge tendința de mai târziu a reprezen- 
tantilor Şcolii Ardelene de a elimina tot ceea ce era „străin” = nelatin 
din vocabularul limbii române şi constituie [...] un moment din 
cultura poporului român care merită să fie relevat” (II, p. 73). 

THE EIGHTEENTH-CENTURY BLAJ PRINTS (1750-1760) AND THE 
UNIFICATION OF LITERARY ROMANIAN 


(Abstract) 
Key words: literary Romanian language, unification process, religious prints 


The author presents the history of literary Romanian language research 
conducted by a Linguistics team of the Romanian Academy, TimiSoara Branch. The 
researched period, 1750-1760, is regarded as the beginning of the unification of the 
Romanian literary language. They studied the religious prints appeared in Blaj 
cultural center as these texts have been less investigated in linguistically. The 
collected material, highly appreciated by specialists, was published in five volumes 
under the title Lexicul tipariturilor blajene din perioada 1750-1760. 

For reasons beyond the control of researchers, the topic under discussion was 
stopped by officials in 1988. 

Cronici şi recenzii 


RECENZIE 


NICOLAE MORAR, MARI TEOLOGI ROMANI 


După expresia Preafericitului Părinte Daniel, din cuvântul prim 
al manifestării noastre „Taină şi mărturisire”, citit de către P.S. 
Emilian, legătura dintre cult si cultură trebuie să subziste în toate 
planurile organice ale unei Biserici mărturisitoare. 

Cu gândul la mărturisirea Sfântului Apostol Toma: Domnul meu 
şi Dumnezeul meu! (loan 20,28) Pr. Conf. Univ. Dr. Nicolae Morar, 
şeful Catedrei de Teologie Ortodoxă a Facultăţii de Litere, Istorie şi 
Teologie, din cadrul Universităţii de Vest — Timişoara, personalitate 
cu o remarcabilă activitate ştiinţifică în domeniul cercetării teologice 
şi cu o îndelungată experiență pedagogică, ne aduce astăzi prima 
parte a volumului intitulat Mari teologi români, având ca subtitlu 
Ierarhi  teologhisitori  (Opuscul tipărit cu binecuvântarea 
Inaltpreasfintitului Părinte Dr. Nicolae Corneanu, Mitropolitul 
Banatului, Editura Învierea, Arhiepiscopia Timişoarei, Timişoara, 
2010). 

Acest „opuscul” redă, aşa cum mărturiseşte şi autorul, în formă 
scrisă, prima parte a serialului radiodifuzat în cadrul emisiunii 
„Universul credinţei” de la Studioul Regional Radio Timisoara, inti- 
tulat Mari teologi români. În volumul de față, după cum remarca şi 
Pr. Prof. Dr. Sorin Cosma într-o succintă prezentare a cărţii în 
Revista „Învierea”, la data de 1 septembrie 2010, avem de a face cu o 
secțiune consacrată celor mai reprezentativi arhierei ai Bisericii 
Ortodoxe Române; la o primă lectură avizată identificăm biografia 
vlădicilor de excepție, informaţii despre operele acestora şi, nu în 
ultimul rând concepţii, idei prin care Arhiereii noştri au racordat 
teologhisirea românească la Biserica Lui Hristos cea Una, Sfântă, 
Sobornicească şi Apostolească. 

Din aceste motive, Pr. Conf. Dr. Nicolae Morar notează în 
Preambul : „[...] teologhisitorii noştri au contribuit la îmbogățirea 
tezaurului autohton şi universal cu valori specifice universului 
creştin, subliniind că teologia românească aparține Bisericii, că ea se 
remarcă prin fidelitate inventiva fata de Traditie, adică prin noi 
formule interpretative a ortodoxiei Sfinţilor Părinţi, răsăriteni sau 
apuseni.” 

Volumul acesta, tipărit cu binecuvântarea Î.P.S. Nicolae 
Corneanu, Mitropolitul Banatului, nu este o simplă prezentare 
minoră şi încrustată în termeni specifici unor date istorice, bio- 
grafice, bibliografice, este mai mult; avem în faţa ochilor un excurs 
complex, o prezentare ancorată în exerciţiul teologal concret. Este un 
rezumat succint al Bisericii active privită din locul celor care îl 
reprezintă pe Domnul Hristos sacramental, liturgic, catehetic şi 
uneori în moduri inedite: facem trimitere aici şi spre acei ierarhi 
români care l-au mărturisit pe Hristos şi în diaspora, fie exilați, fie la 
studii, ori chiar in temnitele comuniste. Din acest punct de vedere, 
volumul de faţă este o merituoasă bibliografie spirituală a spațiului 
teologic românesc şi un elogiu unor ierarhi (precum Î.P.S. Barto- 
lomeu Anania), prin concretetea prezentării parcursului biografic. 

Avem în fata ochilor o pagină vie a Eclesiei noastre văzută de un 
ochi avizat, autorul având certe valenţe lingvistice şi filologice, 
conexiuni logico-filosofice antrenate într-o frumoasă practică mai 
mult decât pedagogică; iată un exemplu cules din elogiul 
Mitropolitului Bartolomeu Anania: „În opera literară, Bartolomeu 
Anania a îngemănat în mod strălucit teologia cu literatura, lirica, 
proza şi eseul ananian, transpunând trăirea mistică în cuvinte 
revelatoare. În viziunea Mitropolitului octogenar, scriitorul conştient 
de condiţia sa este o expresie a teandrismului. El navighează între 
Logosul nefăcut şi cuvântul făcut, între instanţa creativă a Divinitatii 
şi teurgismul uman [...]”; sau prin ceea ce surprinde a fi esențial la 
P.F. Daniel, patriarhul Bisericii Ortodoxe Române: „Judecând critic 
demersurile Patriarhului Daniel, putem afirma, fără rezerve, că 
analizele teologice întreprinse se derulează mult înapoi, în timp şi în 
spaţiul european şi universal, recurgând la audierea scriitorilor 
clasici, a Părinților răsăriteni şi apuseni, pentru ca apoi să urce 

viguros gi sa scruteze orizontul teologic modern si contemporan, 
expilcatiile sale ştiinţifice şi realizările practice demonstrând o 
elevată frumuseţe şi neîndoielnică originalitate.” 

Nu intentionam acum a face lectură, ci doar a puncta origina- 
litatea cu care se distinge acest volum. Nu este un lucru facil a vorbi 
şi a scrie dens despre oameni, cu atât mai mult despre ierarhii care ne 
reprezintă. 

De aceea, din punct de vedere critic, acest opuscul realizează un 
comentariu diacronic al biografiei personalităţii alese, observaţia, fie 
ea teologică, literară, istorică, filosofică, fiind rezultatul unei obser- 
vatii in vivo. Amintim aici deosebitul comentariu intitulat Avataru- 
rile teologhisirii româneşti, cu prelungiri fireşti în istoria teologiei 
banatene, cu geografia ei spirituală atât de deosebită. 

Finalitatea unui astfel de parcurs ori demers analitic descoperă 
lectorilor acestui volum bogăția sensurilor din punct de vedere 
sincronic; opera unei personalităţi consună ideatic cu o altă operă sau 
dimensiune creatoare a altuia, şi trimite la modelele atât de necesare 
ale Sfinților Părinți; autorul, în cazul IPS Nicolae Corneanu — Mitro- 
politul Banatului — reuşeşte să particularizeze experinte şi să 
valorifice personalitatea celui vizat: „Teologia lerarhului bănăţean se 
adresează minţii, inimii şi voinţei, omului în complexitatea naturii 
sale. Cu o faţă mereu senină şi luminoasă, Părintele Mitropolit imbie 
convivilor săi chipul nemuritor al lui Dumnezeu-lubire, iar cuvintele 
lui cu mireasmă filocalică dezvăluie ceva din taina omului aflat în 
dialog cu Dumnezeu.” 

Sincronia este o calitate excepţională a măiestriei autorului, pe 
care puţini analişti (fie şi teologi) o demonstrează. Pentru că prin ea 
ne legăm şi noi cei care admirăm pe cei care îi „gustăm” din aceste 
pagini. 

Un alt lucru original pe care Pr. Prof. Nicolae Morar îl realizează 
în acest volum este propunerea de modele existenţiale care toate au 
în comun Modelul Primordial al Arhiereului Hristos. Nu monumen- 
talizează modele, nu le clasicizează, nu aderă la impunerea unui 
anumit fel de a fi care striveşte orice altă cale de exprimare a 
vântului care suflă unde vrea. Volumul autorului rămâne deschis, 
este o operă deschisă, după sintagma lui Umberto Eco; totul trebuie 

să fie deschis, iar opera are aceste valenţe de a ne deschide şi de a 
deschide necunoscutul. Eroarea clasicizării, aşa cum ar propune şi 
criticul literar Eugen Negrici, ne-ar impune sentimentul inutilitatii 
efortului şi a existenţei unei vârste de aur, de la care, fatalmente, am 
cădea continuu. 

Recomandăm acest volum tuturor celor care doresc să cunoască 
istoria pe viu a Bisericii celei Una, a ideilor teologice ce răzbat în 
chipul lor ortodox, atât seminariştilor, studenţilor, cât şi credin- 
cioşilor-lectori care împlinesc cuvântul Sf. Ap. Pavel: Amintiti-va de 
mai marii voştri... 


PETRU BĂNĂDUC 

RECENZIE 


SIMONA CONSTANTINOVICI, SPIRITUL 
CARTEZIAN ÎN LINGVISTICA TIMISOREANA 


Apărută la Szeged, în toamna lui 2013, în condiţii exemplare, 
cartea Nadiei Obrocea, Elementul latin în limbajul religios 
românesc, este rodul unei îndelungi documentări, al unei neobosite 
reflecţii asupra sensului cuvintelor în dimensiunea religiosului, dar şi 
dincolo de limitele acestuia. Cu o interesantă şi fertilă poziţionare în 
lingvistica românească, tânăra autoare face o demonstraţie curajoasă 
şi impecabilă despre cum ar trebui să se scrie o teză de doctorat. 
Căci, povestea acestei cărţi, odiseea ei, a început cu scrierea unei teze 
de doctorat despre elementul latin în limbajul religios românesc, sub 
atenta îndrumare a profesoarei Ileana Oancea, stilistician şi romanist 
recunoscut în tara şi în străinătate. Aşadar, o temă tradițională, putin 
tratată în lingvistica de la noi, pe care autoarea înţelege s-o recu- 
pereze şi să-i lărgească aria de cuprindere. Lucrarea reia şi unele 
teme adiacente, tratate, de-a lungul vremii, de lingviştii români. 
Aprofundările, intuitiile, binevenitele meditații filologice asupra 
problemelor luate în discuţie se ordonează sub semnul unei viziuni 
sistemice. Nadia Obrocea are capacitatea rară de a construi la nivel 
teoretic. 

Aşa cum aflăm din partea introductivă, autoarea a luat, în mod 
răspicat, ca premisă a demersului său, constatarea unei deosebiri, în 
primul rând de ordin lexical, existente între limbajul religios ortodox, 
limbajul religios romano-catolic şi cel greco-catolic. Numai o per- 
soană care este familiarizată cu semantica acestor modele religioase, 
cu resorturile textului biblic, cu terminologia aferentă, cu practicile şi 
ceremoniile ce derivă din acestea poate judeca limpede, la modul 
onest, din punct de vedere lingvistic, fără nicio brumă de părtinire, 
fără alunecări păgubitoare de o parte sau de alta a hărții unei 
spiritualitati complexe. 

Privirea panoramica, de surprindere pertinenta a ideii de latini- 
tate şi de religiozitate, o conduce finalmente pe tânăra cercetătoare 
spre aflarea, la nivelul celor trei confesiuni, a unor zone de tangenţă 
conceptuală, dar şi, pe cale de consecință, de divergență semantică. 
Adoptând cu naturalete metode moderne de lucru, cum ar fi 
perspectiva comunicativă sau cea pragmatică, Nadia Obrocea nu 
renunță niciun moment la cele tradiţionale. De fapt, lucrarea, în 
forma sa finală, demonstrează că studiul limbii nu se poate face, la 
ora actuală, decât printr-o reevaluare a ceea ce a fost spus, printr-o 
argumentare solidă, printr-o regândire la nivel teoretic. Întoarcerea la 
vocile formatoare, la instanţele clasice, e calea pe care lingvista o 
urmează cu sfinţenie. În tot ce scrie, Nadia Obrocea ne arată că are o 
metodă de lucru bine configurată. Căutarea unităţii şi a claritatii în 
orice afirmaţie, în orice etalare de idei, e o caracteristică a scriiturii 
sale. Precizia gândirii se răsfrânge armonios în scris. Canalele de 
comunicare între capitolele cărţii, subtilitatea cu care sunt glisate în 
text, acolo şi numai acolo unde este necesar, diverse concepte, stilul 
concis, spiritul cartezian, concură la realizarea unui tot unitar, fără 
devieri inutile în semantici colaterale. 

Orice termen folosit este explicat, disciplinele de tangenţă, cu 
care lexicologia comunică, zonele de interdisciplinaritate, toate 
spaţiile adiacente temei fundamentale, tratate cu pasiune de autoare, 
beneficiază de serioase lămuriri, care, dincolo de gradul mare de 
coerenţă şi de acuratețe stilistică, au rolul de a facilita actul lecturii. 
Nu se trece ex abrupto de la un paragraf la altul, ci printr-o tehnică 
de acompaniere permanentă, pas cu pas, a cititorului. Fiecare 
secvenţă a cărții e însoţită de concluzii, totul e, aici, sintetizat, 
cântărit, înţeles, explicat. Notele de subsol, arborescente, ocupând, 
nu de puține ori, aproape întreaga pagină, demonstrează efortul 
filologic, dar şi o capacitate ieşită din comun de ordonare şi de 
analiză precisă a diverselor fapte de limbă. Nadia Obrocea ne 
inițiază, astfel, în tainele unei lexicologii noi, originale, care are ca 
obiect de studiu religia, cu tot ce înseamnă ea. 

Limbajul religios — remarcă Nadia Obrocea — se află la con- 
fluenta dintre mai multe discipline. Derivă, din această privilegiată 
situare, complexitatea fenomenului analizat. Tema tezei e abordată 

din perspectiva stilisticii funcționale, apoi, printr-o firească compa- 
tibilitate, e luată în discuţie concepţia lui Eugen Coşeriu privind 
arhitectura limbii istorice şi, nu în ultimul rând, teoria comunicativă a 
terminologiei propus, în studiile sale, de lingvista Maria Teresa 
Cabre. Lăudabil e faptul că autoarea consideră ca fiind necesară, în 
contextul dat, o privire diacronică asupra fenomenului. Ea chiar 
trasează, în acest sens, o scurtă istorie a elementului latin moştenit. 
Tot acest traseu are loc, ne avertizează subtil, sub auspiciile unei 
formule ecumenice şi într-o perspectivă (accentuat) interdisciplinară. 

În urma parcurgerii materialului bibliografic, cercetătoarea 
timişoreană ajunge la propriile delimitări, la o viziune originală. 
Astfel, ea observă că limbajul religios este extrem de variat şi pre- 
supune o divizare în unități mai mici, analizabile diferit, precum 
limbajul biblic, limbajul liturgic, limbajul omiletic, limbajul cate- 
hetic, limbajul teologic, limbajul organizatoric-bisericesc, limbajul 
istoric bisericesc, limbajul muzical bisericesc. Sigur că toate aceste 
varietăți se supun finalmente aceloraşi norme, poartă însemnele 
esenței religiosului. 

Prin urmare, nu se fixează doar în aria lingvisticului stricto 
sensu, ci întrevede o deschidere mult mai mare a religiosului. E 
momentul în care cartea suferă o fericită turnură, clipa în care 
interdisciplinaritatea lasă loc, am putea spune, transdisciplinarității. 
„ Circumscrierea terminologiei religioase de origine latină, necesară 
în orice tip de descriere a acestora, impune o altă problemă inte- 
resantă, şi anume aceea a necesității, pentru o mai bună investigație 
a lor, de a ieşi din zona lingvisticului în sens strict. O caracteristică 
esențială a termenului religios este aceea că el conţine în sine un 
întreg univers, cunoştinţe despre lisus Hristos şi viata Sa, 
evenimente etc.; prin urmare, definirea lui generează "un text”, in 
terminologia lui Umberto Eco, care, combinat cu alte texte, instituie 
o adevărată reţea hermeneutică. ” 

Fată de preot ortodox, crescută în matricea unei religiozitati 
curate, Nadia Obrocea e carteziană, prin excelenţă, iubeşte echilibrul, 
raționalitatea, buna dozare a frazei, a structurii de ansamblu. Spirit 
clasic, pune tot timpul în balanță, precum un alchimist experimentat, 
măsoară cu instrumentele tradiționale ale filologului potenta şi 

virtuțile cuvintelor in limbajul religios. Nu-i plac, in mod cert, 
derapajele. Verificarea milimetrică, de Sisif postmodern, a etimo- 
logiilor, a veridicitatii consemnării unor aspecte ce tin de forma, este 
una din reuşitele acestei lucrări, fără doar şi poate. Aş zice ca 
adevărata lectură a cărţii ar trebui să înceapă cu sfârşitul, cu par- 
curgerea bibliografiei, cu trecerea în revistă a multitudinii de 
dicționare consultate de autoare, dar şi a bogăției de izvoare. De la 
Biblie, cu multiplele sale variante (de la prima tipărire, în 1688, în 
timpul lui Şerban Vodă Cantacuzino, la Biblia de la Blaj, din 1795, 
sau la Sfânta Scriptură apărută, în ediție jubiliară, în 2001, sub 
îndrumarea şi binecuvântarea Prea Fericitului Părinte Teoctist), 
apărute în tălmăcirea unor voci inconturnabile din teologia româ- 
neasca, la diferite cărți de rugăciuni, publicate în secole de cultura şi 
spiritualitate românească, se întinde armonios firul izvoarelor. 
Impresionează şi gestul de plecăciune intelectuală practicat de 
autoare vizavi de cuvântul plin de har al unor sfinți. 

Un alt punct forte este realizarea, cu acribie ştiinţifică şi înnăscut 
simţ filologic, a corpusurilor de termeni, trei la număr. Observăm, în 
acest context, că nu este ignorată nici ponderea elementului latin 
împrumutat în limbajul religios românesc. Al treilea corpus de ter- 
meni, dedicat acestei probleme, impune o cercetare specială, pe care 
Nadia Obrocea o consideră extrem de necesară pentru lexicologia şi 
lexicografia românească. De fapt, lucrarea se desfăşoară în evantai 
compozițional, de la elementul moştenit înspre elementul împru- 
mutat, pe o axă a unei deveniri culturale unice în spaţiul european. 
Autoarea remarcă, la sfârşitul demonstraţiei, "coerenţa terminologiei 
religioase în general, coerență care este valabilă nu numai pentru 
terminologia de origine latină, susţinută de termenul Dumnezeu, 
spre care “vin” şi “pleacă” (dar numai pentru a se "reîntoarce ” în 
interiorul altor termeni) termenii religioşi. ” 

Dimensiunea apofantică a limbajului religios, situarea discur- 
sului investigat, a interpretării lui, între categoriile (sau termenii) de 
adevăr şi de falsitate, dar şi pregnanta intertextualitatii sale, fac 
obiectul unor pagini aparte din aceasta lucrare. 

În partea secundă a lucrării, Elementul latin in limbajul religios 
românesc, din perspectivă comunicativă, se reuşeşte o fină redefinire 

a elementului de origine latină ca unitate comunicativa. Nadia 
Obrocea observă că: „Elementul latin împrumutat cunoaşte în limba- 
jul de cult catolic valori performative, în exemple precum adora, 
spera, consacra etc., completează terminologia religioasă prin inter- 
mediul unor concepte noi sau dublează ori anulează termeni de 
origine slavonă sau de altă origine. ” 

Analiza pragmatică a elementului latin rezidă în apropierea de 
textul biblic şi interpretarea lui prin intermediul unor acte de limbaj 
precum binecuvântarea, credința, rugăciunea, lauda, iubirea, spe- 
ranta, consacrarea, iertarea, blestemul, învierea etc., proprii mie- 
zului creştin al celor trei tipuri de exprimare religioasă avute în 
vedere. În centrul discuţiei se află întotdeauna conceptul fundamental 
al creştinismului, Dumnezeu. În jurul Lui gravitează toate sensurile, 
în jurul Lui se înscriu toate coordonatele acestei construcţii 
filologice. 

Paginile consacrate comparatiei pe text, cu focalizare pe cele trei 
religii, sunt de o profunzime rar reperabilă în studiile filologice sau 
teologice actuale. La întâlnirea cu cărţile sfinte, o cutremurare a 
fiinţei se produce inevitabil. Nu putem rămâne imuni la ceea ce 
textul biblic produce în noi, acompaniat discret, permanent, la fiecare 
rând, de motivul unei interpretări elevate. E ca o invitaţie a cititorului 
modern de a parcurge, ghidat, spaţiul dintre teritoriul neomogen al 
umanului, cu toate petrecerile” sale, şi transfigurarea spirituală, prin 
captarea rezonantei Sfântului Duh. Nu e deloc întâmplătoare, în acest 
sens, nici alegerea fragmentelor de text religios, nici libertatea, 
spaţiul alb, cu care le împresoară autoarea. În mod voit, asumat, nu le 
supune la dense şi greoaie interpretări, în mod voit le lasă în starea 
lor generică, de texte în stare pură, sortite a-l ajuta pe creştin să 
înțeleagă rostul lui pe acest pământ. 

Modelul aproape matematic cu care operează cercetătoarea 
timişoreană se deschide, in ultima parte a cărţii, spre o metafizică, 
spre o transgresare a termenilor şi a funcţiilor limbajului religios, 
derivate, acestea, din „atingerea? cu semnificaţia extralingvistica a 
lui Dumnezeu. 

Din paradoxala asociere, în fond, a lingvisticii cu religia se naşte 
o reţea de teme conexe. Interesant e modul, niciodată ostentativ, 

niciodată cauzator de prejudicii, în care se face trecerea de la o 
dimensiune la alta, cum se pătrunde cu armele teoriei în câmpul 
eterat, aproape intangibil, al limbajului religios. Jonctiunea dintre 
cele două arii, compatibilizarea lor, sunt posibile doar prin raportare 
la Cuvânt. O atitudine de smerenie şi de situare a lui Dumnezeu în 
centrul universului conceptual şi interpretativ, ca generator de Sens, 
e mai mult decât binevenită. 

Prin rationala şi indrazneata poziţionare în raport cu tot ceea ce a 
fost scris în literatura de specialitate în legătură cu tema abordată, 
printr-un simţ înnăscut al detaliului, dar şi prin veghea continuă la 
armonizarea părţilor, Nadia Obrocea oferă o carte unică, distinctă şi 
curată, în peisajul literelor româneşti. Un moment de inaltare 
spirituală. 


(Nadia Obrocea, Elementul latin în limbajul religios românesc, 
JATEPress, Szeged, 2013.) 

CRONICA DE CONGRES 


TIMISOARA, 2013: EDITIA A VI-A 
CONFERINŢEI NATIONALE „TEXT SI DISCURS 
RELIGIOS” 


În zilele de 15-16 noiembrie 2013 a avut loc la Timişoara un 
eveniment academic de marcă, ediţia a VI-a a Conferinţei Naţionale 
„Text şi discurs religios”. Initiata şi organizată timp de cinci ediţii de 
Universitatea „Al. I. Cuza” din laşi, anul acesta întâlnirea a fost 
găzduită de Facultatea de Litere, Istorie şi Teologie a Universităţii de 
Vest din Timisoara şi, după toate ecourile din presă, televiziune etc., 
inițiatorii şi organizatorii s-au bucurat de considerabile aprecieri 
pozitive. 

Elevata ţinută ştiinţifică a evenimentului a fost conferită atât de 
invitaţii speciali de anul acesta, cât şi de implicarea unor instituţii 
locale prestigioase: Mitropolia Banatului, Episcopia Romano- 
Catolică, Episcopia Greco-Catolică, Comunitatea Evreiască din 
Timişoara, Primăria Municipiului Timişoara. Iniţiatorii Conferinţei 
(Prof. univ. dr. Alexandru Gafton, lect. univ. dr. Sorin-Grigore Guia, 
lect. univ. dr. loan Milică) şi organizatorii acestei ediţii (Prof. univ. 
dr. Alexandru Gafton, Pr. conf. univ. dr. Constantin Jinga, lect. univ. 
dr. Adina Chirilă, lect. univ. dr. George Bogdan Tara, lect. univ. dr. 
Dumitru Tucan) au urmărit crearea unui cadru ştiinţific de comuni- 
care de mare anvergură, invitând specialişti a căror activitate ştiin- 
tifica şi academică este deosebit de relevantă pentru următoarelor 
domenii: filologie, lingvistică, teologie, retorică, filosofie, istorie, 
istoria artei. 

Academicieni, cercetători, cadre didactice, doctoranzi, maste- 
ranzi şi studenți din principalele centre universitare din România au 
avut ocazia să asiste şi să participe la un dialog deosebit de fertil, a 
cărui principală menire a fost punerea în valoare a textului religios 

din mai multe perspective. Manifestarea in sine este una deosebit de 
fructuoasă pentru tinerii cercetători şi universitari, care au prilejul de 
a-şi prezenta rezultatele muncii lor, de a stabili contacte profesionale 
între ei şi cu cei ajunşi la maturitate ştiinţifică. De fapt, problematica 
dezbătută cu această ocazie este una care interesează nu doar 
comunitatea ştiinţifică, ci întreaga societate, din punct de vedere 
moral şi spiritual, după cum au ţinut să precizeze organizatorii şi 
Asociaţia culturală „Text şi discurs religios”: „Astfel, alături de 
componenta ştiinţifică a manifestării, Conferinţa încearcă, totodată, 
să contribuie la edificarea morală şi spirituală a Societăţii, pe calea 
promovării valorilor creştine. Spaţiul de dezbatere nu este doar unul 
ştiinţific, golit de orice încărcătură spirituală, ci unul în care 
dimensiunea ştiinţifică e înduhovnicită de un autentic şi curat suflu 
creştin. Ultimul aspect se împlineşte atât prin felul în care parti- 
cipantii înțeleg să conceapă şi abordeze întreaga tematică, cât şi prin 
statornicirea Conferinţei ca manifestare aflată sub binecuvântarea 
ierarhilor locului.” 

Conferinţa Naţională „Text şi discurs religios” a fost gândită ca 
spaţiu al cercetării şi comunicării ştiinţifice, în care participanții îşi 
asumă libertăţile solicitate de propriile preocupări ştiinţifice — in 
interiorul cadrului creat de diverse teme propuse de organizatori şi de 
membrii Asociaţiei culturale „Text şi discurs religios.” 

Aşadar, anul acesta principalele teme şi secțiuni ale Conferinţei 
au fost patru: Traducerea textului sacru; Retorica discursului 
religios; Literatura şi sacrul; Religie şi istorie. 

Comunicările în plen au avut loc în prima zi şi au fost susținute, 
după cum urmează, de reprezentanți de marcă ai comunității 
ştiinţifice româneşti: 

e Prof. univ. dr. Gh. Chivu, Membru corespondent al Academiei 
Române, Bucureşti: Antim Ivireanul şi unificarea limbii 
române literare; 

e Prof. univ. dr. Rodica Zafiu, Bucuresti: Perspective stilistice şi 
pragmatice în Studiul limbii si al discursului religios; 

e Pr. prof. univ. dr. Vasile Gordon, Bucureşti: Discursul religios 
— act liturgic, sacramental şi soteriologic; 

e Prof. univ. dr. Alexandru Gafton, laşi: Cea mai recentă 
traducere a Bibliei in limba romana; 

e Prof. univ. dr. Lora Bostan, Cernăuţi: Contribuţia Bisericii 
Ortodoxe la afirmarea spiritualității româneşti în Nordul 
Bucovinei (sec. XVIII-XIX); 

e Prof. univ. dr. Maria Cătănescu, Bucureşti: Strategii discursive 
în Didahiile lui Antim Ivireanul; 

e Prof. univ. dr. Iosif Cheie Pantea, Timişoara: Cioran şi tentatia 
credinței; 

e Pr. conf. univ. dr. Nicolae Morar, Timişoara: Sacrul in 
viziunea lui Nicolae Steinhardt; 

e Arhim. dr. Policarp Chitulescu, Bucureşti: Sfântul Ierarh 
Antim Ivireanul, traducător al liturghiei in limba romana; 

e Prof. univ. dr. Ioana Costa, Bucuresti: Mutenia Profetului; 

e Prof. univ. dr. Zamfira Mihail, Bucuresti: Principiile de 
traducere ale Cuviosului Paisie; 

e Prof. univ. dr. Ileana Oancea, Timişoara: Rugăciunea Tatăl 
nostru, revelator al latinitatii limbii române 


În cea de-a doua zi a Conferinţei au avut loc comunicările şi 
dezbaterile pe secţiuni, la care au participat cadre didactice, cerce- 
tători şi membri ai comunității ştiinţifice din Timişoara, Bucuresti, 
laşi, Sibiu, Galaţi, Suceava, Craiova, Piteşti. Comunicările s-au 
referit la o diversitate de probleme, începând cu problematica 
traducerii sub aspect filologic şi lingvistic, trecând prin analiza 
discursului religios din perspectivă lingvistică şi pragmatică şi 
încheindu-se cu modalităţile de desfăşurare şi de funcţionare a 
temelor sacrului în literatură, artă şi cultură. Principalele coordonate 
ale celor patru secţiuni au fost: sincronie-diacronie, scriere-oralitate, 
traducere-compunere originală. 

Semnalăm, de asemenea, faptul că actele conferinţelor au fost 
publicate în revista anuală cu acelaşi nume, sub îngrijirea Comite- 
tului ştiinţific al Conferinţei, care reuneşte specialişti prestigioşi din 
diferite centre universitare din ţară şi din străinătate: Bucureşti, laşi, 
Cluj-Napoca, Sibiu, Piteşti, Suceava, Timişoara, Viena, Jena. 


210 


Retinem câteva din aprecierile importante exprimate cu ocazia 
evenimentului de anul acesta de la Timişoara. Astfel, domnul 
Academician Gheorghe Chivu a ţinut să precizeze că Biblioteca 
Academiei are cel mai bogat fond de carte veche românească, 
predominant religioasă (manuscrise şi tipărituri) pentru anumite 
perioade. Cercetarea lor din dubla perspectivă ştiinţifică, laică şi 
religioasă, formează obiectul acestor conferinţe. 

Pr. prof. univ. dr. Vasile Gordon a subliniat că a constatat, cu 
mare bucurie, răsfoind revistele publicate ale conferinţei din anii 
trecuţi, că foarte multi filologi, prin textele pe care le-au scris, susțin 
în mod discret, dar evident, misiunea bisericii, deoarece respectă 
textul şi discursul religios (predicile) nu numai sub aspectul literar, 
stilistic, ideatic, ci şi sub aspectul mesajului spiritual. 

Prof univ. dr. Alexandru Gafton a menţionat faptul că în cadrul 
Conferinţei teologi, filologi, oameni din domeniul artelor sunt 
invitați să stimuleze nu numai dezbaterea, ci şi încercările de a găsi 
soluţii la unele din temele care frământă contemporaneitatea din 
punct de vedere al textului şi al discursului religios în special. 
Totodată, consideră salutară lărgirea cadrului acestei conferințe prin 
participarea mai multor colegi din diverse centre universitare din 
tara, prin „mutarea” conferinței in 2013 la Timişoara şi prin speranța 
că în anii următori organizarea va putea fi preluată şi de alte 
universități din tara. 

În concluzie, Conferinţa a pus în valoare textul şi discursul 
religios din mai multe perspective incitante: literară, lingvistică, 
retorică, sacramentală, istorică, filosofică, artistică, soteriologică. 
Programul conferinţelor şi volumele sunt afişate pe pagina de 
internet a Conferinţei: ww.cntdr.ro. 


LUMINIŢA VLEJA 

